
Thomas A. Sebeok (n. 1920, Budapesta - m. 21 dec. 2001, 
Bloomington, Ind.); a emigrat în SUA în 1936. Doctorat la 
Princeton University (1945). Carieră academică prestigioasă 
la mari universităţi nord-americane. A jucat un rol decisiv în 
dezvoltarea semioticii ca disciplină de sine stătătoare şi în 
deschiderea ei către ştiinţele biologice şi cognitive. Turnee de 
conferinţe în întreaga lume (la Bucureşti, în oct. 1998, ca invitat 
al Colegiului Noua Europă). Fondator al unor publicaţii 
ştiinţifice importante (printre altele, Semiotica, 1969); 
preşedinte al Semiotic Society of America (1984), membru a 
numeroase instituţii ştiinţifice (Guggenheim, Center for 
Advanced Studies in the Behavioral Sciences, Woodrow 
Wilson Center, Centrul Olandez pentru Studii Avansate, 
Smithsonian Institution etc.). Fondator (1956) şi preşedinte 
al Research Center for Language and Semiotic Studies. In 1991 
i s-a acordat titlul de Profesor Emerit de antropologie, 
lingvistică, semiotică şi studii centro-eurasiene. Vastă activitate 
de cercetare în domeniul semioticii teoretice şi aplicative 
concretizată în contribuţii fundamentale (peste 500 de articole 
şi cărţi); cităm, printre altele, următoarele cărţi: Contributions 
to the Doctrine of Signs , 1976; The Play of Musement , Indiana 
University Press, Bloomington, 1981; Contributions to the 
Doctrine of Signs, University Press of America, Lanham, ed. 
a 2-a, 1985; I Think I Am a Verb: More Contributions to the 
Doctrine of Signs , Plenum Press, New York, 1986; The Sign 
& Its Maşter s, University Press of America, Lanham, ed. a 
2-a, 1989; Essays in Zoosemiotics , Toronto Semiotic Circle, 
Toronto, 1990; American Signatures: Semiotic Inquiry and 
Method, University of Oklahoma Press, Norman, 1990; A 
Sign Is Just a Sign , Indiana University Press, Bloomington, 
1991; Semiotics in the United States , Indiana University 
Press, Bloomington, 1991; Signs: An întroduction to Semiotics , 
University of Toronto Press, Toronto, 1993, ed. a 2-a, 
revăzută şi adăugită, 2001; Global Semiotics , Indiana 
University Press, Bloomington, 2001; coordonator general 
al Encyclopedic Dictionary of Semiotics , 3 voi., M ou ton de 
Gruyter, Berlin, 1986; editează, în colaborare cu J. Umiker- 
Sebeok, The Semiotic Web , 1986-1990: A Yearbook of 
Semiotics , Mouton de Gruyter, Berlin, 1987-1994 etc. 

NOTA TRADUCĂTORULUI 


Traducerea de faţă, realizată într-o primă etapă pe baza pri¬ 
mei ediţii (1994), a fost revizuită şi completată (cu excepţia 
Indicelui) în conformitate cu textul ediţiei a Il-a a Semnelor , 
editată sub supravegherea autorului şi publicată în data de 
22 decembrie 2001, la o zi după stingerea sa din viaţă. 

Cum încă nu există o terminologie românească unitară în 
materie de semiotică, disciplină vastă, înglobînd actualmente 
întreaga lume a viului şi patronînd ramuri în plină dezvoltare 
(sociosemiotica, biosemiotica, zoosemiotica, fitosemiotica, 
chimiosemiotica etc.), am simţit nevoia să recurg uneori la so¬ 
luţii proprii, dar motivate, cred, de logica textului şi, oricum, 
nu total străine de variantele existente în literatura româ¬ 
nească de specialitate, originală şi tradusă. Cazul cel mai eloc¬ 
vent ar putea fi, bunăoară, token , primul termen al binomului 
peircian token/type y echivalat uneori pînă acum, sub influ¬ 
enţă franceză ($igne-occurrence) y cu „semn-ocurenţă". Am 
preferat, după multe ezitări, să propun ca echivalent posibil 
şi inconfundabil ocurent (mase.), binomul devenind, aşadar, 
ocurent/tip. Alteori, în cazul creaţiilor terminologice ale 
unor cercetători (de ex. Charles Morris), am românizat pur 
şi simplu termenii: namors > numori y identifiors > identifiori 
etc. Am consemnat totdeauna aceste situaţii precum şi altele 
pe care nu le mai enumăr aici, indicînd şi termenul original. 
In ceea ce priveşte termenul englezesc de largă circulaţie icon y 
am utilizat consecvent icon y -z, (eng. icon y -s), respectiv semn 
iconic (eng. iconic sign). 


S.M. 



PREFAŢĂ LA EDIŢIA A II-A 

I J 


Ediţia a Il-a a lucrării Semnele prezintă mai multe caracte¬ 
ristici menite să o facă mai cuprinzătoare şi mai utilă ca ma¬ 
nual introductiv în domeniul semioticii. Cele opt capitole 
ale primei ediţii au rămas practic neschimbate, cu modificări 
minore ici şi colo. După cum se menţiona în prima ediţie, ele 
reprezentau prelucrări ale unor studii apărute în următoarele 
surse: cap. 2 în Journal of Social and Biological Structures ; 
cap. 3 în Semiotica ; cap. 4 în New Directions in Linguistics 
and Semiotics, sub redacţia lui James E. Copeland (Houston, 
Rice University Studies); cap. 5 şi 7 în American Journal 
of Semiotics ; cap. 6 în Modern Language Notes ; cap. 8 în 
Georgetown University Table Monograpbs; şi cap. 9 în The 
Semiotics of Culture , editori Henri Broms şi Rebecca Kauf- 
man (Helsinki, Arator, 1988). 

Capitolul 1 este nou în ediţia de faţă. El reprezintă pre¬ 
lucrarea unei conferinţe intitulate „Nonverbal Communi¬ 
cations, care a apărut în Thomas A. Sebeok Distinghuished 
Lecture Series in Semiotics , voi. 1 (2000), publicată iniţial 
de către Program in Semiotics and Communication Theory 
of Victoria College, în colaborare cu University College, 
Universitatea din Toronto. Seria este îngrijită şi prefaţată de 
Marcel Danesi şi Paul Perron. El expune într-o manieră ge¬ 
nerală cîteva dintre noţiunile fundamentale folosite în restul 
cărţii. 

î 

Această a Il-a ediţie mai conţine un glosar de termeni 
tehnici şi o bibliografie amplificată, precum şi un indice total 
revizuit. Aceste noutăţi au urmărit sporirea funcţiilor de ma¬ 
nual ale cărţii. 

Thomas A. Sebeok 

Indiana University, 2001 


Marcel Danesi 

Introducere: Thomas A. Sebeok si stiinta semnelor 


Numele lui Thomas A. Sebeok e universal asociat cu dezvol¬ 
tarea semioticii şi a teoriei comunicării din secolul al XX-lea. 
Intr-adevăr, nimeni altcineva nu are în lumea de azi impactul 
enorm pe care îl are profesorul Sebeok asupra acestor două 
domenii. Nu ar fi deloc exagerat să spunem că fără activitatea 
sa de cercetare inovatoare şi fără scrierile sale critice nici unul 

dintre aceste două domenii nu ar fi la fel de înfloritor si de 

1 

semnificativ cum sînt astăzi, la început de nou mileniu. 

A fost un pas foarte îndreptăţit ca seria Toronto Studies 
in Semiotics să fie lansată în 1992 cu manualul de introdu¬ 
cere în ştiinţa semioticii al profesorului Sebeok. Este la fel 
de nimerit ca reluarea amplificată a seriei — redenumite acum 
Toronto Studies in Semiotics and Communication — să fie 
inaugurată cu ediţia a Il-a a Semnelor. In numeroasele sale 
lucrări fundamentale întîlnim, în fapt, un permanent me¬ 
mento al profesorului Sebeok, potrivit căruia comunicarea 
îşi are întemeierea în sistemul semiozic al organismului. Ele 
nu pot fi studiate independent una de alta. 

Această a Il-a ediţie are, ca şi prima, o valoare deopotrivă 
teoretică şi practică. Ea poate fi utilizată drept cadru teoretic 
pentru studierea fenomenelor bazate pe semne din semiotică, 
teoria comunicării, psihologie, lingvistică şi biologie. Ea poa¬ 
te însă fi utilizată şi ca manual pentru cursurile universitare 
avansate despre aceste discipline. Expunerea profesorului Se¬ 
beok este clară, dar incitantă. Autorul are talentul excepţio¬ 
nal de a fi capabil să explice un subiect dificil în faţa unei largi 
audienţe, într-o manieră simplă, dar şi cu rigoare tehnică şi 

o mare erudiţie. Nu e de mirare, aşadar, că prima ediţie a lu¬ 
crării de faţă a devenit un clasic contemporan al domeniului 
curînd după publicarea sa. Stilul său e plăcut şi totodată pro¬ 
vocator la reflecţie, util în egală măsură studentului şi spe¬ 
cialistului. 

Nu toată lumea ştie că stiinta semnelor, semiotica, s-a 
dezvoltat din primele încercări făcute de către medicii occi¬ 
dentali pentru a înţelege cum se produce interacţiunea dintre 
corp şi minte în cadrul unor domenii culturale specifice. In¬ 
tr-adevăr, în cea mai veche întrebuinţare a sa, termenul de 
semiotică era aplicat în studierea configuraţiei observabile 
a simptomelor patologice induse de unele boli determinate. 
Hipocrate (460 1-377 ? î.Cr.)—fondatorul ştiinţei medicale — 
a văzut în modalităţile prin care un individ, membru al unei 
culturi specifice, evidenţiază şi pune în legătură simptoma¬ 
tologia asociată cu o boală, baza pe care poţi să realizezi o 
diagnoză adecvată şi apoi să formulezi o prognoză conve¬ 
nabilă. Medicul Galen din Pergam (130 ?-200 ? d. Cr.) s-a 
referit şi el la diagnoză ca la un proces de semioză. La scurt 
timp după utilizarea de către Hipocrate a termenului seme- 
iosis pentru a trimite la reprezentarea culturală a unor semne 
simptomatice, el a ajuns să însemne, pe vremea lui Aristotel 
(384-22 î.Cr.), sistemul de referinţă al unui semn propriu-zis. 

Astfel, încă din zorii civilizaţiei pînă în era actuală, în 
cultura occidentală s-a recunoscut totdeauna — cel puţin im¬ 
plicit — că există o conexiune intrinsecă între corp, minte 
şi cultură şi că procesul care leagă între ele aceste trei di¬ 
mensiuni ale existenţei umane este semioza, producerea şi 
interpretarea semnelor. Raţiunea de a fi a semioticii se poate 
spune că este aceea de a cerceta interconexiunea dintre viaţă 
si semioză. Si tocmai acest lucru l-a transmis Sebeok unei 

J î 

întregi generaţii de semioticieni. Seria sa de cărţi aflate într-o 
relaţie de succesiune şi publicate de-a lungul a peste trei de¬ 
cade, din 1976 pînă în 2001 — Contrihutions to the Doctrine 
of Signs (1976), The Sign and Its Masters (1979), The Play 

of Musement (1981), / Think I Am a Verb (1986), A Sign 
Is Just a Sign (1991), Semiotics in the United States (1991), 
The Forms of Meaning (2000, cu M. Danesi) şi Global Se¬ 
miotics (2001) — arată cum interacţionează semiotica cu 
procesele şi produsele biologice, psihologice şi culturale. 
Cartea de faţă este concepută ca o sinteză a cercetărilor sale 
asupra trăsăturilor „elementare" ale acestei interacţiuni. Ea 
adună la un loc cîteva din cele mai importante eseuri ale sale 
care se ocupă de problemele fundamentale la teoriei şi prac¬ 
ticii semiotice contemporane. Aceste eseuri au fost reelaborate 
sub forma unui manual coerent util în egală măsură semio- 
ricianului, studenului în semiotică şi teorie a comunicării, 
specialistului în ştiinţele cognitive, lingvistului, psihologului 
si cititorului obişnuit. 

y y 

Capitolul 1 („Noţiuni de bază") este nou în ediţia a Il-a. 
El prezintă într-un stil limpede şi împănat de exemple 
conceptele de bază ale analizei semiotice. Capitolul 2 („Stu¬ 
diul semnelor") constituie o prezentare de ansamblu asu¬ 
pra fascinantului studiu al semiozei umane, cuprinzînd şi 
o delimitare a domeniului ştiinţific al semioticii. Al treilea 
capitol („Şase feluri de semne") descrie şi exemplifică cele 
şase categorii fundamentale de semne — semnalul, simp¬ 
tomul, iconul, indexul, simbolul, numele. Ceea ce reiese cu 
claritate din acest capitol este că semioza este caracteristica de¬ 
finitorie a vieţii biologice. Apoi, în capitolul 4 („Semnele-simp- 
tom"), Sebeok se concentrează asupra naturii simptomelor. 
E instructiv de observat că analiza sistemului de simptome 
corporale genetic programat care indică tipurile de boală în 
lumea antică a pus temelia ştiinţei semnelor. Actul de inter¬ 
pretare a simptomelor constituie esenţa analizei semiozice. 
Un simptom reprezintă o anumită malfuncţie sau un proces 
somatic „întrerupt" care, în mintea medicului, trimite la sau 
„reprezintă" o boală, o indispoziţie sau o maladie. In capi¬ 
tolul 5 („Semnele indexicale") Sebeok examinează apoi ceea 
este, putem spune, cea mai importantă categorie de semnifi- 

care „conştientă" — indexicalitatea. în semioza umană, aceas¬ 
ta e intrinsecă procesului de trimitere la obiecte, evenimente 
şi fiinţe din univers. Indexicalitatea se poate manifesta prin 
ocurenţi semici situabili în întreg intervalul dintre actul de 
indicare cu degetul arătător şi pînă la folosirea unor cuvinte 
ca aici şi acolo. Apoi, în capitolul 6 („Semnele iconice") Se- 
beok examinează natura iconicităţii, procesul de semnificare 
prin care un semn îşi reprezintă referentul prin simularea 
uneia sau tuturor proprietăţilor sale fizice (sau noetice). Uti- 
lizînd o gamă largă de exemple din natură, expunerea lui 
Sebeok ne familiarizează cu ideea că iconicitatea constituie 
un principiu central al organizării şi modelizării semiozice 
în toate formele de viaţă. Apoi, în capitolul 7 („Semnele-fe- 
tiş“), Sebeok face o excursie delectabilă într-o zonă care ilus¬ 
trează foarte clar natura „semiozei simbolice" la oameni — 
semnele-fetiş. Cu toate că fetişismul se întîlneşte la primate 
şi mamifere, el este un fenomen care ilustrează în mod re¬ 
marcabil modul în care semioza interconectează procesele 
biologice, psihologice şi culturale. Fetişul este un microcosm 
a ceea ce sîntem — consumatori de simboluri. în capitolul 8 
(„Semnele limbajului") Sebeok ne aduce apoi în domeniul 
exclusiv uman al semiozei verbale. Limba e realizarea su¬ 
premă a procesului semiozic transformaţional corp-min¬ 
te—cultură. Dar, după cum ne reaminteşte el în mod insistent, 
limba nu este totdeauna o modalitate superioară celei non-ver- 
bale de cunoaştere şi semnificare. Comunicarea umană trebuie 
gîndită în totalitatea ei — ca un proces verbal şi non-verbal. 
în sfîrşit, în ultimul capitol („Limba ca sistem de modelare 
primar ?"), Sebeok ne furnizează una dintre cele mai clare 
şi mai plauzibile relatări despre originea şi evoluţia limbii la 
specia umană. Limba, pentru Sebeok, constituie un mijloc 
cognitiv util de modelare a lumii. El s-a dezvoltat pentru a 
le permite oamenilor să-şi descrie lumea înconjurătoare în- 
tr-un mod eficient. „Vorbirea", sau limbajul articulat, este 
un derivat al acestei capacităţi de modelare; ea este, ca să folo- 

sim un termen biologic recent creat, o „exaptare“ din capa¬ 
citatea lingvistică. In esenţă, Sebeok demonstrează că semni- 
ticarea non-verbală este, în perspectiva supravieţuirii, mai 
importantă decît semnificarea verbală atît din punct de ve¬ 
dere filogenetic cît şi ontogenetic. 

E într-adevăr dificil să desemnăm o anumită temă ca fiind 

caracteristică acestor pagini intelectualmente fascinante, în 

afara ideii că semioza este viată. Dezvoltarea lui Sebeok do- 

* 

cumentează manifestările de semioză la specii diferite în cel 
mai înalt grad (de la termite la oameni) şi ne duce la concluzia 
că facultatea de a fabrica semne reprezintă o strategie funda¬ 
mentală de supravieţuire la toate formele de viaţă. La oameni, 
persistenţa modului iconic de gîndire sugerează că concep¬ 
tele încep să existe ca descrieri mimetice sau osmotice ale me¬ 
diului fizic. Ele sînt iniţial legate de operaţiile aparatului nostru 
senzorial. Abia după ce ajung să fie rutinizate prin difuziune 
culturală, ele se eliberează de controlul senzoric si dobîndesc 
o calitate abstractă. Pentru Sebeok, iconicitatea stă în miezul 
modului de reacţie al organismului uman la lume. 

Ca şi marele biolog Jakob von Uexkiill (1864-1944) — 
a cărui „descoperire" de către oamenii de ştiinţă nord-ame- 
ricani se datorează în bună parte eforturilor lui Sebeok — aces¬ 
ta găseşte un punct de contact între un curent predominant 
de abordare ştiinţifică a studiului organismelor — biologia — 
si cel al tradiţiei strict semiotice . L von Uexkiill a demonstrat 
că fiecare organism are „vieţi" diferite în interior şi în exte¬ 
rior. Cheia înţelegerii acestei dualităţi se află în structura ana¬ 
tomică a organismului însuşi. Animalele cu anatomii puternic 
divergente nu trăiesc în acelaşi tip de lume. Nu există, aşadar, 
o lume comună de referenţi la care oamenii si animalele să 

5 * 

fie deopotrivă părtaşi. Opera lui von Uexkiill şi cea a lui Se¬ 
beok au arătat că un organism nu percepe un obiect în sine, 
ci în conformitate cu propriul tip specific de sistem de mo¬ 
delare mentală preexistent care îi permite să interpreteze lu¬ 
mea fiinţelor, a obiectelor si a evenimentelor într-o manieră 

> 7 j 

biologic programată. Pentru Sebeok, acest sistem îşi are te¬ 
meiul în corpul organismului, care converteşte în mod curent 
lumea exterioară a experienţei într-una interioară a repre¬ 
zentării în funcţie de trăsăturile specifice ale sistemului de 
modelare cu care e înzestrată o specie anume. 

Sebeok a transformat din nou semiotica într-o „ştiinţă 
a vieţii", readucînd-o în fapt la rădăcinile ei din biologia me¬ 
dicală. Cu alte cuvinte, el a smuls semiotica de pe ogorul filo¬ 
zofic, lingvistic şi hermeneutic, unde fusese cultivată veacuri 
de-a rîndul, şi a răsădit-o în mai amplul domeniu biologic 
de unde a răsărit iniţial. Abordarea biologică a lui Sebeok ţine 
de o perspectivă care urmăreşte să cerceteze modul cum toate 
animalele sînt înzestrate genetic cu capacitatea de a utiliza 
în scopul supravieţuirii semnalele şi semnele de bază şi mo¬ 
dul cum semioza umană e asemănătoare cu această capa¬ 
citate si totodată diferită de ea. Din realitatea însufleţită el 
extrage elemente rudimentare de semioza în scopul de a sta¬ 
bili o taxonomie a noţiunilor, principiilor şi procedeelor de 
înţelegere a unicităţii semiozei umane. Rezultatul este un pro¬ 
gram de studiere a cunoaşterii umane ca o capacitate biolo¬ 
gică ce transformă reacţiile fundamentate senzorial şi pe cele 
motivate afectiv într-o lume de modele mentale. Semnele sînt 
făurite în organismul uman ca extensii ale sistemului de re¬ 
acţie al corpului. Oricît de bizară sau de nepămînteană ar fi 
forma unor creaturi care ar locui pe alte planete, noi am pu¬ 
tea foarte bine să le recunoaştem totuşi ca animale. Temeiul 
primordial al acestei recunoaşteri este faptul că ele ar fi obli¬ 
gate să dea „semne de viaţă". 

Cititorul va constata, nu mă îndoiesc nici o clipă, că 
Sebeok, în comparaţie cu alte figuri majore din domeniul 
semioticii, oferă o lectură întrutotul delectabilă. Dar sub ma¬ 
gistrala sa facultate de a transmite un sentiment de delectare 
stă o profundă înţelegere a semiozei. Intr-adevăr, prin trans¬ 
formarea studiului global al semiozei într-o ştiinţă a vieţii, 
Sebeok a lărgit considerabil natura investigaţiei semiotice 

şi a trezit astfel tot mai mult interes faţă de ea din partea şti¬ 
inţelor comportamentale, cognitive şi sociale. După cum de¬ 
monstrează el peste tot în paginile cărţii de faţă, o semiotică 
fundamentată biologic ne va îngădui să ne facem o idee de¬ 
spre modul cum interacţionează corpul şi mintea pentru a 
produce semne, mesaje, gîndire şi, în ultimă instanţă, com¬ 
portament cultural. 

Cartea de faţă este concepută a fi deopotrivă o trecere în 
revistă sintetică a (bio)semioticii şi un compendiu de ilustrări 
practice despre posibilitatea ca această disciplină să structureze 
şi, potenţial, să dezvolte metoda de cercetare atît în domeniul 
semioticii, cît şi în cel al bilogiei. Fiecare capitol conţine nume¬ 
roase exemplificări practice şi perspective asupra aplicaţiilor 
potenţiale ale semioticii în studierea modelării interspeci- 
fice. Cu toate acestea, expunerea nu e atît de generală, încît 
să ofere doar o tratare excesiv simplificată. Este necesar un 
anumit efort din partea cititorului pentru a înţelege conţinu¬ 
turile fiecărui capitol. S-ar putea ca părţile cu caracter mai 
tehnic să necesite mai multe recitiri. în vederea unei cît mai 
bune înţelegeri, am adăugat la sfîrşit o vastă bibliografie a 
lucrărilor pe baza cărora s-a construit concepţia sebeokiană, 
precum şi un glosar de termeni tehnici. 

Victoria College 
Universitatea Toronto, 2001 

Noţiuni de bază 

Fenomenul care deosebeşte formele de viată de obiectele ne- 

- 5 * 

însufleţite este semioza. Aceasta poate fi definită simplu ca 
acea capacitate instinctivă a tuturor organismelor vii de a pro¬ 
duce şi înţelege semne . 

Un semn e orice formă fizică imaginată sau exteriorizată 
(printr-un mijloc fizic oarecare) pentru a ţine locul unui obiect, 
al unui eveniment sau sentiment etc., numită referent , sau 
al unei clase de obiecte, evenimente, sentimente etc. similare 
(sau înrudite), numită domeniu referenţial . în viaţa umană, 
semnele îndeplinesc mai multe funcţii. Ele le permit oame¬ 
nilor să recunoască tipare în lucruri; acţionează ca ghiduri 
sau planuri predictive în vederea unor acţiuni; servesc ca spe¬ 
cimene ale unor tipuri specifice de fenomene; şi enumerarea 
ar putea continua. Cuvîntul englezesc cat [pisică], de pildă, 
este un exemplu de semn uman de un anumit tip — numit 
verbal — care ţine locul unui referent ce poate fi descris ca 
„mamifer carnivor cu coadă, mustăţi şi gheare retractile". 

Fiecare specie produce şi înţelege anumite tipuri de semne 
specifice pentru care a fost programată de biologia sa. Aces¬ 
tea pot varia de la simple semnale corporale la structuri sim¬ 
bolice avansate, precum cuvintele. Semnele permit fiecărei 
specii (1) să-şi semnaleze existenţa, (2) să comunice mesaje 
în cadrul speciei şi (3) să modeleze informaţia venită din lu¬ 
mea exterioară. Semiotica este ştiinţa care studiază aceste func¬ 
ţii. Scopul acestui capitol inaugural e de a introduce diferite 
noţiuni de bază pentru studiul formal al semiozei. 


20 SEMNELE: O INTRODUCERE ÎN SEMIOTICĂ 

Obiectul semioticii 

Semiotica a apărut din studierea ştiinţifică a simptomelor 
fiziologice induse de anumite boli sau stări fizice. Hipocrate 
(460-377 î. Cr.), întemeietorul ştiinţei medicale occidentale, 
a fost cel care a instituit semiotica ca pe o ramură a medicinei 
avînd drept scop studierea simptomelor—simptomul fiind, 
în fapt, un semeion „marcă, semn" care reprezintă altceva 
decît pe sine. Sarcina primordială a medicului, susţinea Hi¬ 
pocrate, este de a lămuri cărui fapt anume îi ţine locul un simp¬ 
tom. De exemplu, o vînătaie, o spuzeală sau o durere de gît 
ţin locul unui deget strivit, unei alergii cutanate şi, respectiv, 
unei răceli. Problema medicală este, fireşte, de a deduce ce 
anume este acel ceva. Diagnoza medicală este, în fapt, ştiin¬ 
ţă semiotică, de vreme ce ea se bazează pe principiul că simp¬ 
tomul fizic se reprezintă nu pe sine, ci o stare sau o condiţie 
internă. Medicul Galen din Pergam (139-199 d. Cr.), cîteva 
secole mai tîrziu, a inclus şi mai decis semiotica în practica 
medicală. 

Studiul semnelor în termeni nemedicali a devenit o preocu¬ 
pare a filozofilor în jurul epocii lui Aristotel (384-322 î. Cr.) 
si a filozofilor stoici. Potrivit definiţiei lui Aristotel, semnul 
constă din trei dimensiuni: (1) componenta fizică a semnului 
propriu-zis (de ex. sunetele care alcătuiesc cuvîntul cat sau 
pisică ); (2) referentul asupra căruia atrage atenţia (o anumită 
categorie de mamifer felin); şi (3) evocarea de către el a unei 
semnificaţii (ceea ce transmite referentul din punct de vede¬ 
re psihologic sau social). Aceste trei dimensiuni sînt simul¬ 
tane : este imposibil cu alte cuvinte să te gîndeşti la un cuvînt 
precum cat (semn vocal alcătuit din sunetele c-a-t ) fără a te 
gîndi în acelaşi timp la tipul de mamifer la care se referă (ma¬ 
miferul felin) şi fără a trăi semnificaţia/semnificaţiile perso¬ 
nale şi sociale pe care le impune un atare referent. 

Următorul pas major în studiul semnelor a fost acela fă¬ 
cut de către Sf. Augustin (354-430 d. Cr.), filozof şi gîndi- 
tor religios care a făcut printre primii distincţia clară dintre 

semnele naturale (simptome, semnale ale animalelor etc.) şi 
cele convenţionale (de factură umană) şi a adoptat concepţia 
potrivit căreia există o componentă interpretativă inclusă în 
totalitatea procesului de reprezentare. John Locke (1632-1704), 
filozoful englez care a stabilit principiile empirismului, a in¬ 
trodus studiul teoretic al semnelor în filozofie prin cartea sa 
Essay Conceming Human Understanding (1690), anticipînd 
că el le va îngădui filozofilor să înţeleagă interconexiunea 
dintre reprezentare şi cunoaştere. Sarcina propusă de el a 
rămas însă practic neobservată pînă cînd ideile lingvistului 
elveţian Ferdinand de Saussure (1857-1913) şi cele ale filo¬ 
zofului american Charles S. Peirce (1839-1914) au ajuns să 
constituie baza necesară circumscrierii unui cîmp autonom 
de investigaţie ce a urmărit să înţeleagă structurile care fun¬ 
damentează deopotrivă producerea şi interpretarea semne¬ 
lor. Premisa care călăuzeşte semiotica structuralistă este, în 
fapt, că tiparele recurente ce caracterizează sistemele semice 
reflectă structurile înnăscute ale corpului uman şi ale psihis¬ 
mului uman. Aceasta ar explica de ce formele de expresie pe 
care le creează oamenii şi la care ei reacţionează pretutindeni 
în lume sînt atît de semnificative şi de lesne inteligibile în cu¬ 
prinsul culturilor. In al său Cours de linguistique generale 
(1916), manual asamblat după moartea lui de către doi foşti 
studenţi, Saussure folosea termenul de semiologie pentru a 
desemna domeniul propus de el pentru studierea acestor struc¬ 
turi. Deşi termenul lui mai este utilizat încă şi astăzi, prefe¬ 
rat e însă mai vechiul termen de semiotică. Saussure a subliniat 
că studiul semnelor poate fi divizat în două ramuri — cea sin¬ 
cronică şi cea diacronică. Prima se referă la studiul semnelor 
la un moment dat, de regulă în prezent, iar cel de-al doilea 
la investigarea modului în care semnele se schimbă ca for¬ 
mă şi semnificaţie de-a lungul timpului. 

Semiotica este deopotrivă o ştiinţă , cu propriul său cor¬ 
pus de descoperiri şi de teorii, şi o tehnică de studiere a tot 
ce produce semne. Iată motivul pentru care Charles Peirce 

a definit semiotica, aşa cum procedase şi filozoful John Locke 
înaintea lui, ca „doctrina" despre semne (Peirce 1958/2:228). 
Cuvîntul doctrină n-a fost utilizat de către Peirce în sensul 
său religios, ci mai degrabă în accepţia sa fundamentală de 
„sistem de principii". In următoarele capitole îi vom întîlni 
pe mulţi dintre fondatorii moderni ai teoriei semnelor. Aici 
e de ajuns să spunem că toţi au lucrat în cadrele dezvoltate 
de către Saussure şi Peirce. 

Definirea semnului 

Definiţia dată de către Saussure semnului a deschis calea pe 
care investigaţia semiotică avea să se angajeze în prima jumă¬ 
tate a secolului al XX-lea. El l-a definit ca pe o formă alcă¬ 
tuită (1) din ceva fizic — sunete, litere, gesturi etc. — ceea 
ce el a numit semnificantul', şi (2) din imaginea sau conceptul 
la care trimite semnificantul — ceea ce el a numit semnifica¬ 
tul. Relaţia care se creează între unul şi celălalt a numit-o apoi 
semnificaţie. Saussure a considerat că legătura dintre semnifi¬ 
cam şi semnificat este una arbitrară pe care oamenii şi/sau 
societăţile au stabilit-o după voie. Pentru a-şi atinge scopul, 
el a argumentat că nu există nici un motiv evident pentru a 
folosi, să zicem, tree,pom sau arbre (fr.) pentru a desemna 
„o plantă arborescentă". Intr-adevăr, ar fi putut fi utilizat 
orice semnificam bine format din orice limbă — un semnifi¬ 
cat bine format e acela care este compatibil cu tipul de struc¬ 
tură ortografică, fonologică sau de alt fel caracteristică pentru 
codul de care ţine ( tree este bine format în engleză; tbky, nu). 

Peirce a numit semnificantul representamen (literal „ceva 
care joacă rolul de a reprezenta"), formă inerentă strategiei 
fizice a reprezentării propriu-zise (utilizarea sunetelor, miş¬ 
cările mîinilor etc. într-un anumit scop referenţial). Peirce 
a denumit referentul obiect , o entitate deplasată din propriul 
context (lumea reală) de ocurenţă. Semnificaţia pe care o 
obţinem dintr-un semn a denumit-o interpretant, sugerînd 
că ea are ca rezultat o formă de „negociere", aşa zicînd, prin 

care utilizatorul de semne evaluează sau reacţionează la ceea 
ce înseamnă semnul din punct de vedere social, contextual, 
personal etc. 

Proprietăţi structurale 

Semnele de orice fel pot fi recunoscute ca atare deoarece au 
anumite proprietăţi sau structuri predictibile şi regulate. De 
exemplu, majoritatea semnelor umane au capacitatea de a 
codifica două feluri primare de referenţi, denotativ şi cono- 
tativ , în funcţie de uz şi situare. Denotaţia este referentul 
iniţial pe care urmăreşte să-l capteze un semn. Referentul 
denotat sau denotatum-ul nu este ceva specific în lume, ci 
mai degrabă o categorie prototipică a ceva. De pildă, cuvîn- 
tul pisică nu se referă la o „pisică" specifică, deşi o poate 
face, ci la categoria de animale pe care le recunoaştem ca 
avînd calitatea de „pisicitate". Semnificaţia denotativă a lui 
pisică este, aşadar, în realitate, pisicitatea y o imagine mentală 
prototipică marcată de trăsături distinctive specifice precum 
[mamifer], [gheare retractile], [coadă lungă] etc. Această ima¬ 
gine mentală compozită ne îngăduie să determinăm dacă un 
animal real sau imaginar specific luat în considerare va intra 
în categoria pisicităţiL Or, în semioza umană semnul poate 
fi extins în mod liber pentru a cuprinde alte tipuri de refe¬ 
renţi care par, prin asociaţie sau analogie, a avea ceva în co¬ 
mun cu denotatul. Acest proces extensional e cunoscut sub 
denumirea de conotatie , iar noii referenţi sînt cunoscuţi sub 
numele de conotate . Să luăm utilizarea cuvîntului cat în ur¬ 
mătoarele două enunţuri: (1) „He’s a cool cat ” (persoană 
ce pare a avea calităţi feline pozitive); şi „The cat is out of 
the bag" (referitor la un secret dat în vileag). Să notăm că 
referentul originar este implicit în atare uzuri extensionale. 
Orice extensie conotativă a cuvîntului cat este prin urmare 
limitată de trăsăturile distinctive ale referentului. 

Atare distincţii ale semnificaţiei se cristalizează prin pro¬ 
prietatea inerentă seninelor cunoscută sub denumirea ăe para- 


24 SEMNELE: O INTRODUCERE ÎN SEMIOTICĂ 


digmaticitate. Să examinăm următoarele perechi de cuvinte: 
(1 )pin-bin, (2) fun-pun, (3) duck-luck. Sunetul iniţial al 
fiecărei perechi e diferit şi suficient pentru a indica o deose¬ 
bire în referinţă. Această trăsătură diferenţiatoare a semnelor 
e cunoscută sub numele de structură.paradigmatică —adică 
relaţia prin care o anumită trăsătură minimală dintr-un semn 
este suficientă pentru a-1 menţine diferenţiat de toate cele¬ 
lalte semne de acelaşi fel. Or, să observăm că cuvintele de mai 
sus sînt semne legitime, nu numai din cauză că sînt diferen- 
ţiabile într-un mod specific, ci şi deoarece combinaţia de sunete 
din care sînt construite este compatibilă cu structura silabică 
din engleză. Pe de altă parte, tpin, tbin, tfun, tpun, tduck şi 
tluck nu sînt semne legitime în limba engleză din cauză că 
ele contravin structurii ei silabice. Structura silabică este cu¬ 
noscută, tehnic vorbind, ca structură sintagmatică — adică 
relaţia prin care semnele sînt construite într-o secvenţă sau 
combinaţie determinabilă. 

Mesajele pot fi construite pe baza unor semne izolate sau, 
de cele mai multe ori, ca o combinaţie a lor. Acestea din ur¬ 
mă sînt cunoscute ca texte. Un text constituie, de fapt o 
„întreţesere" de semne în scopul de a comunica ceva. Sem¬ 
nele care intră în compoziţia textelor aparţin unor coduri spe¬ 
cifice. Acestea pot fi definite ca sisteme de semne menţinute 
în coeziune de relaţii paradigmatice şi sintagmatice. Geome¬ 
tria carteziană, de exemplu, este un cod deoarece are tipuri 
specifice de proprietăţi structurale. Or, acest cod poate fi 
utilizat pentru a produce anumite tipuri de texte : de ex., hărţi 
cu linii de latitudine şi longitudine, anumite proiecte urbane 
(ca pentru zona centrală a Manhattan-ului) ş.a.m.d. Limba 
este şi ea un cod deoarece are proprietăţi paradigmatice ( pin 
vs bin) şi sintagmatice (plan, dar nupfan). Inutil să mai spu¬ 
nem, ea poate fi utilizată şi pentru a produce anumite ti¬ 
puri de texte: de ex., conversaţii, romane, poeme etc. 

Evident, un text nu are o semnificaţie decît dacă recep¬ 
torul textului cunoaşte codul/codurile pe baza căruia/cărora 



25 


NOŢIUNI DE BAZĂ 

a fost construit şi doar dacă textul trimite la, survine în si 
determină un anumit context specific. Contextul este am¬ 
bianţa — fizică, psihologică şi socială — în care este utilizat 
sau survine un semn sau un text. 

Semioza şi reprezentarea 

Obiectivul primordial al semioticii e de a înţelege atît capa¬ 
citatea unei specii de a produce şi înţelege semne, cît şi, în 
cazul speciei umane, activitatea generatoare de cunoaştere 
pe care capacitatea respectivă le permite oamenilor să o înfăp¬ 
tuiască. Cea dintîi este cunoscută, după cum s-a arătat mai 
sus, sub numele de semioza, în timp ce a doua activitate e 
cunoscută sub numele de reprezentare. Reprezentarea este 
o utilizare deliberată a semnelor pentru a cerceta, clasifica 
şi, în consecinţă, a cunoaşte universul. Semioza este capaci¬ 
tatea biologică propriu-zisă care stă la baza producţiei şi în¬ 
ţelegerii semnelor, de la semnalele psihologice simple pînă 
la acelea ce revelează un simbolism de o înaltă complexitate. 

Viaţa intelectuală şi socială a oamenilor se bazează pe pro¬ 
ducţia, utilizarea şi schimbul de semne şi reprezentări. Cînd 
gesticulăm, scriem, citim, urmărim un program de televi¬ 
ziune, ascultăm muzică, privim o pictură etc., sîntem anga¬ 
jaţi într-un comportament reprezentaţional bazat pe semne. 
Reprezentarea a înzestrat specia umană cu posibilitatea de 
a face faţă efectiv aspectelor cruciale ale existenţei — cunoaş¬ 
terea, comportamentul intenţional, planificarea, socializarea 
şi comunicarea. De vreme ce însă activităţile reprezentaţio- 
nale variază de la o cultură la alta, semnele pe care oamenii 
le folosesc zi de zi constituie un şablon mediator în viziunea 
despre lume pe care ajung să o aibă. 

Tipuri de semne 

Există, după cum vom vedea în restul cărţii de faţă, şase ti¬ 
puri majore de semne pe care semiotica le-a catalogat şi in- 

vestigat. Aici e util doar să le prezentăm şi să le caracterizăm 
într-o manieră generică. Primul tip de semn este simptomul. 
Corpurile tuturor animalelor produc simptome ca semne 
de avertizare, dar indicaţiile oferite de ele depind de specie. 
După cum a demonstrat Jakob von Uexkiill ( 1909 ), simpto¬ 
mul este un reflex ţinînd de structura anatomică. Animalele 
cu anatomii puternic divergente nu vor manifesta în realitate 
nici o simptomatologie comună. E interesant de notat, în 
această ordine de idei, că termenul de simptom este deseori 
extins metaforic pentru a trimite la fenomene intelectuale, 
emoţionale şi sociale ce provin din cauze care sînt percepute 
prin analogie cu procesele fizice: „Comportarea lor e un 
simptom al vremurilor noastre"; „Aversiunea lor reciprocă 
este un simptom al circumstanţelor" etc. 

Un al doilea tip de semn este semnalul. Toate animalele 
sînt înzestrate cu capacitatea de a utiliza şi de a reacţiona la 
semnalele caracteristice speciei în scopul supravieţuirii. Pă¬ 
sările, de exemplu, sînt pregătite din naştere să producă un 
tip particular de sunete şi nici un grad de expunere la cîn- 
tecele altor specii, după cum nici absenţa propriului cîntec 
nu au nici un efect asupra sunetelor emise de ele. O pasăre 
crescută în izolare va cînta, în fapt, linia melodică foarte sim¬ 
plă a acelui gen de cîntec ce s-ar fi dezvoltat în mod natural 
a aceeaşi pasăre venită pe lume în libertate. Asta nu înseamnă 
însă că semnalizarea animală nu e supusă factorilor ambien¬ 
tali sau adaptaţionali. Numeroase specii de păsări au dezvol¬ 
tat şi „dialecte" sonore regionale imitîndu-se pesemne unele 
pe altele. Cele mai multe semnale sînt emise automat ca re¬ 
acţie la tipuri specifice de stimuli şi stări afective. Şi pentru 
că manifestările semnalizării animale sînt realmente remarca¬ 
bile , nu e de mirare că ele îi induc adesea pe oameni în eroarea 
de a vedea în ele mult mai mult decît există efectiv. Un bine 
cunoscut exemplu despre cît de lesne sînt amăgiţi oamenii 
de semnalizarea animală este cazul lui Hans cel Istet „ care 
va fi discutat mai jos. 

O mare parte a comunicării corporale dintre oameni se 
dezvăluie în bună măsură sub forma unor semnale involun¬ 
tare. S-a arătat, bunăoară, că bărbaţii sînt atraşi sexual de fe- 
mei cu pupilele mari, care semnalează inconştient un interes 
puternic şi cu nuanţe sexuale, făcînd totodată ca femeile să 
şi arate mai tinere. Asta ar explica moda feminină răspîndită 
în Europa centrală prin anii 1920 şi 1930 de a utiliza o soluţie 
destinată instilaţiilor oculare, obţinută dintr-un alcaloid cris¬ 
talin derivat al beladonei („bella donna“, adică „femeie fru- 
moasă“ în italiană). Femeile de atunci foloseau acel drog 
deoarece credeau — corect, după cum se vede — că el ar in¬ 
tensifica aspectul facial şi atractivitatea sexuală prin dilatarea 
pupilelor. 

Oamenii sînt însă capabili să desfăşoare şi semnale vo¬ 
luntare în anumite scopuri intenţionale — de ex., înclinarea 
afirmativă a capului, clipirea, aruncarea unei priviri, uitătura, 
înghiontirea, lovitura de picior, datul din cap. După cum a 
observat pe bună dreptate psihologul Karl Biihler (1934:28), 
asemenea semnale acţionează ca regulatori, stîrnind sau inhi- 
bînd o anume acţiune sau reacţie. Sisteme de semnalizare pot 
fi create şi în scopuri sociale convenţionale. Lista unor aseme¬ 
nea semnale este vastă şi include semnale feroviare, semnale 
fumigene, semafoare, semnale telegrafice, semnale Morse, 
lumini de avertizare, rachete luminoase, faruri, focuri de sem¬ 
nalizare, steaguri roşii, lumini de trafic, alarme, semnale de 
calamitate, semnale de avertisment în cazuri de pericol, fluie¬ 
rături, sirene, beepere, buzere, ciocănituri, gonguri, clopote 

si tobe. 

> 

Următoarele trei tipuri de semne sînt preluate din cla¬ 
sificarea semnelor făcută de Peirce, şi anume iconi , indexuri 
şi simboluri . Iconul este un semn conceput ca să semene cu, 
să simuleze sau să-şi reproducă într-un fel sau altul refe¬ 
rentul. Fotografiile pot fi semne iconice deoarece se poate 
considera că ele îşi reproduc referenţii într-o modalitate vizu¬ 
ală. Cuvintele onomatopeice sînt tot semne iconice deoarece 

ele îşi simulează referenţii într-o modalitate acustică. Parfu- 
murile din comerţ care sugerează anumite mirosuri naturale 
sînt de asemenea iconice deoarece simulează mirosurile în¬ 
tr-o modalitate artificială. Şi lista ar putea continua. Manifes¬ 
tările de iconicitate pot fi văzute printre specii, sugerînd că 
această capacitate de a confecţiona reprezentări simulative 
concrete ale universului, conştient sau inconştient, este o ca¬ 
pacitate semiozică fundamentală la cele mai multe (dacă nu 
chiar la toate) formele de viaţă. 

Indexul este un semn care trimite la ceva sau la cineva în 
termenii existenţei sau locaţiei sale în timp sau spaţiu ori în 
raport cu altceva sau altcineva. Fumul este un index al focului, 
indicînd unde este foc; tuşea este indexul unei răceli ş.a.m.d. 
Aceste semne nu seamănă cu referenţii lor, ca iconii; ele indi¬ 
că sau arată unde sînt aceştia. Cea mai tipică manifestare de 
indexicalitate e gestul degetului arătător, al indexului, pe care 
oamenii de pretutindeni îl utilizează instinctiv pentru a in¬ 
dica sau localiza lucruri, persoane şi evenimente din lumea 
înconjurătoare. Numeroase cuvinte de asemenea manifestă 
o formă implicită de indexicalitate: de ex., aici , acolo, sus şi 
jos trimit la amplasarea relativă a lucrurilor cînd vorbim de¬ 
spre ele. 

Simbolul este un semn care stă în locul referentului său 
într-un mod ârbitrar, convenţional. Majoritatea semioticie- 
nilor sînt de acord că simbolicitatea e factorul care singulari¬ 
zează reprezentarea umană în raport cu cea a tuturor celorlalte 
specii, permiţînd speciei umane să reflecteze asupra lumii în 
afara situaţiilor de tip stimul-reacţie. Cuvintele în general sînt 
semne simbolice. Dar orice semnificant — obiect, sunet, fi¬ 
gură etc. — poate fi simbolic. O figură în formă de cruce poa¬ 
te sta în locul conceptului „creştinism* 1 ; un semn în V făcut 
cu degetul arătător şi cel mijlociu poate sta simbolic în locul 
conceptului de „victorie**; albul e o culoare care poate sim¬ 
boliza „curăţenia**, „puritatea** sau „inocenţa**, pe cînd negrul 
simbolizează „necurăţenia**, „impuritatea** sau „degradarea**. 

şi lista poate continua* Aceste simboluri sînt stabilite printr-o 
convenţie socială. 

Al şaselea şi ultimul tip de semn ce urmează a fi discutat 
în cartea de faţă este numele. Acesta este un semn indentifi- 
câtor atribuit membrului unei specii în felurite moduri, după 
cum vom vedea mai apoi, şi care-1 scoate în evidenţă faţă de 
ceilalţi. Numele uman este un semn care identifică persoana 
în termenii unor variabile precum apartenenţa etnică şi sexul. 
Numele adăugate (supranumele, poreclele etc.) fac şi mai sub¬ 
til „referentul identitar" al numelui. 

Comunicarea non-verbală 

L nul dintre principalele obiective ale studiului biologic al se¬ 
ni: ozei este comunicarea non-verbală. în fapt, ea reprezintă 
„modul implicit" de comunicare. Numai membrii speciei 
Homo sapiens sînt capabili să comunice, simultan sau alter¬ 
nativ, atît prin mijloace non-verbale, cît şi verbale. Expresia 
„prin mijloace verbale" este echivalentă oarecum cu o expre¬ 
sie precum „cu ajutorul limbajului" sau „cu ajutorul scrisu¬ 
lui" sau „cu ajutorul unui limbaj semic" (de ex., destinat 
utilizării într-un grup de surzi), care constituie, fiecare în par¬ 
te, manifestări ale oricărui limbaj natural prealabil necesar 
cu care fiinţele umane sînt înzestrate în mod deosebit. Cu 
toate acestea, nu toţi oamenii sînt ştiutori de carte sau capa¬ 
bili măcar să vorbească: în mod normal, copiii mici îşi dez¬ 
voltă capacitatea de a vorbi, dar numai treptat; unii adulţi 
nu îşi însuşesc niciodată vorbirea, iar alţii îşi pierd vorbirea 
în urma unor traume (de ex., o lovitură) sau ca urmare a pro¬ 
cesului de îmbătrînire. Chiar si în aceste condiţii, indivizii 
umani lipsiţi de capacitatea de verbalizare — vorbit, scris sau 
semn — pot continua de regulă să comunice non-verbal. 

Cuvîntul limbă/limbaj e utilizat uneori în vorbirea obiş¬ 
nuită într-un mod inadecvat pentru a desemna un anumit 
instrument comunicativ non-verbal. Faptul poate crea con¬ 
fuzie în contextul prezent unde, oricum, noţiunea de „limbă" 

trebuie folosită numai într-o accepţie tehnică şi cu referire 
la oameni. Utilizările metaforice precum „limbajul corpu- 
lui“, „limba florilor*', „limba albinelor** sau altele asemănă¬ 
toare trebuie evitate. 

Comunicarea non-verbală are loc în interiorul unui or¬ 
ganism sau între două sau mai multe organisme. In interiorul 
unui organism, participanţii la actele comunicaţionale pot 
presupune — ca surse ale mesajelor ori destinatari ai lor sau 
şi una, şi alta — pe niveluri de integrare ascendente, compo¬ 
nente celulare, celule, ţesuturi, organe şi sisteme de organe, 
în plus, trăsături de bază ale organizării biologice în totali¬ 
tatea ei, dirijate non-verbal în acel milieu interieur, includ 
sinteza proteinelor, metabolismul, activitatea hormonală, 
transmiterea impulsurilor nervoase ş. a. m. d. Comunicarea 
la acest nivel e studiată îndeobşte (printre alte ştiinţe) de sub- 
domenii ale biosemioticii numite protosemiotică, microse- 
miotică, citosemiotică sau, generic vorbind, endosemiotică. 

Comunicarea internă are loc prin intermediul unor ope¬ 
raţii semice sau al semiozei chimice, termice, mecanice si elec- 
trice. Să luăm, ca exemplu, un corp uman, care constă din 
circa 25 de mii de miliarde de celule sau de vreo 2 000 de 
ori numărul pămîntenilor în viaţă şi să considerăm apoi că 
aceste celule au între ele conexiuni directe sau indirecte prin 
mesaje expediate sub formă de semne în diverse modalităţi. 
Fie şi numai densitatea unor asemenea tranzacţii e de-a drep¬ 
tul ameţitoare. Doar o minusculă parte din ele ne e cunos¬ 
cută, fără a putea spune că le şi înţelegem. Mesajele interne 
includ informaţie despre semnificaţia unei singure scheme 
somatice pentru toate celelalte, pentru fiecare grilă de con¬ 
trol global (cum ar fi sistemul imunitar) şi pentru întreaga 
reţea de circuite de reglare integrative, îndeosebi creierul. Cele 
mai vechi forme de comunicare interorganismică din biosfe¬ 
ra noastră se găsesc la procariote — cu alte cuvinte, în cea 
mai mare parte creaturi unicelulare lipsite de nucleu. Acestea 
se numesc în mod obişnuit bacterii. în ultimele două decenii, 

s-a ajuns să se considere că asociaţiile bacteriale sînt de două 
feluri: colonii localizate; un supraorganism global unic; şi 
cele aflate în interacţiune cu eucariotele (forme de viaţă bine 
cunoscute alcătuite din celule avînd un nucleu cu membrană, 
îndeosebi animale şi plante, dar şi multe altele). Coloniile lo¬ 
calizate de mare complexitate există pretutindeni pe pămînt: 
sînt bacterii intestinale, plăci dentare bacteriene, plaje bacte¬ 
riene şi altele. Există, desigur, o foarte numeroasă populaţie 
bacteriană atît în soluri, cît şi în sedimentele de pe fundul în¬ 
tinderilor acvatice. Asemenea colonii extrag informaţie adec¬ 
vată unor seturi specifice de circumstanţe, îndeosebi în ceea 
ce priveşte schimbul de informaţie genetică. O colonie bacte¬ 
riană locală poate adopta strategii comunicaţionale de supra¬ 
vieţuire foarte sofisticate, cu alte cuvinte ea poate funcţiona 
o vreme ca un organism multicelular unic. 

Bacteriile au capacitatea de a acţiona concertat, adică în 
maniera unui agregat planetar nelimitat, ca un soi de vastă 
reţea de comunicaţii biologice — oarecum asemeni unui in¬ 
ternet. Acest ansamblu a fost caracterizat ca supraorganism , 
posedînd mai multă informaţie de bază decît creierul oricărui 
mamifer şi ale cărui miriade de componente sînt capabile 
să transporte şi să comunice informaţie pentru a se acomoda 
tuturor circumstanţelor şi oricăreia dintre ele. 

Supraorganismul bacterian a creat condiţii ambientale care 
duc la evoluţia unei forme de viaţă total diferite: eucariotele. 
Bacteriile au exploatat eucariotele deopotrivă ca habitaturi 
şi folosindu-le ca vehicule pentru a-şi promova propria dis¬ 
persie ulterioară. In fapt, eucariotele s-au dezvoltat ca ur¬ 
mare a unei succesiuni de asociaţii intracelulare intime între 
procariote. Biologii numesc asemenea asociaţii simbioze , dar 
cum acestea determină decisiv diverse procese comunicaţio¬ 
nale non-verbale, ele ar putea fi caracterizate într-un mod 
mai general ca forme de semioze biologice. Biosemiozele la 
nivelul entităţilor bacteriene au debutat acum mai bine de un 
miliard de ani şi se află astfel la originea întregii comunicări. 

Atît ca formă, cît si ca varietate a tranzacţiilor comunica- 
ţionale, animalele prezintă cea mai mare diversitate printre 
creaturile vii. Estimările privitoare la numărul de specii ani¬ 
male fluctuează de la trei milioane la peste treizeci de mili¬ 
oane. Deoarece comportamentul fiecărei specii diferă de cel 
al tuturor celorlalte — multe dintre ele fiind oricum foarte 
precar studiate — este evident că aici se vor putea face doar 
cîteva observaţii generale. 

Animalele comunică prin diferite canale sau combinaţii 
de medii. Orice formă de programare a energiei poate fi, 
Dractic, exploatată în scopul transmiterii de mesaje. Rami¬ 
ficaţiile lor contorsionate nu pot fi menţionate aici decît în 
treacăt. Să luăm ca un grup de exemple evenimentele acus¬ 
tice. Intrucît în comunicarea umană emisia şi recepţia sune¬ 
telor sînt atît de omniprezente, raritatea prezenţei sunetului 
în schema mai amplă a existenţei biologice ar putea părea sur¬ 
prinzătoare. In fapt, marea majoritate a animalelor sînt şi 
surde, şi mute. Adevăratul auz şi producţia funcţională de 
sunete prevalează — nefiind însă nicidecum universală — 
doar la cele mai avansate două tulpini ( pbylla ): Artropodele 
nevertebrate şi Cordatele vertebrate (din care facem parte 
şi noi). In primul phyllum, insectele sînt cu mult superioare 
ca număr faţă de restul regnului animal. Printre ele, sunetul 
cunoaşte cea mai mare răspîndire în rîndul Ortopterelor, şi 
anume la lăcuste, îndeosebi katydidae, mantodae şi şva¬ 
bii-americani, şi la cicadele din ordinul Homoptera. Pose- 
dînd cele mai complexe mecanisme de producere a sunetelor 
printre Artropode, ele au şi organe de auz bine dezvoltate 
pe partea anterioară a abdomenului. Coleopterele sau gîn- 
dacii cuprind un număr destul de mare de forme zgomo¬ 
toase. Dimpotrivă, utilizarea sunetului este mai degrabă rară 
la Arachnide, care includ căpuşele, scorpionii şi păianjenii. 

Dacă trecem la vertebrate, este util să facem distincţie nu 
doar între comunicaţia non-verbală si cea verbală, ci si între 

y y * y 

comunicaţia non-vocală si cea vocală, urmînd să introducem 

şi alte diferenţieri din momentul apariţiei uneltelor. Mecanis¬ 
mul vocal ce operează cu ajutorul unui curent de aer care tre¬ 
ce peste corzile vocale, punîndu-le în vibraţie, pare a se limita 
doar la noi, oamenii, şi cu anumite distincţii, la rudele noas¬ 
tre cele mai apropiate, celelalte mamifere, la păsări (înzestrate 
cu sirinx sau laringe inferior), reptile şi amfibieni; deşi unii 
peşti utilizează instrumente de suflat, ei o fac fără fluierul 
constituit de corzile noastre vocale. După cîte ştim, în afara 
vertebratelor de uscat sau a descendenţilor lor marini (precum 
balenele), nu se întîlneşte nici o veritabilă performanţă vocală. 

Oamenii comunică prin numeroase canale, unul dintre 
ele fiind cel acustic. Comunicarea acustică dintre noi poate 
fi atît verbală, cît şi vocală, după cum ne şi exprimăm în mod 
foarte frecvent. Dar aşa-numitele limbaje semice alternative 
dezvoltate de către emiţători/receptori pentru a fi utilizate 
în împrejurări speciale sau în intervale de timp cînd vorbirea 
nu e permisă sau e obstaculată de anumite circumstanţe spe¬ 
ciale sînt, deşi în genere verbale, nu vocale. In această cate¬ 
gorie sînt incluse limbajele semice ale indienilor din America 
de Nord şi de Sud, limbajele semice aborigene din Australia, 
sistemele de comunicare monastice puse în practică în con¬ 
diţiile unor legăminte ale tăcerii şi anumite limbaje semice 
ocupaţionale sau teatrale, ca în teatrul de pantomimă sau 
unele varietăţi de balet. Semnalarea nevocalizată poate fi şi 
ea aleasă şi preferată vorbirii cînd se impune păstrarea se¬ 
cretului — de pildă, cînd un prinzător de baseball preferă 
să-l facă pe jucătorul la bătaie să ignore următorul fel de arun¬ 
care la care se va recurge; sau cînd un criminal încearcă să-şi 
ferească de martori unele mesaje. Limbaje semice mai com¬ 
plexe utilizate în scopul păstrării secretului sînt cele folosite 
de cultele religioase sau de societăţile secrete, unde intră în 
joc coduri rituale pentru a manipula relaţiile sociale dintre 
„iniţiaţi" vs „neinitiati". 

* y s y 

Comunicarea acustică la oameni poate fi, în plus, soma¬ 
tică sau artificială. Un bun exemplu în acest sens avem dacă 

punem în contrast bîzîitul sau aşa-numita „vorbire fluierată", 
produse numai de corp, cu „semnalizarea prin tobe", care 
necesită un anumit fel de instrument de percuţie (sau măcar 
un trunchi de copac). Uneori, mesajele acustice non-verbale — 
cu sau fără vorbire — sînt transmise fără contact direct, din 
spatele unor măşti, prin intermediul unor figuri inanimate, 
ca păpuşile sau marionetele, sau al altor obiecte scenice. încă 
o dată, comunicaţia acustică somatică poate fi vocală, ca un 
ţipăt de spaimă, sau non-vocală, ca pocnitul din degete ca 
să chemi un chelner. Apoi, la oameni, comunicarea non-ver- 
bală în modalitatea acustică, la toate comunităţile cunoscute, 
a fost dezvoltată artistic sub forma unei mari varietăţi de rea¬ 
lizări muzicale. Acestea pot fi însoţite de un text verbal (ca 
într-un cîntec), fredonate fără versuri, produse de tot felul 
de instrumente muzicale sau introduse într-o operă de artă 
de foarte mari dimensiuni, extrem de complexă şi multidi¬ 
mensională, precum o operă. Astfel, în timp ce uvertura la 
Don Giovanni de Mozart este o sonata-allegro pură, încîn- 
tătorul duet din actul I dintre Don Giovanni şi Zerlina, „Lâ 
ci darem la mano", venind imediat după un recitativ secco 
(adică pur verbal), face loc unei melodii solo, după care vocile 
se întreţes, culminînd printr-un gest de apropiere şi, într-o 
manieră dansantă (adică, în măsura de 6/8), cu ieşirea din 
scenă braţ la braţ („Andiam, andiam mio bene"). Opera 
fiind o formă de artă suprem sincretică, codul muzical al lui 
Mozart, pe libretul lui Lorenzo da Ponte, este susţinut pe 
scenă de o multitudine de coduri artistice non-verbale adi¬ 
ţionale, precum, printre altele, mimica, decorurile, punerea 
în scenă, costumele şi luminile (după cum, altundeva în ace¬ 
eaşi operă, dansul, arta culinară şi chiar cea statuară). 

Structuri artistice poate mai puţin complicate, dar com¬ 
parabil amalgamate includ filmele sonore. Ele uzează înde¬ 
obşte de cel puţin patru coduri: unul vizual şi trei auditive, 
în care intră vorbirea, muzica şi efectele sonore. Reprezen¬ 
taţiile acrobatice de circ, realizate cu ajutorul a cel puţin cinci 

coduri — comportamentul dinamic al artistului, compor¬ 
tamentul lui/ei social, costumele şi alte accesorii, acompania¬ 
mentul verbal şi acompaniamentul muzical — oferă încă o 
realizare artistică combinată. Complexitatea uluitoare a me¬ 
sajului generat de evenimentele teatrale (îndemnul lui Hamlet, 
„potriveşte-ţi gestul după cuvînt, cuvîntul după gest" [III,2, 
trad. de Leon Levitchi si Dan Dutescu. - N.t] oferind doar 

un modest punct de plecare) nu poate fi menţionată aici decît 
în treacăt. 

Alt tip interesant de comunicare non-verbală are loc în 
timpul dirijatului, care, potrivit unei definiţii posibile, ar 
presupune extragerea unui maximum de rezultate acustice 
din orchestră cu ajutorul celor mai adecvate gesturi coregra¬ 
fice minimale. Intr-un concert public, dirijorul se pune în 
legătură nu doar cu membrii orchestrei, ci şi cu publicul care 
asistă la concert. Gesturile modelate de întregul echipament 
al părţii sale corporale superioare — mîini, braţe, umeri, cap 
şi ochi — sînt decodate de către instrumentişti si transformate 
în sunet, care după aceea este retrimis publicului. (Dirijorii 
de operă intonează uneori şi texte.) După cum scria recent 
eminentul pianist Charles Rosen: „Pentru noi toţi, muzica 
e deopotrivă gesticulaţie corporală şi sunet, iar legătura ei 
primară cu dansul nu este niciodată total eliminată." 

Avantajele sau dezavantajele funcţionale ale diferitelor 
canale de comunicare nu au fost niciodată analizate aprofun¬ 
dat, dar se pot face în acest sens unele afirmaţii, care, toate 
celelalte elemente fiind de altfel egale, se aplică tuturor ani¬ 
malelor, inclusiv omului. Un dezavantaj clar, în contrast, de 
pildă, cu urmele chimice de genul feromonilor (mesageri chi¬ 
mici), care tind să persiste în timp, este caracterul de scurtă 
durată al sunetului. Pentru a contracara această tranzitorie- 
tate, oamenii au recurs în ultimă instanţă la scris si, mai de 
curînd, au introdus tot felul de dispozitive de înregistrare a 
sunetului. Acest aparent neajuns poate fi compensat de mai 
multe avantaje pe care le prezintă şi sunetul în comparaţie 

cu alte medii. Întîi, sunetul e independent de lumină şi poate 
fi, aşadar, utilizat şi ziua, şi noaptea. Apoi, el umple întregul 
spaţiu din jurul sursei. Prin urmare, nu necesită o linie de 
conectare directă cu destinaţia. In plus, el presupune o chel¬ 
tuială infimă de energie. La majoritatea animalelor, numai 
coipul produce sunete—de obicei, nu e necesară nici o uneal¬ 
tă. In cazul oamenilor, sunetul poate fi modulat de la şoap¬ 
ta intimă pînă la strigătul cu bătaie lungă. 

Trecînd în revistă cunoştinţele despre comportamentul 
acustic al vertebratelor, nu putem întreprinde aici altceva 
decît o examinare superficială. Printre peşti, ca şi la insecte, 
producerea sunetelor pare a avea loc doar sporadic. Aproape 
toate exemplele se întîlnesc la Teleosteeni, metodele lor fiind 
de trei feluri distincte: prin stridulaţia a două componente 
dure (de pildă, scrîşnitul dinţilor); prin expulzarea unui gaz 
(un soi de sunet respirator); sau prin vibrarea vezicii lor de 
aer. Unii peşti miaună ca pisicile, alţii mîrîie, unii grohăie ca 
porcii; alţii croncănesc, sforăie sau mormăie; unii mugesc, 
torc, bîzîie sau şuieră; unul chiar vibrează ca o tobă. Şi, desi¬ 
gur, peştii pot auzi (deşi capacităţile lor auditive variază con¬ 
siderabil). 

Majoritatea amfibienilor nu pot auzi şi rareori produc 
alte sunete decît un scheunat slab, dar broaştele şi broaştele-rî- 
ioase sînt de-a dreptul gălăgioase în foarte multe feluri. Rep¬ 
tilele în genere pot auzi mai bine, dar puţine produc sunete 
(deşi crocodilii urlă şi grohăie). 

Păsările semnifică prin sunete, emise şi recepţionate, dar, 
şi mai cuprinzător, prin aşa-numitele etalări — tipare dina¬ 
mice stereotipe incluse în comunicaţie — care presupun şi 
mişcări şi posturi vizuale. Păsările produc o uriaşă varietate 
de vocalizări, de la scurte apeluri monosilabice pînă la lungi 
secvenţe complicate, cîntecele lor. Unele păsări pot repro¬ 
duce, mai mult sau mai puţin fidel, cu alte cuvinte „papagali¬ 
ceşte", zgomote din preajma lor, imitîndu-le pe cele ale altor 
specii şi, remarcabil, chiar sunete ale vorbirii. Sistemele de 



37 


NOŢIUNI DE BAZĂ 

comunicare ale păsărilor, care au fost bine studiate de-a lun¬ 
gul multor secole, sînt atît de eterogene, încît nu pot fi tratate 
aici pe măsură* Acelaşi lucru se poate spune şi despre multi¬ 
plele lor etalări vizibile, uneori uluitoare, în care intră uneori 
şi penajul lor spectaculos (de ex., la păuni sau la păsările-pa- 
radisului), precum şi construcţiile lor (ca la păsările-grădinar). 

Mamiferele au organe auditive foarte elaborate şi se bi- 
zuie pe simţul auzului mai mult decît membrii oricărui alt 
grup, dar şi ele, ca şi numeroase păsări, comunică, chiar dacă 
sporadic, şi prin metode non-vocale. Un exemplu familiar 
în acest sens este comportamentul percutant la gorilă, reali¬ 
zat prin izbirea pieptului cu pumnii încleştaţi. Ecolocaţia are 
în vedere fenomenul prin care emiţătorul şi receptorul unui 
fascicul de sunete este unul si acelaşi individ; o întîlnim la 
lilieci şi la anumite mamifere marine, ca unele specii de ba¬ 
lene şi de delfini. (Capacitatea nevăzătorilor de a se deplasa 
prin ecolocaţie nu a fost demonstrată.) Unele vertebrate, pre¬ 
cum şobolanii, şoarecii, gerbilii şi hamsterii, comunică în- 
tr-o gamă inaccesibilă auzului omenesc normal, prin mesaje 
ultrasonice. (In mod analog, cea mai eficientă culoare pen¬ 
tru albinele sociale pare a fi ultravioletul, în afara spectrului 
viziunii umane neasistate.) 

Toate carnivorele (pisici, cîini, hiene etc.), ca şi toate pri¬ 
matele, inclusiv cele mai apropiate rude al omului, maimu¬ 
ţele, vocalizează mai mult sau mai puţin viguros. Manifestările 
caracteristice ale acestor creaturi sînt însă atît de bogate şi de 
variate — de la urangutanii relativ tăcuţi pînă la gibonii „cîn- 
tători“ de o remarcabilă diversitate —, încît descrierea lor ar 
pretinde o expunere de dimensiunile unei cărţi. în loc să ris¬ 
căm aici fie şi o schiţă sumară, ar fi mai util să subliniem că 
maimuţele în libertate nu comunică verbal si că, mai mult — 
contrar susţinerilor insistente din mass-media —, chiar si cele 
mai asidue încercări de a inculca maimuţelor captive indi¬ 
ferent ce formă de limbă naturală au eşuat constant. 


38 SEMNELE: O INTRODUCERE ÎN SEMIOTICĂ 

încercările de a transmite abilităţi lingvistice maimuţelor 
sau oricăror altor animale (precum mamiferelor marine cap¬ 
tive sau păsărilor de apartament) au fost intens criticate din 
cauză că în asemenea cazuri s-ar putea să fi funcţionat efectul 
sau iluzia Hans cel Isteţ (după cum s-a menţionat mai sus). 
Deoarece fenomenul acesta are implicaţii profunde asupra 
(între alte posibile cupluri) comunicaţiilor om-animal de toa¬ 
te tipurile, o relatare mai amănunţită ar putea fi de folos aici. 
Pe scurt, unui armăsar pe nume Hans, de la Berlin, în anii 
de răspîntie dintre veacul al XlX-lea şi al XX-lea, îi mergea 
faima că era capabil să rezolve probleme de aritmetică şi să 
întreprindă şi alte isprăvi verbale la fel de impresionante, dînd 
răspunsuri non-verbale prin atingerea cu piciorul a răspun¬ 
surilor corecte la întrebări orale sau scrise care îi erau adre¬ 
sate. O serie de teste ingenioase au dovedit pînă la urmă că 
acel cal reacţiona de fapt la indicii non-verbale oferite invo¬ 
luntar de către autorul întrebărilor. După acea demonstraţie 
a felului cum indiciile furnizate neintenţionat pot afecta un 
experiment asupra comportamentului animal, oamenii de 
ştiinţă precauţi şi responsabili au încercat permanent să ex¬ 
cludă acţiunea uneori extrem de subtilă a efectului cu pricina. 

S-a dovedit în cele din urmă că există două variante ale 
iluziei Hans cel Isteţ: cele bazate pe autoamăgire şi în care 
se complăceau proprietarul/dresorul şi alţi examinatori; şi re¬ 
prezentaţiile cu „cai minune", „cîini vorbitori" şi porci sau 
gîşte „savante" — bazate pe înşelătorii deliberate, practicate 
de iluzionişti profesionişti şi de scamatori de rînd (vreme 
de multe secole). Semnalizarea non-verbală iluzionistă pre¬ 
domină în lumea animalelor şi a oamenilor. La animale, for¬ 
mele de bază ale iluzionării involuntare sînt cunoscute sub 
numele de mimetism. 

Aici este inclusă în genere concurenţa cu modele pericu¬ 
loase prin mimetism inofensiv exprimat în semnale vizibile 
sau auditive sau prin mirosuri neplăcute, în scopul de a-i de¬ 
ruta pe predatori. La oameni, comunicaţiile iluzioniste în 

viaţa cotidiană au fost studiate de psihologi şi, pe scenă, de 
prestidigitatorii profesionişti. Pot face obiectul falselor sub¬ 
stituţii diverse componente somatice, singure sau în combi¬ 
naţie: privirea, dilataţia pupilară, lacrimile, clipirile ochilor, 
expresia facială, surîsul sau încruntarea, gesticulaţia, postura, 
vocea etc. 

Considerarea cu precădere de pînă acum a evenimentelor 
acustice nu trebuie considerată nicidecum ca o neglijare a altor 
canale în care pot fi codificate mesajele non-verbale, printre 
care se numără cele chimice, optice, tactile, electrice şi termice. 
Canalul chimic le antedatează pe toate celelalte în decursul 
evoluţiei şi este omniprezent în toate organismele. Comuni¬ 
carea bacteriană este exclusiv chimică. 

Plantele interacţionează cu alte plante prin canalul chimic, 
iar cu animalele (îndeosebi insecte, dar şi oameni), pe lîngă 
canalele de contact uzuale, prin mijloace optice. Dacă ma¬ 
rea complexitate a comunicării dintre plante (denumită teh¬ 
nic fitosemioză) nu poate fi mai îndeaproape cercetată aici, 
se cuvine cel puţin să menţionăm două cîmpuri de interes 
înrudite: plăcutul artificiu semiotic minor al aranjamentelor 
florale; şi vastul domeniu al grădinilor în calitate de construc¬ 
ţii semiozice non-verbale majore. Grădinile de protocol, gră¬ 
dinile peisagistice, grădinile de legume, grădinile acvatice, 
grădinile de corali şi grădinile Zen reprezintă, toate, remar¬ 
cabile creaţii non-verbale, cultivate în modurile cele mai va¬ 
riate de la trobrianzii lui Malinowski pînă la tradiţionala kare 
sansui (grădină uscată) japoneză, apoi în ţările islamice, China 
şi, cu totul notabil, în Franţa şi Marea Britanie. 

Mirosul (olfacţia, odoratul, aromele, mirosurile) este uti¬ 
lizat cu precădere în scopul comunicării, bunăoară, de rechini 
şi arici, de insectele sociale ca albinele, termitele şi furnicile, 
ca şi de mamiferele sociale, ca lupii şi leii. El este mai puţin 
important la păsări şi primate, care se bazează în mare mă¬ 
sură pe văz. In societăţile moderne, mirosul este un domeniu 
de intensă comercializare în gestionarea olfactivă a alimente- 

lor şi articolelor de toaletă legate de mirosurile neplăcute ale 
corpului şi de efectele produselor din tutun. Parfumurile sînt 
deseori asociate cu dragostea şi potenţa sexuală. 

Corpul însuşi poate fi, şi singur, un instrument de prim 
rang pentru comunicarea atît verbală, cît şi non-verbală. Ast¬ 
fel, la animale, e bine ştiut că pisicile şi cîinii îşi expun cor¬ 
purile în acte de supunere şi intimidare, după cum o arată 
faimoasele descrieri din cartea lui Charles Darwin (1872) de¬ 
spre The Expression of the Emotions in Man and Animals. 
Sînt multe ilustraţii frapante în ghidul lui Desmond Morris 
(1969), The Human Zoo, şi în fotografiile adunate de Weldon 
Kees (Ruesch and Kees 1956) despre felul cum este adusă 
de obicei în joc conformaţia umană. Luptele profesioniste 
corp la corp sînt o distracţie populară apărînd ca un sport ce 
prezintă două sau un grup de trupuri încleştate, icnind şi mor- 
măind, înfruntîndu-se într-un joc de factura unei cvasi-mo- 
ralităţi, în care binele şi răul îşi dispută victoria, pentru ca, 
în chip mai subtil, să intre în comunicare cu un public real. 
Asemenea spectacole se deosebesc de confruntările oficiale 
cu mănuşi, în care intră boxul sau luptele academice, sau de 
sporturi ca turneele de tenis şi evenimentele de grup, ca fot¬ 
balul sau crichetul, în care rezultatul confruntării e în mare 
măsură nesigur. 

Dansul este o formă de artă complexă ce poate exprima 
gîndirea şi simţirea umană prin trupul folosit ca instrument 
în numeroase genuri şi în multe culturi. Unul dintre acestea 
e baletul occidental, care combină secvenţe de schimburi ges- 
ticulatorii ale mîinilor şi picioarelor cu mişcări corporale de 
zbor şi o mulţime de alte protocoale non-verbale care îşi răs¬ 
pund unele altora, ca muzica, costumele, luminile, măştile, 
scenografia, perucile etc. Dansul şi muzica acompaniază de 
obicei pantomima sau spectacolele mute. Clovnii sau mimii 
tăcuţi îşi suplimentează mişcările corporale cu machiaje şi 
costumaţii adecvate. 

Expresiile faciale — îmbufnarea, strîmbatul din gură, ri¬ 
dicarea sprîncenelor, plînsul, umflarea nărilor — constituie 
un sistem de comunicare puternic şi universal, solo sau în 
concert. Acţiunea ochilor, inclusiv privirea şi schimbul re¬ 
ciproc de priviri, poate fi extrem de puternică atît în înţele¬ 
gerea unei serii de vertebrate întîlnite în viaţa cotidiană, cît 
şi în calitate de comportament social. Deşi încă din Antichi¬ 
tate s-au făcut observaţii despre reacţia pupilei, abia în cursul 
ultimelor două decenii s-a dezvoltat un vast domeniu de cer¬ 
cetare numit pupilometrie. De multă vreme, printre dresorii 
animalelor de circ s-a aplicat ca o regulă nescrisă supraveghe¬ 
rea atentă a mişcărilor pupilare la elevii lor, de exemplu la tigri, 
pentru a le cunoaşte fluctuaţiile dispoziţiei. Dimpotrivă, se 
spune că urşii sînt „imprevizibili, prin urmare periculoşi, 
tocmai din pricină că le lipseşte afişajul pupilar, ca şi din cau¬ 
za inelasticităţii botului, care, astfel, nu poate „avertiza te¬ 
legrafic" despre un atac iminent. In relaţiile interpersonale 
dintre cuplurile umane o dilatare a dimensiunilor pupilei ac¬ 
ţionează efectiv ca un mesaj nescris transmis celeilalte per¬ 
soane (sau în raport cu un obiect) şi exprimînd un interes 
intens, adeseori sexual modulat. 

Există multe şi voluminoase dicţionare, manuale şi enci¬ 
clopedii destinate a explica şi ilustra concepţia şi semnificaţia 
mărcilor, emblemelor, insignelor, semnalelor, simbolurilor 
şi ale altor semne (în sens literal şi tangibil), inclusiv ale sem¬ 
nelor de fixare a vorbirii, ca scrierea şi punctuaţia, semnele 
numerice, simbolurile fonetice, signaturile, mărcile de fabri¬ 
că, logourile, filigranele, piesele heraldice, semnele astrolo- 
gice, semnele alchimice, cabalistice şi magice, talismanele, 
semnele tehnice şi ştiinţifice (ca în chimie), pictogramele şi 
alte imagini de acest fel, multe dintre ele larg folosite în pu¬ 
blicitate. Semnele prohibitive {Fumatul interzis ), semnele 
de îndrumare afişate în aeroporturi ( Passport Control , Men y 
Women) sau în spitale ( Pediatrie ), semnele rutiere inter¬ 
naţionale {Trecerea interzisă ) sînt de obicei completate cu 


42 SEMNELE: O INTRODUCERE ÎN SEMIOTICĂ 


semne iconice impuse de nevoia de a comunica, dincolo de 
barierele lingvistice, anumite alterări fizice sau handicapuri 
comparabile. 

Ramificaţiile labirintice ale comunicaţiilor optice din lu¬ 
mea animalelor şi pentru omenire sînt nelimitate şi necesită 
o tratare separată. Ştiinţele, precum astronomia, şi artele vi¬ 
zuale s-au desfăşurat, încă din vremurile preistorice, pe ca¬ 
nalul optic. Modificările corpului uman şi ale aspectului său 
fizic, de la cele nepermanente, ca pictura corporală, machia¬ 
jul teatral sau aranjamentele capilare curente, pînă la meta¬ 
morfoze cvasipermanente, cu ajutorul unor procedee ca 
sculptura corporală, de ex. vechiul „picior de lotus" chine¬ 
zesc sau moda occidentală a corsetelor foarte strînse; infi- 


bulaţia, cicatrizarea sau tatuajul; şi, mai general vorbind, 
chirurgia plastică, toate vehiculează mesaje — ca reconstruc¬ 
ţia, deseori cu scop cosmetic, a dimensiunii sinilor la femei — 
prin mijloace non-verbale. Arta pictării mumiilor în Egiptul 
roman urmărea să furnizeze piese de înlocuire a capului spre 
a facilita comunicarea silenţioasă a unei persoane decedate 
pe timpul trecerii ei în viaţa de dincolo. 

Un gen surprinzător de comportament comunicaţional 
uman non-verbal şi fără contact direct ne este oferit de o for¬ 
mă bizară de troc cunoscută încă de pe vremea lui Herodot 
şi prezentă şi azi, după relatările etnografilor, care o carac¬ 
terizează drept „comerţ silenţios''. Nu e implicat de obicei 
nici unul dintre canalele comune directe, ci numai ideea ab¬ 
stractă de schimb. Se întîmplă ceva de genul: un participant 
la o tranzacţie comercială lasă mărfurile într-un loc presta¬ 
bilit, apoi se retrage într-un punct de observaţie avantajos 
pentru a supraveghea neobservat — sau mai degrabă nu. Se 
iveşte apoi celălalt participant, care examinează produsele 
lăsate acolo. Dacă e mulţumit de cele găsite, lasă şi el, într-o 
cantitate comparabilă, alte articole de vînzare. 

Studiul manifestărilor corporale în spaţiu şi timp (nu¬ 
mit uneori proxemică) cu raportare personală, dimensiunile 

adecvate ale unei cuşti de grădină zoologică, amplasarea bi¬ 
rourilor, claselor, secţiilor unui spital, expoziţiilor din muzee 
şi galerii şi nenumărate alte proiecte arhitecturale presupun, 
toate, axiologia volumului şi a duratei. Harta este o repre¬ 
zentare grafică a unui mediu, conţinînd elemente deopotrivă 
picturale şi nepicturale sau simbolice, de la cîteva configu¬ 
raţii simple pînă la planuri de detaliu complexe sau alte dia¬ 
grame şi ecuaţii matematice. Toate hărţile sînt şi indexicale. 
Ele merg de la cele locale, ca bine cunoscuta reprezentare po¬ 
licromă a metroului londonez, pînă la placa de metal inter- 
galaetică de pe nava spaţială Pioneer 10 care-şi urmează cursa 
în afara sistemului nostru solar. Toate organismele comunică 
prin intermediul unor modele (Umwelt -uri sau lumi indi¬ 
viduale, fiecare în conformitate cu organele sale de simţ spe- 
cio-specifice, de la cele mai simple reprezentări ale manevrelor 
de apropiere şi retragere, pînă la cele mai sofisticate teorii 
cosmice ale lui Newton si Einstein. Ar fi bine să ne amintim 
că Einstein si-a construit iniţial modelul său de univers din 

y î 

semne non-verbale, „de tip vizual şi, unele, de tip muscular". 
Aşa cum îi scria unui coleg în 1945: „Cuvintele sau limba, 
aşa cum sînt ele scrise sau rostite, nu par a juca nici un rol în 
mecanismul meu de gîndire. Entităţile fizice care par a servi 
ca elemente în gîndire sînt anumite semne şi unele imagini 
mai mult sau mai puţin clare care pot fi « voit» reproduse şi 
combinate." Abia mai tîrziu şi „doar într-un stadiu secun¬ 
dar", după o muncă îndelungată şi dură pentru a-şi trans¬ 
pune constructul non-verbal în „cuvinte convenţionale şi alte 
semne", ajungea să-l poată comunica şi altora. 


2 

Gîndiţi-vă ce anume au în comun aceste zece mici drame: 

• Un radiolog identifică o opacitate pe radiografia toracică 
a unui pacient şi pune diagnosticul de cancer pulmonar. 

• Un meteorolog remarcă o creştere a presiunii barome- 
trice şi elaborează prognoza pentru ziua următoare ţi- 
nînd seama de această schimbare. 

• Un antropolog observă un complex de schimburi ce¬ 
remoniale practicate între membrii unui trib; ea trage 
concluzii analitice despre sistemul politic, economia 
şi organizarea socială a populaţiei pe care o studiază. 

• Un profesor de franceză arată o fotografie cu un cal. 
Elevul său american spune: „horse“. Profesorul dă din 
cap dezaprobator şi pronunţă: „cheval“. 

• Un istoric examinează scrisul de mînă al unui fost pre¬ 
şedinte şi pe baza lui trage concluzii despre persona¬ 
litatea subiectului său. 

• Un cercetător al Kremlinului, din fosta Uniune Sovietică, 
observă apropierea unui membru al biroului politic de 
secretarul general al partidului la festivităţile de 1 Mai 
şi face conjecturi despre poziţia personajului respectiv. 


STUDIUL SEMNELOR 


45 


• într-un proces este adusă ca probă o amprentă digitală 
compromiţătoare; inculpatul este condamnat pe baza 
acestei probe. 

• Un vînător observă în zăpadă grupuri de urme dreptun¬ 
ghiulare ca nişte cîrlige ascuţite aducînd a pinteni canini; 
urma piciorului anterior are o lungime de 15 cm şi o lă¬ 
ţime de 13 cm, iar dimensiunile corespunzătoare ale ur¬ 
mei piciorului posterior sînt de 15 pe 11 cm. Pe traseu 
se găsesc excremente sferice lungi de 20-30 mm şi late 
de 15-20 mm. Vînătorul presupune, cu un grad înalt de 
probabilitate, că în faţa lui merge la trap un cerb wapiti 
mascul. 

* 

• Un om se pomeneşte că e fixat cu privirea de un cîine, 
care mîrîie, latră, îşi ţine capul sus şi ceafa arcuită, buzele 
contractate vertical si dinţii dezveliţi, urechile erecte şi 
aplecate în faţă. Omul trage concluzia că se află în pri¬ 
mejdie iminentă de a fi atacat şi ia măsuri de apărare. 

• Un păun se expune ostentativ în faţa unei păuniţe im¬ 
presionabile; ea se roteşte cu rapiditate şi se aşază pe 
jos. Urmează copulaţia. 

Cei dintre noi care practică semiotica tind să trateze 
aceste întîmplări la fel, în pofida deosebirilor substanţiale 
şi evidente de cadru, de participare a unor personaje umane 
sau necuvîntătoare şi multor altor variabile. Ceea ce ne în¬ 
dreptăţeşte să procedăm astfel este o operaţie abstractivă care 
reduce fiecare episod la un caz de semioză sau de acţiune 
semică. Din acest punct de vedere, semiotica nu se referă 
cîtuşi de puţin la lumea „reală", ci la unele modele reale 
complementare sau alternative ale acesteia şi — cum gîndea 
Leibniz — la un număr infinit de lumi posibile şi concepti- 
bile antropologic. Astfel semiotica nu dezvăluie niciodată ce 

anume este lumea, ci circumscrie ceea ce putem şti despre ea; 
cu alte cuvinte, ceea ce descrie un model semiotic este nu „rea¬ 
litatea" ca atare, ci natura aşa cum ne este ea dezvăluită de 
către metoda noastră de investigaţie. Este în discuţie interac¬ 
ţiunea dintre „cartea naturii" si descifratorul ei uman. Dis- 
tincţia aceasta poate fi ilustrată prin comparaţia cu un pescar 
care-şi aruncă plasa; mărimea peştilor pe care-i poate prin¬ 
de este limitată de morfologia plasei, dar acest fapt nu are 
nici o consecinţă pentru ihtiologie. Un concept al „sisteme¬ 
lor de modelare 4 ' a ocupat o poziţie centrală în aşa-numita 
şcoală de la Moscova şi Tartu încă din anii 1960, dar, fiind 
derivat dintr-o reprezentare a limbii în lingvistica structu¬ 
rală, el s-a concentrat asupra culturii şi a exclus tot restul na¬ 
turii. în seculara căutare filozofică a realităţii, s-au sugerat 
două puncte de plecare alternative: şi anume că structura fiin¬ 
ţei e reflectată în structuri semiotice, care constituie astfel 
modele sau hărţi ale realităţii; sau că lucrurile stau invers, şi 
anume că structurile semiotice sînt variabile independente, 
astfel încît realitatea devine o variabilă dependentă. Deşi am¬ 
bele viziuni sînt asediate de numeroase dificultăţi, o versiune 
a celei de-a doua, propusă de către un biolog german remar¬ 
cabil prin productivitatea sa, Jakob von Uexkiill (1864-1944), 
sub sigla de Umweltforschung — a cărei traducere aproxi¬ 
mativă ar fi „cercetare a universurilor subiective" — s-a do¬ 
vedit a fi cea mai consonantă cu semiotica modernă (ca şi cu 
etologia). Aceeaşi atitudine a fost exprimată de către Niels 
Bohr cînd a răspuns la obiecţia că realitatea este mai impor¬ 
tantă decît limba căreia îi este subiacentă; Bohr a replicat: 
„Sîntem suspendaţi în limbă într-un asemenea mod, încît nu 
putem spune ce este sus şi ce este jos" (French şi Kennedy 
1985:302). Semnele şi-au dobîndit eficacitatea prin adaptare 
evolutivă la capriciile Umwelt -ului mînuitorului de semne. 
Cînd Umwelt-\i\ se schimbă, aceste semne pot deveni obsta¬ 
cole, iar producătorul de semne poate dispărea. 

O abordare biologică a studiului semnelor 

Potrivit incomparabilului filozof şi polimat Charles Sanders 
Peirce (1839-1914), pe bună dreptate numit „cel mai ori¬ 
ginal şi mai multilateral intelect pe care l-a dat America pînă 
acum“ (Fisch 1980: 1) şi care a revigorat ca nimeni altul 
semiotica, doctrina antică a semnelor, semioza presupune o 
relaţie triadică ireductibilă între un semn, obiectul si inter- 
pretantul său. Acest trio de termeni şi familia lor au armonice 
filozofice cu ample rezonanţe. înainte de a trece în revistă 
cîteva dintre ele, aş vrea să mă opresc asupra unei definiţii 
obişnuite a semioticii şi să-i examinez o clipă componentele 
şi cîteva dintre consecinţe. Materia semioticii, după cum se 
susţine adesea, este schimbul de mesaje — într-un cuvint co¬ 
municarea . La aceasta trebuie adăugat numaidecît că semio¬ 
tica este central preocupată de studiul semnificaţiei . Semiotica 
poate fi, aşadar, clasificată ca ramura pivot a unei ştiinţe inte¬ 
grate a comunicării, căreia, prin caracterul ei de investigaţie 
metodică a naturii şi constituirii codurilor, îi furnizează un 
contrapunct indispensabil. 

Mesajul este un semn sau un şir de semne transmise de 
la un producător sau de la o sursă de semne către un recep¬ 
tor de semne sau o destinaţie. Orice sursă sau orice destinaţie 

reprezintă o entitate vie sau produsul unei entităţi vii, pre¬ 
cum un calculator, un robot, nişte automate în genere, sau 
o riinţă supranaturală postulată, ca atunci cînd un băiat (sur¬ 
sa), în genunchi (mesaj non-verbal), îşi imploră divinitatea 
(destinaţia). „îl rog pe Domnul sufletul să-mi ia c< (mesaj ver¬ 
bal). E important să avem conştiinţa faptului că numai fiin¬ 
ţele vii şi extensiile lor neînsufleţite sînt supuse semiozei, care 
se vede astfel înălţată la rangul de atribut criterial necesar, 
dacă nu şi suficient, al vieţii. Prin „lucruri vii“ se înţeleg nu 
numai organismele care aparţin unuia dintre cele cinci reg¬ 
nuri, şi anume Monera, Protoctista, Animalia, Plantae şi 
Fungi, ci şi totalitatea părţilor lor componente dezvoltate 
ierarhic, începînd cu o celulă, unitatea semiozică minimală, 

corespunzînd după cum se estimează unui număr de aproxi¬ 
mativ cincizeci de gene sau de aproximativ o mie de miliarde 
(IO 12 ) de atomi intricat organizaţi. (Viruşii sînt omişi din 
cauză că ei nu sînt nici celule, nici agregate de celule.) Cor¬ 
purile noastre reprezintă asamblaje de celule, în număr de 
aproximativ o sută de mii de miliarde (IO 14 ), reciproc ar¬ 
monizate printr-un flux neîncetat de mesaje vitale. Originea 
celulelor cu nucleu constituie istoria confuz înţeleasă a co¬ 
laborării simbiotice şi semiozice dintre unicelule — populaţii 
de alge albastre şi bacterii fără componente interne aparente; 
ele s-au dezvoltat în mai puţin de un miliard de ani după 
formarea Pămîntului (şi urme bogate ale existenţei lor au 
fost recoltate în Groenlanda). Celulele simple, după cum se 
crede, s-au contopit şi au alcătuit confederaţii complexe de 
celule din care este alcătuită fiecare fiinţă vie. Ele, la rîndul 
lor, sînt integrate în organe, organele în organisme, formînd 
sisteme sociale de o tot mai mare complexitate. Astfel, fizica, 
biologia, psihologia şi sociologia îşi au fiecare propriul nivel 
specific de semioză. Codul genetic guvernează schimbul de 
mesaje la nivel celular; hormonii şi neurotransmiţătorii me¬ 
diază între organe şi între ei înşişi (sistemul de apărare imu- 
nitară şi sistemul nervos central sînt intim împletite printr-un 
curent dens de trafic de mesaje în dublu sens), şi o varietate 
de mesaje non-verbale şi verbale conjugă organismele într-o 
reţea de relaţii reciproce ca şi cu restul ambientului lor. Aşa 
cum a descris în mod plastic Franşois Jacob (1974:320) aceas¬ 
tă progresie, „de la organizarea familială la statul modern, 
de la grupul etnic la coaliţia de naţiuni, o întreagă serie de 
integrări se întemeiază pe o varietate de coduri culturale, 
morale, sociale, politice, economice, militare şi religioase. 
Istoria omenirii este mai mult sau mai puţin istoria acestor 
integroni şi a modului în care ei se alcătuiesc şi se modifică." 
Semioza de pe un nivel superior din ierarhia integronilor este 
ireductibilă la cea de pe nivelul inferior, şi anume în ultimă 
instanţă la fizică (Popper şi Eccles 1977). 

Comportamentul semiozic chiar şi al grupărilor organis- 
mice majore, cu diferite moduri de viaţă, a fost inegal studiat. 
In structura naturii, plantele sînt, în primul rînd, producă¬ 
tori; o examinare a conduitei lor comunicative, sub denumirea 
de „fitosemiotică“, a început abia în 1981, cînd semioticia- 
nul german Martin Krampen a publicat un pătrunzător ar¬ 
ticol programatic sub acest titlu. La polul opus al plantelor 
se află ciupercile, fungi^ factorii de descompunere ai naturii; 
cunoştinţele noastre despre tipul lor specific de semioză este 
încă şi mai rudimentar. Interesul maxim s-a concentrat pînă 
acum asupra animalelor (zoosemiotica), ingeratorii, care me¬ 
diază între celelalte două şi, după ceea ce consumă, pot fi 
clasificate ca ierbivore sau răpitoare: felul lor de hrănire poa¬ 
te marca şi caracterul recursului lor respectiv la utilizarea 
semnelor. 

E de notat că traficul de mesaje în patru din cele cinci 
regnuri este exclusiv non-verbal; mesajele verbale au fost 
identificate numai la animale, iar dezvoltarea maximă ele si-o 
ating doar la una dintre subspeciile existente, Homo sapiens 
sapiens . Cea mai distinctivă trăsătură a oamenilor este aceea 
că numai ei, de-a lungul întregii lor vieţi terestre, au la dispo¬ 
ziţie două repertorii semice separate, dar, fireşte, total com¬ 
binate: cel non-verbal — evident derivat de la Strămoşii lor 
mamiferele, îndeosebi primatele — şi un suprastrat verbal 
exclusiv uman. Acesta din urmă constituie materia celei mai 
avansate şi mai înalt formalizate ramuri a semioticii, lingvis¬ 
tica generală , studiul relaţiilor verbale şi al fundamentului 
lor gramatical subiacent. 

Definiţia propusă aici presupune un producător de me¬ 
saje sau o sursă şi un receptor sau o destinaţie. în exemplele 
de mai sus, sursele şi destinaţiile existente sau odinioară vii 
se regăsesc în roluri ca acelea jucate de pacient şi de medic ; 
de etnograful de teren şi de informator; de profesor şi de elev; 
de istoric şi de fosta figură publică; de politicianul străin 
aflat la distanţă şi de politolog; de cerbul wapiti şi de vînă- 

tor; de cîine şi de victima potenţială; de păun şi de păuni- 
ţă. Barometrul citit de meteorolog este un instrument de 
observaţie fabricat de om, şi anume unul dintr-o clasă de po- 
tenţatoare ale simţurilor, ca de pildă o cameră cu bule, con¬ 
struită în scopul de a face perceptibile mesaje imperceptibile; 
astfel, nici un fizician nu poate „vedea" cu adevărat parti¬ 
culele subatomice, nici chiar cu ajutorul celui mai puternic 
microscop electronic (sau al unui complex accelerator-detec- 
tor), ci doar (cel mai simplu spus), micile bule de hidrogen 
produse de ele — bulele de vapori din rezervor le „reprezintă' 1 , 
adică le modelează interacţiunile. Cît despre dermatogliful 
prezentat tribunalului, el funcţionează aici ca un mesaj-prin- 
contiguitate probativ sinecdotic despre vinovăţia unui cri¬ 
minal prezumat. 

In orice tranzacţie dată, sursa este cu necesitate cuplată 
la o destinaţie prin intermediul unui canal; varietatea unor 
atare căi de transport e limitată de senzoriul specific al fiecă¬ 
ruia. Această stare de lucruri a fost elegant rezumată de către 
George Dalgarno (autorul scoţian al lucrării Ars signomm , 
un admirabil tratat semiotic din a doua jumătate a secolului 
al XVII-lea): „Este adevărat", scria el în 1680 , „că toate sim¬ 
ţurile sînt mai mult sau mai puţin informatori ai sufletului, 
căci, deşi ele îşi au limitele lor distincte şi obiectele proprii 
atribuite lor prin natură, el este capabil să le folosească ser¬ 
viciile chiar şi în cele mai abstractizate noţiuni şi în cea mai 
arbitrară alcătuire." Dalgarno mai spune că „natura pare a 
fi pregătit cu deosebire două, auzul şi văzul, spre a şi le pune 
în slujba sa", dar aceasta e o consideraţie superficială. In¬ 
comparabil mai străvechi sînt mesajele moleculare, iar cana¬ 
lul chimic este cel mai extins. Trei dintre nivelurile ierarhice 
ale controlului endosemiotic bazai sînt reglate de codul ge¬ 
netic, de reacţiile imunitare umorale şi mediate celular şi, 
respectiv (o dată cu apariţia bureţilor), de marele număr de 
peptide prezente în sistemul nervos central şi funcţionînd ca 
neurotransmiţători. Simţurile olfactiv şi gustativ sînt şi ele 

deopotrivă semiochimice. Chiar şi în cazul văzului, impactul 
fotonilor asupra retinei afectează diferenţiat capacitatea pig¬ 
mentului rodopsina, care umple bastonaşele pentru a absorbi 
lumina de diverse lungimi de undă, condiţie a principiului 
univariaţiei. Vibraţiile acustice şi tactile şi impulsurile tri¬ 
mise prin simţurile termice sînt, de asemenea, transformate 
în mesaje electrochimice. Oamenii şi numeroase alte animale 
sînt conectate prin mai multe canale simultan sau succesiv. 
Prelucrarea paralelă a mesajelor introduce un grad de redun¬ 
danţă, în virtutea căruia devine mai probabil că erorile de 
receptare vor fi reduse la minimum; se poate însă ca mesa¬ 
jele colimate să se contrazică reciproc — acesta e rolul pe care-1 
joacă o figură retorică precum ironia în discursul vorbit sau 
scris, ca şi poziţia de arcuire a spinării la o pisică domestică 
în zoosemiotică. 

Mesajele 

Nu se ştie cum anume generează — sau, ca să folosim un 
termen mai puţin supraîncărcat — formulează majoritatea 
surselor mesajele. Fiinţele umane sînt capabile să lanseze un 
număr enorm de mesaje inedite adecvate unei varietăţi in¬ 
definite de contexte, dar complexitatea preluării lor iniţiale 
de către acea sferă limitată spaţial a ţesutului cunoscut sub 
numele de creier rămîne o enigmă. Pe scurt însă mesajele-for- 
mulate-ca atare trebuie să sufere o operaţie traductivă spre 
a fi exteriorizate sub formă de şiruri seriale adecvate canalu¬ 
lui sau canalelor alese pentru a stabili legătura cu destinaţia. 
Această transmutaţie neurobiologică dintr-o formă de ener¬ 
gie în alta se numeşte codificare . Cînd destinaţia detectează 
şi extrage din canal mesajele codate, trebuie efectuată altă tra- 
ducţie, urmată de încă o serie de transformări, înainte ca să 
poată avea loc interpretarea; această reconversie fundamen¬ 
tală se numeşte decodificare . Codificarea şi decodificarea pre¬ 
supun un cod, un set de reguli neambigue prin care mesajele 
sînt convertibile dintr-o reprezentare în alta; codul este ceea 

ce se presupune că ar avea în comun, în fapt sau ipotetic, total 
sau parţial, cele două părţi angajate în schimbul de mesaje. 
Folosind faimosul program de calculator al lui Joseph Wei- 
zenbaum, denumit cu toată îndreptăţirea Eliza, interlocu¬ 
torii umani tind să proiecteze simpatie, interes şi înţelegere 
asupra Elizei, aşa cum ar face-o în cazul unui psihoterapeut. 
In fapt, Eliza nu „ştie“ nimic. O eroare similară în codurile 
partajate este însăşi tema scînteietoarei povestiri a lui Jerzy 
Kosinski (precum şi a fidelei adaptări cinematografice ba¬ 
zate pe ea), Being There , unde unui grădinar analfabet şi re- 
tardat i se atribuie atribute gnostice supreme din pricină că 
el — în realitate o pagină albă — mimează, reproduce şi re¬ 
flectează codurile interactive ale fiecăruia dintre partenerii săi 
de conversaţie, indiferent de posibilele lor comunităţi lingvis¬ 
tice native. 

Receptorii interpretează mesajele ca pe un amalgam a două 
intrări separate, dar inextricabil amestecate: semnul declan¬ 
şator fizic sau semnalul propriu-zis, modelat însă inevitabil 
de context. Acesta din urmă joacă un rol cardinal, şi totuşi 
conceptul nu s-a supus unei definiţii; de asemenea, se ştie 
la fel de puţin în general cum „ia act“ de context destinaţia, 
în semiotică termenul este utilizat într-o accepţiune largă 
şi totodată nelimitativă pentru a cuprinde mesaje anterioare 
(presupoziţii anaforice) şi probabil mesaje ulterioare (impli¬ 
caţii cataforice), zgomot ambiental şi semantic, totul filtrat 
de memoria genetică şi culturală scurtă şi de lungă durată. 

Semnul 

Aceşti şase factori cheie — mesajele şi codul, sursa şi des¬ 
tinaţia, canalul şi contextul — alcătuiesc, separat şi îm¬ 
preună, bogatul domeniu al cercetărilor semiotice. Totuşi 
noţiunea centrală rămîne semnul. Acest termen a fost de- 
finit în numeroase feluri diferite de cînd a fost introdus în 
Grecia antică. în semiotica medicală, de pildă, semnul a fost 
utilizat în conjuncţie sau, mai degrabă, în opoziţie cu simp- 

tomul cel puţin de la Alcmeon, Hipocrate şi îndeosebi Galen 
(c. 130-c. 200 d. Cr.). Practicienii clinici făceau de obicei 
distincţia dintre „datele slabe" sau semnele subiective, zise 
simptome, înţelegînd prin asta orice relatează pacientul pe 
cale verbală despre senzaţiile lui/ei („Am o durere în piept") 
sau manifestă non-verbal (gemete cînd arată pieptul); şi „da¬ 
tele tari" sau semnele obiective, pe care clinicienii le numesc 
efectiv „semne u şi care înseamnă tot ceea ce observă medicul 
cu propriii săi ochi şi urechi (spută sîngerie, horcăială) sau 
cu instrumentele sale (opacizare pe un film radiografie). Mulţi 
filozofi utilizează şi ei termenul de semn\ cu toate acestea 
nu puţini îl opun simbolului , mai degrabă decît simptomului. 
Filozoful neokantian din secolul al XX-lea, Ernst Cassirer 
(1874-1945), bunăoară, pretindea că aceste două noţiuni ţin 
de două universuri discursive diferite şi că „semnul face par¬ 
te din lumea fizică, simbolul face parte din lumea umană a 
semnificaţiei" (Cassirer 1944: 32). Astfel de abordări mini- 
maliste sînt mult prea imprecise şi superficiale pentru a fi 
utile, după cum a demonstrat cu scrupulozitate Peirce în toa¬ 
te voluminoasele lui scrieri. Pentru Peirce, semnul era un con¬ 
cept generic, existent sub forma unui foarte mare număr de 
specii, derivînd dintr-o bază trihotomă alcătuită din icon y 
index şi $imbol y definit fiecare în funcţie de relaţia dintre acea 
categorie semică şi obiectul său într-un context particular. 

Pentru a lămuri ce anume este semnul, e util să începem 
cu formula medievală aliquid stat pro aliquo , lărgită de către 
Peirce, pe la 1897, în sensul a ceva care stă în locul cuiva sau 
a ceva într-o anumită privinţă sau calitate. Noţiunii clasice 
de substituţie prezente în această propoziţie faimoasă — Ro¬ 
man Jakobson a numit-o renvoi , termen traductibil prin 
„trimitere" [eng. referrat] — Peirce i-a adăugat aici criteriul 
interpretării. Ajunşi în acest punct, să privim mai îndeaproa¬ 
pe ciclul trihotomic obiect-semn-interpretant la care am fă¬ 
cut aluzie mai devreme şi de asemenea să zăbovim un pic spre 

a examina pe acel „cineva" al lui Peirce, destinaţia sau alt re¬ 
ceptor al mesajului. 

Distincţia dintre obiect (O) şi semn (S) ridică semne de 
întrebare majore în legătură cu anatomia realităţii, legate în 
fapt chiar de însăşi existenţa ei, dar nimic asemănător cu un 
consens asupra acestor enigme nu se întrevede în rîndul fi¬ 
zicienilor, ca să nu mai vorbim de filozofi. O implicaţie evi¬ 
dentă a acestei dualităţi postulate este că semioza necesită cel 
puţin doi actanţi: observatorul şi observatul. Intuiţia noas¬ 
tră despre realitate este consecinţa unei interacţiuni mutuale 
între cele două: după Jakob von Uexkiill, lumea privată a sen¬ 
zaţiilor elementare ( Merkzeichen , „semne perceptuale") cu¬ 
plată cu semnificaţia lor se transformă în impulsuri active 
(Wirkzeichen, „semne operaţionale"); şi lumea fenomenală 
( Umwelt), adică lumea subiectivă pe care fiecare animal şi-o 
modelează pe baza mediului său „adevărat" (Natur, „realita¬ 
tea"), care se revelează numai prin intermediul unor semne. 
Regulile şi legile cărora le sînt supuse acele procese semice — 
şi anume semioza — sînt singurele legi reale ale naturii. „în- 
trucît activitatea minţii noastre este singurul component al 
naturii cunoscut nouă", arăta el în marea sa operă. Biologie 
teoretică , „legile ei sînt singurele care au dreptul să fie numite 
legi ale naturii" (Uexkiill 1973 [1928]: 40). Versiunea orică¬ 
rui observator despre Umwelt -ul său va fi unicul model al 
lumii, respectiv un sistem de semne alcătuit din factori gene¬ 
tici plus un cocteil de experienţe, inclusiv perspectivele de 
viitor. Un fapt de viaţă agravant este că actul nud al obser¬ 
vaţiei determină o articulaţie reziduală care tulbură sistemul 

5 * 

supus observaţiei. Ingredientul sau alimentul esenţial al min¬ 
ţii poate fi prea bine informaţia, dar pentru a dobîndi in¬ 
formaţie despre indiferent ce anume necesită, printr-o lungă 
şi complexă succesiune de paşi, transmiterea de semne de 
la obiectul de interes către sistemul nervos central al obser¬ 
vatorului. Mai mult, atingerea lui are loc într-o asemenea 
manieră, încît această acţiune influentă exercită un feedback 

asupra obiectului supus observaţiei, astfel încît îi poate per¬ 
turba condiţia. Pe scurt, creierul, sau mintea, care este el însuşi 
un sistem de semne, e legat de lumea prezumtivă a obiectelor 
nu numai prin selecţia perceptuală, ci şi printr-o asemenea 
ărtare de intrările fizice — stimulii sensibili — , încît 
putem afirma fără nici o teamă că singura cunoaştere pe care 
o poate poseda orice animal, oarecum „printr-un geam în¬ 
tunecat", este cea a semnelor. Dacă îndărătul semnelor există 
o realitate — poate ceea ce Heraclit numea logos, structura 
repetabilă care îi asigură fiecărui obiect unitatea şi stabilitatea 
ideală şi pe care topologul francez Rene Thom (1975) şi cu 
mine am calificat-o independent unul de altul ca „formă" — 
omenirea nu o va şti pesemne niciodată cu siguranţă. Aşa cum 
a spus atît de elocvent Heraclit, „nu poţi descoperi hotarele 
sufletului, chiar dacă ai bate toate drumurile în acest scop, 
atît este de mare adîncimea formei lui". Pe scurt, acest raţio¬ 
nament ne îndreptăţeşte să reformulăm pe O ca So n > astfel 
încît dubla distincţie iniţială este redusă la una singură între 
două feluri de semne. 

Ce se poate spune despre cel de-al treilea corelat, inter- 
pretantul lui Peirce (I) ? Ce înţelegea el prin acest mult dis¬ 
cutat (şi mai adesea chiar şi greşit înţeles) concept ? E drept, 
în scrierile sale nu poate fi găsită nici o definiţie unică şi ca¬ 
nonică a lui, dar el evidenţiază faptul că orice semn determină 
un interpretant „care este la rîndul său un semn", „[astfel 
încît] avem un semn acoperit de alt semn". Peirce arată de 
asemenea că interpretantul poate fi un semn echivalent sau 
„poate un semn mai dezvoltat", prin care noutatea pătrunde 
în sistem, permiţîndu-ne să ne sporim înţelegerea obiectului 
nemijlocit. Pentru a ilustra toate acestea, să reflectăm asupra 
cîtorva interpretanţi ai substantivului englez horse [cal]. Ei 
ar putea fi sinonime parţiale precum colt [mînz], gee-gee 
[di-di], gelding [jugan], hinny [catîr], mare [iapă], pony [po¬ 
nei], stallion [armăsar], stud [armăsar de prăsilă], thorough- 
bred [pur sînge] — ca să nu mai vorbim despre heroin — şi 

altele, sau interpretantul ar putea fi o reformulare mono¬ 
lingvă, inclusiv definiţii standard de dicţionar, ca aceea din 
Oxford English Dictionary : „A solid-hoofed perissodactyl 
quadruped ... having a flowing mane and tail, whose voice 
is a neigh" [„Patruped perisodactil monocopitat... cu coa¬ 
mă si coadă libere, emitînd ca sunet caracteristic un neche- 

zat" - n. f.]. Altul dintre interpretanţii săi este denumirea 
ştiinţifică Equus Przewalski caballus, ca şi, în mare, traduce¬ 
rile echivalente în semnele verbale din alte limbi, ca cheval, 
Pferd, loşad\ hevonen etc. Urme istorice precum Bucefal, 
Morocco, Hans cel Isteţ şi toţi lipiţanii Şcolii Vieneze de 
Călărie aparţin aceleiaşi categorii, precum reprezentările li¬ 
terare ca houyhnhmii lui Jonathan Swift, piesa Equus a lui 
Peter Shaffer, saga lui Conan Doyle Silver Blaze, creatura 
lui Eco, Brunellus, şi tratate ştiinţifice atît de diferite pre¬ 
cum disertaţia lui Xenofon Tratat despre echitaţie , cartea lui 
Ştefan von Maday, Psychologie der Pfer de und der Dressur, 
şi pătrunzătorul eseu al lui E.H. Gombrich „Meditations 
on a Hobby Horse". Transmutaţiile intersemiotice în semne 
non-verbale includ nenumărate gravuri şi picturi cu cai uni¬ 
versal răspîndite (cu totul remarcabile cele aflate în peşterile 
din Magdalenian), sculpturi (începînd din perioada neolitică, 
incluzîndu-le pe cele din tradiţia chineză ulterioară — Lung- 
shan —, frizele scitice, centaurii greci), după cum şi reprezen¬ 
tările cinematografice moderne ca National Velvet şi The 
Black Stallion. In sfîrşit, desigur, orice cal „real" pe care îl 
arăt poate deveni, în virtutea acelui gest, care este un semn 
indexical sau un „obiect al experienţei directe în măsura în 
care dirijează atenţia către un obiect prin care îi este cauzată 
prezenţa", un interpretam. Nu încape nici o îndoială că, în 
calitate de sinonim intralingvistic al lui sau de parafrază sau 
de discurs amplu despre el, orice semn va îmbogăţi înţelegerea 
obiectului pe care-1 reprezintă, la fel ca şi traducerile inter- 
lingvistice şi transmutaţiile lui intersemiotice. Fiecare nou 
interpretam tinde să amplifice înţelegerea şi oferă prilejul 

unei cascade de inovaţie şi, prin urmare, de modificare se¬ 
mantică. (Alt mod, mai tehnic, de a spune acelaşi lucru este 
că orice metalimbaj care explică un limbaj obiectual e tot¬ 
deauna mai bogat decît acesta din urmă.) 

Pe scurt, din viziunea lui Peirce despre semn rezultă că 
cea de-a doua distincţie, ca şi prima, se reduce la două feluri 
de semne, cu alte cuvinte, S si Si . încă o dată, iată cuvintele 
lui : un semn este orice „determină orice altceva ( interpretări- 
tul său) să se refere la un obiect la care se referă el însusi 
(obiectul său) în acelaşi mod, semnul devenind la rîndu-i un 
semn, şi aşa ad infinitum 

Semnele şi „realitatea" 

Dacă obiectele sînt semne, într-o regresie indefinită către 
un logos ipotetic, şi dacă interpretanţii sînt semne păşind 
progresiv către dezintegrarea ultimă a minţii, rămîne oare 
ceva care să nu fie semn ? Ce se întîmplă cu acel „cineva" 
menţionat de Peirce — observatorul sau interpretul garni¬ 
turilor succesive de acţiuni semice ? într-un renumit articol 
publicat în 1868, Peirce a anticipat această întrebare şi i-a 
dat un răspuns, susţinînd că „cuvîntul sau semnul pe care 
le utilizează oamenii sînt oamenii înşişi", ceea ce înseamnă 
a pretinde că omul şi semnul exterior sînt identici, în acelaşi 
sens în care sînt identice cuvintele homo si man sau om. 
„Astfel, limba mea este suma totală a propriei mele fiinţe, 
deoarece omul este gîndirea." Pe scurt, „cineva“-ul este tot 
un semn sau un text. Dar facultatea de procreaţie a fiinţei 
umane, împărtăşită cu toate celelalte forme de viaţă ? Peirce 
a arătat că şi această capacitate este intrinsecă semnelor, para¬ 
lelă care a fost reelaborată de către Thom (1973). Semnele 
iau fiinţă numai prin dezvoltarea lor din alte semne. 

Poziţia menţionată în paragrafele anterioare şi potrivit 
căreia, într-un anumit punct din ciclul semiotic, există obiecte, 
în rîndul cărora sînt incluşi observatori şi interpreţi conşti¬ 
enţi — precum oameni, marsuini şi, eventual, locuitori de 

pe Phobos —, iar în alt punct din ciclu există interpretând, 
ambele categorii fiind tipuri de semne, este familiară în tra¬ 
diţia filozofică. Această poziţie — care decurge cu siguranţă 
din observaţia lui Peirce, melancolică şi lansată ca într-o doa¬ 
ră, despre ceva socotit de el ca un fapt, şi anume „că întregul 
univers este impregnat de semne, dacă nu cumva este chiar 
alcătuit exclusiv din semne" — este cunoscută ca idealism, 
iar cel de o nuanţă aparte, numit uneori „idealism concep¬ 
tual", care susţine că viziunea noastră despre realitate, adică 
despre Umwelt-xA nostru, presupune o referire esenţială la 
minte ( Gemut) în constituirea sa. După cum insista Kant — 
şi, fireşte, atît Peirce cît şi Jakob von Uexkull asimilaseră pe 
deplin principiile kantiene — „experienţa brută" este inabor¬ 
dabilă; pentru a o putea sesiza, trebuie mai întîi să te scalzi 
în experienţă, să-i suporţi tensiunea şi să o dregi cu o supă 
de semne. Drept care, acest soi de idealism poate fi numit 
„idealism semiotic", după denumirea adecvată propusă de 
filozoful David Savan (1983). In plus, ca să-l parafrazăm pe 
Savan, idealismul semiotic se oferă în două buchete, tare sau 
radical şi blînd sau tolerant, înclinaţia lui mergînd către aces¬ 
ta din urmă, şi anume „teza că toate proprietăţile, atributele 
sau caracteristicile a tot ce există depind de sistemul de sem¬ 
ne, reprezentări sau interpretări prin care sînt semnificate". 
Fără a ne angaja neapărat într-un soi sau altul de idealism — 
numai poziţiile realiste sînt, cred eu, total lipsite de interes — 
e limpede că ceea ce discută în ultimă analiză semiotica este 
rolul minţii în crearea lumii sau a constructelor fizice por¬ 
nind de la o puzderie vastă şi pestriţă de impresii sensibile. 

In 1984 participam ca auditor la o conferinţă de bilanţ 
disciplinar, cosponsorizată de Indiana University şi de Na¬ 
tional Endowment for the Humanities. Subiectul dezbaterii 
era dacă semiotica este un domeniu sau o disciplină — între¬ 
bare pe care Umberto Eco o sugerase într-un discurs rostit 
cu zece ani în urmă în campusul din Indiana. Majoritatea 
vorbitorilor erau specialişti într-una sau în mai multe dintre 

ştiinţele istorice complexe pe care francezii le numesc Ies 
Sciences humaines . Raportorul desemnat oficial a fost regre¬ 
tatul Sir Edmund Leach, ilustrul şi scepticul socioantropolog 
englez, care, detectînd un hybris necuvenit în prezentări, 
le atrăsese atenţia vorbitorilor că „şi alţii au trecut pe-acolo 
înaintea dumneavoastră" 4 . Şi, în acest sens, avea fără îndoială 
dreptate. Preocuparea obsesivă pentru semne datează de la 
apariţia celui mai dramatic dintre toţi paşii evoluţiei homi- 
noide, apariţia semnelor verbale şi schimbările ivite în sto¬ 
carea şi transmisia informaţiei care au însotit acea tranziţie. 
Aceeaşi preocupare pentru semne este evidentă de-a lungul 
întregii dezvoltări a sugarului şi copilului. Cînd fata mea de 
cinci ani m-a întrebat, „Taţi, spune-mi, te rog, ce face Ar¬ 
mata Salivării ?“, şi cînd altă fată, de şapte ani, s-a mirat cum 
de putea fi omorît Dracula cu un „păr" înfipt în inimă, am 
ştiut că nu sînt condus în desişurile încîlcite ale filantropiei 
sau în Transilvania, ci în acel locus classicus al semnelor în 
acţiune, paronomaza. 

Pentru a încheia acest capitol introductiv, se impune un 
avertisment. A spune că semiotica este o ştiinţă „umană" sau 
„istorică" ar putea perpetua o iluzie. Potrivit cel puţin unei 
versiuni a teoriei cuantelor, formularea puternic imaginativă 
dată de către John Archibald Wheeler aşa-numitei interpre¬ 
tări de la Copenhaga, trecutul e teorie sau, altfel spus, un alt 
sistem de semne; „el nu are altă existenţă decît în consemnă¬ 
rile prezentului". La nivel semiotic, noi tratăm la fel trecutul 
ca şi prezentul şi viitorul. 


h 


3 

Sase feluri de semne 

5 


în acest capitol voi arunca mai întîi o privire asupra trăsătu¬ 
rilor generale care caracterizează semnele. Apoi voi schiţa 
o tipologie a şase „specii" fundamentale de semne care re¬ 
flectă tipurile de semne identificate cel mai curent şi utilizate 
în mod obişnuit de către semioticieni. 

7 

Trăsăturile generale ale semnelor 

1. Semnul este bifacial 

în 1305, în tratatul său neterminat De vulgari eloquentiae 
(1957:18), Dante a oferit următoarea definiţie a conceptului 
de semn (verbal): „hoc equidem signum ... sensuale quid 
est, in quantum sonus est: raţionale vero, in quantum aliquid 
significare videtur ad placitum“ [„şi acest semn ... este sensi¬ 
bil în calitatea lui de sunet; iar în măsura în care se dovedeşte 
în stare să însemne ceva, după voie, este raţional" (1971:535) 
- N. £.]. Această reformulare este în deplină concordanţă 
cu practic orice model al structurii intrinseci a semnului care, 
cu un accent sau altul, a fost avansat în relatările consacrate 
fundamentelor doctrinei despre semne, începînd de la filo¬ 
zofia stoică şi pînă la gîndirea contemporană. Această ex¬ 
primare presupune că semnul e alcătuit din două jumătăţi 
indispensabile, una aistheton, perceptibilă (sau sensibilă), 
cealaltă noeton, inteligibilă (sau raţională): semnificantul, un 
impact apreciabil asupra cel puţin unuia dintre organele de 
simţ ale interpretului, şi conţinutul semnificat. (în latina me¬ 
dievală, perechea corespunzătoare de termeni pentru semai- 


61 


ŞASE FELURI DE SEMNE 

non, „semnificând, şi semainomenon, „semnificat", din ter¬ 
minologia stoică, era signans şi signatum, redată de Saussure 
prin signifîant şi signifie, în germană de obicei prin das Signi- 
fikat şi der Signifikant, de către Morris prin sign vehicle şi 
designatum, de către unii oameni de ştiinţă sovietici [Rev- 
zina 1972 : 231] ca „lucru" şi „concept" etc.) 

2. Semne zero 

în diverse sisteme de semne, mai cu seamă în limbă, un ve¬ 
hicul semic poate uneori — cînd condiţiile contextuale sînt 
adecvate — să semnifice prin însăşi absenţa sa, adică să se pre¬ 
zinte sub forma zero. Lingviştii care folosesc expresia „semn 
zero" (fonem sau alofon zero, morfem sau alomorf zero etc.) 
sînt obligaţi să înţeleagă fie „semnificant zero", fie, mult mai 
rar, „semnificat zero", dar niciodată ambele cazuri; luată li¬ 
teral, noţiunea de „semn zero" ar fi oximoronică. (Despre 
utilizarea lui zero în lingvistică, vezi Jakobson 1940,1966; 
Frei 1950; Godel 1953; Haas 1957.) Rolul vehiculelor se- 
mice zero în alte sisteme comunicationale decît cel verbal nu 

y 

a fost niciodată analizat în mod adecvat. Pohl (1968: 34-5), 
de exemplu, remarcă în mod eronat că vestimentaţia civilă 
funcţionează ca zero cînd este purtată într-un context de uni¬ 
forme, dar astfel se confundă opoziţia nemarcat/marcat cu 
opoziţia realizat/zero. 

Vehiculele semice zero se întîlnesc si în sistemele comu- 

* 

nicaţionale ale animalelor. Astfel, Ardrey (1970: 75) susţine 
că „strigătul de alarmă al elefantului african este tăcerea" şi, 
de asemenea, după Rene-Guy Busnel, informaţia o vehicu¬ 
lează parametrul temporal din mesajul schimbat între doi 
membri ai speciei Laniarius erythogaster , adică „structura 
ritmică a tăcerilor ..., şi nu partea acustică a semnalului în¬ 
suşi" (Sebeok 1968: 138). Dar o investigaţie mai promi¬ 
ţătoare din punct de vedere euristic e sugerată de fenomenul 
cvasiprozodic potrivit căruia, la mai multe tipuri de insecte 
luminiscente, intervalul pulsatil e un element semnificant în 

stimularea femelelor, iar aceste intervale sînt distincte la di¬ 
ferite specii, de exemplu la Photinus consanguineus şi mac- 
dermotii ; la specia înrudită lineellus , mai mult, numărul 
pulsaţiilor este variabil, „ceea ce indică încă o dată semnifi¬ 
caţia intervalului dintre pulsaţii" (Lloyd 1966:78). Existenţa 
formelor zero în diverse sisteme comunicaţionale nu viciază, 
aşadar, modelul bipartit clasic al semnului. 

3. Ocurent/tip, denotaţie/designaţie 

Ocurenţa particulară a unui semn — ceea ce Peirce denumea 
„sinsign" [„sinsemn"] - (2:245) — este numită acum în mod 
obişnuit mai degrabă ocurent (token ), pe cînd clasa tuturor 
ocurenţelor semnului — acel „legisign" [„legisemn"] - al lui 
Peirce (8:363) — este numită tip. Parafrazînd propria exem¬ 
plificare a lui Peirce, putem spune că dacă o pagină dintr-o 
carte are pe ea 250 de cuvinte, acesta reprezintă numărul de 
ocurenţi lexicali, în timp ce numărul de cuvinte diferite de 
pe o pagină reprezintă numărul de tipuri lexicale diferite 
(această distincţie a fost investigată şi de Richards 1969). 

Printre problemele principale care au atras atenţia majo¬ 
rităţii cercetătorilor semnului verbal, trei par a fi fost fun¬ 
damentale si inevitabile: cum fac trimitere ocurenţii semici 
particulari ? Cum dobîndesc şi-şi menţin tipurile semice ca¬ 
pacitatea constantă de a semnifica ? Ce anume stă la baza dis¬ 
tincţiei dintre relaţia de referinţă sau denotaţie si relaţia de 

J 1 > 9 1 J 

semnificaţie sau sens sau designaţie ? S-ar putea adăuga şi o 
a patra problemă cu privire la relaţia dintre semnificaţie şi 
uz (Wells 1954). Clivajul modern dintre semnificaţie şi refe¬ 
rinţă a revenit sub numeroase forme începînd cu consideraţia 
clasică a lui Frege, din 1892, despre Sinn şi Bedeutung — Be- 
deutung vs Benutzung la Husserl, denotation vs connotation 
la Mill, Bedenkung vs Benutzung la Paul, valeur vs substance 
la Saussure. „Semantica" e deseori folosită, cu laxitate, ca un 
termen-prelată acoperind atît teoria referinţei verbale, cît şi 
teoria semnificaţiei verbale, dar, în sens strict, ar trebui să se 

imiteze la aceasta din urmă. Filozofii analitici, precum Car- 
nap (1942), alocă în mod caracteristic semanticii teoria ade¬ 
vărului şi teoria deducţiei logice, pe temeiul că adevărul şi 
consecvenţa logică sînt concepte bazate pe designaţie, fiind, 
aşadar, concepte semantice. Termenul de zoosemiotică a fost 
creat în 1963 pentru a extinde teoria semnificaţiei în scopul 
de a explica procesele designative prezumat corespunzătoare 
din rîndul creaturilor nevorbitoare (Sebeok 1972a: 80). 

O discrepanţă notabilă între ceea ce desemnează un tip 
semic şi denotaţia unuia din ocurenţii săi poate fi răspun¬ 
zătoare, la diverse niveluri, de procesele lingvistice cunoscute 
în domeniul poeticii şi al retoricii ca „figuri ale vorbirii*, ca 
şi de fenomene înrudite întîlnite la animale (Bronowski 1967). 
Acest fapt stă şi la baza mecanismului implicat în minciună, 
care — în pofida anumitor păreri — corespunde unor variate 
forme de inducere în eroare din regnul animal. 

Şase specii de semne 

Recunoaşterea multiplelor relaţii posibile dintre cele două 
părţi ale unui semn — semnificantul şi semnificatul — a dus 
la numeroase încercări printre filozofi şi lingviştii cu încli¬ 
naţii filozofice, pe durata întregii istorii a semioticii, de a 
clasifica semnele sau sistemele de semne. Printre ele, schema 
finală şi maximală a lui Peirce — pe care a elaborat-o lent, 
dar persistent, de-a lungul a vreo patruzeci de ani — cu şai¬ 
zeci şi şase de varietăţi, inclusiv unele intermediare şi hibride, 
a fost cu siguranţă cea mai cuprinzătoare, mai vastă şi mai 
subtilă (Weiss şi Burks 1945; dar vezi Sandres 1970). în 
domeniul verbal, unul din cele mai profunde şi mai suges¬ 
tive eforturi din vremurile mai recente a fost cel al lui Bally 
(1939), în timp ce studiul special consacrat de Jakobson 
(1970) clasificării semnelor umane în general lărgeşte încă 
o dată orizonturile investigaţiei semiotice curente. Cerce¬ 
tarea lui Spang-Hanssen (1954) oferă o privire de ansamblu 
utilă asupra abordărilor psihologice ale lui Ogden şi Richards, 

Karl Britton, Bertrand Russell si Charles Morris, ca si asu- 
pra celor lingvistice întreprinse de către oameni de ştiinţă 
atît de diferiţi precum Ferdinand de Saussure, Leo Weisger- 
ber, Alan H. Gardiner, Karl Btihler, Eric Buyssens, Leonard 
Bloomfield şi Louis Hjelmslev. Astăzi, doar aproximativ 
o jumătate de duzină de semne — adesea cu mai multe sub¬ 
specii de sens mai mult sau mai puţin vag departajate — sînt 
identificate în mod regulat şi utilizate în genere, dar cu defi¬ 
niţii comparabile în linii mari; totuşi, în practic toate cazu¬ 
rile, acestea sînt examinate numai în domeniul limbii si al altor 
sisteme specifice speciei umane, de pildă sistemele de mode¬ 
lare secundare ale tradiţiei semiotice ruseşti care implică o 
infrastructură verbală, sau muzica şi altele asemănătoare (Se- 
beok 1972a: 162-77). In cele ce urmează, cele şase specii de 
semne care par a avea cea mai frecventă ocurenţă în semio¬ 
tica contemporană vor fi discutate, redefinite provizoriu şi 
exemplificate nu numai în cadrul sistemelor antroposemiotice 
(adică cele care sînt specifice oamenilor ca specie), ci şi în 
cadrul sistemelor zoosemiotice, în scopul de-a arăta că nici 
unul din semnele tratate aici nu este caracteristic sau unic 
pentru oameni. 

Trebuie să se înţeleagă limpede că, în ultimă analiză, în 
realitate nu clasificăm semnele, ci mai precis aspecte ale sem¬ 
nelor: cu alte cuvinte, un semn dat poate — şi cel mai adesea 
aşa şi stau lucrurile — să manifeste mai mult de un singur 
aspect, astfel încît se impune să identificăm diferenţe de gra¬ 
daţie (Eco 1972a: 201). La fel de important însă este să înţe¬ 
legem că principiul ierarhic este inerent în arhitectura oricărui 
fel de semn. De exemplu, un simbol verbal, cum ar fi un im¬ 
perativ, e înzestrat de obicei şi cu o valoare de semnal. Em¬ 
blema, care este o subspecie a simbolului, poate fi parţial 
iconică, aşa cum e steagul Statelor Unite, întrucît cele şapte 
benzi roşii orizontale alternînd cu cele şase albe reprezintă 
colonia fondatoare, în timp ce stelele albe, în număr de cinci¬ 
zeci, din unicul cîmp albastru corespund fiecărui stat din 
Uniune. Un semn indexical la origine, cum e un ceas, capătă 

în plus un conţinut simbolic evident dacă se întîmplă ca in¬ 
strumentul de măsurat timpul să fie Big Ben. Se spune că în 
desenele walbiri-lor australieni legătura iconică dintre for¬ 
mele vehiculelor semice şi referenţii alocaţi este centrală, de¬ 
oarece, după cum subliniază Munn (1973:177), „nu există 
o subordonare sistematică a elementului iconic faţă de un 
al doilea sistem de ordonare abstract", în contrast cu heral¬ 
dica, unde, ca într-un sistem de scriere picturală, „calităţile 
iconice care leagă formele vizuale de semnificaţiile lor tind 
a fi atenuate", adică au devenit treptat simbolice, „din pri¬ 
cina ajustării generale a formelor vizuale la alt sistem socio¬ 
cultural subiacent, pentru care cel dintîi constituie un cod de 
comunicare". (Pentru procesul de deiconizare, vezi Wallis 
1973 : 487.) Maxima lui Morris (1971: 191), „Iconicitatea 
e ... o chestiune de grad", împreună cu formula lui Count 
1969: 102), de o concizie comparabilă, „Simbolizarea ... 
este supozabilă ca o chestiune de grad (calitativ) continuu", 
par a rezuma problema în mod adecvat. 

Recapitulînd, aspectele unui semn co-survin cu necesi¬ 
tate într-o ierarhie sensibilă la mediul înconjurător. De vre¬ 
me ce toate semnele, fireşte, intră în contraste şi opoziţii 
complexe deopotrivă sintagmatice şi paradigmatice, locul 
lor e atît în ţesătura unui text concret, cît si în reţeaua unui 
sistem abstract care decide care anume aspect va predomina 
într-un context dat la anumit moment, fapt care duce direct 
la problema nivelurilor, atît de familiară lingvisticii — ca 
premisă absolută pentru orice tipologie —, dar încă departe 
de a fi dezvoltată în celelalte ramuri ale semioticii. Această 
problemă importantă (vezi Lotman şi Uspenski 1973; Me- 
etinsky şi Segal 1971) nu poate fi decît menţionată aici. Sem¬ 
nul, privit larg, este clasificat în mod legitim după aspectul 
apreciat ca predominant. 

Semnalul 

Semnalul este un semn care declanşează în mod mecanic (na¬ 
tural) sau convenţional (artificial) o anumită reacţie din par- 

tea unui receptor. Aceasta este în conformitate cu perspectiva 
potrivit căreia „semnalele pot ... fi furnizate de natură, dar 
pot fi şi produse în mod artificial" (Kecskemeti 1952: 36). 
De notat că receptorul poate fi deopotrivă o maşină sau un 
organism şi, ne putem imagina, chiar o entitate supranaturală 
personificată (Sebeok 1972b: 514). 

O reexaminare extrem de interesantă şi de productivă 
a conceptului de semnal poate fi găsită la Pazukhin (1972). 
Argumentarea lui şi definiţia rezultantă, asemănătoare, dar 
nu pînă la identitate, cu cea de mai sus, se bazează pe dez¬ 
voltarea unei serii de opoziţii, provenind din nevoia de a 
distinge noţiunea fizică sau tehnologică de semnal de cea 
prevalentă în disciplinele umanistice şi în ştiinţele sociale — 
pe scurt, dintr-o concepţie pur semiotică; şi din nevoia, pe 
de o parte, de a separa fenomenele fizice care sînt semnale 
de clasa non-semnalelor, iar pe de altă parte, de a deosebi 
semnalele de semne. Ar fi de notat că Pazukhin smulge teza 
lui Biihler din contextul ei şi o îndepărtează fără ezitare în- 
trucît a dat „naştere la numeroase interpretări, care concep 
semnalele buhleriene ca pe o specie de semne ( Zeichen , după 
Biihler), vehiculînd comenzi, cereri sau alte feluri de mesaje 
imperative “ (1972: 28). Sînt implicate aici două erori: una 
constă în neglijarea aşa-numitului model organon al lui Biih- 
ler ca totalitate, în care conceptul de semnal îşi ocupă pozi¬ 
ţia logică împreună cu conceptele de simptom şi simbol, în 
afara cărora nu poate fi, aşadar, înţeles. O eroare mai gravă 
este aceea de a uita că sîntem obligaţi să avem permanent de 
a face cu aspecte ale semnelor: ca să repetăm, e foarte posi¬ 
bil ca o comandă verbală să aibă deopotrivă un aspect-sim- 
bol şi un aspect-semnal, iar semnul în speţă va oscila între 
cei doi poli în funcţie de contextul emiterii sale. 

Ar fi nimerit să reamintim ce spunea Biihler despre sem¬ 
nal în cadrul modelului său. în concepţia lui Biihler, semna¬ 
lul se adresează destinaţiei, al cărei comportament intern şi 
extern îl guvernează; prin urmare, el acţionează, aşa zicînd, 

ca un reglementator de trafic, care provoacă sau inhibă reacţia. 
Prin contrast, simptomul are de a face cu sursa, al cărei com¬ 
portament intern îl exprimă, iar simbolul se raportează la 
designaţie (Biihler 1934: 28). 

Pazukhin (1972:29 şi urm.) subliniază pe bună dreptate 
necesitatea „de a realiza o discriminare substanţială a semna¬ 
lelor şi semnelor", iar apoi analizează „cîteva încercări foarte 
promiţătoare", inclusiv ipotezele unor filozofi sau lingvişti 
ruşi ca Abramian, Brudnîi şi Zalizniak, dar le găseşte puncte 
slabe, mai cu seamă din pricina convingerii sale că nici unul 
dintre ei nu oferă „criterii adecvate pentru o opoziţie rea¬ 
listă între semnale şi alte mijloace de interacţiune" (1972:30). 
După opinia mea, esenţial, în primul rînd, este să înţelegem 
că relaţia dintre semnal şi semn e aceea dintre o categorie mar¬ 
cată şi una nemarcată, adică exact cea dintre o specie şi genul 
căreia îi aparţine, aşa cum susţinea şi Biihler. In al doilea 
rînd, Pazukhin introduce şi discută amănunţit ceea ce el nu¬ 
meşte două moduri de control, ambele fiind interacţiuni 
întemeiate pe ideea de relaţie cauzală: controlul direct şi con¬ 
trolul de tip blocare-şi-declanşare. Controlul prin semna¬ 
lizare e un caz special al acestuia din urmă, ceea ce duce la 
concluzia, implicată în definiţia dată de către Pazukhin sem¬ 
nalului (1972: 41), şi anume că „între un semnal şi reacţiile 
produse de el există doar o relaţie ocazională". E însă aici 
doar un ecou stins al cuplării efectuate de Peirce între toate 
procesele semice — deci şi semnalizarea — şi procesele care 
presupun medierea sau „terţitatea". Dovadă, următorul 
pasaj: 

E important să se vadă ce înţeleg eu prin semioză. Orice acţiune dina¬ 
mică sau orice acţiune determinată de o forţă brută, fizică sau psihică, 
fie are loc între două subiecte ... fie, oricum, este o rezultantă a unor 
atare acţiuni între cupluri. Prin „semioză" înţeleg însă, dimpotrivă, 
o acţiune sau o influenţă care este sau presupune cooperarea a trei 
subiecte, şi anume un semn, obiectul lui şi interpretantul lui, această 
influenţă tri-relaţională nefiind cu nici un chip reductibilă la acţiuni 

între cupluri... definiţia mea acordă oricărui fapt care acţionează astfel 
denumirea de „semn". (Peirce 5: 484.) 

Să luăm în considerare următoarele: C.R. Carpenter 
(1969: 44), reputat cercetător al comportamentului animal, 
scriind în legătură cu aloprimatele, profită de ocazie spre 
a defini comportamentul de semnalizare în general, sub nu¬ 
meroase calităţi, forme şi modele, ca pe „un eveniment-sti- 
mul, component al unui tot de mai lungă durată, care ar putea 
provoca acţiuni prelungite. Activitatea de semnalizare, în for¬ 
ma sa cea mai simplă, e produsă de către un organism indivi¬ 
dual; ea reprezintă o informaţie, este mijlocită de un vehicul 
fizic şi e percepută şi i se răspunde de către unul sau mai mulţi 
indivizi. Ca şi evenimentul-stimul, faţă de care comportamen¬ 
tul de semnalizare reprezintă un caz special, acest tip de com¬ 
portament declanşează o mai mare cantitate de energie decît 
cea folosită pentru semnalizare". Or, Pazukhin (1972: 41) 
respinge trei criterii divers propuse în scopul definirii semna¬ 
lelor, pe motiv că ele „nu pot fi considerate esenţiale". Aceste 
criterii — toate folosite de Carpenter — sînt: prezenţa unei 
anumite cantităţi de energie; livrarea de informaţie despre 
ceva; şi faptul de a fi expediată de către un animal. Subscriu 
total la eliminarea tuturor acestor trei factori dintr-o defi¬ 
niţie viabilă a semnalului. 

Un exemplu de semnal este exclamaţia „Start!" sau, al¬ 
ternativ, descărcarea unui pistol pentru a da pornirea într-o 
cursă atletică (lansare convenţională vs declanşator mecanic). 
Termenul reprezintă un loc comun în studiile despre comuni¬ 
carea animală (Burkhardt 1967, Sebeok 1968,1972a: 135-161), 
unde este adeseori utilizat interschimbabil cu un factor zoose- 
miotic rar definit, etalarea ( display ) (de ex., Smith 1965:405). 

Simptomul 

Simptomul este un semn compulsiv, automat, non-arbitrar, 
astfel încît semnificantul este cuplat cu semnificatul sub for- 

ma unei legături naturale. Sindromul este o configuraţie re¬ 
glementată de simptome cu un designat stabil. Ambii termeni 
au, dar nu în mod exclusiv, conotaţii medicale tari (Ostwald 
1968); astfel, se poate spune, prin extensie metaforică: „apa¬ 
riţia antropologiei moderne a fost un simptom al colonialis¬ 
mului" s.a.m.d. 

* 

O caracteristică a simptomelor este că denotaţiile lor sînt 
în genere diferite pentru expeditor (adică pacientul — „simp¬ 
tome subiective") şi pentru destinatar (adică medicul — 
„simptome obiective"). Intr-o fericită formulare a lui Barthes 
(1972:38), „le symptome, ce serait lereel apparent ou l’appa- 
rent reel" (pentru unele implicaţii freudiene ale acestei ob¬ 
servaţii, vezi Brown 1958: 313 şi Kecskemeti 1952: 61; iar 
pentru abordarea semiotică în acest domeniu vezi Shands 
1970 şi Ruesch 1973). 

E interesant de notat că subtilii logicieni de la Port-Royal 
făceau distincţia dintre simptomele „obişnuite" şi ceea ce 
medicii numeau „semne vitale", pe baza unui criteriu esen- 
ţialmente cantitativ (Arnauld şi Nicole 1816 [1662]). Cu alte 
cuvinte, specificarea „compulsiv, automat" este supusă unei 
rafinări probabilistice deoarece, deşi denotaţia unui simptom 
e totdeauna echivalentă cu cauza lui de la sursă, unele simp¬ 
tome sînt efectiv conectate cu o condiţie antecedenţă „fără 
nici o îndoială", în timp ce legătura altor simptome cu starea 
de lucruri precedentă este doar presupusă cu grade diferite 
de probabilitate. 

Semiotica — referindu-se în cel mai timpuriu uz la pre¬ 
ocupările medicale pentru indicaţiile sensibile ale unor schim¬ 
bări în condiţia corpului omenesc — constituia una din cele 
trei ramuri ale medicinei greceşti. De vreme ce simptomele 
se numărau printre cele mai timpurii semne identificate, ele 
constituie o categorie istoriceşte importantă pentru orice 
investigaţie asupra începuturilor teoriei semnelor, de pildă 
gîndirea unor medici ca fiziologistul Erasistratos (310-250 
î.Cr.), anatomistul Herophilos (335-280 î.Cr.) şi epicurianul 

Asclepiades din Bitinia (activ la 110 î.Cr), menţionat, prin¬ 
tre alţii, de către Sextus Empiricus. Simptomatologia sau se~ 
meiologia (Sebeok 1973b) s-a dezvoltat finalmente ca o 
ramură a medicinei cu o triplă preocupare specializată în 
diagnoză, concentrîndu-se asupra lui aici şi acum, şi dublele 
sale proiecţii temporale în trecutul anamnestic şi viitorul 
prognosticant. Apropierea dintre teoria generală a semnelor 
şi practica medicală care le implică este oarecum recentă, 
stimulată fiind în nu mică măsură de însemnata operă a lui 
Michel Foucault (Barthes 1972: 38), dar ea a fost oarecum 
remarcabil anticipată de către Kleinpaul, în 1888, care l-a oma¬ 
giat pe Hipocrate (460-377 î.Cr.) ca pe părintele şi maestrul 
semioticii, „Semiotik“, stabilind acest nex în prefigurările 
sale saussuriene, şi, cu o insistenţă energică, de către Crook- 
shank (1925: 337-55). 

Barthes (1972:39), pe urmele lui Foucault, consideră că 
e prudent să distingem simptomul de semn şi preferă să le opu¬ 
nă în cadrul bine cunoscutei scheme a lui Hjelmslev, a cărui 
dezvoltare despre caracterul bifacial al semnului ca formă şi 
substanţă, expresie şi conţinut pare a continua să-i fascineze 
pe semioticienii de limbi romanice. Barthes atribuie simp¬ 
tomul categoriei pe care Hjelmslev a numit-o substanţa sem- 
nificantului, iar mai departe demonstrează că un simptom 
se transformă în semn numai cînd intră în contextul unui 
discurs clinic, şi anume cînd această transformare este pro¬ 
movată de medic, pe scurt doar „par la mediation du lan- 
gage“. O asemenea viziune poate fi însă apărată, eventual, 
numai în anumite cazuri speciale cînd destinaţia unui mesaj 
simptomatic este un medic sau, prin extensie, un medic ve¬ 
terinar sau, cel puţin, un tehnician specializat în întreţinerea 
calculatoarelor. în fapt, nici nu e nevoie ca destinaţia să fie 
una dintre acestea; ea ar putea fi, de exemplu, o creatură ne¬ 
vorbitoare. Efectele autonome, adică desfăşurările simpto¬ 
matice, au fost observate si descrise cu acuitate de Darwin si, 
virtualmente, întreaga cercetare modernă atît asupra comu- 

nicării animale interspecifice, cît şi asupra celei intraspecifice 
se întemeiază pe pasaje cum ar fi observaţia lui potrivit căreia 
erecţia accesoriilor dermice, la o serie de vertebrate, „este 
o acţiune reflexă, independentă de voinţă, şi această acţiune 
trebuie privită, atunci cînd se produce sub influenţa furiei 
sau fricii, nu ca o putere dobîndită în vederea unui anumit 
avantaj, ci ca un rezultat incidental, cel puţin într-o mare mă¬ 
sură, al senzorului afectat. Rezultatul, în măsura în care este 
incidental, poate fi comparat cu transpiraţia abundentă de¬ 
terminată de supliciile durerii sau ale groazei" la oameni (Dar- 
win 1872:101). Asemenea simptome umane şi multe altele 
pot fi lesne percepute şi puse în aplicare la animale domestice 
precum cîinii şi caii (după cum o confirmă episodul lui Hans 
cel Isteţ, atît de cunoscut în istoria psihologiei, şi pentru care 
vezi Hediger 1967) şi într-o serie de alte situaţii în care limba 
nu joacă şi de fapt nici nu poate juca un rol de mediere. In 
această perspectivă semiotică globală, rămîne, aşadar, teza 
mea potrivit căreia opoziţia dintre simptom şi semn este si¬ 
milară cu cea dintre semnal şi semn, şi anume cea dintre o 
categorie marcată (specia) şi o categorie nemarcată (genul). 

La fel de eronat este să presupunem că funcţia unui simp¬ 
tom e invariabil morbidă: după cum a remarcat cu acuitate 
Kleinpaul (1972:106), trebuie să existe şi o semiotică a stării 
de sănătate „strălucite", condiţie în care se poate observa cum 
organismul „radiază", aşa zicînd, simptome de bine. Astfel, 
identificarea exclusivă a simptomatologiei cu nosologia poa¬ 
te fi de-a dreptul derutantă. 

De notat că Biihler (1934: n.l) şi-a lărgit termenul de 
„Symptom" cu două cuvinte aproape sinonime, „Anzeichen" 
şi „Indicum" şi că alţii clasifică efectiv toate simptomele ca 
pe o subspecie a indexurilor, deseori cu calificative precum 
„indexuri inconştiente" sau „indexuri pur neintenţionale" 
(Jakobson 1970:10). Dificultatea legată de această sugestie 
este că locul „intenţiei" — sau, mai larg vorbind, a orientă- 
rii-tintă — într-un model comunicational continuă să fie o 

problemă complicată şi controversată (Meiland 1970). în 
sensul de „autoconştiinţă" — aşa-numita „teleologie subiec¬ 
tivă" — noţiunea poate fi decisivă în definirea sistemelor 
antroposemiotice şi caracterizează cu deosebire limba, dar 
nu este deloc adecvată analizei zoosemiotice, unde introdu¬ 
cerea ei poate avea efecte de-a dreptul ridicole. O discuţie 
mai amănunţită despre intenţie iese din vederile capitolului 
de faţă (vezi Sebeok 1973a). 

Ca toate semnele, simptomele pot figura deopotrivă în 
sistemele paradigmatice şi în lanţurile sintagmatice. Cerce¬ 
tarea rolului anterior a fost pînă în prezent rudimentară, el 
însă va deveni mult mai bine înţeles acum, în era tehnologiei 
calculatoarelor. Concatenarea sintagmatică a simptomelor 
poate fi de două feluri: să le numim locale şi temporale. O 
sintagmă locală e alcătuită dintr-un mănunchi de simptome 
manifestate simultan, de pildă de-a lungul unor regiuni dife¬ 
rite ale corpului uman. Astfel, parametrii operativi de bază 
dintr-o procedură chirurgicală pot presupune o electrocardio¬ 
gramă, o electroencefalogramă, capacitatea cardiacă, tensiunea 
venoasă centrală, tensiunea arterială periferică, temperatura 
rectală şi respiraţia, toate monitorizate şi interpretate sin¬ 
cron de către echipa medicală prezentă. Sintagma temporală 
presupune intrări informaţionale din aceeaşi sursă, dar la in¬ 
tervale succesive fixate de-a lungul axei temporale. Astfel, 
Hediger (1968:144) relatează că excrementul girafelor este 
ţinut sub observaţie auditivă în grădinile zoologice ca indi¬ 
cator continuu al stării de sănătate a animalului: „In mod 
normal, căderea fecalelor trebuie să producă un sunet foş¬ 
nitor tipic", relatează el, dar „dacă excrementul este evacuat 
în porţiuni amorfe", paznicul este alertat de posibila existen¬ 
ţă a unei condiţii patologice. 

S-ar putea dovedi foarte instructiv să explorăm mai profund 
atare idei rodnice precum interacţiunea dintre paradigmă 
şi sintagmă şi dintre axa simultaneităţii şi cea a succesivităţii, 
substituţie versus combinaţie si altele, într-un domeniu diferit 

de cel lingvistic aşa cum, la prima impresie, pare a fi simpto¬ 
matologia (Celan şi Marcus 1973). Eseul lui Barthes din 1972 
este plin de sugestii, dar, în esenţă, această lucrare trebuie 
să aştepte progresul considerabil al semioticii pe un front 
mult mai larg. 

Iconul 

Se spune că un semn este iconic atunci cînd există o simila¬ 
ritate topologică între un semnificam şi denotatele sale. în 
articolul său „On a New List of Categories", Peirce şi-a pu¬ 
blicat pentru prima oară triada fundamentală acum faimoasă 
şi iniţial a afirmat că există trei feluri de semne (sau, cum 
le numea el, „reprezentări"): (a) asemănări (likenesses ) (ter¬ 
men pe care l-a abandonat curînd în beneficiul lui icons ) sau 
„cele a căror relaţie cu obiectele lor este o simplă comunitate 
într-o anumită calitate"; (b) indici (indices ) sau „cele a căror 
relaţie cu obiectele lor constă într-o corespondenţă în fapt"; 
şi (c) simboluri (care sînt totuna cu semnele generale), sau 
„cele al căror temei în relaţia cu obiectele lor este o calitate 
atribuită" şi pe care ulterior avea să le numească „laws" 
(„legi"), ceea ce înseamnă convenţii, obiceiuri sau dispoziţii 
naturale ale interpretantului sau care ţin de domeniul inter- 
pretantului respectiv. 

Mai tîrziu, Peirce a distins trei subclase de iconi: imagini, 
diagrame şi metafore. Noţiunea de icon — care este racor- 
dabilă în ultimă instanţă procesului platonician de mimesis 
şi pe care Aristotel a lărgit-o apoi astfel încît, dintr-o repre¬ 
zentare preponderent vizuală, ea să ajungă a îmbrăţişa în¬ 
treaga experienţă cognitivă şi epistemologică — a fost supusă 
unei analize laborioase în diversele ei varietăţi si manifestări, 
şi totuşi mai subzistă unele chestiuni teoretice aparent in¬ 
solubile. Imaginile (care continuă să fie uneori simplist echi¬ 
valate cu toţi iconii sau, şi mai grav, sînt considerate în mod 
naiv ca limitîndu-se doar la sfera vizuală) au fost studiate în 
două investigaţii excepţional de atente, cea a lui Eco (1972b) 

şi, respectiv, a lui Wallis (1973). Cît despre teoria diagrame¬ 
lor, ea a fost adusă în prim-plan de propriile cercetări semio¬ 
tice ale lui Peirce şi a fost atent revăzută de Zeman (1964) 
şi Roberts (1973) în cîteva dintre ramificaţiile sale de mare 
anvergură, care includ teoria modernă a grafurilor. In ce-1 
priveşte, Peirce nu a urmărit mai îndeaproape vechiul pro¬ 
cedeu retoric al metaforei după ce a subordonat-o corect, 
în lista sa de categorii, iconului — în pofida obiecţiei lui To- 
dorov (1973:17) cum că iconul e mai degrabă o sinecdocă 
decît o metaforă. Funcţiile iconice ale limbii au fost studiate 
destul de amănunţit (de ex., Jakobson 1965, Valesio 1969, 
Wescott 1971). . 

în ciuda literaturii vaste, în continuă creştere şi în genere 
utilă, care ne adînceşte înţelegerea iconului, stăruie mai mul¬ 
te probleme teoretice serioase. Două dintre ele — să le nu¬ 
mim chestiunea simetriei şi chestiunea regresiei — merită aici 
cel puţin o scurtă zăbavă: altele sînt discutate de către Eco 
(1972a: 197-230,1972b) într-o manieră constant interesantă, 
dar neconcludentă. 

Cît despre Wallis (1973:482), el afirmă ex cathedra , con¬ 
form uzanţei, că „relaţia de reprezentare este nonsimetrică: 
un semn iconic sau un semn convenţional independent îşi 
reprezintă reprezentatul, dar nu şi invers". Or, instantaneul 
fotografic al unei reproduceri după o pictură faimoasă — să 
zicem, La Gioconda — este un semn iconic sau o imagine în 
raport cu copia, care devine astfel denotatul (sau reprezen¬ 
tatul), dar care este ea însăşi un semn iconic în raport cu por¬ 
tretul original expus la Luvru, denotatul ei; dar şi această 
pictură este un semn iconic în raport cu modelul lui Leo- 
nardo, doamna cunoscută ca Mona Lisa, denotatul său. în 
această succesiune diacronică, prima a fost Mona Lisa, apoi 
portretul ei, apoi reproducerea acestuia şi finalmente o fo¬ 
tografie a acesteia din urmă. De notat însă că nimic din de¬ 
finiţiile iconicităţii nu pretinde impunerea vreunui tip de 
prioritate cronologică: definiţia lui Peirce vorbeşte despre 

„o simplă comunitate într-o anumită calitate", iar cea pro¬ 
pusă în deschiderea acestei secţiuni numai de „o similaritate 
topologică", amîndouă aceste calităţi putîndu-se aplica deo¬ 
potrivă regresiv şi progresiv. Faptul că atribuim o succesiune 
temporală relaţiei dintre semnificat şi semnificant să fie oare 
doar o convenţie nemotivată ? Dificultatea ar putea fi pesemne 
rezolvată precum urmează: să presupunem că un personaj 
contemporan renumit, să zicem papa, îmi este cunoscut — 
aşa cum le şi este majorităţii catolicilor — doar după fotogra¬ 
fia lui sau după altă reprezentare plastică, dar că, într-o bună 
zi, ajung să-l văd în carne şi oase; cu acel prilej, papa în carne 
şi oase ar deveni pentru mine „semnul iconic" în raport cu 
imaginea sa de mult familiară, denotatul său fotografic sau 
litografic. Această problemă nu le e străină nici etologilor. 
Astfel, Lorenz („Introducerea" la Wickler 1968: XI) se refe¬ 
rea la ea în observaţia sa potrivit căreia „forma copitei calului 
este în aceeaşi măsură o imagine a stepei pe care păşeşte, după 
cum urma întipărită pe care o lasă este şi o imagine a copi¬ 
tei". Dacă se va putea demonstra că acest atribut al reflexivi¬ 
tăţii este o proprietate caracteristică indispensabilă a iconilor, 
atunci cu certitudine săgeata timpului va trebui încorporată 
în versiunile revizuite ale definiţiilor existente. 

Cît despre ameţitoarea problemă a regresiei, să o exem¬ 
plificăm prin următoarele: se poate spune despre o fetiţă că 
este un semn iconic în raport cu mama ei dacă există o simi¬ 
laritate topologică între ea, ca semnificant, şi mama ei, deno¬ 
tatul aceleia; cu toate acestea, fetiţa poate juca de asemenea, 
deşi, fără îndoială, într-o mai mică măsură, rolul unui semn 
iconic şi pentru tatăl ei, pentru fiecare dintre fraţii ei, pentru 
toate rudele şi, mergînd şi mai departe, pentru toate mami¬ 
ferele, toate vertebratele, şi aşa mai departe, şi aşa mai depar¬ 
te, într-o nesfîrşită regresie către denotate tot mai generalizate. 

Există numeroase exemple de iconicitate în discursul ani¬ 
mal (Sebeok 1968:614 şi urm.), implicînd virtualmente toate 
canalele disponibile — chimice, auditive sau vizuale. Funcţia 

iconică a unui semn chimic este bine ilustrată de substanţa 
de alarmare a furnicii Pogonomyrmex badius : dacă pericolul 
ce ameninţă colonia este momentan, semnalul — o doză de 
feromon eliberată — se estompează rapid şi lasă netulburată 
cea mai mare parte a coloniei; dimpotrivă, dacă pericolul per¬ 
sistă, substanţa se răspîndeşte, implicînd un număr tot mai 
mare de furnici lucrătoare. Semnul este iconic în măsura în 
care el variază în proporţie analoagă cu creşterea sau dimi¬ 
nuarea stimulilor de pericol (Sebeok 1972a: 95 şi urm.). 

Comportamentul unei anumite audio-mimici vespine 
ilustrează funcţia iconică a unui semn auditiv. Astfel, musca 
Spilomyia bamifera Lw. desfăşoară un ritm al bătăilor din 
aripi de 147 de bătăi pe secundă cît timp zboară în vecină¬ 
tatea viespii Dolichovespula arenaria F. (cu care seamănă 
mult ca model coloristic). Deoarece această viespe zboară 
cu 1250 de bătăi pe secundă, se presupune că cele două su¬ 
nete de zbor sînt indiscernabile pentru răpitoare, iar păsările 
care se hrănesc cu muşte sînt astfel induse în eroare (Sebeok 
1972a: 86 şi urm.). 

în fine un exemplu elegant (chiar dacă uneori controver¬ 
sat) de segment comportamental complex care a evoluat, 
asa zicînd, către funcţia de semn iconic vizual este descris 
grafic de către Kloft (1959): partea posterioară a abdome¬ 
nului unei afide şi zvîrliturile picioarelor sale posterioare 
constituie, pentru o furnică lucrătoare, un vehicul semic com¬ 
pus, semnificînd capul altei furnici împreună cu mişcările 
ei antenale. Cu alte cuvinte, se poate spune că furnica iden¬ 
tifică asemănarea (extremitatea posterioară a afidei) cu de- 
notatul ei (extremitatea frontală a unei furnici) şi acţionează 
pe baza acestei informaţii, adică o tratează pe afidă în ma¬ 
niera unei efigii (o subspecie a semnului iconic). 

Indexul 

Se spune despre un semn că este indexical în măsura în care 
semnificantul său este contiguu cu semnificatul sau este un 

eşantion al acestuia. Termenul contiguu nu trebuie interpre¬ 
tat neapărat literal în această definiţie, ca „alăturat" sau „adia¬ 
cent" : astfel, Steaua Polară poate fi considerată de către orice 
pămîntean drept un index al polului nord ceresc, în pofida 
imensei distanţe implicate. Contiguitatea trebuie gîndită mai 
degrabă prin juxtapunerea clasică la principiul cheie din de¬ 
finiţia iconului, adică similaritatea. „Contiguu" a fost ales 
datorită utilizării sale atotdominante, cînd e cuplat cu „si¬ 
milar", în multe domenii ale investigaţiei intelectuale, de la 
magia homeopatică vs magia de contagiune pînă la poetică 
şi retorică (sistem vs text, metaforă vs metonimie), psiho¬ 
logia gestaltistă (factor de similaritate vs factor de proximi¬ 
tate [Wertheimer 1923:304-311]), neurologie (ipoteza lui 
Jakobson şi Luria despre tipurile polare de afazie) şi, fireşte, 
lingvistica de tradiţie saussuriană (axă paradigmatică vs axă 
sintagmatică, opoziţie vs contrast) etc. 

Noţiunea de index a lui Peirce a fost inedită si totodată 
rodnică, după cum a subliniat pe bună dreptate Wells (1967). 
Semnele lui indexicale au avut parte de o cercetare atentă din 
partea cîtorva dintre cei mai proeminenţi filozofi ai vremii 
noastre, indiferent dacă ei le-au etichetat ca detalii egocentrice 
(Russell 1940), cuvinte reflexiv-ocurenţiale (Reichenbach 
1948), expresii indexicale (Bar-Hillel 1954) sau altfel (Gale 
1967). In acelaşi timp, ideile lui Peirce au structurat concep¬ 
ţiile cîtorva lingvişti, în sensul că teoria gramaticală „trebuie 
să includă în sfera ei ...o teorie a conversaţiei şi [că] anumite 
reflecţii despre deictică şi referinţa pronominală alcătuiesc 
o parte a acelei teorii" (Fillmore 1972: 275). Deictică este 
un fenomen bine cunoscut lingviştilor (Frei 1944, Bursill- 
Hill 1963), mai cu seamă sub forma de shifter —un mot juste 
forjat de Jespersenîn 1922 (1964), a cărui idee a fost dezvol¬ 
tată, printre alţii, de Sturtevant (1947:135 şi urm.), Jakobson 
(1963) şi îndeosebi Fillmore (1973) în admirabila lui serie de 
articole consacrate orientării spaţiale, temporale, discursive 
si ancorării deictic-sociale a enunţurilor în „lumea reală". 

într-unul din cele mai memorabile exemple ale sale, Peirce 
aminteşte că urma de paşi pe care a găsit-o Robinson Crusoe 
în nisip era pentru el indexul unei anume făpturi. Intr-un mod 
asemănător, o hartă vastă a unor asemenea înregistrări este 
tipărită peste noapte de animale de toate soiurile, pe toată 
faţa pămîntului înconjurător, lăsînd dîre şi urme „de o imen¬ 
să varietate, adeseori de o miraculoasă claritate". Aceste „po¬ 
veşti scrise în codul urmelor de paşi" impun o „detecţie de 

teren" si au fost strălucit descifrate de naturalisti de teren 

•> 1 

experimentaţi de talia unor Ennion şi Tinbergen (1967:5); 
meticuloasele lor fotografii de urme şi amprente zugrăvesc 
un uimitor etalaj de semne indexicale în sensul cel mai literal 
şi mai nemijlocit. 

Mimica buzelor ţuguiate, uzuală printre indienii cuna din 
Panama, aşa cum este analizată de Sherzer (1973), oferă un 
exemplu elegant de integrare culturală într-un unic aranja¬ 
ment unificat al unui index verbal cu un index non-verbal. 
Descrierea lui arată totodată că, dacă indexul constituie o 
categorie marcată în opoziţie cu semnul, gestica buzelor prac¬ 
ticată de indienii cuna rămîne nemarcată în funcţia sa centrală 
de index în opoziţie cu formele concrescenţe care au dobîn- 
dit semnificaţii periferice. 

O mică familie de păsări picaride cerofage, o specie co¬ 
mună ce poartă numele ştiinţific de Indicator indicator ( no- 
men est omen ?) sînt vestitele indicatoare de miere. Aceste 
păsări au dezvoltat o remarcabilă relaţie simbiotică cu unele 
mamifere — bursucii melivori, pavianii şi oamenii — prin 
utilizarea unei legături pur indexicale: îşi călăuzesc simbi- 
ontii în vecinătatea cuiburilor de albine sălbatice. Călăuzirea 
este preponderent delofonică, în ea intră însă şi elemente de- 
lotropice: o pasăre indicator va veni, să zicem, la o persoană 
şi va ciripi pînă cînd va fi urmată, dar în cea mai mare parte 
a timpului se va menţine în afara vederii urmăritorului. Deşi 
zborul său în picaj este evident, cu penele codale larg des¬ 
făşurate, indicatorul de miere „indică" mai cu seamă prin 

intermediul unei serii repetitive de note gungurite care scad 
în intensitate numai cînd pasărea vede sau aude zburînd şi 
bîzîind albinele, ale căror cuiburi, fireşte, constituie ţinta 
(Friedmann 1955). 

Teoria exploatării surselor de hrană de către albina meli- 
feră (Apis melifica) a fost descrisă (Frisch 1967) şi examinată 
de numeroşi oameni de ştiinţă, printre care şi semioticieni 
şi lingvişti. Se ştie îndeobşte că, dacă sursa de hrană este mai 
departe de o sută de metri, dansul cu ondularea părţii pos¬ 
terioare a abdomenului transmite, pe lîngă alte informaţii, 
direcţia ţintei, ca punct de referinţă fiind utilizat soarele. Or, 
dacă albina dansează pe o suprafaţă orizontală, „desfăşurarea 
dansului trimite direct la ţintă", cu alte cuvinte semnul este 
indexical (ritmul „indică" distanţa într-o manieră analoagă: 
cu cît mai îndepărtată e ţinta, cu atît mai puţine rotiri are 
dansul într-un timp dat). Dacă însă dansul are loc pe supra¬ 
faţa verticală a unui fagure — aşa cum, de regulă, stau lucru¬ 
rile în stupul întunecos — atunci „dansatoarea transpune 
unghiul solar în unghiul gravitaţional" (dacă mersul este di¬ 
rijat în sus, înseamnă că hrana se află în direcţia soarelui, dacă 
este în jos, în partea opusă soarelui, dacă la 60° în stînga ver¬ 
ticalei, la 60° în stînga soarelui, şi aşa mai departe) (Frisch 
1967:230 şi urm.). Dacă e implicat un fagure vertical, cu alte 
cuvinte atunci cînd este folosit un unghi cu raportare la gra¬ 
vitaţie ca indicaţie de orientare, semnul încetează a mai fi un 
index: acum devine predominant aspectul lui simbolic. 

Simbolul 

Un semn lipsit fie de similaritate, fie de contiguitate, ci nu¬ 
mai cu o legătură convenţională între semnificantul lui şi de¬ 
notate, şi cu o clasă intenţională pentru designatul său, se 
numeşte simbol. Trăsătura „legătură convenţională" — acel 
„caracter atribuit" al lui Peirce — este introdusă, fireşte, pen¬ 
tru a distinge simbolul atît de semnul iconic, cît şi de index, 
pe cînd trăsătura „intensiune" e necesară pentru a-1 distinge 

de nume. Opoziţia logică dintre intensiune (numită uneori 
şi „intensiune obiectivă" şi deseori „comprehensiune") şi 
extensiune a fost schiţată într-un număr şi o varietate deru¬ 
tantă de modalităţi — începînd din anul 530 î.Cr. şi pînă în 
prezent (Carnap 1956:18, Stanosz 1970). Pentru scopurile 
prezente, o clasă definită intensional este una definită prin 
utilizarea funcţiei propoziţionale; denotatele designaţiei sînt 
definite în funcţie de proprietăţile împărtăşite de membrii 
acelei clase şi numai de ei, indiferent dacă proprietăţile acestea 
sînt sau nu cunoscute (Reichenbach 1948:193). în termino¬ 
logia lui Lewis (1946:39) intensiunea se referă la „conjuncţia 
tuturor termenilor, fiecare dintre ei trebuind să fie aplicabil 
în toate cazurile cînd ar fi aplicabil termenul dat". 

După cum se ştie, „simbol" este termenul cel mai abuziv 
întrebuinţat dintre cei discutaţi aici. In consecinţă, tendinţa 
a fost fie de a-1 supraîncărca în mod grotesc, fie, dimpotrivă, 
de a-1 reduce la tipuri mai generale de fenomene comporta¬ 
mentale sau chiar la o nulitate absurdă. Cîteva scurte exem¬ 
ple ilustrative referitoare la ambele tendinţe vor fi de ajuns 
aici; ele sînt menite pur şi simplu să sublinieze nevoia unei 
mai mari clarificări conceptuale ulterioare. 

O generalizare nejustificat de excesivă şi o aplicare mult 
prea largă a conceptului de forme simbolice marchează scrie¬ 
rile multora dintre epigonii lui Ernst Cassirer sau ale celor 
influenţaţi indirect de filozofia lui (Sebeok 1973a: 189). în 
antropologia culturală, un caz semnificativ în acest sens este 
Leslie White (1940:454), care a scris odată: „Comportamen¬ 
tul uman este un comportament simbolic; comportamentul 
simbolic este comportamentul uman. Simbolul e universul 
omenirii ... cheia către această lume şi mijloacele de par¬ 
ticipare la ea sînt însuşi simbolul." Această hiperbolă a fost 
reflectată, în esenţă, în punctul de vedere îmbrăţişat de către 
fondatorul Societăţii Internaţionale pentru Studiul Simbolu¬ 
rilor şi propagat astfel de el (Kahn 1969). 

Potrivit psihologului Kantor (1936: 63), „termenul de 
simbol este făcut să suplinească orice e numit de psiholog 
un stimul". Ne putem pe bună dreptate întreba cît de răs- 
pîndită e redundanţa printre specialiştii în ştiinţe cognitive ? 

Deşi termenul e inclus în altminteri utilul glosar al lui 
Cherry (1966:309), el este numaidecît urmat de această ciu¬ 
dată retractare: „în cartea de faţă evităm pe cît posibil ter¬ 
menul de simbol “ La drept vorbind, lingviştii, cu cîteva 
excepţii (de ex., Landar 1966, Chao 1968), au manifestat 
mereu tendinţa de a evita termenul acesta. 

Un număr de importante subspecii de simboluri — a 
căror însemnătate semiotică a fost rareori analizată corect — 
au intrat mai mult sau mai puţin în uzul comun, cel puţin 
în engleza contemporană. Astfel de termeni subordonaţi, cu 
sporită intensiune, includ: alegoria, însemnul , marca de fa¬ 
brică , deviza (în heraldică), emblema, insigniile , marca şi 
stigmatul (cînd nu e reprezentat ca simptom, ca în expresia 
„stigmate venoase", sugerînd excesul alcoolic) (Goffman 
1963: 1-2). 

Să aruncăm o scurtă privire doar asupra unuia dintre aceş¬ 
tia — emblema . E limpede, de la bun început, că distribuţia 
lui este cu necesitate mai limitată decît cea a supraordona¬ 
tului său nemijlocit: astfel, se poate spune că secera şi cio¬ 
canul sînt fie simbolul, fie emblema partidului comunist, sau 
turnul Eiffel al Parisului, dar nu se poate spune că H 7 0 este 
o emblemă chimică . 

Urmînd o propunere avansată de David Efron în 1941 
(1972), Ekman şi Friesen (1969: 59) au reintrodus şi reacti¬ 
vat noţiunea de emblemă: 

Emblemele se deosebesc de cele mai multe dintre celelalte comporta¬ 
mente non-verbale mai întîi prin uz şi îndeosebi prin relaţia lor cu 
comportamentul verbal, conştiinţa şi intenţionalitatea. Emblemele 
sînt acele acte non-verbale care au o translaţie verbală directă sau o 
definiţie de dicţionar, constînd de obicei într-un cuvînt sau doua sau 
poate o propoziţie. Această definiţie sau translaţie verbală a emblemei 

e bine cunoscută de către toţi membrii unui grup, ai unei clase sau 
culturi ... Oamenii sînt aproape totdeauna conştienţi de uzul em¬ 
blemelor, adică ştiu cînd folosesc o emblemă, o pot repeta dacă li se 
cere să o facă şi îşi vor asuma răspunderea comunicaţionala pentru ea. 

Ei au în vedere aici doar emblemele non-verbale şi, în fapt, 
o emblemă e de cele mai multe ori concepută ca un simbol 
înalt formalizat în modalitatea vizuală. Nu e însă necesar ca 
lucrurile să stea întotdeauna aşa. Astfel, Levi-Strauss a su¬ 
gerat (într-o comunicare personală) că genealogiile recitate 
ale indivizilor notabili, să zicem, ale unor şefi strămoşi afri¬ 
cani, ar putea fi prea bine privite ca fiind emblematice; aseme¬ 
nea acte verbale ar putea fi lesne integrate în sfera formulării 
precedente, la fel pesemne cum a putut fi şi uzul hotărît mai 
idiosincratic al lui Hollander (1959) în legătură cu metrica. 

Ar fi evident, chiar şi din aceste paragrafe răzleţe, că 
Wortfeld -ul simbolului este într-adevăr unul foarte complex 
şi că emblema şi congenerii săi trebuie să aştepte o clarificare 
lexicografică pe deplin corectă a termenului nemijlocit do¬ 
minant, simbolul, ca totalitate. 

Se afirmă adesea că simbolurile sînt o proprietate exclu¬ 
sivă a fiinţelor umane, dar capacitatea organismelor de a for¬ 
ma concepte dintr-o clasă intenţională există foarte departe 
în filogeneză (Jacob 1974: 319), iar abilitatea de a construi 
universale din particulare a fost înzestrată cu o raţionalizare 
matematico-neurologică temeinică de către Pitts şi McCul- 
loch (1947, vezi Arbib 1971). Potrivit atît definiţiei simbo¬ 
lului oferite aici cît si definiţiilor aristotelice mai comune 

> * 

întemeiate pe doctrina arbitrarietăţii care au fost promovate 
în lingvistică, îndeosebi de către Whitney şi Saussure (En- 
gler 1962, Coseriu 1967), animalele au şi ele fără doar şi poate 
simboluri. Am discutat anterior despre caracterul arbitrar 
al mişcărilor cozii la cîini, pisici şi cai (Haldane 1955: 387, 
Sebeok 1973a: 196), un set de exemple care ar putea fi lesne 
amplificat: astfel, o maimuţă rhesus temătoare îşi poartă coa¬ 
da alungită rigid la spate, pe cînd la paviani, frica este expri- 

mată de coada verticală. Dar nici contrarul nu e neapărat 
adevărat: „mama unui pui [de pavian] îşi poate ţine coada 
vertical nu de frică, ci ca să-şi ajute puiul să i se legene pe 
spinare, iar coada poate fi ţinută vertical şi cînd stăpînul ei 
este curăţat în regiunea codală* (Rowell 1972: 87). Potrivit 
lui Altmann (1967:376), cu „doar cîteva excepţii, semnalele 
sociale semantice care au fost studiate pînă în prezent la pri¬ 
mate sînt reprezentări arbitrare*; şi, mai mult, în genere, potri¬ 
vit lui Bronowski (1967:376), „s-ar putea crede că, întrucît 
numai fiinţele umane gîndesc cu simboluri arbitrare, oamenii 
rămîn şi singurii care vorbesc cu ajutorul lor. încă o dată 
însă, lucrurile nu stau astfel* (vezi si Malson 1973 si Lurker 
1968:4). 

Ca să mai dau un exemplu de simbol în comportamentul 
animal, mă întorc la insectele din familia carnivoră a Empi- 
pidae- lor. Intr-o specie de diptere din această familie, mascu¬ 
lul îi oferă femelei un balon gol înaintea copulaţiei. Originea 
evoluţionară, adică ritualizarea crescîndă (Huxley 1966) a 
acestei gestici aparent bizare a fost descîlcită pas cu pas de 
către biologi, dar povestea e irelevantă din perspectivă sincro¬ 
nică: fapt este că dăruirea unui balon gol e un semn totalmente 
arbitrar, al cărui transfer reduce pur şi simplu probabilitatea 
ca masculul însuşi să cadă pradă partenerei sale. 

Numele 

Semnul care are o clasă extensională pentru designatul său 
se numeşte nume. Conform acestei definiţii, indivizii deno- 
taţi printr-un nume propriu ca Veronica nu au nici o pro¬ 
prietate comună atribuită lor în afara faptului că toţi răspund 
..a „Veronica". Definiţia extensională a unei clase este cea dată 
„prin listarea numelor membrilor sau prin indicarea fiecărui 
membru succesiv" (Reichenbach 1948: 193); sau, aşa cum 
a spus Kecskemeti (1952: 130), „considerat în termenii in- 
tensiunii sale ... un nume este doar un spaţiu liber, dacă nu 
există şi pînă cînd nu este furnizată o descriere referitoare 

la acelaşi obiect", să zicem „Veronica cu năframa", Sfînta 
Veronica etc. (vezi şi Sorensen 1963). 

Cînd semnificaţia unui semn permite doar un denotat, 
se spune că este singular. Semnele singulare, inclusiv numele 
proprii, aparţin unui mod de semnificare pe care Morris 
(1971:76 şi urm.) le-a denumit numori [eng. namors\, „care 
sînt simboluri lingvistice". Numorii sînt membri ai aceleiaşi 
familii de semne, numite „identifiori", căreia îi aparţin alte 
două subcategorii: indicatorii , perechea non-lingvistică a 
numorilor; şi descriptorii , „indentifiori care descriu o pozi¬ 
ţie". In terminologia lui Husserl (1970:341 şi urm.), numele 
unei persoane e de asemenea în mod normal univoc ( eindeu - 
tig), deşi se poate întîmpla să fie şi plurivoc ( mehrdeutig ). 
Indivizii umani sînt identificaţi cu ajutorul numorilor ates- 
tabili verbal, să zicem un nume personal sau (în Statele Unite 
din 1935) un umăr unic de înregistrare pentru asigurări so¬ 
ciale; şi cu ajutorul unei mulţimi de indicatori non-verbali, 
„mijloacele prin care pot fi precis recunoscuţi o persoană 
sau un corp neînsufleţit, chiar şi în cazurile cînd persoana 
încearcă deliberat să inducă în eroare" (Wilder şi Wentworth 
1918:5). 

Este bine ştiut că toate animalele emit un flux continuu 



sau mai multe moduri: în ceea ce priveşte specia, starea re- 
productivă, poziţia în spaţiu sau timp, rangul într-o ierarhie 
socială, dispoziţia momentană şi altele (Sebeok 1972a: 130). 
In plus, cele mai bine organizate societăţi de vertebrate pot 
fi deosebite printr-o unică trăsătură atît de predominantă prin 
consecinţele sale, încît celelalte caracteristici par a decurge 
din ea. Wilson (1971: 402) observă, în vreme ce face o dis¬ 
tincţie capitală între societăţile impersonale alcătuite de in¬ 
secte, pe de o parte, şi societăţile „personale" întîlnite la 
păsări şi mamifere, pe de alta: acest atribut este recunoaşterea 
identităţii individuale, caracteristică cercurilor relativ restrînse 
cu socializare pe termen lung a tinerilor care presupune jocul 

şi îşi are drept corolar un înalt grad de cooperare mutuală 
în rîndul adulţilor. Fiecare membru al unei atare societăţi 
„întreţine cîte o relaţie particulară cu fiecare dintre ceilalţi 
membri" şi prin aceasta ajunge să le fie cunoscut tuturor ce¬ 
lorlalţi ca unic. Cuplată cu eforturile de a stabili şi întreţine 
reţeaua necesară de legături „personale" atît de diverse exis¬ 
tă dezvoltarea unei forme intime de comunicare, ce include 
cu necesitate utilizarea semnelor de susţinere adecvate: ast¬ 
fel, noţiunea de „unicitate" implică manifestarea indicatori¬ 
lor sau, în terminologia lui Goffman (1963:56), a „plăcuţelor 
de identificare". 

Literatura despre comunicarea vertebratelor ia drept si¬ 
gur — cel puţin ex hypothesi — faptul că indicatorii (adică 
numele lor) sînt universal încorporaţi în toate mesajele păsă¬ 
rilor şi mamiferelor (Smith 1969a, 1969b). Thorpe (1967) 
a arătat că atunci cînd partenerul e absent, pasărea rămasă 
singură va utiliza sunetul rezervat în mod normal pentru par¬ 
tener, cu urmarea că partenerul citat se va întoarce cît mai 
repede cu putinţă ca şi cînd ar fi strigat pe nume. Exemplele 
specifice pot fi înmulţite pornind de la numeroase vertebrate, 
incluzînd canine şi feline, primate (Lawick-Goodall 1968, 
Rowell 1972) şi mamifere marine. Succesiunile de clicuri la 
balenele individuale sînt chiar menţionate ca „semnături" 
(Backus şi Schevill 1966), prin analogie evidentă cu aşa-nu- 
mite „triluri-signaturi" ale păsărilor. 

Despre fiinţa, comportamentul 
şi devenirea semnelor 

Capitolul de faţă a discutat despre o jumătate de duzină de 
relaţii posibile care, după cum se poate constata empiric, pre¬ 
valează între componentele semnificante şi semnificate ale 
semnului, şi despre anumite probleme asociate definiţiilor 
oferite, mai cu seamă în măsura în care acestea pot juca un 
rol în clasificarea lor. Discuţia s-a orientat spre fiinţa sau struc¬ 
tura unui semn, adică spre statutul său durabil în sens sin- 

cronic; cercetarea se focalizează în domeniul semnificaţiei. 
Definiţia structurală a semnului este analitică, intrinsecă si 
statică; ea utilizează tipuri de asociaţii inerente, în fapt sau 
virtual, arhitecturii semnului însusi. 

Ea trebuie suplimentată însă cu o examinare scrupuloasă 
a comportamentului sau funcţiei semnului, o perturbare re¬ 
petitivă de-a lungul unei tendinţe seculare. O definiţie func¬ 
ţională a semnului este pragmatică, extrinsecă, dar dinamică; 
ea e întemeiată pe variaţiunile în diferite puncte nodale ale 
unui model lărgit de proces comunicaţional, cum este cel 
descris, de pildă, de un triunghi al lui Morley (Sebeok 1972a: 
14). Wells (1967:103) a afirmat just că „semiotica are două 
grupuri de afinităţi. Ea este interesată, pe de o parte, de co¬ 
municare şi, pe de alta, de semnificaţie". 

Chestiunea devenirii sau a istoriei, reprezentînd modifi¬ 
cările cumulative din secţiunea longitudinală de timp, intro¬ 
duce multiple consideraţii diacronice. Acestea sînt de două 
feluri oarecum diferite: cele care au de a face cu evoluţia sem- 

3 

nelor în filogenie, într-un cuvînt cu ritualizarea lor (Huxley 
1966); şi cele care au de a face cu dezvoltarea lor în ontoge¬ 
nie. Studierea celor dintîi necesită colaborarea etologiei cu 
semiotica; investigarea celor din urmă ţine de domeniul în 
plin progres al psiholingvisticii. 

Pe scurt, deşi semiotica e privită în general ca o ramură 
a disciplinelor comunicaţionale, criteriile care trebuie inte¬ 
grate cînd urmărim fie şi doar o înţelegere holistică rezona¬ 
bilă a semnelor derivă din studierea atît a semnificaţiei cît si 
a comunicării ( noumena şi phenomena) şi ele trebuie să fie 
şi pe deplin conforme cu descoperirile cercetării din etologie 
şi psihologia dezvoltării. 

Aplicarea legii variaţiei inverse 

Termenii semn , simbol, emblemă şi insignii sînt aranjaţi aici 
în ordinea subordonării lor, fiecare termen din stînga repre¬ 
zentînd un gen al subclasei sale din dreapta, iar fiecare ter- 

men din dreapta fiind o specie a genului său din stînga. Astfel, 
denotaţia acestor termeni descreşte: de exemplu, extensiunea 
„simbolului** include extensiunea „emblemei", nu însă şi in¬ 
vers. La fel, intensiunea convenţională a fiecărui termen eres- 

7 y y 

te: intensiunea „emblemei" include intensiunea „simbolului". 
Uneori însă variaţia în intensiune nu e însorită de nici o schim- 

1 y 

bare în extensiune: astfel, în succesiunea „semn", „simbol", 
„piază", „augur" şi „prevestire", extensiunea ultimei perechi 
de termeni este, în universul semiotic al discursului, esenţial- 
mente aceeaşi. Aceasta presupune că, dacă o serie de categorii 
semiotice este aranjată în ordinea intensiunii lor crescătoare, 
denotaţia termenilor va diminua sau va rămîne aceeaşi. 

Un domeniu lexical 

Pe lîngă cele şase specii de semne descrise aici, am făcut 
aluzie şi la o mare varietate de alte semne, şi anume afişajul, 
alegoria, descriptorul, deviza, diagrama, efigia, emblema, 
identifiorul, indicatorul de imagine, insigniile, însemnul, 
marca, marca de fabrică, metafora, numorul, plăcuţa de iden¬ 
titate, semnătura, sindromul şi stigmatul. 

Desigur, acestea şi un mare număr de termeni analogi — 
îndeosebi cei introduşi de către Peirce (2:254-263) şi Morris 
(1971:20-23) — ar necesita o tratare separată, în pofida ob¬ 
servaţiei făcute de Rezvina (1972:231) cum că ar fi mai firesc 
ca definiţiile semnelor să fie tratate „ca o încercare de in¬ 
terpretare lexicografică a conceptelor lingvistice corespun¬ 
zătoare". 

Ubicuitatea semnelor 

După cum a arătat zoologul englez R.J. Pumphrey, există 
două şcoli de gîndire în privinţa dezvoltării limbii (vezi Se- 
beok 1972a: 88). Una susţine că vorbirea umană este diferi¬ 
tă ca detalii materiale de cea a altor animale, dar că cele două 
sînt legate prin evoluţie (teoria continuităţii). Cealaltă sus- 

ţine că vorbirea este un atribut specific uman, o funcţie de 
novo, diferită ca tip de orice alt lucru de care sînt capabile 
animalele (teoria discontinuităţii). Fără a o susţine pe una 
sau pe cealaltă, trebuie subliniat mai presus de orice un fapt: 
este esenţial să adoptăm o strategie de cercetare care să com¬ 
pare sistemele comunicaţionale uman şi animal spre a putea 
arunca o privire semnificativă asupra naturii şi ubicvităţii 
semiozei. 


4 

Semnele-simptom 


în capitolul anterior s-a arătat că simptomul este un semn 
rudimentar conectat intrinsec cu procesele somatice. Simp- 
tomele au fost primele semne examinate de către medicii 
practicanţi ai lumii antice, iar studiul lor a dus la întemeierea 
semioticii ca ramură a ştiinţei medicale. în capitolul de faţă, 
voi examina mai îndeaproape semnele-simptom. 

Ullman (1951:161) a făcut distincţia între patru ramuri 
juxtapuse în studiul cuvîntului: „(1) ştiinţa numelor (lexi¬ 
cologia, dacă e sincronică; etimologia, dacă e diacronică); 
(2) ştiinţa semnificaţiilor (semantica); ştiinţa designaţiilor 
(onomasiologia); (4) ştiinţa conceptelor ( Begriffslehre).“ 
Deşi distincţia dintre designaţie şi semnificaţie este departe 
de a fi făcută consecvent sau limpede, consider că această 
alteritate depinde de împrejurarea dacă punctul de plecare 
este numele , lexemul sau, mai general vorbind, semnul ; sau 
dacă acesta e conceptul sau, mai general vorbind, obiectul , 
adică constelaţia de proprietăţi şi relaţii pe care o reprezintă 
semnul. în primul caz, analiza ar trebui să producă o reţea 
semiotică aptă să răspundă la întrebarea ce anume înseamnă 
un semn în contrast şi în opoziţie cu oricare alt semn din 
cadrul aceluiaşi sistem de semne ? în al doilea caz, analiza ar 
trebui să reveleze semnul prin care o entitate dată este de¬ 
semnată în cadrul unui anumit sistem semiotic. Potrivit lui 
Ullman, a doua investigaţie reprezintă piatra unghiulară a 
distincţiei, eu unul cred însă că cele două chestiuni sînt in- 
disolubil complementare. în orice caz, întreaga întreprindere 

se articulează în mod critic pe modul cum analizează cerce¬ 
tătorul antiteza semn/obiect {aliquid/aliquo) şi ce anume 
consecinţe antrenează, în mintea cercetătorului, copula stă 
în locul a sau reprezintă . 

Ancheta devine numaidecît mai complicată, dar şi mai 
interesantă totodată, atunci cînd cîmpul lexical ( Bedeutungs- 
feld ? Sinnfeld ? Wortfeld ?) de examinat se întîmplă să fie 
reflexiv, adică autoinvestigativ. Aşa stau lucrurile cu sem- 
nele-simptom. Examinarea acestui tip de semne poate începe 
în regiunea lăuntrică a lexiconului, dacă este privit ca nume, 
sau în regiunea exterioară a experienţei clinice, dacă este pri¬ 
vit ca sens. 

Semnificaţia simptomului 

Ne putem întreba pe bună dreptate: ce înseamnă oare lexemul 
simptom într-o anumită limbă; sau ce anume desemnează 
acelaşi lexem, adică ce revelează el ca indicaţie de diagnostic 
în privinţa, să zicem, a unei calităţi reale de „maladitate" (Fa- 
brega 1974:123) pe care Crookshank (în Ogden şi Richards 
1923: 343) a descris-o precaut ca pe „o substantia misteri¬ 
oasă care are proprietăţi biologice şi produce simptome ? în 
final, rezultatele unor asemenea investigaţii dihotomice se 
amalgamează într-o sinteză dialectică comună. Pentru sco¬ 
purile prezente, limba aleasă este engleza americană. Aici 
presupunem însă că cîmpul semantic al „discursului medi¬ 
cal", care este într-un mod tipic aşezat în seturi mai mari de 
rame concentrice (Labov şi Fanshel 1977:36 şi urm.), este, 
mutatis mutandi$ y foarte asemănător cu acela din orice altă 
comunitate lingvistică angajată în paradigma teoriei şi prac¬ 
ticii medicale „în contextul marii tradiţii" (Miller 1978:184) 
de gîndire marcate de o continuitate care îi leagă pe marii cli- 
nicieni de ideea de insomnie lansată de strălucitul Alcmaion 
din Crotona în prima jumătate a celui de-al V-lea veac î.Cr. 
Această moştenire a fost ulterior consolidată de Hipocrate — 
pe drept cuvînt considerat, în acelaşi timp, „părintele medi- 

cinei “ (Heidel 1941: XIII) şi „părintele şi maestrul semio¬ 
ticii cc (Kleinpaul 1972: 103) — apoi de Platon, Aristotel şi 
medicii alexandrini din secolul al IV-lea î.Cr. Studii la fel 
de pătrunzătoare despre simptom au apărut, în fapt, atît în 
literatura semiotică (de ex., Baer 1982), cît şi în literatura 
medicală (de ex., Prodi 1981), întreprinse fiind de savanţi 
care se orientează reciproc în celălalt domeniu la fel de bine 
ca şi în cel propriu (vezi şi Staiano 1979). Trebuie să fim însă 
în continuare mereu atenţi la avertismentul lui Mounin (1981) 
contra unei aplicări mecanice a conceptelor semiotice (în spe¬ 
cial a acelora lingvistice) în medicină (în special în psihiatrie). 

Simptomul apare totdeauna în conjuncţie cu semnul , dar 
natura precisă a legăturii e departe de a fi evidentă (ca în 
MacBryde şi Blacklow 1970 sau Chamberlain şi Ogilvie 
1974). Faptele semiozice de bază au fost descrise cu limpe¬ 
zime de către Ogden şi Richards (1923: 21): 

Dacă stăm în vecinătatea unei intersecţii şi-l observăm pe un pieton 
atras de o indicaţie Spre Grandcbester afişată pe un stîlp, distingem 
îndeobşte trei factori importanţi în acea situaţie. Există, sîntem si¬ 
guri, (1) un semn care (2) se referă la un loc şi (3) care este interpretat 
de o persoană. Toate situaţiile în care avem de-a face cu semne sînt 
asemănătoare cu aceasta. Despre un doctor care observă că pacientul 
său are temperatură şi aşa mai departe spunem că pune bolii lui diag¬ 
nosticul de gripă. Dacă vorbim astfel nu punem în evidenţă că şi sem¬ 
nele sînt implicate aici. Chiar şi cînd vorbim despre simptome, adeseori 
nu ne gîndim la ele ca fiind strîns corelate cu alte grupuri de semne. 
Dar dacă spunem că doctorul interpretează temperatura etc. ca pe un 
semn de gripă, ne situăm oricum pe drumul către o investigaţie asupra 
întrebării dacă există ceva în comun între felul pietonului de a trata 
obiectul de la intersecţie şi felul cum a tratat doctorul termometrul 
şi faţa îmbujorată. 

Relaţia dintre semn şi simptom implică fie coordonarea, 
fie subordonarea. Dacă distincţia se face între coordonate, 
contează nu semnificaţia lor inerentă, ci simplul fapt al opo¬ 
ziţiei binare dintre categoriile cuplate. Faptul a fost relevat 

cu eleganţă în protocolul unei cercetări despre simptomul 
„oboseală* de către doi medici, Shands şi Finesinger (Shands 
1970:52): 

Studierea atentă a ... pacienţilor ne-a obligat să diferenţiem cu grijă 
între „oboseală", un sentiment, şi „epuizare", o diminuare observabilă 
a performanţei în urma unui efort prelungit. Distincţia se dovedeşte 
a fi cea dintre simptom şi semn . Simptomul este simţit, semnul ob¬ 
servat de către altă persoană. Aceşti doi termeni acoperă cîmpul vast 
al semioticii; ei sînt deseori confundaţi si termenii sînt folosiţi unul 
în locul celuilalt fără nici un avertisment prealabil. 

Acest pasaj pune în evidenţă cît este de important să se¬ 
parăm „lumea privată" a introspecţiei, adusă la cunoştinţă 
prin descrierea simptomelor de către pacient, de lumea pu¬ 
blică a semnelor adusă la cunoştinţă prin descrierea compor¬ 
tamentului de către medic. După cum s-a arătat în altă parte: 
„O caracteristică a simptomelor este că denotatele lor sînt 
în general diferite la expeditor, adică pacientul („simptome 
subiective", incorect numite de numeroase cadre medicale 
„semne") şi la destinatar, adică medicul examinator („simp¬ 
tome obiective" sau, simplu spus, „simptome")“ (Sebeok 
1976:181). De notat că numai un singur observator — şi anu¬ 
me cel în cauză — poate relata evenimente simptomatice, 
în vreme ce un număr indefinit de observatori — inclusiv cel 
în cauză — pot observa semne. Prin urmare, faptul intimităţii 
personale se profilează în acest cadru ca o trăsătură distinc¬ 
tivă criterială care demarchează orice simptom de orice semn 
(Sebeok 1979). Simptomele pot fi astfel citite ca nişte comu¬ 
nicate absconse despre lumea interioară a unui individ, ca o 
interpretare care uneori dobîndeşte statutul unei complicate 
metafore ascunse. De exemplu, anorexia nervoasă cu tulbu¬ 
rări de alimentaţie poate fi decodată în limite rezonabile sub 
expresia „mor (emoţional) de foame". Se crede că simpto¬ 
mele ei sînt rezultatul unor relaţii de familie perturbate şi al 
unor dificultăţi interpersonale (Liebman, Minuchin şi Baker 

1974a, 1974b). Un semn palpabil al acestei maladii este, desi¬ 
gur, fobia greutăţii, măsurabilă ca o descreştere a masei paci¬ 
entului. 

Distincţia crucială dintre oboseală şi epuizare este ase¬ 
mănătoare cu aceea dintre anxietate ca simptom resimţit şi 
dezintegrarea comportamentală deseori manifestată în stă¬ 
rile de panică. Aceasta din urmă este un semn, nu un simptom 
(Shands 1970). Deosebirea exemplificată aici e evident co¬ 
relată cu concepţia lui Uexkiill (1982:209), regăsită atît în 
viaţă, cît şi în ştiinţele semice ale „interiorului" şi „exterio¬ 
ruluiConsider că implicaţia cardinală a acesteia este după 
cum urmează: „Ceva observat (= exteriorul) reprezintă ceva 
care este (în mod ipotetic) adus la cunoştinţă de către su¬ 
biectele supuse observaţiei ( = interiorul). Sau ceva din sis¬ 
temul de observare reprezintă ceva din sistemul observat" 
(Uexkiill 1982:209). Această relaţie complementară este obli¬ 
gatorie pentru orice comunicare, fiindcă organismul şi Um- 
welt- ul său constituie împreună un sistem. Trecerea de la 
procesul psihic la semioză este o consecinţă a faptului că ob¬ 
servatorul asumă o postură ipotetică în interiorul sistemului 
observat ( Bedeutungserteilung—Bedeutungsverwertung ). 

Pentru simptom există o garnitură de sinonime mai stric¬ 
te sau mai laxe. Printre cele dintîi, care par a fi mai mult sau 
mai puţin utilizate, Elstein et ai (1978:279) folosesc exclu¬ 
siv şi extensiv indicaţie ( cue ). Deşi ei procedează astfel fără 
a da o definiţie, sensul lor reiese cu deplină claritate din pa¬ 
saje precum „indicaţiile au fost interpretate de către medici 
ca apte să confirme sau să infirme o ipoteză sau ca inapte 
de vreo contribuţie". Fabrega (1974:126) pare a prefera in¬ 
dicator^ dar foloseşte termenul în mod permutabil atît pentru 
simptom , cît şi pentru semn ; iar cînd face observaţia că „toţi 
indicatorii pot fi utili în scopul de a emite judecăţi despre 
boală", el se referă cu siguranţă la ambele categorii. Cuvîn- 
tul indiciu (clue ) este însă un sinonim mai lax pentru simptom : 
în genere, în timp ce simptom e utilizat în discursul medical, 

indiciu e întîlnitîn sfera detectivistică (Sebeok 1981a, Eco 
şi Sebeok 1983). 

In cuplarea minimalistă, semn şi simptom sînt echipolente; 
ambele sînt nemarcate unul faţă de celălalt (Waugh 1982). 
Uneori însă simptom cuprinde deopotrivă „semnul obiectiv 
şi semnul subiectiv" (Staiano 1982:332). în altă tradiţie, simp¬ 
tom este un simplu fenomen „qui precisement n’a encore rien 
de semiologique, de semantique" sau se consideră că intră 
(de ex., în terminologia glosematicii) în zona articulaţiei con¬ 
ţinutului, la substance du signifiant , figură desemnată opera¬ 
ţional care este înălţată la statutul semiotic deplin doar prin 
conştiinţa organizatoare a medicului, realizată prin inter¬ 
mediul limbii (Barthes 1972: 38 şi urm.). în literatură pot 
surveni însă şi alte aranjamente radical diferite. în modelul 
organon al lui Biihler (vezi Sebeok 1981b), simptomul nu 
constituie decît unul din cele trei „momente variabile" capa¬ 
bile să se ridice „pe trei căi diferite la rangul de semn". Aces¬ 
tea includ semnalul , simbolul , precum şi simptomul. Biihler 
(1934:28) specifică mai departe că relaţia semantică a aces¬ 
tora din urmă funcţionează „în temeiul dependenţei lor de 
emiţător, a cărei interioritate o exprimă". El subordona clar 
acest trio lexical unuia şi aceluiaşi Oberbegriff Zeichen. Tre¬ 
buie notat de asemenea că prima menţiune a lui Biihler de¬ 
spre simptom este numaidecît urmată de un set parentetic 
de sinonime prezumate: Anzeichen, Indicium. Astfel, con¬ 
firmând importanţa noţiunii de intimitate personală ca tră¬ 
sătură nemarcată esenţială a simptomului , Biihler recunoaşte 
de asemenea că, deşi este coordonat cu alţi doi termeni, el 
este şi subordonat noţiunii generice (nemarcate) de semn, şi 
anume acelui tip de semn pe care Peirce îl definise, fără ca 
Biihler să fi avut ştiinţă de el, cu mai mare exactitate ca index. 

Concepţia lui Peirce 

în pofida vastelor sale cunoştinţe de medicină (Sebeok 1981a), 
Peirce nu a vorbit deseori despre simptom (şi oricum, nicăieri 

într-un mod productiv, despre sindrom , diagnoză , prognoză 
şi altele). Pentru el, simptomul , ca să începem cu acesta, era 
un fel de semn. într-un foarte interesant pasaj, pe marginea 
unui articol de dicţionar ,,[a] reprezenta", el dezvoltă: „a ţine 
locul cuiva sau la ceva, adică a fi într-o astfel de relaţie cu 
altceva, încît în anumite privinţe el este tratat de judecata ce¬ 
lorlalţi ca şi cum ar fi acel altceva. Astfel, un purtător de cu- 
vînt, un adjunct, un avocat, un agent, un vicar, o diagramă, 
un simptom, o maşină de calculat, o descriere, un concept, 
o premisă, o mărturie, toţi reprezintă altceva, în diferitele 
lor modalităţi, pentru minţile care le consideră în acest mod“ 
(Peirce 2: 273). 

Pentru Peirce, simptomul nu este însă niciodată o specie 
distinctă de semn, ci o simplă subspecie, şi anume indexul — 
sau secunditatea de grad originar (în contrast cu un pro¬ 
nume demonstrativ, exemplificînd secunditatea de natură 
degenerativă — a uneia dintre cele trei categorii canonice ale 
sale. Dar ce fel de semn este el ? Peirce (2:304) dă un exem¬ 
plu pe care eu unul aş prefera să-l denumesc indicaţie: „Aşa, 
de pildă, un mulaj cu o gaură de glonţ în el este semn al unei 
împuşcături, căci fără o împuşcătură nu ar fi existat nici gau¬ 
ra; dar gaura există acolo, indiferent dacă cineva a avut ideea 
să o atribuie sau nu unei împuşcături." Punctul esenţial aici 
este că trăsătura indexicală a semnului nu ar fi eliminată dacă 
nu ar exista nici un interpretam, ci numai dacă ar fi îndepăr¬ 
tat obiectul ei. Indexul este acel fel de semn care ajunge să 
fie astfel în virtutea faptului de a fi realmente (adică factual) 
conectat cu obiectul său: „aşa este simptomul unei boli" 
'Peirce 8:119). Toate „simptomele unei boli", mai mult, „nu 
au un emiţător", asa cum stau lucrurile si cu „semnele me- 
teorologice" (8:185). Avem un index, stabilea Peirce în 1885, 
cînd există „o relaţie duală directă între semn si obiectul său 
independentă de mintea care foloseşte semnul ... De această 
natură sînt toate semnele naturale şi simptomele fizice" 
(3:361). 

Alt detaliu demn de a fi menţionat este că Peirce numeşte 

* > 

„ocurenţa simptomului unei boli ... un legisemn, un tip ge¬ 
neral cu un caracter definit", dar „ocurenţa într-un caz parti¬ 
cular e un sinsemn" (8:335), adică un ocurent. O remarcă 
oarecum criptică întăreşte cele spuse: „Unui semn care te 
îndreptăţeşte să crezi că ceva e adevărat, prefer să-i dau nu¬ 
mele de simbol ; deşi cuvintele ocurent şi simptom se reco¬ 
mandă şi singure". Staiano (1982: 331) este fără îndoială 
corect cînd observă că „apariţia unui simptom la un individ 
este astfel un sinsemn indexical, pe cînd simptomul interpre¬ 
tat în afara manifestării sale devine un legisemn indexical". 

Simptomele, în uzul lui Peirce, sînt indexuri involuntare, 
interpretabile de receptorii lor în absenţa existenţei reale a 
unui emiţător intenţional. Jakobson (1971: 703) include şi 
el simptomele în sfera semioticii, dar avertizează că „sîntem 
obligaţi să ţinem în mod consecvent seama de diferenţa deci¬ 
sivă dintre comunicarea care implică un emiţător real sau pre¬ 
supus şi informaţia a cărei sursă nu poate fi identificată cu 
un emiţător de către interpretul indicaţiilor obţinute". Aceas¬ 
tă observaţie comentează faptul că simptomele sînt sugestii 
ale corpului care cer insistent o explicaţie — o construcţie, 
din partea insului, sub forma unui tipar coerent şi inteligibil 
(care, fireşte, ar putea fi exact sau nu, caz în care vezi Polunin 
1977:91). Durerea cuprinde un astfel de simptom care încor¬ 
porează un mesaj ce obligă sistemul nervos central să influ¬ 
enţeze atît voalat cît şi evident comportamentul pentru a 
căuta semne de durere, în întreaga filogenie, ontogenie hic 
et ubique . Miller (1978: 45—49) dezvoltă oportun: 

Din clipa în care cineva îşi recunoaşte simptomele pînă în momentul 
cînd se plînge în cele din urmă de ele există totdeauna un interval, 
mai lung sau mai scurt, după caz, cînd se frămîntă în sinea lui dacă 
merită să şi le aducă la cunoştinţa unui specialist. ... Toţi am fost la 
un moment dat sîcîiţi de suferinţe şi de dureri. Am constatat proba¬ 
bil modificări în greutate, înfăţişare şi funcţii corporale, modificări 

ale puterii, aptitudinilor şi voinţei, variaţii inexplicabile ale dispoziţiei 
psihice. Dar în mare le tratăm ca pe schimbările meteorologice. 

După cum s-a arătat în capitolul precedent, Peirce (4:351) 
a detaliat odată problema urmei de paşi găsite de către Ro- 
binson Crusoe, ca fiind un index că „că pe insula sa se află 
o creatură oarecare"; şi într-adevăr indexul prezintă to- 
deauna ca semn direcţia vectorială a ceea ce este spre trecut 
sau, aşa cum spune Thom (1980:194), „par reversion de la 
causalite generatrice", care este inversul cauzalităţii fizice. 
Clasa signa naturali a lui Augustin, definită — în contrast 
cu signa data — prin relaţia de dependenţă dintre semn şi 
lucrurile semnificate (De doctrina christiana 2.1.2), pe lîngă 
sensul ei ortodox (cum ar fi spuzeala ca simptom al pojaru¬ 
lui), este ilustrată şi de urmele de paşi lăsate de un animal 
dispărut din vedere şi pot fi astfel privite ca purtătoare ale 
unei prevestiri sau, în uzul cel mai general, ale unei evidenţe 
(bunăoară aşa cum un vînt de sud-vest poate în egală măsură 
să însemne şi să aducă ploaie, adică să-şi genereze significa- 
tum-ul). Astfel, în multe privinţe, simptomele funcţionează 
ca urmele — urme de paşi, urme de dinţi, rămăşiţe de hrană, 
excremente şi urină, cărări şi drumeaguri, ramuri frînte, vi- 
zuine, resturi de la mese etc. — în întreaga lume animală (Se- 
beok 1976:133) şi la populaţiile de vînători în care oamenii 
„s-au învăţat să adulmece, să observe, să confere sens şi con¬ 
text celei mai mărunte urme" (Ginzburg 1983). Urmele, in¬ 
clusiv şi îndeosebi simptomele, acţionează ca metonime. 
Acest trop e implicat şi în parspro toto, aşa cum este ea ana¬ 
lizată pe larg de către Bilz (1940). 

Simptomele şi originile medicale ale semioticii 

Desigur, Hipocrate rămîne figura ancestrală şi emblematică 
a semioticii — adică a semiologiei, în sensul restrîns de simp¬ 
tomatologie —■, cu toate că „a luat noţiunea de indicaţie de la 
medicii care l-au precedat" (Eco 1980:277). Baer (1982:18) 

se referă la o „simptomatologie romantică", despre care afir¬ 
mă că s-ar putea să fie „cea originară", împingînd domeniul 
înapoi pînă la o „eră a conştiinţei mitice". Alcmaion remarca 
într-unul dintre puţinele fragmente păstrate din cartea sa: 
„Cît despre lucrurile invizibile şi lucrurile mortale, zeii au 
certitudini; dar, în măsura în care oamenii pot deduce, ... 
ei trebuie să procedeze după indicii" (Eco 1980:281), şi anu¬ 
me să facă „conjecturi provizorii". Şi care ar trebui să fie baza 
unei atare inferenţe circumstanţiale ? Evident, conceptul care 
a fost totdeauna central este simptomul (Ginzburg 1983). 

Cu toate că Alcmaion este privit îndeobşte ca fondatorul 
psihologiei empirice, Hipocrate, un magistru clinic prin ex¬ 
celenţă (Temkin 1973), a fost cel care a rupt cu practica me¬ 
dicală arhaică, în care medicul era în mod tipic preocupat de 
natura bolii, de cauzele si manifestările ei, si s-a concentrat 

7 y 7 j 

încă o dată nemijlocit asupra persoanei bolnave şi asupra re¬ 
latării suferinţelor sale — pe scurt, asupra simptomelor bolii 
(Neuburger 1906: 196). 

Pentru Hipocrate şi urmaşii săi, simptomele erau doar 
„fenomene semnificative" (Heidel 1941:62). Modul lor de 
a considera simptomele ca semne naturale — avînd capaci¬ 
tatea de a semnifica aceleaşi lucruri oricînd si oriunde — era 

y y 

cel mai pătrunzător cu putinţă. O foarte timpurie discuţie 
de acest fel se găseşte în Prognostic XXV: 

Trebuie să înţelegem limpede în privinţa semnelor sigure şi în pri¬ 
vinţa simptomelor în general că în orice an şi în orice ţară semnele 
rele indică ceva rău, iar semnele bune ceva favorabil, de vreme ce se 
dovedeşte că simptomele descrise mai sus au acelaşi înţeles în Libia, 
în Delos si în Scitia. Astfel încît trebuie să înţelegem că în aceleaşi 
regiuni nu este de mirare că am avea dreptate în cele mai multe împre¬ 
jurări, dacă le învăţăm temeinic şi ştim cum să le preţuim şi să le apre¬ 
ciem corect. 

Am evocat anterior un exemplu temeinic despre metoda 
lui, descrierea detaliată a faimoasei facies hippocratica (Sebeok 

1979: 6 şi urm.); alt exemplu poate fi citat din Epidemii I 
(Heidel 1941: 129): 

Cele ce urmează au fost împrejurările ce însoţesc bolile şi pe temeiul 
cărora mi-am format judecăţile, învăţînd din natura obştească a tutu¬ 
rora şi din natura particulară a individului, de la boală, de la pacient, 
de la regimul prescris şi de la cel care l-a prescris — să stabilesc pentru 
acestea un diagnostic mai favorabil sau mai puţin favorabil; din felul 
vremii şi al fiecărei regiuni, atît în întregul lor, cît şi privitor la părţi; 
din obiceiurile, modul de viaţă, ocupaţiile şi vîrsta fiecărui pacient; 
din vorbire, maniere, tăcere, gînduri, somn şi lipsa de somn, natura 
şi momentul viselor, jupuituri, zgîrieturi, lacrimi; din paroxisme, 
scaune, urină, spută, vomă, antecedentele şi urmările fiecărui element 
din succesiunea bolilor, si obsesiile unui sfîrsit fatal sau ale unei crize, 
din transpiraţie, rigiditate, răceală, tuse, strănuturi, sughiţuri, răsuflare, 
eructaţii, flatulenţă, tăcută ori zgomotoasă, hemoragii şi hemoroizi. 
Pe temeiul acestor lucruri trebuie să luăm aminte şi care le pot fi ur¬ 
mările. 

în Ştiinţa medianei , Hipocrate a mai afirmat: „Ceea ce 
scapă vederii noastre trebuie să sesizăm prin văzul mental, 
şi medicul, fiindu-i deopotrivă cu neputinţă să vadă natura 
bolii şi să afle prin viu grai cele necesare despre ea, este obligat 
să recurgă la judecata întemeiată pe simptomele care i se înfă¬ 
ţişează." Mijloacele prin care poate fi realizată o diagnoză 
„constau din observaţii asupra calităţii vocii, şi anume dacă 
e clară sau răguşită, asupra ritmului respirator, şi anume dacă 
e precipitat sau lent, şi asupra compoziţiei diverselor fluide 
care se scurg din orificiile corpului, luîndu-le în considerare 
mirosul şi culoarea, precum şi fluiditatea sau vîscozitatea lor. 
Analizînd semnificaţia acestor semne diverse este posibil să 
deduci din ce boală au rezultat, ce anume s-a întîmplat în tre¬ 
cut şi să faci un pronostic asupra evoluţiei viitoare a bolii" 
Chadwick şi Mann 1950: 87-89). 

Galen, al cărui idol unic şi exclusiv a fost Hipocrate şi a 
cărui medicină a rămas (în totalitate) hipocratică, a fost însă 
cel care a încercat să ofere diagnostice, ori de cîte ori a fost 

posibil, cu fundamentare ştiinţifică, adică să-şi bazeze pre¬ 
viziunile pe observaţii reale. A fost în măsură să facă acest 
lucru deoarece a practicat disecţia şi experimentul: în timp 
ce Hipocrate a studiat boala ca un naturalist, Galen „a cute¬ 
zat să modifice natura ca un om de ştiinţă" (Majno 1975: 396). 
„Metoda empirică a fost formulată pentru prima oară în me¬ 
dicina Antichităţii", ca expresie sistematică şi detaliată în 
corpusul hipocratic (De Lacy 1941:121), şi a devenit parte 
a teoriei semnelor pentru epicurieni şi sceptici, în opoziţie 
cu poziţia raţionalistă stoică. Tratatul fragmentar al lui Filo- 
demos (pe la 40 î. Cr.) este de departe cea mai completă dis¬ 
cuţie dintr-o lucrare metodologică radicală descoperită (în 
biblioteca herculeană) pînă în prezent. Galen, în ciuda în¬ 
tregii sale formaţii platoniciene, a fost ulterior „silit de către 
profesia lui să fie mai empiric" (Phillips 1973:174), chiar dacă 
acest cercetător lipsit de prejudecăţi, care a continuat să vor¬ 
bească cu glasul şi autoritatea unui om de ştiinţă, s-a trans¬ 
format treptat într-un soi de mistic dogmatic (Sarton 1954: 
59). El poate fi considerat, aşadar, ca un subtil întemeietor 
al semioticii clinice propriu-zise (Neuburger 1906: 385). 
Poate însă fi socotit, la fel de bine, şi ca primul semiotician 
„ştiinţific". 

Condeiul lui Galen a fost la fel de ocupat ca şi scalpelul 
său. De-a lungul scrierilor sale extrem de voluminoase, el 
a clasificat semiotica drept una din principalele şase ramuri 
ale medicinei, ordonare care a avut o importanţă aparte da¬ 
torită „efectului ei asupra istoriei ulterioare a medicinei" 
(Phillips 1973:172). Forţa galenismului, după cum subliniază 
şi Temkin (1973:179), „s-a bazat în nu mică măsură pe fap¬ 
tul că a oferit categorii medicale ... pentru a corela individul 
cu sănătatea şi boala", printre care „semiologia (ştiinţa sem¬ 
nelor)". Galen a împărţit de asemenea domeniul respectiv 
în trei părţi permanente: în prezent, afirma el, preocuparea 
acestuia era inspecţia sau diagnoza, în trecut, cunoaşterea sau 

anamneza (etiologia), iar în viitor previziunea sau prognoza. 
Procedura sa clinică e bine descrisă de către Sarton (1954:6): 

Cînd venea să-l consulte un bolnav, Galen ... încerca în primul rînd 
să-i stabilească istoria medicală şi modul de viaţă; îi punea întrebări 
despre cazurile de malarie şi alte indispoziţii. Apoi, pacientul era invi¬ 
tat să-şi facă istoricul noilor suferinţe, iar medicul îi punea toate între¬ 
bările necesare pentru elucidarea lor şi-l supunea cîtorva examinări 
posibile. 

Galen privea orice „fapt nefiresc“ ce apărea în corp ca 
pe un simptom, iar o reunire de simptome ca pe un sindrom . 
Era perfect conştient că simptomele şi sindroamele se reflec¬ 
tă direct în observaţia clinică, dar formularea unei diagnoze 
cerea reflecţie cauzală (Siegel 1973). Era un maestru în pre- 
vizionarea desfăşurării bolilor (Neuburger 1906:383). Deşi 
pronosticurile lui se întemeiau esenţial şi fidel pe Corpus 
Hippocratum, propriile sale cunoştinţe anatomice şi exacti¬ 
tatea judecăţii îl înclinau să-şi construiască prognozele pe 
baza unei fundamentări diagnozice valabile. 

Interpretarea simptomelor 

Ar părea neraţional să ne aşteptăm la o conformare fin acor¬ 
dată între stările interne şi „realitate", între un Innenwelt 
şi Umwelt-u\ înconjurător sau, mai strict vorbind, între 
simptome şi interpretările lor ca rezultat apărut în timp sau 
în adaptarea evolutivă — prodotto genetico, în formularea 
succintă a lui Prodi (1981: 973) — care avantajează un orga¬ 
nism sporindu-i „adecvabilitatea". Aceasta nu reflectă însă 
condiţia artei diagnozei. Caracterul probabilistic al simpto¬ 
melor a fost de mult înţeles, printre alţii, de către logicienii 
de la Port-Royal (Sebeok 1976:125). Dar tendinţa lor ade¬ 
seori vagă şi nesigură a fost clar articulată de către Thomas 
Sydenham, medicul din secolul al XVII-lea deseori numit 
„Hipocratele englez" (Colby şi McGuire 1981: 21). Mult 
admiratul medic, privit cu atîta deferenţă de confratele său, 

John Locke, a fost cunoscut şi ca „părintele medicinei engleze" 
(Latham 1848: XI). Sydenham s-a remarcat prin recunoaş¬ 
terea scrupuloasă a priorităţii observaţiei directe. El cerea 
„perceperea sigură şi distinctă a simptomelor particulare", 
subliniind cu perspicacitate că aceste simptome trimit „nu 
atît la boală cît la medic". Susţinea că „natura, în producerea 
bolii, este uniformă şi consecventă, în asemenea măsură, încît, 
în cazul aceleiaşi boli la persoane diferite, simptomele sînt 
în cea mai mare parte aceleaşi, şi absolut aceleaşi fenomene 
pe care le veţi observa în boala unui Socrate le veţi observa 
şi în boala unui netot" (Latham 1848:14). Afirmaţia lui era, 
desigur, total eronată, deşi gluma de student medicinist re¬ 
latată de Colby şi McGuire (1981:23), potrivit căreia „neca¬ 
zul psihiatriei este că toate sindroamele constau din aceleaşi 
semne şi simptome", pare a fi la fel de exagerată. Există, desi¬ 
gur, unele dificultăţi diagnozice inerente în similarităţile dintre 
simptomatologia sindroamelor funcţionale şi cele ale mala¬ 
diilor organice. Simptomele marginale sau suplimentare ale 
celor dintîi pot fi asimilate însă potrivit unor criterii speci¬ 
fice, precum cele expuse bunăoară de către Uexkiill (1979). 

Acest set de obiecţii mă duce la examinarea unui aspect 
al simptomului rareori menţionat în literatură, dar pe care 
l-am găsit deopotrivă fascinant şi, în mod cert pentru se¬ 
miotică, de o mare valoare euristică. Este vorba de anomalii , 
problemă care, într-un context filozofic, l-a preocupat în 
mod special pe Peirce. Potrivit lui Humphries (1968: 88), 
o stare de lucruri în mod natural anomală se defineşte astfel 
„în raport cu un set de enunţuri care sînt actualmente pre¬ 
supus adevărate" sau, punînd chestiunea într-un mod mai 
direct, „se poate demonstra că orice fapt sau stare de lucruri 
care necesită efectiv o explicaţie are nevoie de explicaţie pe 
baza cunoştinţelor existente" (1968: 89). Caracterul enig¬ 
matic al anomaliilor semiotice poate fi foarte bine ilustrat 
cu ajutorul exemplelor clinice, unde cîteva modele existente 
sînt capabile să dea seama despre o multitudine de fapte. Me- 

dicina poate fi, într-adevăr, una din puţinele discipline lip¬ 
site de o teorie globală, deşi există fără îndoială paradigme 
locale, non-liniare şi ca atare limitate şi arhisimple, cum ar 
fi „teoria bolilor infecţioase". 

Să luăm ca primă abordare a problemei anomaliilor spi- 
rochetul Treponema pallidum. Acest virus, în faza sa ter¬ 
ţiară, se poate manifesta ca aortită („cauză") la individul A, 
neurosifilis paretic la individul B sau ca nici un fel de boală 
la individul C. Despre acesta din urmă, pacientul cu sifilis 
terţiar asimptomatic, se poate spune că are o boală fără a fi 
bolnav. De menţionat că o persoană poate fi nu numai bol¬ 
navă fără a fi suferindă, ci, invers, poate fi suferindă fără a 
avea o boală specifică identificabilă. Ce putem spune, în ca¬ 
zuri precum acesta, despre nexul implicativ care reuneşte 
„propoziţia", adică virusul, cu consecinţa lui, exprimată în- 
tr-un mod tangibil sau, dimpotrivă, ocultată în chip miste¬ 
rios ? A, B şi C sînt oare într-o distribuţie complementară şi, 
în caz afirmativ, conform cărui principiu — constituţia paci¬ 
entului sau vreun factor extrinsec (geografic, temporal, so- 
cietal, determinat de vîrstă sau sex etc.) sau o combinaţie între 
acestea ? Influenţa contextului, am fi înclinaţi să credem, poate 
fi de maximă importanţă. Acesta devine precumpănitor în 
problema hipertensiunii — nicidecum o boală, ci un semn de 
dezordine cardiovasculară (Paine şi Sherman 1970:272) — 
care este pusă în evidenţă într-un cadru unic şi limitat: în 
cel al interacţiunii pacient/medic, presupunînd şi contribuţia 
anumitor accesorii, precum un tensiometru. Semioza este, 
aşa zicînd, pusă în mişcare exclusiv în circumstanţele men¬ 
ţionate, altminteri nu există simptome (hipertensiunea asimp- 
tomatică, adică aşa-numita hipertensiune tăcută, durează în 
medie cincisprezece ani) — nu există semne şi, prin urmare, 
nu există nici un obiect definit — adică diagnosticabil. 

Studiile au arătat că majoritatea oamenilor care au calculi 
biliari trec prin viaţă fără probleme palpabile. Prezenţa aces¬ 
tor pietricele de colesterol care se formează într-un săculeţ 

ce acumulează suc digestiv pot fi clar văzute la radiografie: 
umbrele sînt „semne obiective", dar cele mai multe dintre 
ele nu provoacă niciodată durere sau vreun alt simptom. Ele 
rămîn mute. Sînt diagnosticate, cu alte cuvinte, doar în cursul 
unor controale detaliate şi ca atare nu necesită intervenţie 
chirurgicală. 

Uneori, experienţele senzoriale duc la paradoxuri semio- 
zice, cum ar fi următoarea transgresiune clasică. O carie din- 
tr-un dinte al meu care mi se pare uriaşă cînd îmi vîr în ea 
limba reprezintă un simptom subiectiv ce mă poate face să 
mă duc la dentist. Dentistul îmi îngăduie să o văd într-o 
oglindă şi rămîn surprins ce derizoriu de mică este cavitatea 
— semnul obiectiv —. întrebarea este: care interpretare e 
„adevărată", cea obţinută prin modalitatea tactilă sau cea 
furnizată de percepţia optică ? Imaginea simţită şi forma pe 
care o văd nu se acordă. Dentistul nu e, fireşte, preocupat 
de dimensiunile găurii mele cînd umple cavitatea pe care a 
observat-o. 

Faptul că simptomul (din raţiuni care ţin în ultimă ana¬ 
liză de planul evolutiv al sistemului nervos central uman) 
se referă la altă parte a corpului decît cea unde e situată efec¬ 
tiv leziunea este o experienţă destul de obişnuită. „Durerea 
produsă de boala coronariană, de exemplu, e resimţită în par¬ 
tea anterioară a toracelui, în umeri, braţe şi deseori în ceafă 
si maxilar. Ea nu e resimţită acolo unde se află cordul — uşor 

j y * 

în partea stîngă“ (Miller 1978:22). O asemenea relatare in¬ 
corectă este nebiologică, în sensul că o interpretare profană 
ar putea fi fatală. Un simptom şi mai straniu este cel al cărui 
referent nu se află absolut nicăieri, ilustrat în chip dramatic 
de un membru fantomă după amputare. Miller (1978: 20) 
scrie: 

Membrul fantomă poate părea că se mişcă — el îşi poate îndoi dege¬ 
tele, dacă e vorba de un picior, poate să apuce lucruri sau să simtă 
că unghiile fantomă i se înfig în palma fantomă. Partea din braţ poate 
să dispară, lăsînd ca o bucată exasperantă de mină să-i atîrne invizibil 

de restul umărului real; mîna se poate supradimensiona, ajungînd să 
devoreze restul membrului. 

E implicat aici un caz de durere subiectivă — în opoziţie 
cu cea obiectivă —, distincţie introdusă de Friedrich J. K. 
Henle, ilustrul anatomist şi fiziologist german din secolul 
al XlX-lea, şi perpetuată în genere de atunci încoace în toate 
clasificările durerilor (de ex., Behan 1926). Durerea subiec¬ 
tivă este descrisă ca „neavînd nici o cauză fizică spre a exista", 
adică nu există nici o bază organică pentru prezenţa ei (întru 
totul adevărat dacă e vorba de un membru nearticulat, nici 
măcar un organ): ea rezultă din „impresii acumulate în cen¬ 
trii memoriei, care sînt evocate prin provocarea asociaţiilor 
adecvate" (Behan 1926:74), ceea ce înseamnă că durerea ră- 
mîne legată de un cadru de semnificaţie dependent de cu¬ 
noaştere retrospectivă. Durerea invocată şi durerea proiectivă 
sînt strîns legate; cea din urmă este un termen atribuit durerii 
simţite ca fiind prezentă fie într-un membru care nu mai are 
nici o senzaţie (ca în ataraxia locomotoare), fie într-unul care 
nu mai există din cauza amputării. 

Anumite simptome — durerea, greaţa, foamea, setea şi 
altele — sînt experienţe private, situate nu în vreun ampla¬ 
sament identificabil, ci într-o anexă izolată pe care oamenii 
o numesc în genere „şinele". Simptome ca acestea tind să fie 
semnificate prin mijloace parafonetice, ca gemetele sau sem¬ 
nele verbale, care pot fi sau nu însoţite de gesturi, variind 
în intensitate de la încruntări pînă la contorsiuni. O proble¬ 
mă extrem de încîlcită, care nu poate fi decît fugitiv menţio¬ 
nată aici, se iveşte din multiplele sensuri ale „sinelui" şi din 
modul cum acestea se corelează cu chestiunea simptomatolo¬ 
giei. Definiţia biologică depinde de faptul că sistemul imuni- 
tar nu reacţionează în mod evident la propriii săi auto-antigeni; 
există markeri specifici care modulează sistemul generator 
al liniilor de celule antigen-specifice şi idiotip-specifice — pe 
scurt, activează procesul de auto-toleranţă. Dincolo de şinele 

imunologic, există şi un „sine semiotic", despre care am dis¬ 
cutat altundeva (Sebeok 1979: 263-267). 

Altă categorie distinctă de simptome merită măcar o 
menţiune fugară. Pe acestea un lingvist ar putea fi tentat să 
le denumească „minus-trăsături" sau simptome de abstrac¬ 
ţie. Din ea fac parte toate varietăţile de asemasia (Sebeok 
1976:57,1979: 58) — agnozia, agrafia, alexia, amnezia, amu- 
zia, afazia, apraxia etc., precum şi „deficienţe" ca vederea 
neclară, dificultăţile de auz, amorţirea — pe scurt, simptome 
care indică un deficit în raport cu un standard ideal de „nor¬ 
mali tate". 

în orice discuţie despre simptome, e de notat că pînă şi 
un sindrom sau o constelaţie de simptome — să zicem de 
tip gastronomic (anorexie, indigestie şi hemoroizi) — s-ar 
putea să nu corespundă nici unui caz de manual în nomen¬ 
clatura sau terminologia bolilor. Tratamentul ulterior poate 
fi, în mod corespunzător, denumit „simptomatic", însoţit 
fiind de avizul suplimentar ca pacientul să rămînă sub supra¬ 
veghere continuă. în unele circumstanţe, „sindromul ar putea 
fi atribuit etiologiei psihologice “ (Cheraskin şi Ringsdorf 
1973: 37). Semnificaţia acestor constatări este că interpre¬ 
tarea simptomelor este adesea o chestiune ce implică, supli¬ 
mentar, un întreg spectru de gradaţii uneori abia perceptibile, 
atrăgînd după sine un număr tot mai mare de alte simptome. 
E util de asemenea să remarcăm că, temporar sau în scopuri 
predictive, simptomele în genere precedă semnele, ceea ce 
înseamnă că desfăşurarea ordonată a evidenţei poate fi nu¬ 
mită prognostic. 

Nimeni nu ştie, actualmente, cum capătă semnificaţie ac¬ 
tivitatea neuronală aferentă, dincolo de intensa bănuială că 
ceea ce numim în mod obişnuit „lumea exterioară", inclu- 
zînd obiectele şi evenimentele postulate ca fiind conţinute 
în ea, este structura formală a creierului (logos). în toate in¬ 
terpretările practice, nu ştim absolut nimic despre modul în 
care sistemul nervos păstrează indiferent ce structură şi-i 

atribuie o semnificaţie, despre felul cum se corelează acest 
proces cu percepţia şi cum induce o reacţie. Implicit în acest 
set de semne de întrebare există un model strict liniar: de 
exemplu, acela că frica sau bucuria „provoacă" un ritm car¬ 
diac intensificat. Nu numai că un asemenea model mi se pare 
mult prea simplist, dar nu există nici măcar o urmă de evi¬ 
dentă a existentei lui ca atare. 

Viitorul simptomatologiei va depinde în mod evident de 
dezvoltarea unor programe care utilizează tehnici de calculator 
derivate din studii asupra inteligenţei artificiale. Acestea sînt 
destinate să mimeze şi să suplimenteze, dacă nu să înlocuias¬ 
că, procesele semiozice umane, ca judecata bazată pe intuiţie 
(într-un cuvînt, abducţia). Astfel de consilieri diagnozici sînt 
deja operaţionali, ca de pildă programul denumit Caduceus 
(McKean 1982). Acest program 

examinează un pacient cu febră, sînge în urină, spută sîngerie din plă- 
mîni şi icter. Programul consemnează numere care arată în ce măsură 
fiecare simptom este corelat cu patru diagnoze posibile — ciroză he¬ 
patică, hepatită, pneumonie şi nefrită — şi izolează pneumonia în 
calitate de candidat favorit. Câştigător la scor este hepatita. Dar din 
cauză că hepatita are un simptom necomun cu pneumonia (sînge în 
urină), Caduceus alege ciroza ca primă alternativă. Acest proces, nu¬ 
mit partiţionare, focalizează atenţia calculatorului asupra grupurilor 
de boli asociate. (McKean 1982: 64) 

Arta de a interpreta simptomele are o semnificaţie ce de¬ 
păşeşte cu mult gestionarea cotidiană de către medic a ma- 
adiei. După cum anticipase şi Hipocrate, succesul ei derivă 
din capacitatea psihologică a medicului, iar aceasta depinde 
hotărîtor de abilitatea practicantului/practicantei de a-şi pune 
amprenta competenţei atît asupra pacientului, cît şi asupra 
mediului reunit (asistenţa strînsă în cabinetul lui/ei, care poa¬ 
te consta din familia şi prietenii pacientului, ca şi din colegii 
şi echipa medicului). Dr. Joseph Bell, de la Royal Infirmary 
din Edinburgh, a acceptat cu strălucire provocarea, impu- 



108 SEMNELE: O INTRODUCERE ÎN SEMIOTICĂ 

nîndu-se în romanul detectivistic, pe urmele realizării fic- 
ţionale a dr. Arthur Conan Doyle, Sherlock Holmes (Sebeok 
1981, Ginzburg 1983). Potrivit gîndirii medicale recente, pre¬ 
ocuparea contemporană pentru diagnoză — şi anume ideea 
că misiunea recunoscută sau acţiunea centrală a medicului 
este de a explica semnificaţia condiţiei pacientului — depinde 
în ultimă analiză de rolul autoatribuit al medicului ca factor 
autorizat de expunere şi explicare a valorilor societăţii con¬ 
temporane. Boala e înălţată astfel la statutul de categorie mo¬ 
rală şi trierea simptomelor ar trebui privită, aşadar, cel mai 
bine ca un sistem de taxonomie semiotică — sau, în limbajul 
semiotic rusesc, „un sistem de modelare secundar". 

Dictonul Lordului Horder — „cel mai important lucru 
în medicină este diagnoza, al doilea lucru cel mai important 
este diagnoza şi al treilea lucru cel mai important este diag¬ 
noza" (Lawrence 1982) — trebuie neapărat să fie adevărat, 
deoarece ştiinţa medicală s-a ridicat la statutul unui mijloc 
de control social. Simptomatologia s-a dovedit a fi acea ra¬ 
mură a semioticii ce ne învaţă modalităţile în care funcţio¬ 
nează medicii în mediul lor cultural. 


5 

Semnele indexicale 


Poetul Joseph Brodsky (1989: 44) a remarcat de curînd că 
studiile genealogice „aduc în mod normal fie mîndrie, fie 
incertitudine cu privire la ascendenţa proprie". Intr-adevăr, 
majoritatea lucrătorilor contemporani în domeniul semio¬ 
ticii îsi revendică sau încearcă să-si revendice cu mîndrie 

S f 

obîrşiaîn Peirce, pe care Max Fisch (1980: 7) l-a caracterizat 
cîndva cu justeţe ca pe „cel mai original şi mai multilateral 
intelect pe care l-au produs pînă acum Americile". Spunînd 
acestea, el s-a făcut pesemne ecoul unui student şi o vreme 
chiar colaborator al lui Peirce, de pe la începutul anilor 1880, 
Joseph Jastrow (1930:135), care îl numea pe profesorul său 
„una dintre cele mai excepţionale minţi pe care le-a produs 
America" şi „un matematician de prim rang". 

Fireşte, prefigurări ale semioticii occidentale — uneori sub 
acel nom de giierre clar indexical de „sem(e)iotică“ — şi care, 
într-un anume sens, au culminat cu Peirce, au încolţit treptat 
din negura mileniilor de dinaintea lui. Şi „doctrina" semnelor, 
căreia Peirce i-a imprimat un avînt atît de decisiv, continuă 
evident să înflorească astăzi mai pretutindeni. Reflecţia lui 
(8:41) potrivit căreia „cercetările umane — raţionamentul 
uman şi observaţia umană — tind către aplanarea disputelor 
şi către o înţelegere finală sub formă de concluzii ferme inde¬ 
pendente de punctele de vedere particulare de la care e posi¬ 
bil să fi pornit diverşii cercetători" este valabilă cu siguranţă 
deopotrivă pentru semiotică şi pentru alte domenii de studiu 
şi investigaţie cărora li se aplică. 

în acest capitol, voi examina mai îndeaproape una din cele 
mai mari contribuţii ale lui Peirce la studiul semiozei — noţi¬ 
unea lui de „indexicalitate". Ar trebui să fie de la sine înţeles 
că această categorie peirceană, ca şi toate celelalte, nu poate 
fi bine înţeleasă fragmentar, fără a lua în considerare, neapă¬ 
rat simultan, veritabila cascadă de alte structuri triadice rela¬ 
ţionale si ireductibile care alcătuiesc armătura semioticii lui 

Peirce — în fapt, fără a-i accepta filozofia în integralitatea ei. 
Această procedură ideală ar fi obligatorie doar dacă aş fi mai 
preocupat de exegeză decît angajat — şi luînd ideile lui Peirce 
ca pe un soi de baliză — în căutarea propriilor mele idei. Aş 
da cu toate acestea cel puţin un exemplu despre dilema selec¬ 
tivităţii atrăgînd atenţia asupra modului în care Peirce şi-a 
conexat noţiunile de deducţie şi indexicalitate (2:96): 

Un argument obsistent sau o deducţie este un argument ce reprezintă 
fapte din premisă, aşa încît, atunci cînd ajungem să le reprezentăm 
într-o diagramă, ne vedem obligaţi să reprezentăm faptul enunţat în 
concluzie; astfel încît concluzia este silită a recunoaşte că, absolut 
independent de împrejurarea de a fi recunoscută sau nu, faptele enun¬ 
ţate în premise sînt astfel, încît nu ar putea exista dacă faptul enunţat 
în concluzie nu ar figura acolo; cu alte cuvinte, concluzia este trasă 
în semn de recunoaştere că faptele din premise constituie un index 
al faptului pe care ea este obligată astfel să-l recunoască. 

Indexicalitatea 

Rulon Wells (1967:104) a fost cel care, într-un articol ce-1 
satisface şi astăzi pe oricine îl studiază îndeaproape datorită 
extraordinarei sale fecundităţi, a avansat următoarele trei 
susţineri: 

1. că noţiunea de icon a lui Peirce e la fel de veche ca şi cea 
a lui Platon (altfel spus, că semnul imită semnificatul); 

2. că noţiunea de simbol a lui Peirce este originală, dar ne¬ 
productivă ; 

3. că abia „cu noţiunea sa de index Peirce devine inedit si 

totodată productiv". 

Voi discuta unele implicaţii ale celei dintîi dintre aceste 
susţineri în capitolul următor. Nu e aici locul să o dezbatem 
pe cea de-a doua. A treia aserţiune este —- sînt entuziast de 
aceeaşi părere cu Wells — fără nici o îndoială adevărată. Ve¬ 
derile lui Peirce despre index şi-ar putea avea la drept vor¬ 
bind originea în interesul său faţă de realismul lui Scotus; 
yy hic et nunc‘% a observat el cîndva, „este expresia perpetuu 
prezentă în gura lui Duns Scotus" (1:458). „Indexul", a dez¬ 
voltat el ulterior, „are fiinţa experienţei prezente" (4:447). 
Oricare ar fi fost izvoarele atestate ale ideilor sale despre acest 
subiect, aportul său inovator cu privire la index este, după 
cum observa Wells (1967: 104), datorat faptului că Peirce 
a văzut, ca nimeni altul înaintea sa, „că indicaţia (arătarea, 
ostensiunea, deixis) este un mod de semnificare pe cît de 
indispensabil, pe atît de ireductibil". 

Peirce a susţinut că nici un subiect nu poate fi enunţat 
fără utilizarea vreunui semn care serveşte drept index, din 
cauză că designatorii alcătuiesc una din principalele clase de 
indexuri. El a considerat designaţiile ca „absolut indispensa¬ 
bile atît comunicării, cît şi gîndirii. Nici o aserţiune nu are 
semnificaţie decît dacă există o designaţie anume care arată 
dacă se face referire la universul realităţii sau la unul din uni- 
versurile de ficţiune" (8:368). Deicticile de diverse feluri, inclu¬ 
siv timpurile verbale, constituie poate cele mai clare exemple 
de designaţii. Peirce a identificat cuantificatorii universali şi 
existenţiali cu pronumele selective, pe care le-a clasificat tot 
ca designaţii (2: 289). 

Cealaltă clasă principală de indexuri şi-a numit-o reagenţu 
De vreme ce reagenţii pot fi utilizaţi pentru a stabili fapte, 
nu e de mirare că ei au devenit materia de electie a ficţiunii 

detectivistice, după cum s-a demonstrat strălucit prin faimo¬ 
sul duet Sherlock şi Mycroft Holmes din The Greek Inter- 

preter şi repus în scenă ulterior de nenumăratele şapirogra- 
fieri după Conan Doyle. 

Spaţiul ne permite doar o singură exemplificare citată ceva 
mai amănunţit despre modul cum lucrează această metodă 
detectivistă de abducţie (alias „deducţie") (vezi Eco şi Se- 
beok 1983). Rei signum ales de mine (Quintilian 8.6.22) im¬ 
plică, după cum se vede, o iapă murgă sau chiar alt cal, un 
animal care, din pricini obscure, a fost favorizat în acest con¬ 
text, de zeci de romancieri, de la episodul din 1747 cu calul 
regelui din Zadig -ul lui Voltaire, pînă la cronicile despre ca¬ 
lul de curse al lui Silver Blaze şi John Straker, la numeroşii 
cai de curse de după aceea şi, în sfîrşit, pînă la incidentul din 
Baskerville, cu calul abatelui, de Eco. Variaţiunea mea pa¬ 
rodică provine din romanul Have His Carcase de Dorothy 
Sayers (1932 : 209-210). 

In capitolul 16, Harriet Vane îi înmînează Lordului Peter 
Wimsey o potcoavă pe care tocmai o găsise pe plajă. Pur¬ 
cede apoi la reconstrucţia — ex alio aliud etiam intellegitur 
(Quintilian 8.6.22) — unui cal din această sinecdocă: 

îşi plimbă degetele cu delicateţe de jur-împrejurul piesei cvasicirculare 
de metal, îndepărtînd de pe ea nisipul. 

— E o potcoavă nouă — şi nu se află aici de multă vreme. Poate 
de o săptămînă, poate de ceva mai mult timp. Aparţine unui căluţ fru¬ 
mos, înalt de vreo 14 palme [aprox. 1,42 m - n.t.]. Un cal micuţ de 
toată frumuseţea, de rasă pură, cam nărăvit să-şi lepede potcoavele, 
zvîrlă niţel cu piciorul drept dinainte. 

— Holmes, minunat! Cum faci ? 

— Cum nu se poate mai simplu, dragă Watson. Potcoava n-a fost 
subţiată de prea mult tropăit la drum, prin urmare e destul de nouă. 
A ruginit niţel de stat în apă, dar nu e deloc lustruită de nisip şi pietre 
şi deloc corodată, ceea ce sugerează că n-a stat mult timp aici. Mărimea 
potcoavei indică mărimea mînzului, iar forma ei sugerează o potcoavă 
mică şi rotundă, ca a unui cal de rasă. Deşi destul de nouă, potcoava 
n-a ieşit chiar acum din foc şi e uzată un pic pe muchea interioară din 
faţă, ceea ce dovedeşte că purtătorul ei era dispus să zvîrle puţin din 
picior, în timp ce modul de aşezare şi de prindere a caielelor arată că 

potcovarul a vrut să fixeze cît mai bine potcoava — motiv pentru care 
am afirmat că în cazul căluţului cu pricina pierderea unei potcoave 
este un accident destul de obişnuit. Nu trebuie să o sau să îl învinuim 
prea mult. Cu toate pietrele astea de pe-aici, o poticnire sau o izbi¬ 
tură i-ar putea smulge lesne o potcoavă. 

— Să o sau să îl... Nu poţi face şi mai mult şi să ghiceşti şi sexul 
şi culoarea, dacă tot eşti pe-aproape ? 

— Mi-e teamă că am şi eu limitele mele, dragă Watson. ... 

— Oricum, e o frumoasă mostră de deducţie. 

Peirce (2:289) arăta că „un strigăt de ajutor nu este menit 
numai să impună minţii informaţia că e necesar ajutorul, ci 
şi să silească voinţa să-l acorde". După cum s-a discutat în 
capitolul precedent, poate cel mai bine cunoscut exemplu de 
reagent — deşi unul deconcertant, deoarece pare a face ex¬ 
cepţie de la regula generală că un index îşi pierde caracterul 
de semn dacă nu are şi un interpretam (Ayer 1968:153) — 
privea „o piesă de mulaj cu o gaură de glonţ în ea ca semn 
al unei împuşcături, căci fără o împuşcătură acolo n-ar fi exis¬ 
tat gaura; dar gaura există acolo indiferent dacă cineva s-a gîn- 
dit sau nu să o atribuie unei împuşcături" (2:304). De această 
categorie ţin şi semnele-motrice care, în genere, servesc pen¬ 
tru a indica starea de spirit a enunţătorului; dacă însă un gest 
serveşte doar pentru a atrage atenţia asupra enunţătorului 
său, el nu este decît o designaţie. 

Indexul, după cum preciza Peirce mai departe, „este un 
semn care trimite la obiectul pe care îl denotează în virtutea 
faptului de a fi realmente afectat de către acel obiect" (2:248) — 
unde cuvîntul „realmente" se face ecoul doctrinei lui Scotus 
despre realitas et realitas, postulînd o lume reală în care uni¬ 
versalele există şi principiile generale se manifestă sub for¬ 
ma cosmosului pe care se străduiesc a-1 descifra oamenii de 
stiintă. 

î y 

Peirce arăta că, „în măsura în care indexul este afectat 
de către obiect, el are neapărat în comun cu obiectul o anu¬ 
mită calitate şi tocmai în raport cu acestea trimite la obiect" 

(2:305). A făcut de asemenea observaţia că el este un „semn 
sau o reprezentare, care trimite la obiectul său nu atît dato¬ 
rită unei similarităţi sau analogii cu el, nici din cauză că este 
asociat cu caracterele generale pe care întîmplător le posedă 
obiectul, cît din cauză că se află într-o conexiune dinamică 
(inclusiv spaţială) atît cu obiectul individual, pe de o parte, 
cît şi cu simţurile sau memoria persoanei căreia îi slujeşte 
drept semn, pe de altă parte". Să reamintim că toate obiec¬ 
tele, pe de o parte, şi memoria, ca rezervor de interpretanţi, 
pe de altă parte, sînt şi ele un fel de semne sau sisteme de 
semne. 

Astfel, indexicalitatea depinde de asociaţia prin conti¬ 
guitate, termen tehnic care, pe bună dreptate, nu-i plăcea lui 
Peirce (3:419), iar nu, aşa cum stau lucrurile cu iconicitatea, 
de cea prin asemănare, şi nici nu se bazează, ca simbolul, pe 
„operaţii intelectuale". Indexurile, „a căror relaţie cu obiec¬ 
tele lor constă într-o corespondenţă în fapt ... dirijează aten¬ 
ţia asupra obiectelor lor prin compulsivitate oarbă" (1:558). 

Un exemplu sinistru de asociaţie prin contiguitate este 
braţul drept (abia de curând redat odihnei) al generalului mexi¬ 
can Alvaro Obregon. Retezat de la umăr în cursul unei bătălii 
din 1915, membrul respectiv, păstrat într-un recipient cu for¬ 
mol, fusese expus, pînă în vara anului 1989, într-un mare mo¬ 
nument de marmură din Ciudad de Mexico, unde a dobîndit 
calităţi talismanice prin raportare la barbarul ex-preşedinte. 
Sugerînd (Rother 1989) ca „[apendicele în descompunere] 
să fie pur şi simplu înlocuit cu alt braţ", romancierul Gabriel 
Garcfa Mârquez pleda efectiv pentru transfigurarea mem¬ 
brului dintr-un index cu aură mistică într-un simbol cu sem¬ 
nificaţie istorică. 

Trăsături ale indexicalitătii 

Iconicitatea şi indexicalitatea au fost deseori polarizate — deşi 
Peirce nu a făcut-o niciodată — cu aceleaşi etichete compara¬ 
bile în cele mai variate domenii, ca şi cum cele două categorii 

ar fi mai degrabă antagonice decît complementare (Sebeok 
1985: 77). Astfel, de exemplu: 

• James G. Frazer a pus în contrast magia homeopatică 
cu cea prin contact, „simpatia magică ce se presupune 
că ar exista între un om şi orice porţiune desprinsă din 
persoana sa“; 

• psihologul gestaltist Max Wertheimer a izolat un „factor 
de similaritate" dintr-un „factor de proximitate"; 

• neuropsihologul Alexander Luria a făcut distincţia între 
tulburările de similaritate şi tulburările de contiguitate 
la pacienţii afazici; 

• lingviştii de tradiţie saussuriană au diferenţiat axa para¬ 
digmatică de axa sintagmatică, opoziţia de contrast etc. 

Contiguitatea este realizată în retorică, printre alte pro¬ 
cedee, prin tropul metonimiei: înlocuirea unei entităţi cu unul 
din indexurile sale. Relaţia de posesie dintre o entitate şi in¬ 
dexul ei este adesea realizată în gramatică prin cazul genitiv 
(Thom 1943: 95-98), ca în cupletul lui Shakespeare „Eye 
of newt, and toe of frog / Wool of bat, and tongue of dog" 
(„Ochi de guşter, de brotac / deget, păr de liliac /şi de cîine 
limbă iar") ( Macbeth ), cu utilizarea prepoziţiei; şi versul său 
„O tiger’s heart wrapp’d in a woman’s hide" („O, inimă 
de tigru în piele de femeie") ( King Henry VI), fără prepo¬ 
ziţie. Raportul parspro toto stă şi la baza categoriei semiotice 
antropologice şi, în particular, psiho-sexuale cunoscute sub 
numele de „fetiş", care va fi discutată în capitolul 7 (vezi şi 
Sebeok 1989). In poetică, s-a susţinut uneori că lirica este 
impregnată cu iconicitate; în contrast, epica este caracteri¬ 
zată ca fiind impregnată cu indexicalitate. 

Noţiunea strîns înrudită de ostensiune, lansată de Russell 
în 1948, şi dezvoltată ulterior de Quine, în sensul de definiţie 

ostensivă, trebuie menţionată aici măcar în treacăt. Semioti- 
cianul teatral ceh Ivo Osolsobe (1979) a analizat pe larg acest 
concept în contextul oarecum diferit al „comunicării osten- 
sive". Aceasta este numită uneori şi „prezentare" sau „de¬ 
monstraţie". Osolsobe vrea să distingă net ostensiunea de 
indexicalitate, deixis, semne naturale, comunicare prin obiecte 
şi altele. Mi se pare însă că aserţiunea sa potrivit căreia „os¬ 
tensiunea este utilizarea cognitivă a non-semnelor" este pa¬ 
radoxală, iar elaborarea de către el a unei teorii a ostensiunii 
ca teorie a non-semnelor haotică si năucitoare. 

Succesiunea temporală, relaţiile dintre o cauză şi efectul 
ei sau dintre un efect şi cauza lui sau, în altă ordine, legătura 
spaţiu/timp dintre un index şi obiectul său dinamic, aşa cum 
o descoperiseră deja Berkley şi Hume, dar pe care Peirce a 
dezvoltat-o mergînd mult mai departe, vizează chiar miezul 
indexicalităţii. Epidemiologii, în sarcina cărora cade investi¬ 
garea izbucnirii unei boli (adică un efect) ce loveşte un mare 
număr de oameni într-o anumită localitate, caută un vehicul 
de sursă (adică un agent cauzativ), pe care îl numesc, în ac¬ 
cepţia radicală a jargonului lor profesional, un „caz-index", 
ce a fost expus, în exclusivitate, să zicem, unei acumulări vi¬ 
rale necunoscute. Tocmai în sensul acesta, un steward al unei 
companii aviatice canadiene, Gaetan Dugas, cunoscut şi ca 
nefericitul „pacient zero", a fost identificat prin supoziţie drept 
cazul-index pentru infecţia SIDA din America de Nord. 

Un obiect dat poate, în funcţie de circumstanţa căreia îi 
este expus, să funcţioneze momentan, într-o anumită mă¬ 
sură, ca semn iconic, ca index sau ca simbol. Dovadă dra¬ 
pelul S.U.A.: 

• Iconicitatea trece în prim-plan atunci cînd atenţia inter¬ 
pretului se fixează asupra celor şapte dungi roşii orizon¬ 
tale ale steagului alternînd cu altele şase albe (identice 
laolaltă cu numărul coloniilor fondatoare) sau asupra 
numărului stelelor albe grupate într-un cîmp albastru 

unic (în totalitate, identice cu numărul statelor actuale 
din Uniune). 

• într-o şarjă de cavalerie, să zicem, steagul era de obi¬ 
cei folosit pentru a îndruma imperativ, într-o manieră 
indexicală, către o tintă. 

• Dezbaterile ulterioare deciziei recente a Curţii Supreme 
asupra cazurilor de ardere a steagului prezintă drapelul 
S.U.A. ca pe o problemă supraîncărcată emoţional, el 
fiind o subspecie de simbol. 

Peirce a afirmat cîndva într-o manieră neobişnuit de laxă 
că semnul „este fie un semn iconic, fie un index , fie un simbol“ 
(2:304). Dar e limpede că lucrurile nu pot sta astfel. O dată 

ce Peirce si-a dat seama că utilitatea trihotomiei sale este mult 

intensificată cînd, pentru a ţine seama de diferenţele de grad, 
sînt clasificate nu semnele, ci mai degrabă aspecte ale semne¬ 
lor, el şi-a corectat enunţul astfel: „ar fi dificil, dacă nu chiar 
imposibil, să cităm un index absolut pur sau să găsim un semn, 
oricare ar fi el, absolut lipsit de calitate indexicală" (2:306), 
deşi a admis că pronumele demonstrative şi relative sînt „in¬ 
dici aproape puri", pe motiv că ele denotează lucrurile, dar 
nu le descriu (3:361). Ransdell (1986:341) a subliniat pe bună 
dreptate că unul şi acelaşi semn poate — şi, aş insista eu, tre¬ 
buie — „să funcţioneze în acelaşi timp ca semn iconic şi sim¬ 
bol, precum şi ca index"; cu alte cuvinte că toate semnele 
au partea lor de „secunditate", deşi acest aspect este simţi¬ 
tor potenţat numai în anumite contexte. 

Peirce, care a recunoscut pe deplin că nu e cîtuşi de puţin 
necesar ca enunţătorul şi interpretul unui semn să fie per¬ 
soane, nu ar fi fost defel şocat să afle că semioza, în relaţia 
indexicală de secunditate — împreună cu surorile sale, mai 
vîrstnică şi mai mică, primitatea şi terţitatea —, a apărut în 
evoluţia terestră acum aproximativ 3,6 x IO 9 ani. De asemenea. 

în ontogeneza umană, secunditatea este o universală a com¬ 
portamentului comunicaţional preverbal al nou-născuţilor 
(Trevarthen 1990). Motivul este că implicaţia reciprocă pri¬ 
mară dintre ego, producător distinct de semne, şi alter, inter¬ 
pret identificabil de semne — nici unul dintre aceştia, repet, 
netrebuind să fie un organism complet —, este înnăscută în 
însăşi structura minţii emergente, inter subiective şi dialogice 
(Braten 1988). 

Semnele, cuprinzînd şi indexurile, apar în stadiul lor cel 
mai primitiv la nivel unicelular, ca entităţi fizice sau chimice, 
externe sau interne în raport cu organismul încastrant ca ramă 
de referinţă, pe care îl pot „arăta", citi, analiza microsemio- 
tic — pe scurt, îi pot emite instrucţiuni de funcţionare în 
maniera unui index. Un atare index, care ar putea fi tot atît 
de simplu ca o schimbare de magnitudine, o simplă formă, 
o schimbare geometrică în configuraţia suprafeţei sau o anu¬ 
mită singularitate, poate fi semnificativ pentru o celulă din 
cauză că evocă memorii, adică expune stocuri mascate de 
informaţie anterioară. 

Următorul exemplu frapant, din viaţa omniprezentei bac¬ 
terii procariote E. coli, a fost furnizat de către Berg (1976). 
Această creatură unicelulară are multiple flagele pe care le 
poate roti atît în sensul, cît şi contrar sensului acelor de cea¬ 
sornic. Cînd flagelele i se mişcă în sensul acelor de ceasornic, 
ele se mişcă dezordonat, provocînd răsturnarea organismu¬ 
lui. Cînd se rotesc contrar acelor de ceasornic, ele sînt antre¬ 
nate solidar sub forma unui fascicul care acţionează ca o elice 
şi produce o mişcare natatorie lină şi direcţionată. Hoinărind 
prin intestin, bacteria explorează un cîmp chimic în căutarea 
substanţelor nutritive prin alternări — ca operator servindu-i 
contextul — între răsturnări şi înotul direcţionat, pînă cînd 
găseşte o concentraţie optim adecvată de atractant chimic, ca 
zahărul sau un aminoacid, în vederea reproducerii sale. Pro- 
cedînd astfel, ea se bizuie pe o memorie cu durata de aproxi¬ 
mativ patru secunde, care-i permite să compare deictic, în 

timpi şi distanţe scurte, unde a fost şi unde este acum. Pe aceas¬ 
tă bază, se „decide“, aparent cu intenţionalitate, dacă să se 
răstoarne, să stea locului sau să înoate si să caute altundeva 
alt corespondent indexical. 

Ar fi nimerit să notăm că, în raport de mişcările lor rit¬ 
mice, hic et nune -ul pe care îl percepem noi oamenii are o 
durată de trei secunde. Poeţii şi compozitorii par a fi intuitiv 
conştienţi de acest fapt atunci cînd oferă „pauze" adecvate 
în textele lor. Cercetări etologice recente în societăţi din în¬ 
treaga lume asupra unor mişcări ostensive şi altor posturi cor¬ 
porale cu caracter indexical revelează că nu există diferenţe 
culturale în durata acestor tipuri de comportamente şi că 
intervalele de timp durează în medie 2 secunde în cazul ges¬ 
turilor repetate şi 2,9 secunde în cazul gesturilor nerepetate. 
Potrivit cercetătorilor „fereastra temporală" de 3 secunde 
pare a fi integral consumată în aceste circumstanţe. 

Manifestări ale indexicalitătii 

* 

Strălucitul biolog teoretic şi experimental de orientare neo- 
kantiană Jakob von Uexkiill (1864-1944), lucrînd la Ham- 
burg într-o tradiţie ştiinţifică foarte diferită şi utilizînd un 
jargon tehnic deosebit, dar lesne adaptabil, punea temeliile 
biosemioticii şi expunea principiile fitosemioticii şi zoose- 
mioticii cam în aceeaşi perioadă în care Peirce elabora semio¬ 
tica generală în singurătatea de la Milford. Din nefericire, nu 
au ştiut unul de celălalt. 

I-a revenit unui semiotician german contemporan, Martin 
Krampen, în colaborare cu fiul cel mare al lui Uexkiill, Thure, 
să arate amănunţit de ce şi cum anume se aplică distincţiile 
peirciene la plante. Krampen (1981:195 -196) a scris printre 
altele: 

Dacă dorim să extindem această trihotomie la plante pe de o parte, la 
animale şi oameni pe de alta, absenţa ciclului funcţional [care, la ani¬ 
male, conectează organele receptoare printr-un sistem nervos cu orga- 

nele efectoare] ar sugera că, la plante, indexicalitatea predomină cert 
faţă de iconicitate ... Indexicalitatea, la nivelul vegetativ, se exprimă 
prin detectarea şi reglarea, într-un ciclu cu feedback, a stimulării sem¬ 
nificative nemijlocit contigue cu forma plantei. 

La urma urmelor, după cum reflecta cîndva Peirce (3:205), 
„chiar şi plantele îşi duc viaţa ... emiţînd semne". 

Comportamentul indexical se găseşte din abundenţă şi 
la animale. După cum s-a discutat în capitolul anterior, pasă¬ 
rea numită vizionar Indicator indicator de către taxonomistul 
ei ornitolog este cunoscută în engleză mai degrabă sub numele 
de „black-throated honey-guide" [„indicatorul de miere cu 
gîtul negru" - «.£.]. Neobişnuitul obicei al indicatorului de 
miere de a chema prin semne şi de a călăuzi diverse mamifere 
mari, inclusiv oameni, către cuiburile de albine sălbatice a 
fost observat pentru prima oară în sud-vestul Mozambicului 
în 1569. Cînd descoperă un ştiubei, pasărea poate pleca în 
căutarea unui partener uman, pe care îl pilotează apoi către 
ştiubei prin intermediul unei complicate etalări audiovizuale. 

Etalarea se produce grosso modo astfel. Indicatorul de 
miere, de obicei discret, începe să cheme, emiţînd o secvenţă 
continuă de note gungurite. Apoi zboară, în etape, pînă la 
cel mai apropiat copac, zăbovind nemişcat pe o creangă lesne 
observabilă pînă cînd reîncepe urmărirea. Cînd se lansează 
într-un zbor, care poate dura între două şi douăzeci de mi¬ 
nute şi se desfăşoară pe o distanţă de la 20 pînă la 750 de 
metri, pasărea se înalţă în văzduh după un plonjon iniţial, 
cu penele codale albe larg deschise. Comportamentul ei os- 
tensiv şi agitat continuă pînă cînd se ajunge în vecinătatea 
obiectivului, un cuib de albine. Escortele aviane şi urmări¬ 
torii lor umani sînt capabili şi să-şi inverseze rolurile în acest 
pas de deux indexical: oamenii pot convoca un indicator de 
miere prin imitarea sunetului de copac doborît, declanşînd 
astfel secvenţa comportamentală descrisă. 

Cuvinte precum symptom , cue, clue, track, trail (simptom, 
indicaţie, indiciu, urmă, dîră) etc. se numără printre nume- 

roasele cvasi-sinonime englezeşti ale lui index. Revin din nou 
la exemplul grăitor de secunditate oferit de către Peirce—ur¬ 
ma de paşi găsită de Robinson Crusoe în nisip, „care a fost 
întipărită în granitul faimei" şi care „era pentru el un index 
că pe insula lui se afla un om" (4:531). Faptul acesta ilus¬ 
trează un atribut cheie al indexicalităţii, şi anume: operaţia 
de renvoi, sau trimitere, care-1 îndrumă pe Robinson Crusoe 
către o anumită zi, probabil anterioară zilei de vineri, din tre¬ 
cut. Indexul, aşa zicînd, inversează cauzalitatea. în cazul lui 
Vineri, vectorul indexului indică spre o zi trecută în care un 
signans , întipărirea unei tălpi în nisip, ricoşează temporar 
într-un signatum , prezenţa foarte probabilă a unei fiinţe uma¬ 
ne pe insulă. Thom (1980) a analizat unele ramificaţii fas¬ 
cinante de paralele sau lipsa lor dintre transferurile semiotice 
de acest tip şi cauzalitatea fizică şi geneza simbolurilor—ur¬ 
ma de pas care, observa Peirce, în acelaşi timp „ca simbol, 
evoca ideea de om". 

Istoricul Carlo Ginzburg (1983) a prezentat trăsături co¬ 
mune între istoricii de artă care studiază caracteristicile pic¬ 
turilor cu ajutorul aşa-numitei „metode Morelli", diagnosti- 
cienii medicali sau psihanaliştii înclinaţi să scoată la iveală 
simptome, şi detectivii care caută indicii. Ginzburg invocă 
un trio canonic de medici — dr. Morelli, dr. Freud si dr. Co- 
nan Doyle — pentru a proba printr-un caz foarte convingă¬ 
tor dependenţa paralelă a lor şi a colegilor lor de semnele 
indexicale. El demonstrează că provenienţa lor istorică, tră¬ 
săturile, simptomele, indicaţiile şi celelalte se bazează, toate, 
pe aceeaşi paradigmă semiotică din Antichitate: cea medi¬ 
cală. (După cum s-a spus în capitolul precedent, acel model 
era desigur implicit în scrierile hipocratice şi a fost explicitat 
de către Galen.) 

Indexurile includeau pentru Peirce „toate semnele natu¬ 
rale şi simptomele fizice ... un deget care arată fiind tipul 
clasei" (3:361). „Semnele care devin astfel în virtutea faptu¬ 
lui de a fi realmente conectate cu obiectele lor" cuprindeau 

pentru el „literele ataşate unor porţiuni dintr-o diagramă" 
ca şi „un simptom al unei boli" (8:119). într-o scrisoare că¬ 
tre Lady Welby, Peirce punea în contrast „ocurenţa unui 
simptom al unei boli ... un legisemn, un tip general cu carac¬ 
teristică definită", şi „ocurenţa sa într-un caz particular [care 
este] un sinsemn" (8:335). 

Ginzburg (1983: 88-89) a identificat cu abilitate origi¬ 
nile modelului medical bazat pe descifrarea şi interpretarea 
indiciilor, clinice sau de alt fel, în două surse cuplate: (1) prac¬ 
ticile timpurii de vînătoare, cînd proto-oamenii retrogresau 
de la efecte, urmele unui animal şi alte rămăşiţe - amprente 
în solul moale, ramuri rupte, excremente, păr sau pene căzute, 
mirosuri, urme de noroi, dîre de salivă —, către cauza lor 
reală, un vînat încă nezărit; şi (2) tehnicile divinatorii me- 
sopotamiene, progresînd magic de la o cauză prezentă reală 
către un efect viitor prognosticat — viscere de animale, pică¬ 
turi de ulei în apă, stele, mişcări involuntare. 

Subtilele demonstraţii ale lui Ginzburg, care au utilizat 
cu erudiţie comparaţia atotcuprinzătoare, medievală şi mo¬ 
dernă, dintre lume — metaforic vorbind, Cartea Naturii — 
şi carte, presupunîndu-se că ambele sînt deschise şi gata de 
a fi citite o dată ce ştii cum să interpretezi semnele indexicale, 
se adapă comprehensiv din izvoarele Lumii Vechi. Dar tot 
atît de bine ar fi putut cita ficţiunea americană din secolul 
al XlX-lea, precum saga lui Ciorap-de-Piele, de James Fe- 
nimore Cooper, şi alte relatări mitice despre „nobilii sălba¬ 
tici", pentru a ilustra dependenţa de secvenţele de indicaţii 
indexicale, la îndemîna percepţiei nemijlocite, care făceau 
posibilă arta citirii urmelor prin pustietăţi. Numai aşa Uncas, 
ultimul mohican, e capabil să citească o limbă, şi anume Car¬ 
tea Naturii, „care s-ar dovedi prea grea pînă şi pentru cel mai 
înţelept" dintre oamenii albi, Ochi-de-Şoim; tot aşa, des¬ 
coperirea crucială de către Uncas a unei urme de paşi, în- 
tr-unul din romanele lui Cooper, îi permite lui Ochi-de-Şoim 
să afirme încrezător, „acum pot să o citesc în întregime" (Se- 
beok 1990). 

Tot aşa şi Robert Baden-Powell, în manualul său militar 
Reconnaissance and Scouting (1884), a adaptat tehnica „de¬ 
ducţiei", folosită de Sherlock Holmes, adică posibilitatea de 
a infera concluzii importante din indicaţii nesemnificative, 
învăţîndu-şi tinerii cavalerişti cum să interpreteze amplasa¬ 
mentele şi intenţiile inamice prin studierea semnelor topo¬ 
grafice indexicale, inclusiv a urmelor de paşi. 

Pentru fermieri, pădurari şi grădinarii profesionişti este 
esenţial, fie şi numai din raţiuni de economie, să fie capabili 
a distinge urmele de animale (Bang şi Dahlstrom 1972). Ştim 
din relatările naturalistilor de teren că natura furnizează con- 
tinuu o înregistrare a activităţilor din noaptea anterioară im¬ 
primate în sol pentru cine îşi dă osteneala să le urmeze. Astfel, 
Tinbergen (Ennion şi Tinbergen 1967) obişnuia să consacre 
ceasuri întregi detectării ţinutului rural, citind istoriile scrise 
în codul urmelor de paşi, petrecînd sub jocurile de lumină 
si umbră în liniştea dimineţii. 

> y y 

Corpul oricărui vertebrat, inclusiv al oamenilor, este al¬ 
cătuit dintr-un veritabil arsenal de marcatori indexicali mai 
mult sau mai puţin palpabili, cu personalitate inconfunda- 
bilă. Anumite practici mantice ca haruspicaţia după aşezarea 
unor paraziţi ai ficatului şi chiromanţia, dar şi unele pseudo- 
ştiinţe pline de autosuficienţă — grafologia în zilele noastre 
(Furnham 1988), frenologia în trecut — depind crucial de 
secunditate; potrivit relatării teribile a lui Keyles (1985: 6), 
şeful Institutului de Frenologie din Londra i-a spus lui Fran- 
cis Galton, care avea să devină el însusi un biometrician nu 
lipsit de reputaţie, că oamenii cu tipul lui de cap — craniul 
lui măsura 22 de ţoii [55,88 cm - n.t] în circumferinţă — 
„posedă un temperament sanguin, cu remarcabilă tenacitate, 
respect pentru sine şi un procent deloc neglijabil de obsti- 
naţie“ şi că „o asemenea minte e înzestrată cu o mare pu¬ 
tere de rezistenţă — suficientă pentru a-1 califica pe cineva 
să si-o şlefuiască în colonii^. 

> y 

Unele forme de distracţie, precum spectacolele de presti¬ 
digitaţie şi numerele de dresură de animale la circ, se bizuie 
decisiv pe manipularea semnelor indexicale. La fel şi unele 
abilităţi, precum autentificarea scrisului de mină şi, desigur, 
identificarea, criminalistică sau cu alte scopuri, pe baza am¬ 
prentelor digitale (Moenssens 1971) — menţionată nu mai 
puţin de şapte ori de către Sherlock Holmes—în conformi¬ 
tate cu un sistem fenotipic conceput de Galton în anii 1890. 
în 1894, Pudd’nhead Wilson, personajul ficţional al lui Mark 
Twain, a devenit primul avocat din lume care a folosit am¬ 
prentele digitale într-un caz penal, devansînd Scotland Yard-ul 
cu opt ani. Aceste indexuri sînt denumite în branşă „semne 
profesionale". Erving Goffman (1963:56), distinsul socio¬ 
log, le-a numit „mărci pozitive" sau „plăcuţe de identitate", 
în plus, Preziosi (1989: 94-95) pune în legătură metodele 
lui Morelli, Zadig al lui Voltaire, Sherlock Holmes şi Freud 
cu lespetits faits ale lui Hippolyte Taine sau cu sistemul său 
de indexuri culturale si artistice, si cu Peirce. 

Toate aceste demersuri depind şi ele în foarte largă măsură 
de secunditate, după cum s-a şi evidenţiat în lucrări proto-se- 
miotice ca acelea ale lui Alphonse Bertillon, Service de signa- 
lements (1888) şi Instructions signaletiques (1893). El şi-a 
denumit sistemul de măsurători ale corpului „antropome- 
trie". Pe plan genotipic, aşa-numita „amprentă ADN" poate 
identifica, după cum se pretinde, cu o precizie mult supe¬ 
rioară oricăror metode disponibile pînă acum în medicina 
legală — în fapt, cu certitudine absolută, dacă este utilizată 
corect — orice individ, cu excepţia unui geamăn monozigo- 
tic, chiar şi după rădăcina unui singur fir de păr pe o mică 
suprafaţă de film pe care i se afişează secvenţa unică de mo¬ 
lecule indexicale de ADN. 

Studiul indexicalităţii 

Ştiinţele naturii în genere lucrează în mod empiric prin deco¬ 
dificarea indexurilor şi interpretarea lor ulterioară. Cristalo- 

graful Alan Mackay (1984) în special a arătat că domeniul 
lui împărtăşeşte cu divinaţia „o încredinţare că natura poate 
fi făcută să ne vorbească despre sine într-un soi de metalim¬ 
baj, o convingere că natura este înscrisă într-un fel de cod" 
şi că, aşa cum prezicătorii decodifică mesajele indexicale ale 
naturii prin magie, oamenii de ştiinţă fac acelaşi lucru prin 
logică. Cristalografii sînt puternic şi conştient influenţaţi de 
tehnicile de decriptare şi au făcut împrumuturi masive din 
vocabularul semiotic al criptografilor: de exemplu, ei vor¬ 
besc despre fotografiile prin difracţie la raze Roentgen ca de¬ 
spre nişte texte-mesaj. 

Funcţia feromonică distinctivă a signaturilor chimice 
umane (Toller şi Dodd 1989), studiată în prezent sub rubri¬ 
ca ştiinţifică recent denumită a „semiochimiei", a fost compa¬ 
rată în fapt cu amprentele digitale individuale. Patrick Suskind 
şi-a bazat în întregime ingenios construitul său roman Das 
Parfum pe aspectele indexicale ale semiochimiei umane şi 
repercusiunile ei devastatoare. Domeniul cuprinde studiul 
mirosurilor, despre care Peirce (1:313) scria într-un pasaj 
uimitor de liric, dar mult prea rar amintit, că „sînt semne în 
mai multe sensuri" şi „au o remarcabilă tendinţă de a se pre¬ 
zenta ... şi anume prin asociaţie de contiguitate, în care mi¬ 
rosurile sînt cu deosebire apte să acţioneze ca semne". Şi 
continua în maniera sa personală: 

Parfumul favorit al unei doamne mi se pare conform oarecum cu cel 
al fiinţei ei spirituale. Dacă nu foloseşte nici unul, natura ei va fi lipsită 
de parfum. Dacă foloseşte parfum de violete, ea însăşi va avea aceeaşi 
fineţe delicată. Dintre cele două despre care ştiam că folosesc parfum 
de trandafir, una era o fată bătrînă cu suflet de artist, o grande dame ; 
cealaltă o tînără matroană gălăgioasă şi foarte ignorantă, amîndouă 
semănînd însă ciudat de mult între ele. Cît despre cele care folosesc 
heliotrop, frangipani etc., le ştiu cum nu se poate mai bine. Cu sigu¬ 
ranţă trebuie să existe o anume asemănare subtilă între miros şi im¬ 
presia pe care mi-o fac despre natura unei femei sau alteia. 

Sistemul nostru imunitar utilizează celule dispersate în 
tot corpul nostru într-un număr aproximativ la fel de mare 
ca si numărul celulelor care alcătuiesc un creier uman. Aceste 

y 

agregate endosimbiotice — sau, cum aş prefera eu să le nu¬ 
mesc, endo semiotice — de fragmente spirochetice, funcţio- 
nînd — după cum a arătat laureatul premiului Nobel Niels 
Jerne (1985) — în maniera deschisă a unei gramatici genera¬ 
tive fin acordate, constituie un repertoriu extrem de sensibil 
şi de sofisticat de semne indexicale, circumscriindu-ne, în con¬ 
diţii normale, identitatea bilogică unică. Din păcate, secun- 
ditatea devine inexactă în condiţii patologice, cînd, de pildă, 
cineva este atins de anumite tipuri de carcinoame sau de o 
boală autoimună sau, în ultimă instanţă, chiar cînd se admi¬ 
nistrează imunosupresori după un transplant de organ. 

Majoritatea imensei literaturi despre indexicalitate a evo¬ 
luat fie în arena verbală, fie în cea vizuală (Sonesson 1989: 
38-65). Peirce avea dreptate, ca de obicei, pledînd pentru pre¬ 
dominanţa indexicalităţii faţă de iconicitate, în raport cu mo¬ 
dul de producere, în fotografii: „ele fac parte din cea de-a doua 
clasă de semne, cele prin conexiune fizică" (2:281). Faptul a 
fost documentat acum în remarcabilul studiu al lui Philippe 
Dubois, L’acte photographique (1988). Şi este de mult evi¬ 
dent că metonimia — îndeosebi metoda indexicală pars pro 
toto — prevalează considerabil asupra utilizărilor metaforei 
în filme. 

în domeniul verbal, indexicalitatea i-a preocupat mai cu 
seamă, deşi cu accente oarecum diferite, pe filozofii limbii 
şi pe lingviştii profesionişti. Conspectul lui Bar-Hillel (1970) 
este util în această privinţă. Bar-Hillel ştia, fireşte, că cel care 
a lansat termenii „semn indexical" şi „index" a fost Peirce. 
El le reaminteşte apoi cititorilor că Russell a folosit în locul 
lor „detalii egocentrice" („ego-centric particulars"), fără a 
lămuri însă dacă Russell a redescoperit indexicalitatea inde¬ 
pendent de Peirce sau doar i-a dat altă denumire. Reaminteşte 
apoi că Nelson Goodman a creat termenul de „indicator", iar 


SEMNELE INDEXICALE 


127 


Reichenbach pe cel de „token-reflexive word" („cuvînt ocu- 
rento-reflexiv"). 

Interesul general al lingviştilor şi filozofilor pentru ex¬ 
presiile indexicale este legat, după cît înţeleg, de căutarea unei 
. imbi ideale, constînd dintr-un set de propoziţii fără context, 
utilizabile ca instrument de sondare a universului sub specie 
aeternitatis. în formularea lui Ayer (1968:167), chestiunea 
în litigiu a fost „dacă limba poate fi total eliberată de sub 
dependenţa de context". Ayer nu a fost în măsură să decidă 
de unul singur şi eu însumi cred că problema rămîne larg 
deschisă. Dacă însă această indecizie are sau nu anumite con¬ 
secinţe serioase asupra indexicalităţii în genere sau asupra 
concepţiei lui Peirce în această chestiune specifică mi se pare 
cu totul îndoielnic. Căci, aşa cum gîndea şi Ayer, „deşi re¬ 
ferinţa la un context în cadrul limbii s-ar putea să nu fie ne¬ 
cesară pentru necesităţile comunicării, se vor găsi cu toate 
acestea, în practică, împrejurări cînd va trebui să ne bizuim 
pe indicii oferite nouă de circumstanţele reale în care se pro¬ 
duc comunicările". 

Peirce a insistat la un moment dat asupra faptului că in¬ 
dexul este absolut esenţial pentru vorbire (4:58). Prin urmare 
ce înţeleg lingviştii prin index ? Pentru mulţi, acest termen, 
simplu şi în linii mari, se referă la caracteristicile de identifi¬ 
care a apartenenţei la un grup, ca de pildă marcatorii regionali, 
sociali sau ocupaţionali; pentru alţii, în sens mai restrîns, la 
acele trăsături fiziologice, psihologice sau sociale din vorbire 
sau scriere care revelează caracteristici personale, precum ca¬ 
litatea vocii sau scrisul de mînă la o sursă producătoare. Inde- 
xicalele de aceste soiuri, numite uneori trăsături expresive, 
au fost analizate în cazul multor limbi şi într-o gamă largă 
de contribuţii teoretice. 

^ y 

In plus, există o vastă literatură specializată, de regulă 
nesubsumată de către lingvişti indexicalităţii, consacrată di¬ 
feritelor tipuri de deixis. Prin aceasta lingviştii trimit la o în¬ 
treagă gamă de roluri de obicei gramaticalizate din compor- 

tamentul de limbaj cotidian, adică la modalităţile în care in¬ 
terlocutorii îşi ancorează enunţurile vorbite de contextul 
spaţio-temporal al enunţului lor. Deixisul personal, deixisul 
social, deixisul locului, deixisul temporal şi deixisul discursu¬ 
lui sînt tipurile majore prezente în literatură (Levelt 1989: 
44-58). Karl Biihler numea contextul relevant al enunţului 
Zeigfeld sau cîmp indexical, iar punctul de ancorare al aces¬ 
tui cîmp hic et nune, Origo sau originea lui (vezi şi Jarvella 
şi Klein 1982). 

Deictica poate varia considerabil de la o limbă la alta şi 
poate fi adesea — ca, de exemplu, în wolof (Wills 1990) — 
foarte complicată ca structură. O examinare a caracteristi¬ 
cilor tipologice şi universale ale pronumelor personale în 
genere, pe un eşantion de şaptezeci şi una de limbi naturale, 
susţinea existenţa unor sisteme de la patru Ia cincisprezece 
persoane (Ingram 1978). In acest cortegiu, sistemul englez 
cu cinci persoane pare puternic atipic şi, dacă aşa ar sta lu¬ 
crurile, s-ar putea ridica semne de întrebare fundamentale 
cu privire la tripartiţia aparent naturală „I-it-Thou“ [,,eu-3° 
neutru-tu“] propusă de Peirce şi de alţi filozofi. 

Numai un vorbitor nativ de limbă maghiară poate apre¬ 
cia, dacă nu şi articula totdeauna, setul bogat diferenţiat al 
termenilor de adresare pe care vorbitorii trebuie să-i stăpî- 
nească pentru a produce enunţuri adecvate unor roluri va¬ 
riate şi altor variabile contextuale. De pildă, simplificînd, dar 
nu prea mult: doi universitari de acelaşi sex şi cam de acelaşi 
rang şi vîrstă sînt incapabili să converseze nestingherit în ma¬ 
ghiară fără a cunoaşte data exactă de naştere a celuilalt, de¬ 
oarece vîrsta mai mare, fie şi doar cu o zi, determină în mod 
strict termenii de adresare ce urmează a fi utilizaţi în dialog 
(vezi şi Lyons 1977). 

Otto Jespersen (1922) a inventat întîmplător termenul de 
„shifter" pentru a trimite la unităţile gramaticale care nu pot 
fi definite fără referire la mesaj. în 1957 Jakobson a realocat 
shifter-ii categoriei sincretice peirceiene de simboluri indexi- 

cale, care sînt, în fapt, termeni sincategorematici complecşi 
la nivelul cărora codul şi mesajul se intersectează (1971:132). 

Intr-un remarcabil studiu despre o propoziţie de patru 
cuvinte constînd dintr-un auxiliar modal, un pronume deic- 
tic-personal, un verb şi complementul verbului, Fillmore 
(1973) a atras atenţia asupra incredibilei complexităţi pretin¬ 
se unei teorii lingvistice dacă aceasta îşi propune să surprindă 
bogăţia conceptuală fie şi a celor mai simple propoziţii. O ase¬ 
menea teorie trebuie să încorporeze principii necesare pentru 
a obţine cel puţin descrierea sintactică, semantică şi pragma¬ 
tică completă a unei propoziţii, o teorie a actelor de vorbire, 
o teorie a discursului şi o teorie a logicii naturale. Deşi asupra 
tuturor acestora se concentrează în prezent un considera¬ 
bil volum de cercetare, nu cunosc nici o teorie globală care 
să îndeplinească toate aceste exigenţe presante. 

Barwise şi Perry (1983:32-39) au creat expresia „efici¬ 
enţă de limbă" („efficiency of language") pentru locuţiuni — 
chiar dacă acestea păstrează aceeaşi semnificaţie lingvistică — 
pe care vorbitori diferiţi le utilizează în amplasamente spa- 
ţio-temporale diferite şi cu ancorări diferite în ambianţele lor, 
şi care sînt susceptibile de interpretări diferite. Altfel zis, pro¬ 
ductivitatea limbii depinde în mod decisiv de indexicalitate, 
care e, aşadar, „extrem de importantă pentru capacitatea pur¬ 
tătoare de informaţie a limbii". Aceşti autori demonstrează 

5 î 

convingător că preocuparea filozofică obsesivă pentru eli¬ 
berarea de context, adică pentru matematică şi natura eter¬ 
nă a propoziţiilor sale, „a fost o gafă de proporţii, deoarece 
eficienţa stă în însuşi miezul semnificaţiei". Oricum, lingviş¬ 
tii nu au actualmente nici cea mai mică bănuială, necum o 
teorie cuprinzătoare, despre felul cum se realizează această 
banală şi atotprezentă întreprindere umană. 

Pesemne tot ce putem face mai mult e să urmăm sugestia 
lui Jacob von Uexktill (vezi Thure von Uexkiill 1989) că rea¬ 
litatea se revelează în Umwelten sau în acele părţi ale me¬ 
diului pe care fiecare organism şi le selectează cu organele 

sale de simţ specio-specifice, fiecare conform propriilor ne¬ 
cesităţi biologice. Totul în această lume fenomenală sau indi¬ 
vidualizată ( self-world ) este prevăzut cu indicaţii perceptuale 
de subiecţi şi indicaţii de efectori, care operează printr-o bu¬ 
clă cu feedback pe care Uexkull a numit-o ciclul funcţional. 
Natura (lumea, universul, cosmosul, realitatea adevărată etc.) 
se dezvăluie prin procese semice sau semioze. Acestea sînt 
de trei tipuri distincte: 

• semioze de informaţie, emanînd din ambianta inanimată; 

• semioze de simptomatizare, unde sursa e vie (fapt echi¬ 
valent cu „gesturile neinteligente" ale lui George Herbert 
Mead); 

• semioze de comunicare („gesturile inteligente" ale lui 
Mead). 

Primul şi al doilea tip alcătuiesc paşi indispensabili şi com¬ 
plementari în fiecare biosemioză. Observatorul reconstru¬ 
ieşte procesele semice exterioare ale observatului din fluxul 
perceput de indexuri, dar niciodată structurile lor interioare, 
care rămîn cu necesitate private. Transmutarea unor atare 
procese semice în semne verbale reprezintă meta-interpretări 
care constituie structurile conectante obiective ce rămîn în 
afara lumii subiective a entitătii vii observate; acestea sînt 
„implicate în procesele ei semice doar ca un mijloc inductiv 
pentru semnul ei perceptual şi ca o verigă de conectare cu 
semnul ei operaţional" (Uexkull 1989: 151). 

Cum este gestionată referinţa — circuitul acţionat de in¬ 
dexuri dintre semiosferă (Lotman 1984) şi biosferă — de către 
utilizatorii de semne şi de către interpreţii de semne rămîne, 
în pofida celor mai bune eforturi ale lui Peirce şi ale numero¬ 
şilor săi urmaşi, o profundă enigmă. Teoriile despre trans¬ 
punere şi modelare nu au progresat dincolo de speculaţia 

disciplinară. în ciuda acestei situaţii, eu unul rămîn intuitiv 
atras de concepţia lui Wheeler (1988) despre bucla închisă 

a lumii văzute ca un sistem autosintetizator al existentelor. 

) 

Profesorul lui, Niels Bohr, considera, pe bună dreptate după 
opinia mea, că asemenea întrebări despre modul în care con¬ 
ceptele sînt legate de realitate sînt prin excelenţă sterile. Bohr 
a replicat odată chiar la o întrebare de acest fel: „Sîntem astfel 
suspendaţi în limbă, încît nu pot spune ce este sus şi ce este 
jos. Cuvîntul realitate e tot un cuvînt, un cuvînt pe care trebuie 
să învăţăm a-1 folosi corect" (French şi Kennedy 1985:302). 


6 

Semnele iconice 


Dacă indexicalîtatea constituie o formă fundamentală de sem¬ 
nalizare, după ea urmează iconicitatea, a doua din cele trei 
categorii de bază ale lui Peirce. In multe privinţe, iconicitatea 
e o formă de semioză mult mai importantă decît indexicali- 
tatea. In capitolul de faţă voi examina caracteristicile esen¬ 
ţiale şi manifestările multiple ale acestui fenomen. 

Iconicitatea 

După cum a arătat în mod judicios Wells (1967), „noţiunea 
de icon a lui Peirce e la fel de veche ca şi cea a lui Platon (sem¬ 
nul imită semnificatul)". Intr-adevăr, Platon a fost cel care 
a lăsat moştenire conceptul de mimesis (Lausberg 1960:554) 
teoreticienilor literaturii de la Aristotel la Wimsatt (1954), 
căruia i se datorează reintroducerea deliberată a termenului 
de icon în vocabularul critic de la jumătatea secolului al 
XX-lea, folosindu-1 ca termen cheie în titlul uneia dintre 
importantele sale culegeri de eseuri. Iconul şi-a dobîndit însă 
întreaga perspectivă inedită ca urmare a juxtapunerii operate 
de către Peirce în contextul foarte particular al celei de-a doua 
trihotomii a semnelor — cea pe care a numit-o „cea mai im¬ 
portantă" (2:275) diviziune a sa şi cea care a şi devenit cea 
mai influentă — mai întîi cu indexul, iar apoi ambele din pri¬ 
mul cuplu împreună cu simbolul. Iconul şi indexul întrupea¬ 
ză relaţii semice care ţin de modul natural — de asemănare 
şi, respectiv, de conexiune existenţială — spre deosebire de 
simbol, care ţine de modul convenţional sau reflexiv al unei 

relaţii caracterizate de „o calitate atribuită", ca să cităm ex¬ 
presia lui Peirce, inegalabil de precisă (1:588). 

Iconul lui Peirce cu greu poate fi înţeles dacă e rupt de 
contextul total al semioticii lui. Şi totuşi iconicitatea a dat naş¬ 
tere unei literaturi pletorice. De ce oare a devenit iconicita¬ 
tea — şi reversul ei complementar aniconismul (prohibiţia 
religioasă a imaginilor) — focarul unei preocupări pătimaşe 
din partea multora ? Wallis (1975:157), printre alţii, s-a refe¬ 
rit la puterea sugestivă a semnelor iconice şi la implicaţiile 
acestei forţe pentru istoria culturii. Eficacitatea magică a ace¬ 
lui soi de icon numit efigie a fost de mult recunoscută în ex¬ 
perienţa rituală, indiferent dacă într-o predică a lui Donne, 
cînd proclama, în 1661, că „în cei care sînt osîndiţi înaintea 
noastră, sîntem şi noi osîndiţi în efigie", sau, într-o expunere 
de păpuşi din faţa clădirii unei frăţii studenţeşti din practic 
orice campus american, într-o ceremonie de asigurare a vic¬ 
toriei pentru echipa de fotbal favorită. Sistemul ritual al anu¬ 
mitor culturi e construit din semne iconice: astfel, printre 
rotinezi, o premisă majoră a ritualurilor e bazată pe egaliza¬ 
rea oamenilor şi plantelor şi definită prin semne iconice tur¬ 
nate într-un idiom botanic de potenţare a vieţii (Fox 1975: 
113). 

Ce vrea să însemne cînd se spune că un semn iconic se 
bazează pe „similaritate", noţiune pe care Peirce a introdus-o 
ocazional în definiens-\i\ său ? Ideea a fost criticată de către 
Eco (1976:192-200) ca o concepţie naivă, din cauză că sem¬ 
nele iconice sînt cultural codificate, altfel spus, „într-un sens 
mai flexibil", convenţional. Ştim, desigur, că Peirce a susţinut 
el însuşi această opinie atunci cînd a afirmat că orice imagine 
materială „este în mare măsură convenţională în modul ei 
de reprezentare", deşi „ar putea fi numită hypoicon “ (2:276), 
şi cînd a distins „semne iconice în care asemănarea este asis¬ 
tată de reguli convenţionale" (2:279). Oricum însă, utilitatea 
similarităţii, îndeosebi prin juxtapunerea ei clasică cu conti¬ 
guitatea, după cum s-a arătat de mai multe ori în capitolele 

precedente, derivă din atotprezenţa cuplului în numeroase 
domenii ale efortului intelectual de pe tot parcursul istoriei 
occidentale. Astfel, dacă salut analiza imaginativă şi iscodi¬ 
toare a lui Eco, sînt totuşi în favoarea păstrării terminologiei 
care pe el îl nelinişteşte: „similaritatea" şi celelalte constituie, 
în viziunea mea, un set de puncte de plecare consfinţite de 
timp, a căror utilitate într-o gamă largă de ştiinţe umane a 
fost amplu dovedită, dar a căror pertinenţă pentru discursul 
semiotic devine pe deplin manifestă numai dacă sînt aplicate 
corect. Noţiunea de icon este extrem de mult sărăcită cînd 
e privită, cum se şi întîmplă adesea, izolat, şi nu în contextul 
total al unei ştiinţe a semnelor pe deplin configurate. 

Incidenţa iconicităţii 

Există nenumărate cazuri de iconicitate în discursul zoose- 
miotic, implicînd virtualmente toate canalele cunoscute — 
adică toate formele de propagare a energiei fizice — care se 
află la dispoziţia animalelor în scopul transmiterii mesajelor. 
Bateson (în Sebeok 1968: 614-628) a încercat chiar să ex¬ 
plice de ce sistemele de control genotipice au evoluat dese¬ 
ori pentru a determina semnalarea iconică şi a demonstrat 
strălucit că o înţelegere a visării la om „ar putea face lumină 
atît asupra felului cum funcţionează comunicarea iconică 
la animale, cît şi asupra misteriosului pas evolutiv de la iconic 
la verbal". Aceeaşi idee surprinzătoare cu privire la caracte¬ 
rul evoluţionist nemijlocit al visării la oameni care are în ve¬ 
dere un anumit grad de conştiinţă în timpul perioadelor de 
somn şi, în consecinţă, o anumită discontinuitate a distincţiei 
subiect/obiect prezente în codificarea iconică, pare a-i fi ve¬ 
nit independent şi lui Thom (1975: 72 şi urm.). 

Vor fi de ajuns aici doar cîteva exemplificări despre utili¬ 
zarea semnelor iconice în lumea animală. Funcţia iconică a 
unui semn chimic poate fi măsurată cu precizie după fluctu¬ 
aţiile în intensitatea pistelor olfactice ale insectelor lăsate de 
furaj orii încununaţi de succes, bunăoară la diverse specii de 

furnici. Cantitatea efectivă de feromon emis depinde direct 
de mărimea şi calitatea sursei de hrană: „pe măsură ce stocul 
de alimente şi intensitatea olfactică a pistei către el scad, sînt 
atraşi tot mai puţini furajori" (Butler 1970:45); cu alte cu¬ 
vinte, f eromonul acţionează ca un vehicul de semn iconic în 
măsura în care stabileşte în mod analog o legătură cu inten¬ 
sificarea sau diminuarea urmelor de ghidaj olfactic (deşi o 
insectă tîrîtoare ar putea folosi canale suplimentare — re¬ 
dundant sau conform unor reguli stricte de comutare a co¬ 
durilor — precum văzul, tactul, reacţia la poziţia soarelui şi 
orientarea după lumina polarizată în cazul unui cer senin, 
dar totdeauna, în atare condiţii, tot într-o manieră iconică). 
Iconicitatea programată genetic joacă un rol central în de- 
rutarea prin miros şi gust, culoare şi formă, sunet şi, fireşte, 
comportament, după cum a fost descrisă grafic de Hinton 
(1973). Uneori un animal îşi modifică pînă şi ambientul pen¬ 
tru a şi-l adapta la propria imagine, confecţionînd un număr 
de autocopii simulate spre a-şi îndepărta prădătorii de corpul 
său, adică de macheta vie, dirijîndu-i către una dintre nume¬ 
roasele replici false pe care şi le construieşte anume în acest 
scop. Şi acesta e numai unul dintre dispozitivele antipradă 
imaginate de diferite specii ale unui foarte interesant gen de 
păianjeni cunoscuţi sub numele de Argyropidae sau păianjeni 
cu reţea în formă de roată (Wickler 1968: 56 şi urm., Hin¬ 
ton 1973:125 şi urm.). Teoria mimetismului, care îşi găseşte 
numeroase aplicaţii atît în rîndul plantelor, cît şi al animale¬ 
lor, după cum a arătat Wickler (1968), priveşte o gamă largă 
de fenomene naturale implicînd originea tuturor speciilor 
şi toate adaptările. Dar asociaţiile care constau din modele 
şi imitaţiile lor nu constituie decît un grup special de eveni¬ 
mente biologice făcînd legătura dintre semne şi lucrurile sem¬ 
nificate „printr-o simplă relaţie raţională" (Peirce: 1:372), 
în care caz semnul este un icon, astfel încît cel dintîi trebuie 
să fie integrat, in £o£o, în teoria cu mult mai generală şi mai 
profundă a iconicităţii. 

Nu pot rezista ispitei de a relata un exemplu deosebit de 
elegant (măcar că uneori controversat) despre o fază com¬ 
plexă de comportament la nevertebrate, care a evoluat, aşa 
zicînd, şi a ajuns să funcţioneze ca un semn iconic în mani¬ 
eră vizuală sau tactilă. Explicat de Kloft (1959), el vizează 
o anumită specie de afide asociate cu furnicile. Aceste in¬ 
secte mici, cu corpul moale, foarte vulnerabile la atacul pră¬ 
dătorilor, sînt protejate şi acompaniate de furnicile cu care 
comunică printr-un feromon de alarmă care funcţionează 
spre a le stabiliza asocierea. Relaţia lor mai este consolidată 
şi de faptul că furnicile „mulg" afidele vibrîndu-şi antenele 
pe partea lor posterioară; afidele secretă atunci picături de 
miere extraflorală care sînt consumate de furnici. Kloft şi-a 
dat seama că această relaţie congenială se întemeiază pe o 
„neînţelegere" şi a propus, ca ipoteză de lucru, ideea că extre¬ 
mitatea posterioară a abdomenului unei afide, împreună cu 
mişcările picioarelor ei dindărăt, constituie, pentru o furnică 
lucrătoare, un vehicul semic complex, semnificînd, din per¬ 
spectiva ei, capul altei furnici şi mişcarea ei antenală. Cu alte 
cuvinte, furnica, într-un act de pervertire a trofalaxei normale 
ce survine între surori, identifică replica (extremitatea pos¬ 
terioară a afidei) cu modelul (extremitatea frontală a furnicii) 
şi îşi formulează solicitarea pe baza acestei informaţii ero¬ 
nate, tratînd un set de declanşatori biologici vitali în afara 
contextului, adică în maniera unei efigii. Asemănările mul¬ 
tiple dintre model şi replică sînt atît de uimitoare, subtile şi 
precis eficiente, încît nu prea pot fi expediate ca simplă coin¬ 
cidenţă evolutivă (Wilson 1975: 422). 


Trăsăturile iconicităţii 

Am citat deja în capitolele precedente diviziunea generală 
făcută de Peirce în cazul semnelor iconice în imagini, dia¬ 
grame şi metafore (2:227) şi am menţionat aparenta lui lipsă 
de interes faţă de cea de-a treia secţiune. Semnele iconice con¬ 
tinuă să fie prea des identificate în mod simplist cu nişte simple 

imagini, asemenea egalizări dînd naştere unor teorii super¬ 
ficiale şi needificatoare, îndeosebi în artă. Neglijarea diagra¬ 
melor e mai greu de înţeles dacă ţinem seama de faptul că ele 
stau pe primul plan în propria cercetare semiotică a lui Peirce 
şi că au fost trecute în revistă, destul de amănunţit, de cel puţin 
trei oameni de ştiinţă scrupuloşi (Zeman 1964, Roberts 1973, 
Thibaud 1975). 

Peirce (2:282) a arătat explicit că „numeroase diagrame 
nu seamănă nicidecum cu obiectele lor în aspectul exterior; 
asemănarea dintre ele constă numai în relaţiile dintre păr¬ 
ţile lor“. Altundeva, el a spus apăsat că „o diagramă trebuie 
să fie ori auditivă, ori vizuală, părţile fiind separate în primul 
caz în timp, în celălalt caz în spaţiu (3:419). Urmează un pa¬ 
saj crucial (3:419) pe care toţi lingviştii ar trebui să-l citească 
pînă la capăt. Peirce stabileşte acolo, printre altele, că „limba 
nu este decît un soi de algebră" sau o metodă de formare a 
unei diagrame. Apoi continuă: „Semnificaţiile cuvintelor de¬ 
pind în genere de tendinţele noastre de a îmbina calităţi şi 
aptitudinile noastre de a vedea asemănări sau, ca să folosim 
expresia acceptată, de asociaţiile prin similaritate ; pe cînd 
experienţa e coagulată şi recognoscibilă doar cu ajutorul for¬ 
ţelor care acţionează asupra noastră sau, ca să folosim un 
termen tehnic şi mai prost ales, prin intermediul asociaţiilor 
prin contiguitate “. El insistă (7:467) asupra „influenţei vii 
exercitate asupra noastră de o diagramă sau de un icon, cu 
ale căror părţi multiple sînt legate în gîndire un număr egal 
de sentimente sau idei ... Iconul nu este însă totdeauna clar 
sesizat. Se poate întîmpla să nu ştim deloc ce anume este sau 
se poate să-l fi aflat din observarea naturii". Exprimîndu-mă 
succint, sînt de părere că nici o critică a iconicităţii care ig¬ 
noră grafurile existenţiale ale lui Peirce în multiplele lor im¬ 
plicaţii nu poate fi luată în serios sau privită ca fiind cît de 
cît viabilă. 

Un solecism surprinzător de răspîndit presupune că ico- 
nii, adică imaginile, sînt neapărat limitaţi la modalitatea vi- 

zualâ. Uneori o strangulare semantică de acest gen e impusă 
printr-o opţiune deliberată. „Există o înţelegere de fond", 
conform unui remarcabil experimentator care caută locul de 
stocare vizuală pe termen scurt, numit şi memorie iconică, 
„potrivit căreia termenii de icon, imagine vizuală şi persis¬ 
tenţă a senzaţiei pot fi utilizaţi interschimbabil" (Sakitt 1975: 
1319). Dar o reflecţie fie şi numai de o clipă la componentele 
iconice ale limbii naturale vorbite ar fi de ajuns ca să anuleze 
această limitare terminologică contraproductivă. Ar trebui 
de asemenea, în această ordine de idei, să fim atenţi la nume¬ 
roasele reprezentări iconice multisenzoriale care invadează 
existenţa umană şi a altor animale în viaţa cotidiană. O atare 
sferă pătrunsă de iconicitate este, în mare, cea a ecologiei de 
grup mic, ilustrată de pildă prin comportamentul de şedere 
(Lott şi Sommer 1967) ca tip de poziţionare spaţială: la o 
reuniune de familie, ne aşteptăm să-l găsim pe „capul" casei 
în „capul" mesei etc. Aşa cum au şi arătat foarte limpede stu¬ 
diile despre diverse aloprimate, „poziţia relativă şi distanţa 
dintre ei a diverşilor membri ai unui grup reflectă natura re¬ 
laţiilor sociale dintre ei" (Hali şi DeVore 1965: 70). Mai mult, 
Kummer (1971:233) a trecut în revistă cu fineţe conexiunea 
în esenţă iconică a relaţiilor sociale şi dispunerilor spaţiale 
la animale în genere, conchizînd plauzibil cu sugestia că „ten¬ 
dinţele teritoriale... pot ieşi din nou la iveală în manipularea 
informaţiei". Cu alte cuvinte, există o corespondenţă diagra- 
matică între signans, dispoziţia spaţială, şi signatum, organi¬ 
zarea socială, într-un mod analog cu relaţia izomorfică dintre 
o zonă geografică şi orice hartă despre care se susţine că o 
reprezintă. 

Contemplarea iconului tinde mai devreme sau mai tîrziu 
să treacă de la preocupări legitim semiotice, în sensul tehnic, 
la probleme filozofice insolubile, cu adevărat rebarbative, de 
identitate, analogie, asemănare şi contrast (Ayer 1968:151), 
similaritate şi disimilaritate, arbitrarietate şi motivaţie, geo¬ 
metrie şi topologie, natură şi cultură, spaţiu şi timp, viaţă şi 

moarte. Experienţa este ca intrarea într-o baracă de bîlci mo¬ 
bilată cu reflexii speculare şi oglinzi deformante, dubluri şi 
replici, stimuli ţipători şi machete superoptimizate sau cu o 
partidă de călărie în clar-obscur pe unul din căluşeii cu pedi¬ 
gree ai lui Gombrich (1951). Eco (1976:212), cu obişnuitul 
său spirit elegant, şi-a înarmat cititorii cu unii stîlpi indicatori 
în această junglă de echivocuri, fără a ignora ambiguitatea 
finală şi posibil fatală ca „orice să semene cu orice altceva". 
Pentru a răspunde criticilor sale la adresa iconului, să ne re¬ 
amintim exemplul dat de mine în capitolul 3 cu privire la 
problema regresiei (reprezentarea Giocondei ). 

Trăsăturile esenţiale ale iconicităţii pot fi rezumate după 
cum urmează (vezi şi Bouissac et al. 1986): 

• Noţiunea de icon — împreună cu conceptele înrudite — 
a fost supusă unei discuţii continue şi, în unele perioade, 
chiar foarte intense de-a lungul secolelor dintre Platon 
si Peirce. Tendinţa ideilor de a se asocia între ele datorită 

similarităţii a devenit un principiu de forţă în explicarea 
multor operaţii mentale şi, ca atare, un capitol important 
în istoria ideilor, unde povestea a fost şi este încă rena- 
rată cu infinite variatiuni. 

• „Asociaţia-prin-asemănare“ a lui Peirce (1:313,383,502), 
din care s-a cristalizat cu siguranţă iconul său, îşi trage 
uimitoarea noutate din faptul de a fi încastrată într-o 
matrice semiotică tot mai complexă, mai profundă şi mai 
productivă, care, în plus, e concepută în egală măsură 
ca teorie a comunicaţiei si teorie a semnificaţiei. Deşi 

clasificarea semnelor făcută de Peirce a devenit singura 
stea călăuzitoare constantă în dezbaterile despre iconi- 
citate începînd din 1867, nivelul discuţiei e substanţial 
coborît atunci cînd iconul este, cum deseori a şi fost, 
pus în carantină faţă de contextul total al unicităţii de 
marcă a „doctrinei" semnelor sau atunci cînd intricaţiile 

semioticii sale sînt insuficient sesizate (fiind poate spi¬ 
cuite din surse de mîna a doua sau şi mai rău). 

•Nu există semne iconice pure; în fapt, „nici un semn real 
nu este un icon“ (Ayer 1968:140). Transformarea deico- 
nizării e frecventă; procesul contrar de iconizare mai rar 
întîlnit. E plauzibil să admitem că ar putea exista o ten¬ 
dinţă diacronică spre un echilibru în sisteme mixte de 
semne (ca limbaj ele-gestuale utilizate în unele comu¬ 
nităţi de surzi). 

• Iconicitatea joacă un rol decisiv în formarea vieţii coti¬ 
diene în toate culturile. Semnele iconice inundă codurile 
de comunicare ale omenirii, pe cele verbale şi nu mai pu¬ 
ţin pe cele non-verbale. 

• Semnele iconice se găsesc în întreaga serie filogenetică, 
în toate modalităţile aşa cum sînt ele circumscrise de către 
organele de simţ prin care membrii unei specii date sînt 
capabili să se informeze despre mediul lor. Contraface¬ 
rea semnalelor (adică fenomenul mimetismului), în fapt 
toate manevrele de iluzionare întreprinse de plante, ani¬ 
male ca şi de oameni depind adeseori în mod crucial de 
iconicitate. 

• Enigmele nerezolvate cu privire la modul atotprezent de 
producere, stocare şi transmitere a ocurenţilor ca semne 
iconice abundă. Unele dintre ele ţin de logică, unele de 
psiho-fiziologie, altele de etologie. Soluţionarea lor aş¬ 
teaptă apariţia unor noi instrumente analitice, dintre care 
de departe cele mai promiţătoare — întrucît arată felul 
cum procesul de copiere acţionează pretutindeni la nivel 
molecular, guvernează percepţia, impregnează sistemele 
comunicaţionale ale animalelor ca şi ale oamenilor şi 
constituie un principiu fundamental al sociobiologiei, 

este, pe scurt, capabil să integreze global probleme vast 
cuprinzătoare implicînd relaţii dinamice mutuale între 
semnificant şi semnificat (Thom 1974:245)—par a veni 
din teoria catastrofelor (de ex., Stewart 1975), care le vor 
face susceptibile de analiză topologică. 

Studiul iconicitătii 

Pe la sfîrsitul secolului al XlX-lea, lucrînd cu totul în afara 
marilor curente filozofice care au culminat în semiotica lui 
Peirce, contemporanul acestuia, Ferdinand de Saussure, a 
contribuit la progresul domeniului cu o lansare mult mai 
modestă, deopotrivă abătîndu-se de la fundamentarea strict 
lingvistică şi raportîndu-se la norme lingvistice deja existente, 
dar cu privirea aţintită exclusiv către viitor. Deşi nu a utili¬ 
zat niciodată termenul, Saussure a oferit, ca exemplu pasager 
de semn iconic, balanţa justiţiei (Saussure 1967 [1916]) ce 
reprezintă echilibrul dintre culpă şi pedeapsă. Provenienţa 
reală a ideilor sale despre tipologia semnelor rămîne însă un 
mister chinuitor. El pare a nu fi manifestat un interes special 
pentru iconicitate şi, cu toate că urmaşul său franco-elveţian, 
Bally (1939) a făcut-o într-o oarecare măsură, capitalul nos¬ 
tru comun de cunoştinţe despre teoria semnelor nu a fost 
sporit de tradiţia saussuriană. Şi totuşi avansul senzaţional 
în domeniu şi-a avut pînă la urmă originea tot în Franţa, şi 
anume în incursiunea strălucită întreprinsă de Thom (1973) 
în acest aspect al semioticii. Nu trebuie să ne surprindă că 
ideile lui Peirce, îndeosebi cele despre icon, şi-au găsit un 
ecou atît de favorabil în opera acestui distins creator de mo¬ 
dele topologice, căci Peirce spera ca grafurile sale existenţiale 
să contribuie în mod explicit şi la o înţelegere a legilor topo¬ 
logice (4:428 şi urm.); într-adevăr, „sistemul său este în în¬ 
tregime topologic" (Gardner 1968: 56). 

Thom (1975: 72 şi urm.) porneşte de la ipoteza că rolul 
principal al sistemului nervos central la animale este de a face 
ca regiuni localizate să simuleze poziţia organismului în pro- 

priul său mediu, ca şi de a reprezenta obiecte, cum ar fi prada 
şi prădătorul, care sînt biologic şi/sau social cruciale în ceea 
ce priveşte supravieţuirea sau bunăstarea lui. Aceasta în¬ 
seamnă că un animal este constant informat şi activat de ve¬ 
hicule purtătoare de semnificaţie concepute pentru a declanşa 
reflexele motrice pertinente (IRMs [„Innate Releasing Me- 
chanisms", mecanisme de declanşare înnăscute]), ca aborda¬ 
rea/apropierea (să zicem de o pradă) sau retragerea (să zicem 
din faţa unui răpitor) sau reacţii verbale substitutive la om, 
ca într-o propoziţie tranzitivă subiect-verb-obiect, model 
sintactic ce poate fi privit ca o transcripţie temporală a unui 
eveniment biologic în spaţiu-timp, prădarea, ca paradigma 
lui arhetipală. Printre specialiştii în comportamentul animal, 
Schneirla (1965:2) a demonstrat convingător, în susţinerea 
teoriei sale bifazice, că „operaţiile care măresc sau micşorea¬ 
ză adecvat distanţa dintre organisme şi sursele-stimul tre¬ 
buie să fi fost cruciale pentru supravieţuirea tuturor tipurilor 
animale“ în evoluţia comportamentului. Thom (1975: 73) 
a extins acest tip de raţionament şi la oameni, care, spune el, 
prin actul numirii au înlocuit reprezentările iconice ale in¬ 
teracţiunilor spaţio-temporale cu simboluri. 

Geneza semnelor iconice a fost schiţată, mult prea suc¬ 
cint, de către Thom (1973). în nenumărate cazuri, imaginile 
apar în mod natural, dar copiile de acest fel sînt în genere 
lipsite de valoare semiotică — umbra unui ins aruncată pe 
sol, o formă reflectată în apă, o urmă de pas imprimată în 
nisip. Astfel de imagini spaţiale cotidiene sînt neapărat în¬ 
zestrate cu anumite proprietăţi fizice şi geometrice, dar sta¬ 
tutul semiotic şi-l dobîndesc numai în circumstanţe speciale. 
Pentru ca o umbră să poată fi aruncată, ca în primul exem¬ 
plu, modelul trebuie să fie iluminat de o sursă luminoasă, 
lumina care cade asupra corpului, definindu-i astfel umbra, 
în cel de-al doilea exemplu, o imagine specială e formată în 
mod asemănător pe suprafaţa reflectantă. în nici unul dintre 
aceste exemple imaginea rezultantă nu e permanentă: ea e sor- 

tită să dispară o dată cu dispariţia modelului (sau sursei lu¬ 
minoase). Al treilea exemplu ilustrează însă un nou fenomen 
pe care Thom îl numeşte „plasticitatea" sistemului receptor. 
Urma de pas nu dispare neapărat după retragerea piciorului 
(sau după apusul soarelui): stimulul formativ modifică echi¬ 
librul sistemului receptor atunci cînd imprimă forma mode¬ 
lului; aici imaginea devine o urmă mnemonică (Sakitt 1975). 
Thom denumeşte starea dinamică implicată într-o atare tran¬ 
zacţie „competenţă", subînţelegînd posibilitatea interacţiunii 
temporale ireversibile. O modificare în primul exemplu sub¬ 
liniază deosebirea: dacă umbra unei persoane este aruncată 
asupra unei plăci fotografice şi nu pe solul nesensibil, imagi¬ 
nea acelei persoane poate să fie fixată pentru totdeauna graţie 
competenţei sistemului receptor. Folosind conceptele pro¬ 
puse, putem avea în vedere formarea unor imagini echista- 
bile cu modelele lor sau chiar mai mult, asa cum construcţiile 
muşuroaielor de termite se arată în mod fidel ca produse, aşa 
zicînd, „îngheţate" sau fosilizate, ale comportamentului so¬ 
cial al acestor mari entomoarhitecti, devenind accesibile în 
vederea unui studiu al evoluţiei lor comportamentale la mult 
timp după extincţia coloniei propriu-zise (Emerson 1938). 

In acest stadiu se poate pretinde că s-a ajuns la viaţă. O 
fiinţă vie L produce, la un anumit interval de timp, altă fiinţă 
vie L\ izomorfă cu L. Thom susţine că această caracteristică 

a plasticităţii activează codul genetic, dînd naştere unui sis¬ 
tem molecular autoreplicativ şi mutabil şi care e de asemenea 
sensibil la mediu. Procesul implicat este prefigurat de acel 
soi de explozie anorganică locală care are loc în emulsionarea 
fotografică. El devine deosebit de evident în dezvoltarea em- 
briologică, care se poate număra printre cele mai dramatice 
forme de iconizare: este proiectul naturii de a dezvălui creş¬ 
terea şi diferenţierea unei structuri izomorfe cu autorul în 
virtutea unei operaţii de translare spaţio-temporală. La ni¬ 
vel molecular, exact acelaşi mecanism e realizat atunci cînd 
dubla spirală helicoidală de ADN este replicată pentru a ge- 

nera două spirale helicoidale, fiecare conţinînd o catenă pre¬ 
existentă şi alta recent produsă. 

La celălalt capăt al scării ontogenetice a vieţii, Thom ne 
invită să luăm în considerare fenomenul percepţiei: acesta 
poate fi privit ca o modificare a competenţei dinamice prin 
impactul senzoric al realităţii exterioare, intr-un mod foarte 
asemănător cu felul în care l-a instruit Socrate pe Theaitetos. 
Orice sistem competent, de exemplu, componentele meca¬ 
nice şi hidrodinamice ale compartimentului cochlear şi ale 
cortexului acustic sau ale retinei şi cortexului vizual etc., îşi 
recuperează rapid virginitatea perceptivă, indispensabilă pen¬ 
tru competenţa totală şi permanentă, în timp ce facultatea sa 
plastică garantează faptul că impresiile senzoriale rămîn sto¬ 
cate în memorie. 

în conspectul panoramic al lui Thom, formarea semnelor 
iconice apare pretutindeni pe întreaga scară a naturii ca o 
manifestare a unei dinamici universale cu caracter ireversibil: 
un model se ramifică într-o replică izomorfă cu el. Adesea 
însă acest proces foloseşte o interacţiune reversibilă, datorită 
oscilaţiei perene a termodinamicii între un punct de vedere 
hamiltonian conservator (exprimat în primul principiu) şi 
punctul de vedere heraclitian, „săgeata timpului" (exprimat 
în al doilea principiu). în toate interacţiunile dintre cele două 
jumătăţi indispensabile ale semnului, relaţia dintre semnificat 
şi semnificant trebuie să se supună acestui flux universal: sem¬ 
nificatul generează semnificantul într-un veşnic proces de bi¬ 
furcare. Dar semnificantul re-generează semnificatul ori de 
cîte ori interpretăm semnul. în termeni biologici, asta înseam¬ 
nă că descendentul ca semnificant poate deveni autor ca sem¬ 
nificat, prin trecerea unei generaţii. 

Thom are mult mai multe de spus, deşi într-un spaţiu 
limitat, despre imaginea legată de deiconizare, stilizare, des¬ 
compunere, îmbătrînire şi moarte, făcînd o distincţie cu bă¬ 
taie lungă între capacitatea fizică a unui icon de a rezista la 
factorul zgomot inerent în orice schimb comunicaţional şi 

capacitatea lui biologică de a evoca alte forme biologic sau 
sociologic importante sau „interesante". 

Făcînd cauză comună cu Peirce, Thom sondează miezul 
semnificaţiei. Calitatea eminentă a amîndurora este o imagi¬ 
naţie puternic ascensională. Instrumentul lor ştiinţific co¬ 
mun pentru inventarea şi descoperirea unor noi adevăruri, 
ca şi dispozitivul lor folosit în reordonarea celor vechi este 
o ramură a matematicii capabilă să trateze fenomene discon¬ 
tinue şi divergente, o parte specială a teoriei singularităţilor. 
Aceste două figuri de o profunzime harismatică deschid şi 
închid un secol de divagaţii mai mult sau mai puţin pedestre 
despre semn, ca şi unele extensii şi aplicaţii ocazional inspi¬ 
rate ale noţiunilor semiotice asupra majorităţii părţilor ce 
alcătuiesc domeniile verbale si non-verbale. 

- 5 

Codul genetic, codul metabolic (tranzacţiile intercelulare 
mediate hormonal), codurile comunicaţionale non-verbale 
utilizate într-un foarte mare număr de organisme, inclusiv 
la oameni, codul nostru verbal unic şi participarea lui dife¬ 
renţiată la tot felul de funcţii artistice, fie ele literare, mu- 
zicale, picturale, arhitecturale, coregrafice, teatrale, filmice 
sau de diverse formaţii hibride şi, finalmente, comparaţii în¬ 
tre oricare dintre cele mai sus menţionate — toate acestea con- 
tinuă să figureze în agenda ştiinţei semiotice contemporane. 
Peirce şi Thom exercită o fascinaţie biunică absolut captivan¬ 
tă şi ar fi instructiv să aprofundăm uneori sursa acestei fas¬ 
cinaţii. Teoria catastrofelor dezvoltată de către Thom în anii 

1960 viza la început embriologia, unde putea, în principiu, 
să explice fiecare punct de bifurcare pe măsură ce dezvolta¬ 
rea unei celule deviază de la aceea a vecinilor ei nemijlociţi. 
Mai tîrziu, Thom şi-a extins teoria la evoluţie în general, la 
reproducere, la gîndire şi, în ultimul rînd, dar nu cel mai ne¬ 
însemnat, la generarea şi transmiterea semnelor verbale şi 
non-verbale. S-a întîmplat ca imaginile să fie o caracteristică 
majoră a teoriei sale; el a dovedit că, în ciuda numărului aproa¬ 
pe nelimitat de fenomene discontinue care pot exista, avem 

de a face doar cu un anumit număr de imagini diferite care 
pot apărea efectiv. Le-a numit „catastrofe elementare" şi a 
arătat că, într-un spaţiu cu nu mai mult de patru dimensiuni 
(cum e lumea noastră „reala"), sînt exact şapte asemenea 
transformări. 


7 

Semnele-fetis 

3 


După cum oricine poate constata consultînd Oxford Englisb 
Dictionary, cuvîntul englezesc fetish (rom. „fetiş") a fost 
adoptat direct din substantivul portughez feitigo, „farmec, 
vrăjitorie" (spaniolă bechizo ; ambele din latinescul facticius, 
„făcut", însemnînd „artificial, simulat"). Iniţial, termenul a 
fost aplicat oricărui obiect utilizat de oamenii de pe coasta 
Guineei şi din regiunile învecinate ca talismane, amulete sau 
alte mijloace de fermecare „sau privite de ei cu teamă su¬ 
perstiţioasă". Se pare că marinarii portughezi au făurit această 
vocabulă în secolul al XV-lea, cînd au observat veneraţia nu- 

trită de către africanii de pe Coasta de vest pentru astfel de 
obiecte pe care le purtau asupra lor (vezi şi Herskovits 1947: 
368). Cea mai timpurie atestare engleză, după cum se con¬ 
semnează în OED, datează dintr-o lucrare de la 1613 a lui 
Purchas, Pilgrimage (6.15.651): „Acolo erau puse multe inele 
de paie numite fatissos sau Zei* 

Autorii din domeniul antropologiei, pe urmele lui de 
Brosses (1760), au început să utilizeze/eto în sensul mai larg 
de obiect neînsufleţit adorat de „sălbatici" pe temeiul pre¬ 
supuselor sale puteri magice inerente sau al însufleţirii lui 
de către un spirit. Intr-o manieră şi mai generală, fetiş se re¬ 
ferea la ceva venerat iraţional. In 1869, McLennan, care a 
făcut din totemism un subiect teoretic, a inventat si formula 
bine cunoscută: totemismul este fetişism plus exogamie şi 
descendenţă matrilinară (dar vezi Levi-Strauss 1962:18). Van 

Wing a scris apoi (1938:131) o dezvoltare deseori citată de¬ 
spre fetiş ca opoziţie metaforă/metonimie. 

Scopul acestui capitol e de a privi fetişul ca pe un exem¬ 
plu de semioză care acoperă mai multe categorii de semne. 
Deşi fetişismul este comun printre mamifere, el constituie 
un exemplu foarte bun despre fecunditatea semiozei umane 
implicînd simultan corpul, mintea şi cultura. 

Originea fetişismului ca „deviaţie" 

Un mod productiv de a clasifica religiile este acela de a între¬ 
ba în cazul fiecăreia: unde este căutat si situat iniţial sacrul 

(obiectul reacţiilor religioase) şi ce fel de reacţii sînt declan¬ 
şate iniţial faţă de el ? Potrivit acestui principiu de diviziune, 
religiile pot fi împărţite în trei grupuri majore: sacramentale, 
profetice şi mistice. Detaliile corespunzătoare au fost preci¬ 
zate de Alston (1967b), pe urmele unei sugestii a lui William 
James; dar Auguste Comte şi Charles de Brosses au inter¬ 
pretat în mod specific fetişul ca bază pentru teoriile lor de¬ 
spre originea religiei. 

Sacrul în religia sacramentală ar fi de căutat îndeosebi în 
lucruri, despre care se crede că sînt capabile să capteze forţe 
naturale — lucruri neînsufleţite, precum bucăţi de lemn, moaş¬ 
te de sfinţi, statui, cruci sau mîncare şi băutură, precum pîine 
şi vin sau apă baptismală; sau lucruri vii, precum animalul 
totemic al grupului, vaca sacră, copacul sacru; sau procese, 
precum mişcările dansului sacru. In formele foarte primitive 
de religii sacramentale, cînd faţă de obiectul însuşi, posedînd 
poate existenţă animată în şi de la sine, se reacţionează ca faţă 
de sacru, acel obiect, în practica antropologică timpurie, a 
fost denumit fetiş. Un atare fetiş poate fi conceput pentru 
a exercita efecte pozitive — ca vindecarea sau tratarea boli¬ 
lor — şi chiar pentru a induce o dispoziţie erotică, adică pen¬ 
tru a influenta si modifica relaţiile sociale „naturale". 

Evident, atribuirea acestei din urmă capacităţi a fost cea 
care a dus în cele din urmă la adoptarea termenului în dis- 

cursul clinic şi, de aici, în cel juridic pentru a descrie poten¬ 
ţarea activităţii sexuale în prezenţa unui tip de obiect care este, 
pentru alţii deloc sau doar în slabă măsură, înzestrat cu o co- 
notaţie compulsiv sexuală (parafiliacă). Gebhard (1969: 72) 
priveşte foarte corect „întreaga problemă a fetişismului ca 
pe un fenomen gradual. La una din extremităţile intervalului 
se găseşte preferinţa slabă; urmează preferinţa puternică; apoi 
urmează punctul în care obiectul fetiş reprezintă o necesitate 
pentru activitatea sexuală; şi la extremitatea finală a interva¬ 
lului, obiectul fetiş ia locul unui partener sexual viu". în- 
tr-adevăr, ordonarea pe grade e singurul procedeu ce are sens 
cînd problema este examinată din punct de vedere semiotic. 

Noţiunea de „fetişism al mărfurilor" (Erckenbrecht 1976) 
a devenit unul din conceptele şi sloganurile cardinale ale tra¬ 
diţiei marxiste, fiind aplicat în analiza relaţiei dintre oameni 
şi produse sau între valoarea de întrebuinţare si valoarea de 
schimb. Geras (1971: 71) vede originile acestui concept în 
distincţia cu mult mai importantă dintre „esenţă" (adică re¬ 
laţiile sociale „reale") şi „aparenţă" (manifestarea exterioară 
a acestor relaţii). El scrie: „Tocmai pentru că în interiorul 
societăţii capitaliste există un soi de ruptură internă între re¬ 
laţiile sociale care acumulează şi modul în care acestea sînt 
resimţite, cercetătorul societăţii este confruntat cu necesi¬ 
tatea de a construi realitatea în opoziţie cu aparenţele. Ast¬ 
fel, această necesitate nu mai poate fi privită drept un import 
arbitrar în instrumentarul teoretic propriu al lui Marx sau 
drept ceva extras pur şi simplu de el din alte ştiinţe preexis¬ 
tente ... Se consideră că ea duce, pe un drum scurt, în miezul 
noţiunii de fetişism." 

1 J 

Pe scurt, a învesti o marfă cu puteri care nu sînt prezente 
în ea sau inerente ei înseamnă a o ridica la statutul de fetiş; 

y 7 

exact în felul acesta ajung banii, sau capitalul în genere, să 
fie „fetişizaţi". Jhally (1987:29) — a cărui preocupare este 
fetişismul la televiziune şi în publicitatea din reviste — a re- 
formulat recent acest proces într-un limbaj cvasi-semiotic 

atunci cînd a arătat că „fetişismul constă în a vedea semnifi¬ 
caţia lucrurilor ca o parte inerentă existenţei lor fizice, cînd 
de fapt acea semnificaţie este creată prin integrarea lor în- 
tr-un sistem de semnificaţii". înaintea lui, Baudrillard (1981: 
92) a susţinut o idee asemănătoare cînd a observat că sanc¬ 
tificarea sistemului ca atare, „marfa ca sistem", e ceea ce con¬ 
solidează „fascinaţia fetişistă". 

Fetişul în psihologie şi sexologie 

Psychopathia sexualis (1886), a psihiatrului legist Richard von 
Krafft-Ebing, a cuprins prima culegere sistematică de date 
referitoare la fetişismul „patologic". Acest text, în care sexul 
e văzut ca un ce pervers şi dezgustător, a ajuns să exercite o 
mare influenţă, funestă şi aparent perpetuă. El a scris pe larg 
despre crimele sexuale şi despre variaţiile sau deviaţiile sexu¬ 
ale, pe care le considera bazate pe defecte genetice. 

Atîta cît am putut urmări în trecut, Krafft-Ebing a fost 
primul care s-a referit la fetiş ca la o „perversiune", adică ceva 
care antrenează ruşine şi sancţiuni sociale pentru a fi ţinut 
sub control. Potrivit descrierii lui, un fetiş este un obiect 
non-uman — o parte a corpului sau ceva contiguu acestuia, 
cum ar fi hainele — care serveşte ca stimulent sexual avînd 
ca scop excitaţia sexuală şi orgasmul. în fapt, medicul teu¬ 
ton considera că orice act în afara coitului marital în scopul 
procreaţiei şi toate substitutele contactului penis/vagin — de 
pildă voyeurismul, exhibiţionismul, transvestitismul, sado- 
masochismul — reprezintă „perversiuni" care trebuie să fie 
condamnate. 

„Metoda" lui Krafft-Ebing este ilustrată de relatarea lui 
despre un caz (nr. 101) de fetişism al părului: îl citez din 
Kunzle (1982: 53), care după monografia medicului le¬ 
gist francez Paul Garnier (1896: 70) — îl foloseşte pentru 
a ilustra „gradul de vindicativitate" demonstrat de autorităţi 
şi încuviinţat de Krafft-Ebing. Potrivit acestei întîmplări re¬ 
povestite, un băiat de şaptesprezece ani urmărea un spectacol 

în grădinile Tuileries şi în acelaşi timp se împingea într-o fată 
„căreia îi mîngîia părul între degete atît de liniştit, de pasional, 
încît ea nici nu observase. Brusc, doi poliţişti în haine ci¬ 
vile au sărit asupra lui. Unul a apucat cu mîna prin pantaloni 
penisul erect al băiatului şi a strigat « In sfîrşit te-am prins 
... de cînd te tot pîndim! »" Băiatul a fost condamnat la trei 
luni de închisoare. 

Un cuprinzător manual curent de psihiatrie elaborat de 
Freedman, Kaplan şi Sadock (1972) defineşte utilizarea feti¬ 
şurilor (într-un context explicit sexual) tot în termeni meto¬ 
nimici: „Metoda de a obţine excitaţia si satisfacţia sexuală 
prin înlocuirea obiectului erotic uman cu un obiect neîn¬ 
sufleţit, ca de pildă un pantof, un articol de lenjerie intimă 
sau altă piesă de îmbrăcăminte." Această definiţie este re¬ 
luată în esenţă la rubrica „Alte deviaţii sexuale" [sic] unde, 
în enumerarea fetişurilor sexuale obişnuite, se adaugă numai 
„un picior sau o buclă din păr". (Un recent caz evident de 
fetişism al piciorului ni se arată în filmul de scurt metraj al 
lui Martin Scorsese Life Lessons ; acesta e realizat prin in¬ 
sistenţa obsesivă a camerei de luat vederi — a lui sau a pic¬ 
torului — asupra piciorului Rosannei Arquette.) în realitate, 
este foarte obişnuit ca în literatura psihiatrică să se găsească 
referiri la atracţia posibilă a unui pacient pentru un obiect 
neînsufleţit ca fiind „dereglată" sau „patologică". 

Un dialog preluat (6 martie 1987) din „The Kinsey Re¬ 
port", rubrică distribuită presei şi alcătuită de colega mea 
June Reinisch, rezumă punctul de vedere ştiinţific curent de¬ 
spre acest subiect: 

Q. — Sînt un bărbat de circa douăzeci şi cinci de ani. De 
la vîrsta de nouă ani, m-am simţit puternic atras de pi¬ 
cioarele, pantofii şi ciorapii femeilor. Reuşesc să mă excit 
sexual gîndindu-mă la mirosul de picioare şi uneori am 
chiar erecţii în locuri publice de pe urma unor asemenea 
fantazări. Mă simt extrem de vinovat si cred că multă lume 

îşi poate închipui că sînt pervers. Credeţi că sînt bolnav ? 
Am oare nevoie de asistenţă medicală ? Ce se întîmplă 
cu mine ? 

A. — Cred că ar trebui să consultaţi un psihoterapeut cu 
experienţă în abordarea problemelor sexuale. El sau ea 
vă poate ajuta să precizaţi ce rol exact joacă în viaţa dum¬ 
neavoastră aceste dorinţe, după care amîndoi veţi decide 
(dacă e cazul) ce fel de terapie vă este necesară pentru a 
vă crea relaţii apropiate de durată. Fetişismul este un com¬ 
portament în care excitaţia sexuală depinde de un obiect 
neînsufleţit, de o anumită parte a corpului sau ceva ase¬ 
mănător — pe scurt de altceva decît persoana în întregul 
ei. Domeniul acesta nu a fost pe deplin cercetat din punct 
de vedere ştiinţific. Se ştie foarte puţin despre cauzele 
comportamentului fetişist, în afara consideraţiei că îşi 
face apariţia în timpul dezvoltării psihosociale timpurii. 
Oamenii de stiintă nu ştiu nici cît de mulţi oameni au fe- 
tişuri sexuale, dar e limpede că acest comportament este 
mult mai răspîndit la bărbaţi decît la femei. In cazurile 
consemnate de fetişism individual au fost menţionate o 
mare diversitate de părţi ale corpului, articole de îmbră¬ 
căminte si mirosuri. 

î 

Este clar în primul rînd că ambele părţi aflate în dialog 
văd comportamentul fetişist relatat ca pe o „problemă" sexu¬ 
ală, poate chiar ca pe o formă „perversă" de comportament 
sau cel puţin ca pe una care ar necesita pesemne intervenţia 
psihoterapeutică. Lucrurile aşa stau în ciuda concesiei lui Rei- 
nisch că se ştie foarte puţin despre cauzele şi ontogenia tipu¬ 
lui de comportament descris. 

Reinisch se face de asemenea ecoul unei opinii comune 
printre clinicieni — şi anume că fetişismul este mult mai răs¬ 
pîndit la bărbaţi decît la femei. Această prezumţie a fost sus¬ 
ţinută atît de Freud (1927; vezi Vigener 1989) cît şi de Kinsey 

(1953:679) şi colaboratorii săi care considerau că fetişismul 
este „un fenomen aproape exclusiv masculin". Freud şi epi¬ 
gonii săi susţin că fetişismul este însăşi perversiunea mas¬ 
culină prin excelenţă. Schor (1985: 303) a spus-o în cîteva 
cuvinte: „In retorica psihanalizei, fetişismul feminin e un 
oximoron." 

Pentru subiectul lui Schor, George Sand, fetişul feminin 
este întîmplător o rană; dar rănile, afirmă Schor (1985:304), 
„nu sînt în genere fetişizate de bărbaţi" — iată o susţinere 
discutabilă. Atracţia fetişistă pentru estropiaţi — sau, în sens 
mai larg, pentru indivizi „taraţi" care poartă stigmate în ac¬ 
cepţia lui Goffman (1963), ca şi pentru femei cu un singur 
picior sau chiar fetişismul cîrjelor (Schindler 1953) — abundă 
în literatură. De pildă, Morris (1969:170) relatează următo¬ 
rul caz: un adolescent „stătea aplecat la o fereastră în momen¬ 
tul cînd a avut prima ejaculare. Întîmplător, a văzut trecînd 
pe stradă o persoană care mergea în cîrje. După ce s-a căsă¬ 
torit nu putea face dragoste cu soţia sa decît dacă aceasta avea 
cîrje în pat". 

Reinisch subscrie implicit la concepţia potrivit căreia feti¬ 
şul ca semn în esenţă indexical — în special ca semn sinec- 
docţial („altceva decît întreaga persoană") — deşi, fireşte, 
limbajul ei nu este unul semiotic. într-adevăr, ca în cazul de 
faţă, fetişul este privit în genere ca o fixare asupra unei pars 
pro toto. 

Cel mai extins studiu recent despre fetiş în sexologie poa¬ 
te fi găsit în lucrarea lui John Money, Lovemaps (1986). El 
oferă încă o dată o definiţie convenţională: „Obiect sau far- 
mec înzestrat cu putere magică sau supranaturală; obiect 
sau parte a corpului încărcate, în cazul unei anumite per¬ 
soane, cu putere sexo-erotică specială." în enunţul lui despre 
„fetişism"se întrevede însă şi o concepţie mai largă (la care 
voi reveni) atunci cînd Money (1986:265) evidenţiază că „nu 
există un termen tehnic pentru condiţia parafiliacă reciprocă 

în care fetişul, de exemplu o uniformă, trebuie să-i aparţină 
persoanei în cauză". 

In principal, ceea ce găsim în cartea lui Money este un 
catalog de rutină al aceloraşi obiecte deja identificate de nu¬ 
meroşi clinicieni ca fetişuri tipice. Pornografii confecţio¬ 
nează şi pun în vînzare obiecte — inclusiv afişaje plastice şi 
scrise — dispuse conform unor categorii similare şi con¬ 
cepute astfel încît să satisfacă orice gust fetişist imaginabil. 

Money include în clasificare (1986: 65 şi urm.) obiectele 
tangibile — sau, tehnic vorbind, imagistica — pe lîngă cele 
care prezintă atracţie pentru ochi, ca haptice sau olfactive, 
accesibile prin percepţie nemijlocită sau în fantezie. Primele 
ţin de senzaţiile de presiune, frecare sau atingere, care pot fi 
generate intern (bunăoară printr-o clismă sau alt artefact in¬ 
trodus) sau extern (prin aplicare de ţesături, blană, păr etc.). 
Un ocurent tactil poate fi şi o făptură vie care se zvîrcoleşte 
şi/sau este îmblănită; astfel, într-unul din cazurile relatate, 
o femeie îşi aşeza de obicei un cîine în regiunea perineală, „ca 
adjuvant în masturbare şi orgasm", dar ulterior a folosit în 
locul lui un copilaş în aceeaşi poziţie (1986: 64). 

Fetişurile de piele (de ex., pantofii) şi cauciuc sau plastic 
(de ex., pantalonii de trening) unifică distanţa dintre palpaţie 
şi miros, ca în cazul fetişului lui James Joyce pentru chiloţii 
murdari (Wilson 1989). Fetişurile olfactive poartă în mod 
specific mirosul unei anumite porţiuni din corpul omenesc, 
îndeosebi al acelor articole vestimentare care acoperă orga¬ 
nele genitale (mirosul fecal sau urinar, mirosul de transpi¬ 
raţie, mirosul de lactaţie). Aceste articole de vestimentaţie 
sînt uneori şi supte sau mestecate. 

Deşi Money nu insistă asupra ei, utilizarea fetişurilor de 
către femei pare mult mai importantă decît s-a recunoscut 
explicit în literatură pînă acum. Judecata lui Freud era evi¬ 
dent dictată de preocuparea sa teoretică pentru complexul 
de castrare, conform căruia la baza deviaţiilor stau fixarea sau 
regresia la stadii de dezvoltare psiho-sexuale anterioare, astfel 



SEMNELE-FETIS 155 

T 

încît angoasa de castrare constituie componenta centrală a 
fetişismului. 

Opinia tradiţională de bază a lui Kinsey se poate datora 
unei simple erori fatale de eşantionare. De exemplu, furtul 
compulsiv de obiecte lipsite de valoare intrinsecă pentru hoţ, 
dar care au semnificaţie semiotică obsesivă — tratat în sexo- 
logie sub denumirea de „cleptofilie“ — are o ocurenţă apa¬ 
rent mai mare la femei decît la bărbaţi, dar conexiunea nu e 
totdeauna explicit recunoscută (vezi Zavitzianos 1971, care 
pune în legătură fetişismul feminin cu exhibiţionismul şi clep¬ 
tomania). 

In plus, relatările de felul celei de mai jos nu sînt neobiş¬ 
nuite: „O tînără fată şi-a trăit primul orgasm în timp ce se 
masturba şi făcea ghem în mina o bucată de catifea neagră. 
O dată adultă, catifeaua i-a devenit esenţială din punct de ve¬ 
dere sexual. întreaga casă îi era decorată cu catifeaua preferată 
şi nu s-a măritat decît pentru a face rost de bani ca să cumpere 
şi mai multă catifea" (Morris 1969:169). în mod asemănă¬ 
tor, fixaţia Imeldei Mareos asupra celor 500 de furouri-su- 
tien şi celor 2 700 de perechi de pantofi ai săi pare a fi un caz 
bine mediatizat care presupune însă ceva mai mult decît ba¬ 
nalul fetişism feminin. 

Copiii de ambele sexe se agaţă deseori de cîte un obiect — 
ca Linus şi celebrul său pled. Un atare obiect poate fi corelat 
prin contiguitate cu un părinte sau cu ambientul material 
timpuriu al copilului mic. Potrivit unor psihiatri (Freedman 
şi alţii 1972: 637), aceasta este „o operaţie de securizare ce 
nu trebuie confundată cu fetişismul, în cazul căruia obiectul 
sexual normal e înlocuit cu altul". Se afirmă mai departe în 
aceeaşi sursă că fetişismul de acest ultim tip „nu apare, după 
cît se cunoaşte, în copilărie". Dar această opinie se poate da¬ 
tora cramponării psihiatrilor de prejudecata că un fetiş, pen¬ 
tru a fi definit ca atare, trebuie neapărat să producă satisfacţie 
sexuală genitală (socotită de obicei şi ea ca „deviantă") şi că 
utilizarea obiectelor spre a produce un efect fetişist se iveşte 

neapărat relativ tîrziu în adolescenţă. Cu toate acestea, unele 
obiecte pasagere din ambientul nemijlocit al copilului de la 
o dată mai timpurie pot fi, în cele din urmă, ridicate la sta¬ 
tutul de fetiş veritabil, astfel încît acesta pare încă o dată doar 
o chestiune de gradaţie (Sperling 1963, Roiphe 1973, Bem- 
porad şi alţii 1976). 

In treacăt, se cuvine să menţionăm aici un sindrom numit 
uneori „pigmalionism" şi care se referă la un fetiş sub forma 
unei statui de femeie sau a unei păpuşi de cauciuc de di¬ 
mensiuni umane. Din punct de vedere semiotic, un aseme¬ 
nea obiect ar constitui un index puternic colorat cu iconicitate. 
(într-un grad mai redus, cazurile mai rare de fetişism al ta¬ 
tuajelor, după relatarea lui Weimann 1962, pot implica şi 
indexuri iconice.) 

Alte fetişuri — ca de pildă inelele de logodnă cu diamant, 
banderolele pentru nunta de aur şi inelele sau insignele şcolare 
schimbate de către adolescenţi ca ocurenţi ai unor legături 
stabile (Money 1968: 63) — pot fi luate ca indexuri mascate, 
într-un sistem de referinţă erotic, cu o semnificaţie simbolică 
atotprezentă şi larg percepută în cadrul unei culturi. Banii 
înşişi sau, într-o accepţie mai largă, proprietatea se transfor¬ 
mă, după cum se spune, în obiecte-fetiş capitaliste (Becker 
şi Schorsch 1975 şi Stratton 1987). 

Fetişul în semiotică 

Revin acum la o examinare mai atentă a fetişului ca problemă 
semiotică. După cum se poate spicui chiar din discuţia de 
pînă acum, este limpede că un fetiş este 

• un semn, şi anume 

• un semn predominant indexical; şi, mai mult, el este 

• un semn indexical din specia metonimică, de obicei o 
sinecdocă pars pro toto ; şi că 

• acest semn indexical este, de regulă, amestecat cu elemente 

deopotrivă iconice şi simbolice în diverse proporţii, în 

funcţie de contextul utilizării sale. 

* 

în ceea ce priveşte ultimul punct, o consecinţă impor¬ 
tantă a modelului semiotic al fetişului este că nu e necesar 

y 

ca obiectul reprezentat să fie pe deplin prezent organismului 
înainte ca informaţia despre el să poată influenţa semioza 
internă („gîndirea") şi induce ceea ce Peirce (7:372) numea 
acţiune „gratificantă“ (gratific act ion). 

în altă terminologie, fetişul poate fi privit ca un model 
(aliquid), dar în asemenea măsură, încît acest simulacru e 
deseori mai puternic decît obiectul ( aliquo ) căruia îi ţine 
locul (statpro). Trimiterea lui (renvoi) aminteşte oarecum, 
ca eficacitate, pe cea a unei caricaturi în raport cu subiectul 
pe care îl reprezintă. Aceasta concordă cu ideea lui Morris 
(1969:209) potrivit căreia arta caricaturii este pe de-a-ntre- 
gul absorbită de procesul exacerbării stimulilor. Trăsăturile 
exagerate din caricaturi sînt, de regulă, echivalenţi supranor- 
mali ai trăsăturilor juvenile normale sau ai părţilor sexuale, 
ca sînii sau fesele femeii. 

După cum am văzut, termenul de „fetiş" a fost folosit pînă 
acum mai cu seamă în domeniile antropologiei şi psihiatriei 
(inclusiv, cu insistenţă specială, în cel al psihiatriei) şi, într-o 
accepţie mai restrînsă, mai focalizată—deşi foarte extensiv — 
în studiile despre comportamentul sexual la oameni. Noţi¬ 
unea de „fetiş" are de a face, în toate aceste concepţii, cu o 
întreţinere obsesivă a autoimaginii. 

După ştiinţa mea, pînă acum doar Christian Metz (1985) 
a reflectat asupra fetişului în termeni preponderent semiotici, 
dar chiar si el a făcut-o numai într-un mediu tehnic strict cir- 

y 

cumscris, şi anume în raport cu fotografia. Metz crede că, 
din cauza a două trăsături — dimensiunile relativ mici şi po¬ 
sibilitatea unei contemplări vizuale care se poate prelungi —, 
fotografia, în contrast cu lexicul cinematic, este mai potrivită 

sau are mai mari şanse să opereze ca un fetiş, cu alte cuvinte 
ca un element care semnifică deopotrivă pierderea („castra¬ 
rea simbolică" freudiană, care este metaforică) şi protecţia 
împotriva pierderii (care este metonimică). Voi lăsa totuşi la 
o parte problema fotografiei-ca-fetiş, pe care Metz o core¬ 
lează ingenios cu moartea (sau frica de moarte) şi conversaţia 
(concretizată ca privire, ochire, examinare vizuală atentă). 
Aş prefera în schimb să trec în revistă pe scurt şi să reflectez 
asupra implicaţiilor problemei etologice mai importante tra¬ 
tate în mod divers sub titluri ca „semnal/stimul supranor- 
mal" sau „semn supraoptim". 

Precizarea pe care doresc să o fac despre aceste semne 
a fost elegant surprinsă în celebrul aforism al lui Oscar Wilde 
(din A Woman of No Importance, actul al III-lea), „Nimic 
nu reuşeşte ca excesul", anticipat şi el de versurile lui Shakes- 
peare: „Să sufli aurul, să faci alb crinul, / Să torni mireasmă 
peste viorea ... / Risipă este şi trufie goală" (Regele Ioan , 
4.2.11 şi urm. [trad. de Dan Botta - n.t.f). 

Pe scurt, un semn este apreciat ca „supranormal" cînd 
depăşeşte un semn „normal" prin eficienţa sa ca declanşator 
(adică activarea comportamentului adecvat). Potrivit excelen¬ 
tei relatări a lui Guthrie (1976:19) despre anatomia organe¬ 
lor şi comportamentului social, aşa-numitele semne supra- 
normale „apar sub forma unor organe sociale neobişnuit de 
mari, adică intensificînd puterea semnalizantă prin intensifi¬ 
carea amplitudinii semnalului". Astfel, la anumite specii de 
animale, corniţele şi coarnele sînt folosite ca o apreciere a ran¬ 
gului; ele, aşadar, fie „cresc pînă la dimensiuni gigantice la 
masculii bătrîni, fie dezvoltă modificări specializate, precum 
umplerea spaţiului dintre vîrfuri pentru a forma pale, spo¬ 
rind astfel efectul vizual de la distantă". 

In special organele anale şi genitale — tocmai acelea în 
jurul cărora omenirea acumulează atîtea tabuuri — tind să 
se modifice sub formă de organe semiotice din mai multe pri¬ 
cini : parţial, pentru că mamiferele, avînd, în genere, un aparat 

olfactiv bine dezvoltat, au tendinţa de a-şi folosi fecalele şi 
urina ca parte a comportamentului lor de semnalizare („cine 
a fost, unde şi cînd ?“); şi parţial, din cauza supratonalităţilor 
sexuale pe care le posedă căile urinare ale diferitelor mami¬ 
fere. Organele genitale au căpătat adesea o mare importanţă 
semiotică si s-au ritualizat într-un set de semne care vehicu- 
lează opoziţii ca masculinitate/feminitate sau agresiune/su- 
punere, fiind totodată şi elaborate sub forma unei ornamentaţii 
sociale specializate care este corelată rezidual cu rolul lor 
copulator ancestral. 

Fenomenul obiectului-stimul supranormal a fost deseori 
demonstrat în studiile despre comportamentul animal, în¬ 
deosebi într-o exemplară lucrare a lui Tinbergen şi Perdeck 
(1950). Pe scurt, aceşti doi cercetători (printre alte realizări 
interesante) au descoperit că îţi poţi imagina un obiect-sti- 
mul supranormal constînd dintr-un model artificial în care 
unele aspecte semice sînt exagerate în raport cu obiectul na¬ 
tural. Un astfel de stimul supranormal a fost oferit de o an¬ 
drea roşie şi lungă cu trei inele albe în vîrf. In speţă, aceasta 
a fost mai eficientă decît capul şi ciocul, naturalist contrafă¬ 
cute, ale unui pescăruş adult, pentru a provoca o reacţie de 
deschidere a ciocurilor din partea puilor flămînzi. 

Trebuie remarcat de asemenea că, în experimente de felul 
acesta, forţa reacţiei la situatia-stimul variază de la un context 
la altul, inclusiv cel al stării interne a animalelor care reac¬ 
ţionează. în faimosul experiment conceput pentru identifi¬ 
carea earacterelor-stimul importante în cazul ghidrinului sau 
peştelui-cu-ghimpi cu trei radii spinoase, eficienţa maximă 
a expunerii unui abdomen roşu depinde de stadiul ciclului 
de creştere al respondentului şi de împrejurarea dacă se află 
pe teritoriul său. 

Scriind despre pisicile domestice, etologul Leyhausen 
(1967) a observat că „obiectele de substituţie" pot deveni 
obiecte supranormale, ca atunci cînd o pisică sătulă se dis¬ 
trează cu un ghem de hîrtie într-un joc intens de-a prinselea, 

în timp ce şoareci perfect „adecvaţi" ca pradă i se perindă 
zadarnic pe la nas. Intr-adevăr, ataşamentele fetişiste consti¬ 
tuie un loc comun printre vertebrate — mai ales la mamifere, 
precum şi la numeroase păsări. 

Aş susţine că fetişul este tocmai un semn supranormal, 
o „reacţie prost plasată" (Lorenz 1971:160), reprezentînd, 
dacă vreţi — şi, în fapt amplificînd printr-un proces de rituali- 
zare —, un anumit obiect natural, asupra căruia un individ 
s-a fixat preferenţial în locul obiectului propriu-zis. (Pentru 
un mecanism mai verosimil, vezi Leyhausen 1967.) Această 
definiţie necesită însă o considerabilă lărgire a conceptelor 
de fetiş şi fetişism pentru a cuprinde estetismul erotic în ge¬ 
nere, ca şi ataşamentele pozitive care doar prin extensie in¬ 
terpretativă pot, eventual, să fie considerate erotice (de ex., 
moaştele de sfinţi sau vraja cu o labă de iepure). 

Asemenea ataşamente apar în mod firesc între copil şi 
mamă şi, iarăşi, cînd copilul creşte şi se îndrăgosteşte de altă 
fiinţă umană. Ataşamentul de un obiect-erotic sau un partener 
sexual, avînd ca rezultat o relaţie pe care cercetătorii compor¬ 
tamentului animal o numesc legătură-de-cuplu ( pair-bonding ), 
presupune în fapt un fetiş viu: obiectul-erotic este o parspro 
toto în sensul că, să zicem, partenerul feminin ajunge să re¬ 
prezinte pe toate fiinţele feminine nubile. „Reacţiile estetice 
puternic sexuale la « trăsături frumoase » specifice ale corpu¬ 
lui masculin şi feminin impun o atenţie deosebită", deoarece 
acestea sînt provocate de caractere „care sînt indicatori ne¬ 
mijlociţi ai funcţiilor sexuale hormonale" (Lorenz 1971:159). 
Lorenz dă în continuare numeroase exemple din artă şi din 
modul de producere a unor atare „simulacre supraopti- 
male", subliniind caracterele ce sînt exagerate în acest scop; 
alte cazuri sînt enumerate şi discutate de Morris (1969). 

In această perspectivă, ceea ce în literatura eroticii şi a 
sexologiei se numeşte ataşament fetişist poate fi privit ca o 
formă de malamprentă. După cum scrie Morris (1969:169): 
„Cei mai mulţi dintre noi dezvoltă o legătură-de-cuplu pri- 

mară cu un membru al sexului opus dar fetişistul, pu¬ 
ternic marcat de obiectul său sexual neobişnuit, tinde să păs¬ 
treze tăcerea asupra ciudatului său ataşament ... Fetişistul 
... este izolat pînă la urmă de propria sa formă, înalt spe¬ 
cializată, de amprentă sexuală." 


8 

Semnele limbii 


Relaţia mutuală dintre semiotică şi lingvistică trebuie con¬ 
cepută fie ca egalitară, fie ca ierarhică. Dacă relaţia este ierar¬ 
hică, sînt două posibilităţi: fie lingvistica e supraordonată, 
adică ea îşi subsumează semiotica; fie semiotica e supraor¬ 
donată, adică îşi subsumează lingvistica. Fiecare dintre aces¬ 
te trei conjuncţii a fost divers prezentată, dar numai cea de-a 
treia s-a bucurat de un sprijin consecvent. Primele două pot 
fi combătute pe scurt astfel. 

Ideea că semiotica şi lingvistica sînt coegale este susţinută 
din raţiuni mai degrabă utilitare decît abstracte. Aşa cum, 
de pildă, a formulat mustrător Metz (1974:60): „In teorie, 
lingvistica este doar o ramură a semioticii, dar în fapt se¬ 
miotica a fost creată din lingvistică ... In cea mai mare parte, 
semiotica rămîne abia să se constituie, în timp ce lingvisti¬ 
ca este deja foarte avansată. Există însă un uşor reviriment. 
Post-saussurienii ... au luat semiotica pe care a prefigurat-o 
Saussure şi o transformă acum decis într-o disciplină trans- 
lingvistică. Şi e foarte bine că o fac, deoarece fratele mai mare 
trebuie să-l ajute pe cel mai mic, nu invers. “ Din nefericire, 
argumentaţia lui Metz este plină de erori, cea mai gravă din¬ 
tre ele fiind cea istorică: semiotica nu a fost cîtuşi de puţin 
creată pornind de la lingvistică, ci, cel mai probabil, pornind 
de la medicină, aşa cum s-a arătat pe larg în capitolele ante¬ 
rioare, mai putîndu-se spune de asemenea că rădăcinile ei 
pătrund de fapt şi mai adînc în analele umanităţii. Uneori 
însă metafora fraternă se bucură si de o consfinţire adminis- 

trativă: astfel, Rice University, în 1982, a înfiinţat un Depar¬ 
tament de Lingvistică şi Semiotică (Copeland 1984: X). 

S-ar putea ca Roland Barthes (1967:11) să fie avocatul 
fără egal în apărarea poziţiei radicale potrivit căreia semio¬ 
logia (alias semiotica) este doar „o parte a lingvisticii: mai 
precis ea este acea parte care acoperă marile unităţi semni- 
ficante ale discursului. Prin această răsturnare [a celebrei afir¬ 
maţii saussuriene, asupra căreia vom reveni mai jos], ne-am 
putea aştepta să fie adusă la lumină unitatea muncii de cer¬ 
cetare întreprinse actualmente în antropologie, sociologie, 
psihanaliză şi stilistică în jurul conceptului de semnificaţie." 
Unul din comentatorii lui Barthes făcea următoarea obser¬ 
vaţie în legătură cu acest pasaj: „Chiar dacă limba ar fi sin¬ 
gura evidenţă de care ar dispune semiologii, aceasta nu ar 
însemna că semiologia este o parte a lingvisticii, după cum 
nici împrejurarea că istoricii se bizuie pe documente scrise 
nu face din istorie o parte a lingvisticii. Dar semiologii nu se 
pot bizui numai pe limbă; ei nu pot porni de la presupunerea 
că orice e numit este semnificativ şi orice e nenumit este ne¬ 
semnificativ" (Culler 1983: 73—74). Părerea lui Prieto (1975: 
133) — „malgre l’attrait que peut exercer ce point de vue [adi¬ 
că cel al lui Barthes], je considere qu’il est insoutenable" — 
este împărtăşită de majoritatea semioticienilor şi de alţii. Ast¬ 
fel, în acest capitol, voi încerca să văd cum privesc semioti- 
cienii şi non-lingviştii semioza verbală şi pe cea non-verbală. 

Studiul semnului verbal 

După cum se spune adeseori, subiectul semioticii este „co¬ 
municarea oricărui fel de mesaje" (Jakobson 1974:32) sau 
„schimbul oricărui fel de mesaje şi sistemul de semne care 
stă la baza lor" (Sebeok 1985:1). Preocupările ei includ con¬ 
sideraţii despre modul cum sînt, succesiv, generate, codate, 
transmise, decodate şi interpretate mesajele şi felul cum toată 
această tranzacţie (semioză) are loc în funcţie de context. Alte 
întrebări gravitează în jurul problemelor de codare, filoge- 

neză şi istorie, ontogeneză, pierdere a capacităţii semiozice 
(„asemasie"; vezi Sebeok 1979: 71), şi altele. Un mesaj este 
echivalent cu un şir de semne. Iar semnele, după cum am vă¬ 
zut pe larg în cartea de faţă, sînt clasificabile după multe cri¬ 
terii (adesea parţial superpozabile): opoziţiile comune pot 
cuprinde semne subiective sau simptome versus semne obiec¬ 
tive; semne „dorite" sau semnale versus semne „nedorite" 
sau zgomote; semne versus simboluri (Maritain 1943, Cassi- 
rer 1944:31, Alston 1967a); iconi versus indexuri şi ambele 
opuse simbolurilor etc. Distincţia cea mai nemijlocit adec¬ 
vată aici este însă cea dintre semne non-verbale (categoria 
nemarcată) versus semne verbale (categoria marcată). Aceas¬ 
tă diferenţiere—care plasează semiotica într-o poziţie supra¬ 
ordonată deopotrivă în raport cu lingvistica şi cu disciplina 
prezumtivă lipsită pînă acum de o denumire globală uni¬ 
versal acceptată şi care studiază semnele non-verbale — se 
bucură de o tradiţie foarte respectabilă atît printre filozofi 
cît şi printre lingvişti. 

Dezvoltarea timpurie a noţiunii de „semn verbal" de la 
începuturile sale stoice a fost urmărită competent de Telegdi 
(1976:267-305), dar pentru continuarea poveştii începînd 
din secolul al XVII-lea trebuie să o luăm de la capăt cu Locke. 
In capitolul concluziv de două pagini din Eseul său (1690: 
720-721 [1961: II 330—331]), Locke a introdus în mod 
abrupt termenul semiotică, (cu o neînsemnată variantă de 
pronunţie), definind-o pe scurt ca „învăţătură a semnelor" 
şi explicînd că rolul ei „este să cerceteze natura semnelor de 
care se serveşte mintea pentru înţelegerea lucrurilor sau pen¬ 
tru a transmite cunoştinţele sale altora". Ceva mai departe 
în acelaşi paragraf, Locke continuă cu observaţia că „mai 
sînt necesare semne ale ideilor noastre pentru a ni le putea 
comunica unii altora şi pentru a ni le reaminti în folosul nos¬ 
tru. Oamenii au găsit că sunetele articulate sînt cele mai po¬ 
trivite si de aceea se folosesc de ele în mod obişnuit. Deci 
cercetarea ideilor şi a cuvintelor nu este un lucru de dispreţuit 

de către acela care ar vrea să privească cunoaşterea umană 
în întreaga sa întindere." Această clasificare epistemologică 
a lui Locke se întemeiază, după cum arată corect Armstrong 
(1965:380), „pe teoria specială a relaţiilor dintre lucru, idee 
şi cuvînt“. Şi, cum spune Deely (1985:309-310), aceşti ter¬ 
meni cheie, „cuvinte şi idei", sînt utilizaţi aici de către Locke 
în mod sinecdocţial; adică, prin cel dintîi, el înţelege semne 
verbale, în sensul obişnuit de oricare si toate unităţile de 
limbă, iar pe ultimele le egalizează cu obiectele (1690: 47). 
In orice caz, în aceste scurte pasaje, Locke stabileşte două 
puncte: întîi, că „cuvintele" sau semnele verbale nu consti¬ 
tuie decît o clasă de semne; dar că, în al doilea rînd, pentru 
oameni tocmai această clasă e cea privilegiată. 

Filozoful alsacian Lambert, puternic influenţat de către 
Locke, şi-a publicat bine conceputa Semiotik (1764) cu vreo 
trei sferturi de veac mai tîrziu, consacrînd primul dintre cele 
zece capitole ale ei unor tipuri de semne diferite de cele ver¬ 
bale, deşi restul monografiei sale se ocupă de limbă. 

însemnătatea pe care o acorda Peirce propriei sale doc¬ 
trine despre semne este pregnant ilustrată de un faimos citat 
dintr-o scrisoare către lady Welby, la 23 decembrie 1908: 
„Află că din ziua în care, pe la vîrsta de doisprezece sau trei¬ 
sprezece ani, am luat în mînă, în camera fratelui meu mai mare, 
un exemplar din Logica lui Whately şi l-am întrebat ce este 
logica şi, după ce mi-a dat un răspuns simplu, m-am întins 
pe jos şi m-am cufundat în ea, nu am mai fost capabil să stu¬ 
diez nimic — matematică, etică, metafizică, gravitaţie, ter¬ 
modinamică, optică, chimie, anatomie comparată, psihologie, 
fonetică, economie, istoria ştiinţelor, whist, bărbaţi, femei, 
vin, metrologie, altfel decît ca un studiu de semiotică" (Hard- 
wick 1977: 85-86). Putem introduce cu toată încrederea şi 
„fonetica" în acest catalog ca o parspro toto pentru ceea ce, 
altundeva (1:271), Peirce atesta ca „vasta şi splendid dezvol¬ 
tata ştiinţă a lingvisticii". 

Printre filozofi, Charles Morris (1946: 220-223,1964: 
60-62) pare a fi fost cel mai circumspect în privinţa legă¬ 
turilor dintre semiotică şi lingvistică. Sugestia pe care a fă¬ 
cut-o în 1946 (Morris 1946:221) şi pe care mi-o amintesc bine 
de la seminariile lui, pe care le frecventasem cu şase ani mai 
devreme, era că semiotica trebuie să furnizeze „metalimbajul 
oentru lingvistică'' şi că, astfel, ar fi de dorit ca terminologia 
lingvisticii să fie definită în termeni semiotici. „Realizarea 
acestui program în mod consecvent şi amănunţit ar însemna 
apariţia unei ştiinţe a lingvisticii fundamentate semiotic." Des¬ 
tul de ciudat, dorinţa lui Morris s-a înfăptuit oarecum la patru 
ani după moartea lui, cînd Shapiro (1983: IX) a făcut o seri¬ 
oasă „încercare de a întemeia o lingvistică peirceiană ... după 
direcţiile sugerate de semeiotica lui Peirce în contextul în¬ 
tregii sale filozofii". Se pare însă că încercarea aceasta a dat 
greş, căci ea a fost fie ignorată de cercetători importanţi activi 
în lingvistica contemporană, fie condamnată de alţi specia¬ 
lişti în Peirce (Walther 1984:117). Garver (1986: 74) a apre¬ 
ciat varianta de semiotică a lui Shapiro drept „eronată, chiar 
şi dintr-un punct de vedere peirceian". (în realitate, aborda¬ 
rea lui Shapiro a fost anticipată de alţi cîţiva lingvişti, printre 
care mai cu seamă Uriel Weinreich si Raimo Antilla, dar aces- 
te tratări ale datelor lingvistice într-un cadru puternic semio¬ 
tic, după cum ne reaminteşte, pe un ton atenuant caracteristic, 
Rauch [198 7^passim\ „nu au revoluţionat nici măcar meto¬ 
dologia lingvistică.") 

Lingvistica, preciza Carnap (1942:13), „este partea em¬ 
pirică şi descriptivă a semioticii (limbilor vorbite sau scrise)". 
Morris a dezvoltat propoziţia lui Carnap introducînd noţi¬ 
unea foarte generală de lansign-system („sistem-limbsemn"), 
aplicabilă nu numai limbilor vorbite sau scrise, ci şi matema¬ 
ticii şi logicii simbolice „şi poate şi artelor" (Morris 1964: 
60), observînd că se admite în genere (dar îi menţionează nu¬ 
mai pe Hjelmslev, Bloomfield şi Greenberg) „că lingvistica 
este o parte a semioticii" (1946:62). Propunerea lui de a în- 

locui cuvîntul „limbă" cu „sistem-limbsemn" (1946: 36) îm¬ 
preună cu alte inovaţii terminologice asociate, s-a dovedit 
născută moartă; a avut însă dreptate cînd a remarcat că majo¬ 
ritatea lingviştilor care au reflectat cît de cît asupra subiec¬ 
tului îşi privesc disciplina ca pe o parte a semioticii. Printre 
lingviştii care împărtăşesc această convingere, cel dintîi dis¬ 
cutat e de obicei Saussure. 

Saussure, care folosea cuvîntul semiologie mai curînd decît 
semiotică — şi uneori sinonimul francez, mai adecvat, dar nici¬ 
odată consacrat, signologie —., pare a fi consacrat foarte puţin 
timp în cursurile sale acestei situări a lingvisticii. Un pasaj 
compact, dar respectat şi influent, sună după cum urmează: 

Limba este o instituţie socială; ea se deosebeşte însă prin mai multe 
trăsături de alte instituţii politice, juridice etc. Pentru a-i înţelege natura 
specială, trebuie să luăm în considerare un nou ordin de fapte. 

Limba este un sistem de semne [cf. Locke!] care exprimă idei şi, 
prin aceasta, comparabil cu scrisul, cu alfabetul surdo-muţilor, cu 
riturile simbolice, cu formele de politeţe, cu semnalele militare etc. 
etc. Ea nu este decît cel mai important dintre aceste sisteme. 

Se poate concepe, aşadar, o ştiinţă care studiază viaţa semnelor 
în sinul vieţii sociale ; ea ar constitui o parte a psihologiei sociale şi, 
prin urmare, a psihologiei generale; o vom numi semiologie (de la 
grecescul semelon , „semn"). Ea ne-ar învăţa în ce constau semnele, 
ce legi le guvernează. De vreme ce ea încă nu există, nu putem spune 
ce anume va fi; dar ea are dreptul la existenţă, locul ei este dinainte 
hotărît. Lingvistica nu e decît o parte a acestei ştiinţe generale, legile 
pe care le va descoperi semiologia îi vor fi aplicabile lingvisticii, iar 
aceasta va fi anexată unui domeniu bine definit în ansamblul faptelor 
omeneşti. 

î 

S-au făcut după aceea mai multe tentative de a pune în 
practică implicaţiile programului lui Saussure, primul dintre 
ele fiind judicioasa — şi prea îndelung neglijata — încercare 
a lui Buyssens (1943:31), care a considerat ca de la sine înţe¬ 
les că „seul le point de vue semiologique permet de determi- 
ner scientifiquement l’objet de la linguistique". Principiului 

formulat aici şi potrivit căruia problemele lingvistice „sînt 
înainte de toate semiologice" şi „vom simţi nevoia de a le gru¬ 
pa în semiologie şi de a le explica prin legile acestei ştiinţe" 
(Saussure 1967:16-17), mai trebuie să-i alăturăm încă unul, 
şi anume că lingvistica, în viziunea lui Saussure, era menită 
să servească drept model („le patron general") pentru se¬ 
miologie (sau semiotică). Această formulă, fiindcă veni vor¬ 
ba, s-a dovedit a fi fost total greşit înţeleasă şi a dus în mod 
fatal pe căi greşite eforturile de cercetare, bunăoară, în do¬ 
menii adiacente precum „kinesica". 

Sapir(1929:211)a văzut şi el faptele lingvistice ca „for¬ 
me specializate ale comportamentului simbolic" şi a menţio¬ 
nat printre „procesele comunicative primare ale societăţii ... 
limba: gestul în cel mai larg sens al său; imitaţia comporta¬ 
mentului public; şi un mare şi insuficient definit grup de pro¬ 
cese implicite care se dezvoltă din comportamentul public 
şi la care ne-am putea referi în mod vag ca la « sugestia soci¬ 
ală »“. Adăuga apoi că „limba este procesul comunicaţional 
prin excelenţă în oricare dintre societăţile cunoscute" (Sapir 
1931: 78-79). Nu a folosit însă, după ştiinţa mea, nici un 
termen din familia „semioticii". 

Gardiner (1932:85) observă că „cercetătorul teoriei lingvis¬ 
tice ... tratează enunţurile doar ca instrumente de comuni¬ 
caţie, ca semne semnificante. Interesul său îl constituie, în 
fapt, ceea ce a fost în mod divers numit semasiologie, sig- 
nifică sau semnatică. Este un cîmp larg şi, cînd este corect 
înţeles, el îmbrăţişează întreg domeniul gramaticii şi al le¬ 
xicologiei deopotrivă." Aici ar trebui menţionată, de ase¬ 
menea, aserţiunea lui Bloomfield (1939:225) că „lingvistica 
este principalul colaborator al semioticii"; şi cea a lui Wein- 
reich (1968:164) că „cercetarea specializată a limbii naturale 
umane [sîc] — fenomenul semiotic prin excelenţă — consti¬ 
tuie lingvistica". Spre a rotunji asemenea sentinţe aforistice, 
am putea cita în încheiere interpretarea lui Greimas şi Courtes 
despre ceea ce este lingvistica: aceasta, susţin ei, „ar putea fi 

definită precum studiul ştiinţific al limbii ca sistem semiotic" 
(vezi mai departe Mounin 1970). 

Se cuvin remarcate contribuţiile a două figuri majore din 
lingvistica secolului al XX-lea: cea a lui Hjelmslev (Trabant 
1981) — care a fost puternic influenţat de Saussure — şi cea 
a lui Jakobson — care a fost de asemenea saturat de Saussure, 
dar în mult mai mare măsură determinat de Peirce. Greimas 
şi Courtes (1982:288), ignorînd total istoria, au proclamat 
că Hjelmslev „a fost primul care a propus o teorie semiotică 
coerentă", exagerare nechibzuită prin care au vrut pesemne 
să spună doar că el a considerat semiotica drept „o ierarhie 
... înzestrată cu un dublu mod de existenţă, paradigmatică 
şi sintagmatică ... şi a dotat-o cu cel puţin două planuri de 
articulare — expresia şi conţinutul". Apoi, sistemele semio¬ 
tice naturale, în concepţia lui Hjelmslev, cuprind limbile natu¬ 
rale. După cum spune Eco (1984:14), definiţia lui Hjelmslev 
poate fi luată într-adevăr „drept o dezvoltare mai riguroasă 
a conceptului saussurian", e însă la fel de adevărat că pro¬ 
gramul său pentru semiotică „anunţat cu atîta convingere 
nu a fost niciodată pus în practică cu succes în nici un dome¬ 
niu al ştiinţei" (Sebeok 1985: 13). Chiar şi Trabant (1981: 
149) recunoaşte că teoria lui Hjelmslev nu are virtual nici un 
impact, chiar dacă încearcă să-i demonstreze originalitatea 
în dezvoltarea lingvisticii moderne prin singura sa iniţiativă 
parţial reuşită de a o fi combinat cu semiotica generală. 

Contribuţia lui Jakobson la doctrina semnelor a fost în 
toate privinţele la fel de penetrantă ca şi cea a lui Hjelmslev, 
chiar dacă este mai puţin direct indentificabilă (ea e prezen¬ 
tată convingător şi detaliat în Eco 1977). Jakobson (1974:32) 
a fost de aceeaşi părere cu alţi lingvişti că „dintre aceste două 
ştiinţe despre om", şi anume semiotica şi lingvistica, „cea din 
urmă are o sferă mai redusă", limitîndu-se la comunicarea 
mesajelor verbale, „şi totuşi, pe de altă parte, orice comuni¬ 
care umană de mesaje non-verbale presupune un circuit de 
mesaje verbale, fără implicaţia contrară". Punctul cel mai re- 

levant pentru materia discutată aici este că el a desfăşurat o 
ierarhie mult mai cuprinzătoare şi multistratificată a „disci¬ 
plinelor comunicării". (în acest sens, el perfecţiona de fapt 
o schemă avansată iniţial de Levi-Strauss 1958: 95.) Potrivit 
acestei concepţii mai largi, în orice societate (umană) comuni¬ 
carea acţionează pe trei niveluri: „schimb de mesaje, schimb 
de utilităti (si anume bunuri si servicii) si schimb de femei 
(sau, poate, într-o formulare mai generalizantă, schimb de 
parteneri). Prin urmare, lingvistica (împreună cu alte disci¬ 
pline semiotice), economia şi, în sfîrşit, studiile despre ru¬ 
denie şi căsătorie « abordează aceleaşi tipuri de probleme pe 
diferite niveluri strategice şi aparţin cu adevărat aceluiaşi 
domeniu » ... Toate aceste niveluri de comunicare atribuie 
limbii un rol fundamental." 

După mine, ceea ce viciază acest proiect este faptul că 
el nu e destul de universal; în speţă, uită să ia în considerare 
mai multe diviziuni fundamentale ce ţin de biosemiotică sau 
biocomunicaţie (Tembrock 1971), cum ar fi endosemiotica 
(T. von Uexkiill, ed., 1980: 291), zoosemiotica (Sebeok 
1963), fitosemiotica (Krampen 1981) etc., în nici una dintre 
acestea limba — o propensiune genospecifică a lui Homo — 
nu joacă nici un fel de rol. Pe scurt, chiar dacă tratează ele¬ 
gant compartimentele din „semiotica culturii", această sche¬ 
mă nu izbuteşte să facă loc si celor ce tin de domeniile mult 
mai ample ale „semioticii naturii" în interiorul căreia sînt în¬ 
globate şi toate cele precedente. Dacă semiotica vrea într-a- 
devăr să rămînă „ştiinţa sistemelor semice comunicaţionale", 
semiotica nu face faţă imensei responsabilităţi de a face sin¬ 
teza dintre lingvistică şi „cercetarea asupra comportamen¬ 
tului animal, şi îndeosebi sistemele de semnalizare şi multe 
altele" (Lekomcev 1977: 39). 

în general vorbind, gramaticienii generativi nu au dat nici 
o atenţie semioticii, deşi Chomsky (1980: 253) face totuşi 
aluzie la o „ştiinţă a semiologiei" în cadrul căreia, spune el, 
„e tentant să stabilim o analogie ... cu regulile gramaticale. 

care leagă între ele diverse niveluri ale reprezentării lingvis¬ 
tice". O atare ştiinţă, adaugă el, „nu se poate afla mult dincolo 
de orizonturile investigaţiei curente", notînd „unele încer¬ 
cări de sinteză generală". Compatibilitatea dintre teoria lui 
Chomsky şi concepţiile semiotice despre funcţia simbolică 
rămîne de explorat, dar ea îşi va găsi probabil explicaţia atunci 
cînd ambele vor putea fi integrate în structura unei ştiinţe 
cognitive mai cuprinzătoare. 

Producţia de semne verbale 

J 

si non-verbale 

J 

Consideraţiile lui Jakob von Uexkull (1982:4-6) despre re¬ 
laţia dintre procesele semice ale naturii şi ale limbii oferă un 
cadru fertil pentru examinarea producţiei de semne verbale 
şi non-verbale. Distincţia dintre cod şi mesaj sau, în sens 
mai restrîns, dintre langue şi parole, corespunde distincţiei 
făcute de către von Uexkiill între „planul activ" şi „expe¬ 
rienţa concretă de viaţă". Despre plan, el scria: „Mintea noas¬ 
tră posedă un plan interior care se revelează doar în momentul 
cînd începe să fie activ. Aşadar, trebuie să observăm mintea 
în perioada în care primeşte şi prelucrează impresii conform 
activităţii sale." Sau: „Forma nu e niciodată altceva decît pro¬ 
dusul unui plan întipărit în materia indiferentă care ar fi pu¬ 
tut lua tot atît de bine si altă formă." Să nu uităm că acest 
mare inovator în biologia teoretică nu auzise niciodată de 
contemporanii săi mai vîrstnici, Peirce şi Saussure. 

Studiul cuprinzător al semnelor şi sistemelor de semne, 
fie ele verbale sau non-verbale, pretinde deopotrivă abordări 
sincronice (structurale şi funcţionale) şi aplicarea perspec¬ 
tivelor diacronice (de dezvoltare sau ontogenetice şi evolu¬ 
tive sau filogenetice —jSebeok 1979:27-34,57-60; şi 1985: 
26-45). Cît despre ontogenia semiozei la specia noastră, e 
absolut limpede că sistemele multiple de semne non-verbale 
sînt „gata montate" în comportamentul oricărui nou-născut 
normal; această înzestrare semiozică iniţială le dă copiilor 

posibilitatea de a supravieţui şi totodată de a dobîndi şi a-şi 
compune o cunoaştere operativă a lumii lor ( Umwelt) înainte 
de a dobîndi semnele verbale (vezi, de exemplu, Bullowa 1979 
în Bruner 1983). Ceea ce nu trebuie să pierdem din vedere 
este că sistemele semice non-verbal e nu se atrofiază nicide¬ 
cum (deşi, fireşte, pot fi alterate) în trecerea către vîrsta adultă 
şi bătrîneţe. Cu alte cuvinte, cele două repertorii — cel cro¬ 
nologic anterior şi cel mult, mult mai tînăr — devin şi rămîn 
profund întreţesute, completîndu-se şi suplimentîndu-se re¬ 
ciproc de-a lungul fiecărei vieţi umane individuale. Această 
întemeiere pe două moduri semiotice independente, dar sub¬ 
til întreţesute — calificate uneori ca zoosemiotic şi antropo- 
semiotic — reprezintă elementul distinctiv hominoid mai 
degrabă decît simpla propensiune lingvistică ce ne caracteri¬ 
zează specia. 

Cînd ajungem la chestiuni de filogenie, eu unul am afirmat 
întotdeauna că apariţia vieţii pe pămînt, acum vreo 3,5 mi¬ 
liarde de ani, coincide cu naşterea semiozei. Stiinta vieţii si 
ştiinţa semnelor se implică astfel mutual una pe cealaltă. Am 
susţinut de asemenea că derivarea limbii din orice sistem ani¬ 
mal de comunicare este un exerciţiu absolut inutil, deoarece 
limba nu s-a dezvoltat pentru a sluji exigenţele comunica- 
ţionale. Ea s-a dezvoltat, după cum vom vedea în capitolul 
următor, ca un dispozitiv de modelare extrem de sofisticat, 
în sensul conceptului de Umweltlehre al lui von Uexkiill, 
aşa cum a fost prezentat, de exemplu, în 1982 (vezi şi Lot- 
man 1977), cu certitudine prezent — adică limba-ca-sistem- 
de-modelare, nu vorbirea-ca-instrument-de-comunicare — 
la Homo habilis. Acest membru ancestral al genului nostru 
a apărut, oarecum brusc, acum doar vreo două milioane de 
ani. Limba, care a fost o adaptare evolutivă în cadrul genu¬ 
lui, a fost în cele din urmă „exaptată“ (Gould şi Vrba 1982) 
la specia Homo sapiens acum abia trei sute de mii de ani 
sub forma vorbirii. De atît de mult timp au avut nevoie abi¬ 
lităţile de codificare ale lui Homo sapiens spre a fi acordate 

fin cu abilităţile de decodificare corespunzătoare ale speciei 
noastre. De notat că semioza verbală, ca şi în ontogenia uma¬ 
nă, nu a înlocuit nicidecum străvechile si feluritele manifes- 
tari non-verbale, din motive care au fost precizate şi elucidate 
de către Bateson (în Sebeok 1968: 614): 

[Decăderea] organelor şi abilităţilor sub presiunea substituţiei evolu¬ 
tive reprezintă un fenomen sistemic necesar şi inevitabil. Dacă, aşa¬ 
dar, limbajul verbal ar fi în orice caz o substituţie evolutivă a comunicării 
prin mijloace [non-verbale] ..ar fi fost de aşteptat ca vechile ... sis¬ 
teme să fi suferit o decădere învederată. E limpede că nu au suferit-o. 
Ci mai degrabă [utilizările semnelor non-verbale] ale oamenilor au 
devenit mai bogate şi mai complexe, iar [comunicarea] non-verbală 
a înflorit o dată cu evoluţia limbajului verbal. 

Pe scurt, o mare parte a opiniei specializate susţine că 
lingvistica e o ramură structural mai degrabă decît funcţional 
autonomă a semioticii, restul acesteia cuprinzînd o largă va¬ 
rietate de sisteme non-verbale de semnificare si comunicaţie 

* y 

care, la oameni, înfloresc simultan cu cea dintîi, corelate re¬ 
ciproc. In secţiunea temporală longitudinală, atît în viaţa 
organismelor, cît şi în vieţile bărbaţilor şi femeilor, semioza 
non-verbală se bucură de o prioritate substanţială. Studiile 
despre felul anume cum se combină şi se modifică reciproc 
în comunităţile noastre lingvistice multiforme semnele ver¬ 
bale şi cele non-verbale trebuie să fie în continuare întreprin¬ 
se prin colaborarea dintre lingvişti şi alţi semioticieni. 

Toate fiinţele vii interacţionează prin intermediul schim¬ 
burilor de mesaje non-verbale. Oamenii adulţi normali inter¬ 
acţionează deopotrivă prin schimburi de mesaje non-verbale 
si verbale. Deşi acestea din urmă, si anume limba, constituie 

î j 7 y 7 

o structură semiautonomă, ea se află înglobată într-o ma¬ 
trice labirintică de alte varietăţi de tipare semiotice utilizate 
printre noi şi moştenite în chip variat de la strămoşii noştri 
animali. „De vreme ce“, aşa cum sublinia Jakobson (1974: 
39), „mesajele verbale analizate de lingvişti sînt în legătură 

cu comunicarea mesajelor non-verbale" şi deoarece, după 
cum sublinia Benveniste (1971:14), „limba este şi ea umană; 
ea e punctul de interacţiune dintre viaţa mentală şi culturală 
la om", învăţarea eficientă a limbii trebuie privită ca o străda¬ 
nie în direcţia numită de Morris (1946:353-354) „semiotica 
aplicată [care] utilizează cunoştinţele despre semne în vede¬ 
rea atingerii unor scopuri felurite". întrebarea pe care aş dori 
să o pun din nou aici (ridicată în Sebeok 1985:179) este urmă¬ 
toarea: „Dacă, aşa cum se şi întîmplă, cheltuim volume incal¬ 
culabile de energie, timp şi bani ca să le inculcăm copiilor şi 
adulţilor o gamă întreagă de competenţe în materie de limbi 
străine, de ce oare abilităţile gesticulatorii străine indisolubil 
paralele sînt total şi universal neglijate, mai cu seamă cînd 
ne gîndim că şi lingviştii sînt pe deplin conştienţi de faptul 
că ceea ce s-a numit pachetul comunicaţional total, « compa¬ 
rabil cel mai bine cu un cablu coaxial care vehiculează mai 
multe mesaje în acelaşi timp », este un simil deloc exagerat ?" 

Cînd am pus pentru prima dată această întrebare, mai 
precis în 1975, existau foarte puţine materiale pentru pre¬ 
darea abilităţilor gesticulatorii străine; cele disponibile se 
limitau la franceză şi spaniolă (iberică şi columbiană). As¬ 
tăzi situaţia s-a ameliorat, nu însă foarte mult. Impactul com¬ 
portamentului non-verbal asupra predării limbilor străine 
a fost examinat de Ward şi von Raffler-Engel (1980:287-304), 
dar încercarea lor descria rezultatele unui experiment ex¬ 
trem de modest. Începînd de la finele deceniului 1970, Cen¬ 
trul de cercetări pentru Studii Lingvistice şi Semiotice de la 
Indiana University a început să acorde acestei evidente pe¬ 
nurii de materiale o anumită atenţie preliminară (proiectul 
a fost descris la Johnson 1979 şi la Wintsch 1979). Johnson 
a alcătuit şi un manual de comunicare non-verbală pentru 
profesorii de japoneză, însoţit de un film de o jumătate de 
oră, larg utilizat, în care japonezi nativi execută gesturi spe¬ 
cifice şi interacţiuni situaţionale (vezi şiTsuda 1984). Johnson 
a întocmit şi un manual corespunzător pentru profesorii de 

arabă din zona Golfului Persic. Harrison ( 1983 ) a publicat 
un manual paralel care compară comportamentul social bra¬ 
zilian şi cel nord-american, iar Rector şi Trinta ( 1985 ) au dat 
un manual ilustrat despre comunicarea non-verbală, adică 
gesticulaţie, şi în Brazilia. Toate acestea nu pot fi socotite 
însă decît ca un simplu început într-o acţiune care trebuie 
universal realizată, mai cu seamă prin editarea unor mijloace 
auxiliare vizuale indispensabile. 


9 

Limba ca sistem de modelare primar ? 


Expresia „sistem de modelare primar" — cuplată, de regulă, 
cu conceptul complementar „sistem de modelare secundar", 
care îi accentuează caracterul derivat în raport cu limba na¬ 
turală — este centrală în semiotica rusă a scolii de la Moscova- 

5 

Tartu încă din 1962, cînd a fost propus de Zalizniak, Ivanov 
şi Toporov (vezi Lucid 1977:47-58 şi Rudy 1986). în 1974 
am interpretat conceptul inferat — după ce îmi verificasem 
nivelul provizoriu de înţelegere, cu prilejul unei conferinţe 
la Universitatea din Tartu în august 1970, cu profesorul Iva- 
nov — după cum urmează: „Noţiunea de sistem de mode¬ 
lare secundar, în sens larg, se referă la un model ideologic 
al lumii în care mediul se află în relaţie mutuală cu alt sistem, 
cum ar fi un organism individual, o colectivitate, un calcu¬ 
lator etc., şi unde reflecţia sa funcţionează ca un control pen¬ 
tru modul total de comunicare al acestui sistem. Un model 
al lumii constituie astfel un program pentru comportamen¬ 
tul individului, al colectivităţii, al maşinii etc., de vreme ce 
el îşi defineşte atît alegerea operaţiilor, cît şi regulile şi mo¬ 
tivaţiile subiacente. Modelul lumii poate fi actualizat în di¬ 
verse forme ale comportamentului uman şi ale produselor 
sale, inclusiv textele lingvistice — de aici accentul pe artele 
verbale —, instituţiile sociale, mişcările civilizatorii s.a.m.d. 
Deşi Ivanov, binevoitor, s-a declarat de acord la vremea res¬ 
pectivă cu formularea mea ad-hoc, aceasta, privită retrospec¬ 
tiv, mi se pare că cere precizări suplimentare. Prin urmare, 
scopul acestui capitol final este de a se concentra asupra sis¬ 
temului de modelare prin excelenţă uman — limbajul verbal. 

Sistemul de modelare 

Definiţia canonică a sistemului de modelare a fost elaborată 
de Lotmanîn 1967 (Lucid 1977:7) ca „structură de elemente 
şi reguli destinate combinării lor şi care se află într-o stare 
de analogie stabilă cu întreaga sferă a unui obiect de cunoaş¬ 
tere, intuire sau reglare. Prin urmare sistemul de modelare 
poate fi privit ca o limbă. Sistemele care au la bază o limbă 
naturală şi care dobîndesc suprastructuri suplimentare, creînd 
astfel limbaje de nivel secund, pot fi numite în mod adecvat 
sisteme de modelare secundare/* Limba naturală, pe scurt, 
este poziţionată ca infrastructura primară sau de bază pen¬ 
tru toate celelalte sisteme semice umane: si acestea din urmă 

7 > 

— cum ar fi mitul sau religia — sînt considerate a fi supra¬ 
structuri rezultante construite pe baza celor dintîi. în 1971 
Lotman şi Uspenski (în engleză 1978) şi-au elaborat teza 
despre studiul semiotic al culturii, cu observaţia că, în sche¬ 
ma lor, limba este văzută ca îndeplinind o funcţie comuni- 
caţională specifică prin aceea că înzestrează colectivitatea cu 
o prezumţie de comunicabilitate. 

O chestiune subiacentă vizează, în chip mai general, con¬ 
ceptul de „model" — care este în esenţă o analogie reductivă 
şi, ca atare, un fel de icon — şi aplicaţiile sale, dacă e cazul, 
ca pe un termen tehnic în semiotica non-verbalului şi a ver¬ 
balului în special. E, desigur, o apelaţiune la modă în literatura 
şi filozofia ştiinţei, unde a căpătat însă numeroase conotaţii 
diferite. Unele dintre cele mai importante — mai cu seamă 
în logică, matematică şi fizică — sînt incitant discutate de 
Hesse (1967). 

Singura discuţie consemnată despre modelele lingvistice 
de care am cunoştinţă a avut loc la Congresul internaţional 
de logică, metodologie şi filozofie a ştiinţei din 1960, cu par¬ 
ticiparea (printre alţii) a lui Bar-Hillel şi Chomsky. Actele 
congresului includ o foarte utilă, deşi neglijată, contribuţie 
a lui Yuen Ren Chao, care observă corect că, „în timp ce ter¬ 
menul de « model» este relativ nou în lingvistică ... utiliza- 

rea a ceea ce putem privi în chip rezonabil ca modele e la 
fel de veche ca şi studiul limbii“ (Chao 1962: 558; pentru 
referinţe ulterioare, vezi Welte 1974: 1: 386-387, Stewart 
1976, Koch 1986). Chao susţine că cea mai timpurie men¬ 
ţiune despre modele în lingvistică a fost făcută în 1944 de 
Z.S. Harris. Termenul a fost folosit apoi tot mai frecvent, dar 
într-o derutantă varietate de accepţiuni: Chao enumeră nu 
mai puţin de treizeci de sinonime sau sintagme mai mult sau 
mai puţin echivalente cu „model" de-a lungul celor paispre¬ 
zece ani pe care i-a monitorizat. Nici unul dintre acestea nu 
pare a fi conform cu sau a dispune de sfera utilizărilor noţi¬ 
unii de „model" din tradiţia rusească. 

Cîteva modele de semioză din secolul al XX-lea ante¬ 
rioare lui Chao şi de după el sînt ilustrate de următoarele 
scheme grafice, un eşantion modest ales aproape întîmplător 
dintr-un număr mult mai mare (Fiske 1982). E de notat şi 
faptul că aceste modele sînt, toate, mai mult sau mai puţin, 
legate intertextual unele de altele: configuratorii lor au fost 
la curent cu modelele anterioare şi interpretările date de ei 
acestor modele au fost repoziţionate în lumina fiecărui mo¬ 
del ulterior. 

Această „diagramă accesibilă a simbolului, referinţei şi 
referentului" a fost creată în anii 1920 de către Ogden şi 
Richards(1923: 11): 


GÎNDIRE SAU REFERINŢĂ 

In Europa, următorul „model organon" al limbii creat de 
Biihler (1934:28) s-a bucurat de o largă influenţă după 1935: 



Gegenstănde und Sachverhalte 


j-. Darstellung 


Ausdruck 

i 


Appell 


Sender 


Empfănger 


Diagrama schematică de flux a lui Shannon şi Weaver 
(1949: 5), reprezentînd un sistem general de comunicaţie, 
a devenit de-a dreptul clasică şi continuă să fie copiată cu tot 
soiul de variaţii, întrucît este valoroasă euristic şi sugerează 
modalităţi de explicare a teoriei incluse în ea: 


Sursă de 

informaţie Transmiţător Receptor Destinaţie 



Sursă de 
zgomot 

La începutul anilor 1960, am încercat (1972a: 14) să de¬ 
scriu cu ajutorul unui triunghi Morley relaţiile dintre mode¬ 
lul lui Biihler si schema teoretico-informatională mai 
cuprinzătoare a lui Jakobson (1960: 253, 257) cu şase 
factori constitutivi, fiecare din ei fiind poziţionat pentru a 
determina o funcţie diferită a limbii; aceasta, la rîndul său, 

era influenţată de modelul lui Shannon si Weaver: 

> * 

IV. Canal 



Chao nu insistă asupra vederilor sale, e însă limpede că, 
dacă şi le-ar fi dezvoltat, ele ar fi reflectat principiile semio¬ 
tice comune prin schimbarea parităţii lor. Ce spune el este 
că, în modelul modelelor elaborat de el, „există lucruri şi 
modele ale lucrurilor, acestea din urmă fiind tot lucruri, dar 
utilizate într-o manieră aparte" (1962:564). Astăzi am spune 
însă mai degrabă că există obiecte şi semne ale obiectelor, 
cele dintîi fiind tot semne, dar utilizate într-o manieră aparte. 

Chao dă apoi acest exemplu: „Dacă luăm două lucruri 
la întâmplare, să zicem verze şi regi, şi facem, să zicem, dintr-o 

varză modelul unui rege, nu e posibil ca multe adevăruri de¬ 
spre unul să fie adevăruri şi despre celălalt, deşi în mod obiş¬ 
nuit nu se ajunge la zero, de ex. ambele sînt sau pot fi lucruri 
vii etc., dar modelitatea verzelor în raport cu regii e foarte 
scăzută." 

Totul poate fi reformulatîn idiom semiotic standard după 
cum urmează: o varză (aliquid) ţine locul unui rege ( aliquo). 
Dacă este probabil că mult din ceea ce e adevărat despre unul 
(adică despre semnul „varză") este adevărat şi despre celă¬ 
lalt (adică despre obiectul „rege"), atunci am putea pesemne 
dezvolta, cu Peirce (2:257), că varza tinde să fie un „sinsemn 
dicent", implicînd deopotrivă „un sinsemn iconic pentru a 
încorpora informaţia şi un sinsemn indexical rematic pentru 
a indica obiectul la care se referă informaţia". Dacă însă foarte 
puţin despre unul este adevărat şi despre celălalt (chiar dacă 
nu zero), am putea spune, tot cu Peirce (2:261) că varza tin¬ 
de să fie un simbol rematic sau o remă simbolică, ca nume 
comun. In versiunea semiozei mult simplificată propusă de 
Jakobson (1980:11,22), s-ar putea spune că un model M, 
o varză, funcţionează ca un renvoi al lucrului T, un rege, 
şi această trimitere ar putea, în virtutea unei similarităţi efec¬ 
tive, să fie iconică—în definitiv, aşa cum ne-a învăţat Morris, 
iconicitatea este „o chestiune de gradaţie". Sau, în virtutea 
unei contiguităţi atribuite, convenţionale şi obişnuite, tri¬ 
miterea ar putea fi simbolică, în bună măsură cum, pentru 
cîinele experimental din paradigma pavloviană, sunetul unui 
metronom devenea un simbol arbitrar cuplat (adică un reflex 
condiţionat) pentru hrană consistentă. 

Modelul lui Uexkull vizitat a doua oară 

Concepţiile ruseşti despre modele şi sisteme de modelare sînt 
evident mult îndatorate teoriei despre semnificaţie a lui Jakob 
von Uexkull (Gipper 1963, Sebeok 1979) dezvoltate la Ham- 
burg în timpul primelor decade ale secolului al XX-lea, de 
către acest mare biolog, într-o serie de contribuţii pătrun- 

zătoare, chiar dacă sinuoase, la semiotică. Stepanov (1971: 
27-32), de exemplu, îl alege pe el pentru a-1 comenta pe larg 
în cursul schiţei sale despre tendinţele (pe atunci) curente 
din (bio)semiotica modernă. 

Deosebit de originala Umweltforschung a lui Uexkull — 
pe care creatorul ei a văzut-o ca pe o teorie ştiinţifică anco¬ 
rată în intuiţiile a priori ale lui Kant — este cu adevărat o 
teorie fundamentală atît a proceselor semice (sau a semiozei), 
cît şi a funcţiilor vitale. In plus, concepţia lui utilizează simul¬ 
tan un model central — faimosul „ciclu funcţional". Această 
diagramă simplă, deşi nu liniară, prin care, după cum a obser¬ 
vat Lorenz (1971: 274), „este implicat un vast program de 
cercetare", constituie în sine o teorie cibernetică a modelării 
atît de fundamentală, încît evoluţia limbii nu poate fi sesi¬ 
zată fără ea. Ciclul său funcţional arată astfel: 

Termenul de Umwelt s-a dovedit deosebit de recalcitrant 
la traducere, deşi „univers subiectiv", „lume fenomenală" 
şi „autolume" aproximează în grade diferite intenţia auto¬ 
rului. „Model" îl redă însă în chip mai incisiv, mai ales din 
perspectiva profesiunii sale de credinţă potrivit căreia „fie¬ 
care subiect este constructorul Umwelt -ului său" (Uexkiill 
1982: 87). 

După cum a explicat cu maximă claritate Jacob (1982:55), 
„orice organism e astfel echipat, încît să obţină o anumită per¬ 
cepţie a lumii exterioare. Fiecare specie trăieşte astfel în pro¬ 
pria sa lume senzorială unică, faţă de care alte specii pot fi 
parţial sau total oarbe ... Ceea ce detectează un organism în 
ambientul său e totdeauna doar o parte din ceea ce există îm¬ 
prejur. Şi această parte diferă în funcţie de organism." Lu- 
mea-aşa-cum-este-percepută depinde crucial de senzoriul 
total al fiecărui organism şi de felul în care creierul lui se 
integrează senzitiv cu evenimentele motrice. Dar resursele 
comportamentale incluse ale oricărui organism trebuie să 
fie aliniate în mod rezonabil cu modelul său de „realitate" 
( Natur ), adică cu sistemul de semne pe care e capabil să-l 
convoace sistemul său nervos — sau, dacă nu, va fi cu sigu¬ 
ranţă osîndit, prin selecţie naturală, la extincţie. 

Teoria bifazică a abordării/retragerii ( approacb/withdra- 
wal ) propusă de Schneirla (1965) oferă un model minimal 
care trebuie să fi fost crucial pentru supravieţuirea tuturor 
tipurilor de animale, de la protozoare la primate (inclusiv oa¬ 
menii). Un atare model în miniatură — sau „modelito", cum 
îl supranumeşte Chao (1962:565) — necesită evident aproa¬ 
pe aceleaşi organe, dar este aplicat la două sisteme funcţional 
opuse, unul pentru ajungerea la hrană şi la partenerii sexuali, 
celălalt pentru fuga de situaţiile primejdioase. Un postulat 
cheie al acestei teorii holistic opoziţionale A/W[A/R], luînd 
în calcul, efectiv, plasticitatea prin experienţă, este că ea pune 
ciclic în legătură Innenwelt -ul fiecărui organism, „care cu¬ 
prinde", după cum explică Lorenz (1971:275), „structurile 

şi/sau funcţiile corporale în întregul lor cu habitatul său ca¬ 
racteristic, Umgebung-vS. sau Umwelt- ul observatorului" 
(după Uexkiill 1909). 

Innenwelt- ul oricărui animal cuprinde un model — fie 
de un tip minimal A/R, fie de un soi mai elaborat — care este 
alcătuit dintr-o garnitură elementară de mai multe tipuri de 
semne non-verbale (elaborată variat de către Uexkiill [1982: 
10-11] sub rubrici ca Ordntmgszeichen , Inhaltszeichen, Lo- 
kalzeichen , Richtungszeichen, Wirkzeicben etc.). Numai la 
genul Homo au apărut semnele verbale. Altfel spus, numai 
hominizii posedă două repertorii de semne cu susţinere mu¬ 
tuală, cel zoosemiotic non-verbal şi cel antroposemiotic verbal. 
Acesta din urmă este sistemul de modelare pe care cercetă¬ 
torii ruşi îl numesc primar, dar care, în fapt, este, din punct 
de vedere atît filogenetic cît şi ontogenetic, secundar faţă de 
cel non-verbal; şi, prin urmare, ceea ce ei numesc „secundar" 
este în realitate o amplificare terţiară a celui dintîi. Congru¬ 
enţa acestei paradigme amplificate cu faimosul model al lui 
Popper, Worlds 1-2-3 (vezi Eccles 1979), este neîndoioasă: 
Lumea 3 a lui Popper este lumea culturii; Lumea 2, „cealaltă 
lume exclusiv umană" (Eccles 1979:115-116), cuprinde ex¬ 
plicit limba şi se dezvoltă împreună cu prima „într-un soi de 
interacţiune simbiotică"; şi Lumea 1 este întreaga lume ma¬ 
terială a cosmosului, organică şi anorganică deopotrivă, in¬ 
clusiv maşinile şi tot ce ţine de biologie. 

Limba ca sistem de modelare 

Cea mai timpurie specie cunoscută a genului Homo este for¬ 
ma pe care Louis Leaky a numit-o babilis, descrisă pentru 
prima oară în 1964 şi considerată acum ca o formă africană 
efemeră de tranziţie, de acum vreo două milioane de ani, mai 
veche decît toate celelalte specii hominide ulterioare. Cu o 
capacitate craniană de 600-800 cm 3 , această creatură ances¬ 
trală trebuie să fi avut instalat în creier un dispozitiv mut de 
modelare verbală, incapabil însă a-1 codifica în vorbire li- 

niară articulată. Limba se numără, în fapt, printre marcatorii 
săi esenţiali (în conjuncţie cu pietre de prundiş aşchiate şi mă¬ 
nunchiuri de oase de animale care demonstrează acţiuni de 
tăiere şi rupere deliberate). 

Succesul evolutiv al lui H. habilis este coroborat de foar¬ 
te fugitiva apariţie, cu vreo cinci sute de mii de ani mai tîrziu, 
a speciei următoare, H. erectus, cu un volum cranian de 
800-1200 cm 3 ; această realizare expeditivă se datorează fără 
doar şi poate competenţei lingvistice a speciei, manifestate 
tot indirect prin posesia unor truse de unelte de concepţie 
standardizată, de utilizarea focului şi de rapida sa răspîndire 
globală. 

Debutînd acum vreo trei sute de mii de ani, din specia 
erectus s-a dezvoltat o formă arhaică de H. sapiens , cu o creş¬ 
tere a capacităţii cutiei craniene de pînă la 1400 cm 3 şi multe 
alte noutăţi complementare. Putem conchide în mod rezo¬ 
nabil că acest om premodern avea deja capacitatea de a coda 

limba sub forma vorbirii si abilitatea concomitentă de a o de- 

* 

coda la celălalt capăt al buclei comunicaţionale. H. sapiens 
a apărut acum vreo patruzeci de mii de ani, avînd creiere în 
medie de 1500 cm 3 . 

Punctele cardinale ale acestui scurt scenariu sînt două: 
limba s-a dezvoltat ca o adaptare, în timp ce vorbirea s-a dez¬ 
voltat din limbă ca o „ exaptare“ derivată, de-a lungul unei 
perioade succesive de aproximativ două milioane de ani. Se 
cuvine ca aceste propoziţii gemelare să fie desluşite prin re¬ 
ferirea la o sugestie făcută de Gould şi Vrba (1982). Autorii 
subliniază distincţia dintre geneza istorică şi utilitatea cu¬ 
rentă, sugerînd că trăsăturile caracteristice care s-au dezvoltat 
(sau nu) din alte uzuri pot ajunge mai tîrziu să fie cooptate 
în virtutea rolului lor curent. Prima operaţie se numeşte în 
mod obişnuit adaptare ; pentru cea din urmă, ei propun o 
nouă denumire, exaptare. 

în consecinţă, limbile — care constau dintr-un set de tră- 
sături ce promovează adecvarea — pot fi gîndite cel mai bine 

ca urmări ale unui proces de construcţie prin selecţie în per¬ 
spectiva funcţiei cognitive de modelare şi nicidecum, după 
cum au insistat în egală măsură filozoful Popper şi lingvistul 
Chomsky, în perspectiva funcţiei de comunicare prin schimb 
de mesaje. Aceasta din urmă a fost întreţinută în mod curent 
prin mesaje non-verbale, ca în cazul animalelor, după cum 
continuă să fie şi azi în contextul majorităţii interacţiunilor 
umane. 

Cîteva milioane de ani mai tîrziu, limba a ajuns să fie însă 
„exaptată" pentru comunicare, mai întîi sub forma vorbirii 
(iar apoi a scrisului ş.a.m.d.). Acest interval de timp relativ 
scurt a fost necesar pentru o ajustare mutuală plauzibilă a 
capacităţii de codare cu cea de decodare, dar, deoarece com¬ 
prehensiunea mutuală absolută rămîne o ţintă îndepărtată, 
sistemul continuă să fie fin acordat şi reglat în funcţie de ele. 
Gould şi Vrba (1982:13) dau numeroase exemple interesante 
de procese biologice comparabile, insistînd asupra faptului 
că utilitatea curentă nu presupune nici un fel de implicaţie 
automată referitoare la originea istorică şi încheind cu ob¬ 
servaţia empirică potrivit căreia „mai tot ce face creierul acum 
pentru a ne spori potenţialul de supravieţuire se află în dome¬ 
niul exaptării". Viciul comun al mai tuturor raţionamentelor 
evoluţioniste — inferenţa genezei istorice din utilitatea cu¬ 
rentă — a contaminat în chip frapant virtualmente întreaga 
muncă de cercetare din secolul al XlX-lea şi chiar foarte re¬ 
cent a semănat confuzie în problema originii limbii, care s-a 
dovedit în consecinţă refractară la majoritatea anchetelor ba¬ 
zate pe principii nebiologice. 

Interesant este că în celălalt domeniu universal al mode¬ 
lării umane unde comunicarea non-verbală — sau, aşa cum 
o denumeşte Bullowa (1979:9-10), „extra-verbală" — are 
prioritate exclusivă asupra limbii, şi anume, în ontogeneză, 
trăsătura viciantă identică — cu alte cuvinte, „deprinderea 
noastră de a crede că comunicarea constă îndeosebi din 

limbă" — „a întîrziat studierea celei mai timpurii comunicări 


cc 


umane . 


Observaţii concluzive 

* 

După cum ne-a învăţat Peirce (1: 538): „Orice gînd este un 
semn", dar după cum tot el a scris: „Gîndirea nu doar se află 
în lumea organică, ci ea se şi dezvoltă acolo" (5: 551). Orice 
model mental este, desigur, şi un semn, iar modelarea nu este 
o caracteristică indispensabilă doar a lumii umane, ci ea este 
atotprezentă în întreaga lume organică, unde de fapt s-a dez¬ 
voltat. Acele milieu exterieur si milieu interieur ale animalelor, 

î J 

ca şi legăturile cu feedback dintre ele, sînt create şi susţinute 
de asemenea modele. Modelul în acest sens general este o pro¬ 
ducţie semiotică cu postulate şi reguli atent enunţate pentru 
operaţiile biologice şi logice. 

Faptul e la fel de adevărat în cazul albinelor (Peirce 5:551), 
ca şi în cazul vastelor modele ale universului datorate lui Isaac 
Newton si Albert Einstein. Einstein si-a construit modelul 
din semne non-verbale, „de tip vizual şi, unele, de tip muscu¬ 
lar", şi a trudit îndelung şi din greu „abia într-un stadiu se¬ 
cund" ca să-si transmute creaţia în „cuvinte convenţionale 
şi alte semne", astfel încît să o poată comunica altora. „Cu¬ 
vintele sau limba, aşa cum sînt ele scrise sau rostite", scria 
Einstein într-o scrisoare către Hadamard (1945:142-143), 
„nu par a juca nici un rol în mecanismul gîndirii mele. En¬ 
tităţile fizice care par a servi ca elemente în gîndire sînt anu¬ 
mite semne şi unele imagini mai mult sau mai puţin clare care 
pot fi « voit» reproduse şi combinate." 

După cum am văzut pe tot parcursul acestei cărţi, mo¬ 
delele non-verbale, relativ simple, pe care le trăiesc animalele 
şi le folosesc şi sugarii umani normali sînt reprezentări mai 
mult sau mai puţin pliabile care, după cum am văzut, trebuie 
să se ajusteze „realităţii" suficient de bine pentru a tinde să 
le asigure supravieţuirea în propria lor nişă ecologică (ex¬ 
presie etologică ce se referă, în limbaj semiotic, la Umwelt-\A 

aşa cum e văzut de către un observator al subiectului exa¬ 
minat). O astfel de modelare „de sus în jos“ ( top-down ), ca 
să folosim o expresie curentă împrumutată din ştiinţele cog¬ 
nitive, poate să persiste şi să devină foarte sofisticată tocmai 
în viaţa adultă a unor indivizi excepţional înzestraţi, aşa cum 
reiese din mărturia lui Einstein sau după ceea ce ştim despre 
abilităţile lui Mozart sau Picasso de a-şi modela în cap com¬ 
poziţii sonore sau vizuale complicate înainte de a le transcrie 
pe hîrtie sau pînză. Acest tip de modelare non-verbală este 
într-adevăr primar, atît în sens filogenetic, cît şi ontogenetic. 

Limba însăşi este, la drept vorbind, un sistem de mode¬ 
lare secundar, în virtutea faptului aproape singular că ea în¬ 
corporează o componentă sintactică (întrucît în sistemele 
zoosemiotice nu există, după cîte ştim, altă asemenea com¬ 
ponentă, deşi această trăsătură abundă în sistemele endose- 
miotice, precum codul genetic, codul imunologic, codul 
metabolic şi codul neural). Sintaxa face cu putinţă ca homi¬ 
nizii nu numai să-şi reprezinte „realitatea" imediată (în sensul 
discutat mai sus), ci şi, exclusiv printre animale, să elaboreze 
un număr indefinit de lumi posibile. 

Aşa se face că omenirea e capabilă să făurească sisteme 
de modelare terţiare de tipul pe care Bonner (1980:186), de 
pildă, îl numeşte „cultură adevărată", necesitînd „un sistem 
de reprezentare a tuturor subtilităţilor limbii", în contrast 
cu „cultura nonumană", şi să producă astfel ceea ce grupul 
de la Moscova-Tartu a numit în mod tradiţional un „al doi¬ 
lea sistem de modelare". Tocmai la acest nivel, redefinit acum 
ca terţiar, asamblajele de semne non-verbale şi verbale se ames¬ 
tecă în modelarea cea mai creatoare pe care a dezvoltat-o na¬ 
tura pînă în prezent. 


GLOSAR 


Glosarul de mai jos conţine principalii termeni tehnici uti¬ 
lizaţi în cartea de faţă. 

Abducţie: operaţie de formare a unui nou concept pe baza 
unui concept existent perceput ca avînd ceva în comun 
cu el 

Adaptor: manifestare corporală care indică sau satisface o 
anumită stare sau nevoie emoţională: de ex., scărpinatul 
în cap în situaţii de perplexitate, frecatul pe frunte cînd 
eşti neliniştit 

Afişaj afectiv : mişcări ale mîinilor şi expresii faciale care co¬ 
munică o semnificaţie emoţională 
Aliteraţie: repetarea consoanelor iniţiale sau a altor carac¬ 
teristici ale cuvintelor 
Antroposemioză: semioza la oameni 
Artefact : obiect produs sau modelat prin dibăcia omului, în 
special unealtă, armă sau podoabă de interes arheologic 
sau istoric 

Biosemiotică: ramură a semioticii care îşi propune studierea 
semiozei, modelării şi reprezentării la toate formele de 

viată 

» 

Canal: mijlocul fizic prin care este transmis un semnal sau 
un mesaj 

Cod : sistem de elemente semnificante care poate fi desfă¬ 
şurat pentru a reprezenta tipuri de fenomene în moda¬ 
lităţi specifice 

Codificare: utilizare a unui cod în scopul producerii unor 
forme 

Coevoluţie : teoria sociobiologică potrivit căreia genele şi 
cultura se dezvoltă în tandem 
Comunicaţie/comunicare : capacitatea de a participa împre¬ 
ună cu alte organisme la receptarea şi prelucrarea unor 
tipuri specifice de semnale 
Concept: formă mentală 

Concept abstract: formă mentală al cărui referent extern nu 
poate fi demonstrat sau observat nemijlocit 
Concept concret: formă mentală al cărei referent extern este 
demonstrabil şi observabil în mod nemijlocit 
Concept subordonat: concept necesar în scopuri subordonate 
Concept supraordonat: concept cu funcţie referenţială de 
. înaltă generalitate 

Conotat [connotatum ]: semnificaţia extinsă a unei forme 
Conotaţie: extensie a unei forme asupra unui nou domeniu 
semnificativ care substituie prin implicaţie trăsăturile for¬ 
mei respective ' 

Context: situaţie — fizică, psihologică şi socială — în care 
obişnuieşte să apară sau la care trimite o formă 
Cultură: sistemul de existenţă cotidiană care este coagulat 
de o ordine semnficativă (semne, coduri, texte, forme co¬ 
nectoare) 

Decodificare: utilizarea unui cod pentru a descifra forme 
Deixis: proces de trimitere la ceva prin arătare sau specificare 
a acestui ceva într-un fel sau altul 
Deixis personal: operaţie de trimitere la relaţiile care există 
între participanţii la o situaţie 
Deixis spaţial: operaţie de trimitere la amplasările spaţiale 
ale referenţilor 

Deixis temporal: operaţie de trimitere la relaţiile temporale 
care există între lucruri si evenimente 
Denotat/denotatum: semnificatul iniţial al unui semn 
Denotaţie : semnificaţie iniţială, sau intensională, captată de 
o formă 

Diacronicitate : schimbare ca formă în timp 
Domeniu referenţial : clasă de obiecte, evenimente, sentimente, 
idei etc., reprezentată printr-o formă 

Embleme : gesturi care traduc nemijlocit cuvinte sau ex¬ 
presii: de ex., semnul „Okay" („perfect", „de acord"), 
semnul „Vino încoace" 

Extensionalitate : procesul de extindere a constituţiei fizice 
sau a semnificaţiei formelor 

5 

Fetiş : obiect despre care se crede că are puteri magice sau 
spirituale sau care poate provoca excitaţie sexuală 
Filo geneză : dezvoltarea tuturor abilităţilor semiozice (iconi- 
citate, simbolism, limbaj etc.) la specia umană 
Fitosemiotică: studiul semiozei la plante 
Fitosemioză : semioza la plante 

Flexiune : variaţii sau schimbări pe care le suferă cuvintele 
pentru a indica propriile relaţii cu alte cuvinte 
Fonem : unitate minimală de sunet într-o limbă care permite 
utilizatorilor să diferenţieze semnificaţiile cuvintelor 

7 7 

Formă : imagine mentală sau reprezentare externă a ceva 
Formă exteriorizată : formă destinată să tină locul cuiva/a ceva 
Formă naturală : formă produsă de natură 

Gest!gesticulaţie : folosirea mîinilor şi, într-o mai mică mă¬ 
sură, a capului pentru a produce forme corporale de toate 
tipurile 

Hartă: reprezentare, de obicei pe o suprafaţă plană, a unei 
regiuni terestre 

Icon: formă semică ce îsi simulează într-un fel sau altul re- 
ferentul 

Iconicitate : operaţie de reprezentare a referenţilor prin for¬ 
me iconice . 

Imagine mentală: planul mental a ceva (format, sunet etc.) 

Impuls [drive] : pornire înnăscută care le informează pe ani¬ 
male cînd să migreze, cînd (şi cum) să iniţieze ritualul 
nupţial, cînd să-şi hrănească puii etc. 

Index : formă semică ce stabileşte o contiguitate cu referentul 
său (arătîndu-1, indicîndu-i relaţia cu a,lte lucruri etc.) 

Indexicalitate : operaţie de reprezentare a unor referenţi prin 
semne indexicale 

Inducţie: operaţie de derivare a unui concept din fapte sau 
împrejurări particulare 

Innenwelt: lumea experienţelor interne ale unei specii 

Intertextualitate : referenţi prezenţi într-un text şi care fac 
aluzie la referenţi din alte texte 

y 

învăţare programată: abilitatea unei specii de a învăţa nu¬ 
mai acele lucruri care sînt relevante pentru nevoile sale 
vitale 

Limbă : semioză şi reprezentare verbală 

Medii artefactuale : medii precum cărţile, picturile, sculptu¬ 
rile, scrisorile etc. produse de oameni în scopul de a trans¬ 
mite mesaje 

Medii naturale : mijloace naturale de comunicare, precum 
vocea (vorbirea), faţa (expresiile) şi corpul (gesticulaţie, 
postură etc.) 

Mediu : mijloc tehnic sau fizic prin care se transmite un mesaj 

Metonimie : utilizarea unei entităţi pentru a trimite la alta 
care are legătură cu ea 

Mimesis : producere intenţională de forme într-o manieră 
simulativă; într-o frază, simulare intenţională (voluntară) 

Mit : orice poveste sau naraţie care urmăreşte să explice ori¬ 
ginea a ceva 

Mitologie : studiul miturilor 

Mod: manieră în care este codificată o formă (vizuală, au¬ 
ditivă etc.) 

Model : formă care a fost imaginată sau exteriorizată (prin- 
tr-un mediu fizic) pentru a ţine locul unui obiect, eveni¬ 
ment, sentiment etc. 

Model artificial : model produs artificial, adică intenţional, 
de către un om 

Model intern : formă mentală, imagine mentală 

Model primar: formă simulativă (icon) 

Model secundar: extensie a formei fizice sau a semnificaţiei 
unui simulacru sau ale unei forme indexicale 

Model terţiar: formă inventată simbolic 

Modelare: abilitatea înnăscută de a produce forme pentru 
a reprezenta obiecte, evenimente, sentimente, acţiuni, si¬ 
tuaţii şi idei percepute ca avînd o semnificaţie, un scop 
sau o funcţie utilă anume 

5 

Modelare conotativă extensională: procesul de extindere a 
semnificaţiilor formelor primare în scopul de a cuprinde 
semnificaţiile conotative 

Modelare extensională: extensia unor modele primare deo¬ 
potrivă morfologic şi conotativ în vederea altor utilizări 
reprezentaţionale 

Naraţie : ceva spus sau scris, precum o relatare, o povestire, 
o poveste 

Narator: cel care spune naraţia 

Nume: formă care identifică o fiinţă umană sau, prin exten¬ 
sie conotativă, un animal, un obiect (precum un produs 
comercial) sau un eveniment (precum un uragan) 

Onomastică: studiul numelor 

Onomatopee: iconicitate verbală (pic-pic, bum etc.) 

Opoziţie : operaţie prin care se diferenţiază formele printr-o 
schimbare minimală a semnificantilor lor 

j 

Opoziţie binară : diferenţă minimă între două forme 

Osmoză : producţie spontană a unei forme simulative ca re¬ 
acţie la un stimul sau o nevoie oarecare 

> 

Paradigmaticitate : proprietate diferenţiatoare a formelor 

Primitate [firstness] : cea dintâi strategie de cunoaştere a unui 
obiect prin simţuri 

Principiul modelării : principiu care susţine că reprezentarea 
este de facto o operaţie de modelare 

Program motor : circuit autonom capabil să dirijeze mişcările 
coordonate ale multor muşchi diferiţi în vederea îndepli¬ 
nirii unei sarcini 

Referent: obiect, eveniment, sentiment, idee etc. care e re¬ 
prezentat printr-o formă 

Regulator : gesticulaţie care reglează vorbirea unui interlo¬ 
cutor: de ex., mişcările mîinilor care indică Circulaţi , 

încetiniţi etc. 

1 

Reprezentare : operaţie prin care se atribuie o formă unui 
referent oarecare 

Roman : naraţie ficţională în proză, de o lungime apreciabilă, 
avînd în mod tipic o intrigă care este desfăşurată prin 
acţiunile, vorbirea şi reflecţiile personajelor 

Secunditate [secondness ]: abilitate de a trimite la obiecte prin 
indicaţie sau referinţă verbală 

y y 

Semiotică : doctrina semnelor 

Semioză: capacitatea unei specii de a produce şi înţelege 
tipurile specifice de modele care-i sînt necesare pentru 
prelucrarea şi codificarea în manieră proprie a intrării 
perceptuale 

Semn: ceva care stă în locul a altceva 

Semn convenţional : semn care nu are nici o legătură evidentă 
cu nici o caracteristică perceptibilă a referentului său 
Semnal : semn care, în mod natural sau convenţional (artifi¬ 
cial) declanşează o reacţie din partea unui receptor 
Semnificam: parte a unui semn care face trimiterea (forma) 
Semnificat: parte a unui semn la care se face trimiterea (refe¬ 
rentul) 

Semnificaţie : concept particular reliefat de o formă repre- 
zentaţională specifică 

Semnificaţie : relaţie care se stabileşte între o formă şi refe¬ 
rentul ei 

Simbol : semn care stă arbitrar sau convenţional în locul refe- 
rentului său 

Simbolicitate : operaţia de reprezentare a referenţilor cu for¬ 
me simbolice 

Simbolism : semnificaţie simbolică în general 
Simptom: semn natural care alertează un organism de pre¬ 
zenţa unor stări modificate în corpul său 
Simulacru : formă simulată 

Sincronicitate: se referă la faptul că formele sînt construite 
într-un punct dat în timp şi pentru un scop sau o func¬ 
ţie particulare 

Sindrom : configuraţie de simptome cu un denotat fix 
Sintagmaticitate : proprietate combinatorie a formelor 
Sintaxă: structură sintagmatică în limbă 
Sistem de modelare primar: abilitate instinctivă de a modela 
proprietăţile sensibile ale lucrurilor (adică proprietăţile 
care pot fi simţite) 

Sistem de modelare secundar: sistem care tine cont de indi- 

> 

caţia sau extensia formelor 

Sistem de modelare tertiar : sistem de modelare care susţine 
modelarea puternic abstractă bazată pe simboluri 
Stil cognitiv: modalitatea particulară în care sînt prelucrate 
informaţia si cunoştinţele 

î * > 1 

Stimulsemic (declanşator): indicaţie care dă posibilitate ani¬ 
malelor să recunoască un referent critic atunci cînd îl în- 
tîlnesc pentru prima oară 

Structură: orice aspect repetabil sau predictibil al modelelor 

Structuralism : abordare în semiotică ce priveşte semnele ca 
pe nişte reflexe ale structurilor intelectuale şi emoţionale 
în psihismul uman 

Teoria sistemelor de modelare : teorie ce afirmă prezenţa unor 
sisteme de modelare specio-specifice care permit unei 
specii să producă formele necesare ei pentru a înţelege 
lumea într-o manieră proprie 

Terţitate (thirdness ): formă abstractă de cunoaştere 

Text: ceva coagulat pentru a reprezenta referenţi complecşi 
(neunitari) 

Transmisiei expedierea şi receptarea mesajelor 

Trăsătură distinctivă : element minimal care alcătuieşte o for- 
mă şi care, singur sau în combinaţie cu alte trăsături dis¬ 
tinctive, serveşte la diferenţierea semnificaţiei sale de alte 

7 * 7 î 

forme 

Umwelti domeniu pe care o specie este capabilă să-l mo¬ 
deleze (lumea exterioară a experienţei la care are acces 
o specie) 

Vorbire : limbaj exprimat 

Zoosemiotică: studiul semiozei la animale 

Zoosemioză: semioză la animale 

Numele lui Thomas A. Sebeok e universal asociat cu dezvoltarea 
semioticii şi a teoriei comunicării din secolul al XX-lea. Nu ar fi 
deloc exagerat să spunem că fără activitatea sa de cercetare 
inovatoare şi fără scrierile sale critice nici unul dintre aceste două 
domenii nu ar fi la fel de înfloritor şi de semnificativ ca astăzi, la 
început de nou mileniu. 

Cartea a inaugurat cunoscuta seria „Toronto Studies in Semiotics“ 
în 1992. Reluată acum sub denumirea de „Toronto Studies in 
Semiotics and Communication", primul titlu lansat în noua serie 
este ediţia a ll-a, amplu revăzută şi adăugită, a Semnelor. 
Cartea are o valoare deopotrivă teoretică şi practică. Ea poate 
fi utilizată drept cadru teoretic pentru studierea fenomenelor 
bazate pe semne din semiotică, teoria comunicării, psihologie, 
lingvistică şi biologie, dar şi ca manual pentru cursurile universitare 
consacrate acestor discipline. 

Expunerea profesorului Sebeok este clară şi incitantă. Autorul are 
talentul excepţional de a explica un subiect dificil şi a-l face 
accesibil unei largi audienţe, într-o manieră simplă, dar şi cu 
rigoare tehnică şi o mare erudiţie. Nu e de mirare, aşadar, că 
prima ediţie a lucrării de faţă a devenit un clasic contemporan al 
domeniului curînd după publicarea sa, fapt confirmat de presti¬ 
gioasa reeditare. Stilul acestei „epopei a semnelor" e plăcut şi 
totodată provocator la reflecţie, util în egală măsură studentului 
şi specialistului, ca şi omului de cultură în general. 

ALINA MUNGIU-PIPPIDI Politica după comunism 
S.GOLDENBERG / S. BELU Epoca marilor descoperiri geografice 
ANDREI OIŞTEANU Imaginea evreului în cultura română 


































